
o nouă abordare cu scopul împlinirii 


personale și profesionale — perspec- 


tiva Înţeleptului (fundamentată pe 


utilizarea Inteligenţei Pozitive -PO), 
care s-a dovedit atât de eficientă, 
încât Shirzad Chamine a devenit 
celebru pentru modelul Creierului 
PO, pe care îl predă, în prezent, atât 
la Universitatea Stantord, cât și în 
cadrul a numeroase seminare 

Fiicei mele Teesa 
Fiului meu Kian 


M-aţi învățat mai mult 
decât voi putea eu vreodată să vă învăţ. 


În nobila voastră căutare 

a obârșiei ascunse a râului cel mare, 
fie ca voi să găsiţi lacul cel mai curat, 
cu ape dintre cele mai liniștite, 

în care să se oglindească limpede 

o forță magnifică — sinele vostru. 


Pe calea voastră întortocheată, 
când viața vă va pune la pământ, 
fie ca voi, cu mare încântare, 

să căutați în culorile prafului 
semnele care dezvăluie 

marele mister de a fi voi înşivă. 


Şi când vă rătăciți 

în noaptea furtunoasă fără lună, 
fie ca voi să vă încredeţi cu tărie 
în înțeleptul, ghidul fără vârstă, 
adevăratul 

frumosul 

sine. 


MULŢUMIRI 


CONSIDER CĂ, ÎN CALITATE DE LIDERI ŞI CONSI- 
lieri, trebuie să punem în aplicare ceea ce îi învăţăm pe 
ceilalți. Cadrul şi instrumentele Inteligenţei Pozitive îşi au 
rădăcina în zecile de ani în care am lucrat la propria dez- 
voltare. Mulţumirile mele se adresează prin urmare celor 
care m-au îndrumat pe parcursul acestei călătorii de explo- 
rare şi dezvoltare. 


Clienţilor mei: curajul pe care l-aţi dovedit depășindu-vă 
limitele m-a motivat să fac și eu acelaşi lucru pe parcursul 
acestor numeroşi ani. Vă mulțumesc pentru că mi-aţi per- 
mis să vă spun poveştile în această carte. 


Profesorului meu de la Stanford, David Bradford: cursul 
dumneavoastră mi-a schimbat viața şi mi-a demonstrat că 
eficienţa crescută și sinceritatea pot merge mână în mână. 
Faptul că v-am fost mai întâi student, iar mai apoi coleg şi 
colaborator a reprezentat una dintre cele importante expe- 
rienţe din viața mea. 


Şcolii de Afaceri de la Stanford: ce onoare să aparţin unei 
instituţii ce ştie să-şi menţină poziţia de top şi să se rein- 
venteze în mod constant! Mulţumesc pentru că mi-aţi 
oferit ocazia de a-mi lăsa amprenta în lume. 


INTELIGENȚA POZITIVĂ 


Lui Henry Kimsey-House: reprezinți modelul meu în ceea 
ce priveşte claritatea și integritatea viziunii. De la unan 
învățat să fac față tentațiilor constante ale compromisurilor. 
Eşti cea mai amabilă și înțeleaptă persoană pe care o cunosc, 
cu adevărat impresionant. 


Lui Karen Kimsey-House: m-ai învățat despre esenţa leader- 
shipului. Mi-ai demonstrat că trebuie să respect relațiile fe 
care le am înainte de toate şi să lupt pentru ele cu curaj şi 
sinceritate. Mulţumesc că ai luptat pentru a noastră; este una 
dintre prieteniile pe care le preţuiesc cel mai mult în viață. 


Regretatei Laura Whitworth: ai fost o luptătoare stia 
promovarea abordării Co-Active?. Îmi lipseşte felul cios 
şi constant în care contestai statu-quoul. Sper că ai în sfârșit 
parte de odihna pe care o meriţi din plin. 


Tuturor celor de la Coaches Training Institute (CTI): vă mul- 
țumesc pentru că aţi pus în aplicare abordarea CET 
Forţa lucrurilor ce se petrec atunci când o comunitate 
numeroasă şi diversă răspândită pe întreg globul reuşeşte să 
urmeze un traseu stabilit este o sursă de inspiraţie. 


Membrilor Young Presidents Organization (YPO) şi 
Women Presidents Organization (WPO): cum este posibil 
ca o organizaţie constituită dintr-o rețea de 20 000 de ză 
şedinți şi directori executivi să îţi ofere sentinengul sași 
relații familiare şi personale? În încercarea mea de a găsi un 
răspuns la această întrebare am învăţat enorm despre lea 
dership şi încredere. Vă mulțumesc că mi-ați oferit remediul 
perfect pentru singurătatea pe care o resimt în poziția mea 


de conducere. 

Pentru colegii mei din cadrul YPO Forum: ştiţi cine sunteți 
şi cât aţi însemnat pentru mine. Nu aş fi putut scrie această 
carte fără susținerea voastră constantă şi impulsul extrem 
de important pe care mi l-ați oferit şi care m-a determinat 
să nu renunţ și să închei această lucrare. 


Lui Crit Brookes: mi-ai fost prezentat după ce i-am spus 
cuiva că ar fi minunat să am un fel de Yoda în viața mea. 


Tu eşti întruchiparea acelei înțelepciuni nepieritoare care 
mi-a iluminat calea. 


Lui WhiteEagle: ce onoare să-ți fiu student şi să fiu motivat 
constant. Sfaturile înțelepte pe care mi le-ai oferit au jucat 


un rol extrem de important în formarea mea. M-ai ajutat 
să mă împlinesc. 


Lui Judy și Bob Waterman: ați reprezentat modele nemai- 
pomenite pentru cum ar trebui să se comporte cuplurile, 
părinții, liderii, colegii şi cetăţenii lumii. Judy, faptul că 
te-am cunoscut mi-a schimbat cursul carierei, transfor- 
mând MindSteps în realitate. Îţi mulțumesc pentru viziune 
şi pentru că mi-ai fost alături. 


Colegilor, investitorilor şi membrilor consiliului director ai 
MindSteps: ne-am reunit pentru a schimba lumea. Habar nu 
aveam că, înainte de toate, urma să ne schimbăm unii altora 
viețile. Ce călătorie! Ce onoare să fi lucrat alături de voi! 


Acelor numeroși autori care mi-au servit drept sursă de 
inspiraţie: lui Jim Collins, Stephen Covey, Malcolm Gladwell, 
Daniel Pink şi Patrick Lencioni, pentru că mi-aţi arătat că 
scrierile cu adevărat pătrunzătoare din domeniul nostru 
pot fi interesante, accesibile şi pot schimba vieți; lui Daniel 
Goleman pentru că le-a deschis ochii profesioniştilor din 

diverse domenii cu privire la importanța inteligenţei emo- 
tionale şi pentru că volumele lui au servit drept model lucră- 
rilor mele şi ale multor altora; lui Don Riso şi Russ Hudson 
pentru că şi-au adus din plin contribuţia, ajutându-mă să 
înţeleg diferențele dintre tipurile de personalități; şi lui 
Eckhart Tolle pentru că a rezumat înţelepciunea a secole 
întregi într-o manieră pe care și eu o pot înţelege. 


Cercetătorilor deschizători de drumuri în domeniul psiho- 
logiei pozitive, ştiinţei organizaționale şi neuroştiinței — în 
eaid Babri Fredrickson, Marcial Losada, Marty 
Seligman și Dan Siegel: munca mea se sprijină pe umerii 
voştri. Rigurozitatea cercetărilor pe care le-aţi realizat m-a 
ajutat să fac legătura între înţelegerea intuitivă a forţei aces- 
teia şi o explicaţie credibilă a motivelor pentru care funcțio- 
nează. Realizările voastre au schimbat multe vieți. 


Lui Shawn Achor: te cunosc doar de câteva luni, dar simt 
că suntem prieteni de-o viață. Fiind ca şi mine un lider aflat 
în slujba celorlalți, reușeşti să îmbini o minte strălucită cu 
o inimă curată. Eşti o sursă de inspiraţie pentru mine şi sunt 
binecuvântat să te am ca prieten și coleg. 


Agentului meu, Jim Levine: auzisem despre reputația excep: 
țională pe care o aveai în privința rigorii intelectuale şi par- 
teneriatului sincer pe care îl stabileai cu autorii tăi. Am fost 
totuşi surprins, pentru că ai fost prima persoană care a 
înțeles cu adevărat ce visam pentru această carte, din toate 
punctele de vedere: viziune, ştiinţă, „artă“, conținut, plat- 
formă integrată şi viitoare posibilități. Până să te cunosc pe 
tine, toți ceilalți înțeleseseră doar în parte ceea ce-mi doream. 
Tu ai fost primul care a văzut imaginea completă. Iar faptul 
că eşti văzut şi susținut cu adevărat are o forță incredibilă. 
Îți mulțumesc pentru darul tău. 


MULȚUMIRI u 


Minunatei echipe din cadrul Greenleaf Book Group: lui 
Clint Greenleaf — mulțumesc pentru că ai creat un model 
de editare pentru era digitală, care tratează autorul ca peun 
adevărat partener şi cartea ca pe o parte a unei platforme de 
comunicare complexe şi integrate. Lui Bill Crawford — 
primul şi cel mai important redactor al meu —, m-ai ajutat 
să parcurg un mare volum de informaţie, să o simplific şi 
să o organizez într-o manieră coerentă, pentru a ajunge să 
obţin impactul dorit. Contribuţia ta nu poate fi măsurată 
şi îți rămân pe veci îndatorat. Le mulțumesc şi celorlalți 
redactori ai mei, Jay Hodges și Aaron Hierholzer. Le mul- 
țumesc lui Heather Jones pentru atenția la detalii și lui Bryan 
Carroll pentru fermitatea şi atenţia cu care a organizat 
programele şi procesele. 


Sheilei Parr îi mulțumesc pentru designul frumos și ele- 
gant, ce îi reflectă personalitatea. Le mulțumesc lui David 
Hathaway pentru informaţiile preţioase referitoare la dis- 
tribuţia cărților de afaceri şi lui Jenn McMurray, pentru 
managementul distribuţiei. Lui Justin Branch îi mulțumesc 
pentru că a vegheat cu mare grijă relaţia mea cu editura. O 
prestație de marcă din partea tuturor celor de la Greenleaf 
— sunt extrem de recunoscător. 


Le mulțumesc minunaţilor mei colaboratori care m-au 
ajutat la promovarea și prezentarea cărţii Inteligența pozi- 
tivă şi a PQ lumii largi: lui David Hahn, Lori Ames, Andrew 
Palladino şi Alexandra Kirsch de la MEDIA CONNECT, 
lui Steve Bennett şi Deb Beaudoin de la AuthorBytes, şi lui 
Carolyn Monaco. Este minunat să-i ai drept parteneri pe cei 
mai buni din branșă. Mulţumesc. 


Şi, nu în ultimul rând, lui Ladan Chamine: eşti grația întru- 
chipată — o operă de artă în viață. Îţi mulțumesc pentru 

răbdare, susţinere şi sacrificiile pe care le-ai făcut pe par- 
cursul nesfârşitelor ore de cercetare, scriere şi rescriere. Am 
reuşit împreună. 


Cred că Inteligența pozitivă va schimba nenumărate vieţi, 
atât în mod individual, cât și prin transformarea felului în 
care organizaţiile şi instituţiile privesc şi susțin oamenii. 
Munca mea este, în fapt, o cocreaţie şi aparţine ansamblului 
format de contribuţiile directe sau indirecte ale multor 
oameni. Influenţa acestei lucrări în lume este una colectivă. 
Facem cu toţii parte din acest frumos mister al potenţialu- 
lui uman înfloritor. Cred cu pasiune că pentru noi, oame- 
nii, cele mai bune vremuri abia urmează. Ne-am atins F 
mică măsură adevăratul potențial. Ce bucurie şi onoare să 
fac parte din derularea acestui mister incredibil. 


INTRODUCERE 


AVEAM 12 ANI CÂND AM CITIT O CARTE ILUSTRATĂ 
despre Sisif, regele care a fost pedepsit după ce a căzut în 
dizgrație. Au trecut săptămâni întregi până am reușit să-mi 
scot din minte imaginea sărmanului rege decăzut împingând 
cu greutate un bolovan uriaș în sus pe munte, iar şi iar, doar 
pentru a vedea că eforturile lui se duc pe apa sâmbetei chiar 
înainte de a ajunge în vârf. Ce tortură, mi-am spus! Mă sim- 
team împovărat şi deprimat doar când mă gândeam la asta. 


Mi-au trebuit mulţi ani în care m-am observat pe mine şi 
pe cei din jur pentru a înțelege că, sub multe aspecte ale 
vieților noastre, nu o ducem mai bine decât Sisif. Multe 
dintre încercările pe care le facem pentru a ne creşte şansele 
de succes şi fericire se destramă la fel de rapid precum se 
rostogolea bolovanul uriaş înapoi la vale. 


Gândeşte-te numai. Cum de renunțăm la a realiza majori- 
tatea lucrurilor pe care ni le propunem la fiecare sfârșit de 
an? Cum de cei care ţin regim ajung să cedeze în faţa diete- 
lor de tip yo-yo? De ce suntem torturați de acea voce ener- 
vantă şi sâcâitoare din capul nostru ori de câte ori încercăm 
să adormim? Cum se face că bucuria unei realizări impor- 
tante este trecătoare, chiar dacă credeam că acel lucru ne 
va aduce fericirea pe termen lung? De ce oare aptitudinile 

ce ţin de leadership pe care le dobândim în cadrul unor 
workshopuri se pierd în faţa vechilor obiceiuri? Cum se 
face că team-buildingurile costisitoare conduc doar la peri- 
oade trecătoare de coeziune şi eficienţă ale echipelor? 


Suntem cu adevărat torturați şi pedepsiţi, asemenea lui Sisif. 
Dar iată care-i ideea. Este vorba despre autotortură. Motivul 
pentru care multe dintre încercările noastre de a obţine mai 
mult succes şi de a fi mai fericiţi eşuează este faptul că ne 
sabotăm singuri. Mai exact, mintea noastră ne sabotează. 


Mintea îţi este cel mai bun prieten, dar şi cel mai aprig 
duşman. „Sabotorii“ ascunşi din mintea ta sunt responsa- 
bili pentru majoritatea nereuşitelor tale, fără ca măcar să-ţi 
dai seama de acest lucru. Consecințele sunt extrem de seri- 
oase. Doar 20% dintre indivizi şi echipe îşi ating adevăratul 
potenţial. Restul pierdem o grămadă de timp şi irosim 
energie vitală jucând rolul lui Sisif. 


Cu ajutorul Inteligenţei Pozitive poți atât evalua, cât şi creşte 
semnificativ perioada în care mintea ta te slujeşte, în loc să 
te saboteze. Acest lucru va schimba pentru totdeauna balanța 
puterii minţii tale, astfel încât să-ţi poți utiliza într-o mult 
mai mare măsură potenţialul neexploatat — şi să-i ajuţi și 
pe ceilalți să facă acelaşi lucru. 


Inteligența Pozitivă ţine, până la urmă, de acţiune şi de rezul- 
tate. Instrumentele şi tehnicile sale sunt o sinteză a celor mai 
bune practici din neuroştiinţă, ştiinţa organizaţiilor, psiho- 
logie pozitivă şi consiliere Co-Active?. Am lucrat la perfec- 
ţionarea acestor instrumente mai mulți ani, mai întâi prin 
intermediul propriilor experienţe ca director a două com- 
panii şi, apoi, pregătind sute de alţi directori executivi, echi- 
pele acestora de conducere şi, uneori, chiar şi familiile lor. 

ati instrumente trebuiau să ofere rezultate importante 
în ră timp scurt pentru a se potrivi unor vieți agitate şi 
complexe Si în cazul unor subiecți rezultatele putând fi 
observate în doar zece secunde. 


Te încurajez să ai aşteptări ridicate cu privire la ceea ce îți 
poate oferi această carte. Toate povestirile pe care le vei 
găsi în ea, deşi au fost simplificate pentru o mai bună înțe- 
legere, sunt bazate pe experiențele reale ale clienților mei 
Dacă ne luăm după experiențele celor care l-au EA 
a ta, materialul din această carte îți poate schimba 
pi a echipa și organizația. Nu te mulţumi cu nimic 


PARTEA I 


CE SUNT INTELIGENȚA 
POZITIVĂ ŞI PQ-UL? 


CAPITOLUL 1 
Inteligența pozitivă şi PQ-ul 


FRANK, MEMBRU AL CONSILIULUI DE ADMINIS- 
traţie al unei companii cotate la bursă, s-a confruntat cu 
cea mai serioasă problemă de pe parcursul ilustrei sale cari- 
ere atunci când acţiunile companiei sale au scăzut cu două 
treimi în timpul recesiunii din 2008. A fost atât de afectat 
de propriul eşec, încât a izbucnit în plâns atunci când fiica 
sa de zece ani l-a întrebat de ce părea așa de trist. Nu înceta 
să se învinovățească pentru problemele tot mai mari întâm- 
pinate de firmă şi, deseori, se trezea în miez de noapte gân- 
dindu-se cum ar putea readuce compania pe linia de 


plutire. 


Membrii echipei de management conduse de Frank treceau 
şi ei printr-o perioadă extrem de stresantă, simțindu-se 
vinovaţi şi căutând responsabili pentru neplăcerile apărute. 
Se temeau de impactul pe care acestea îl vor avea asupra 
lor, asupra miilor de angajaţi ce lucrau pentru ei şi asupra 
familiilor lor. Lucrau de dimineața până seara încercând să 
remedieze situația, însă fără prea mare succes. Atunci mi-a 


cerut Frank ajutorul. 


Când l-am cunoscut, i-am spus că va avea cele mai multe 
şanse de a redresa compania crescând nivelul Inteligenței 

Pozitive pentru el și pentru echipa sa. Utilizând principiile 
Inteligenței Pozitive, am conceput o întrebare-cheie care să 
ajute la schimbarea şi redirecţionarea abordării echipei şi 
la reorientarea eforturilor acesteia: „Ce trebuie să facem 
astfel încât, în trei ani, să putem spune că actuala criză a 
reprezentat cel mai bun lucru care ar fi putut să i se întâm- 
ple companiei noastre?“ 


Membrii echipei de management conduse de Frank au fost 
sceptici când acesta le-a adresat întrebarea în timpul uneia 
dintre întâlnirile lor săptămânale, însă neîncrederea lor a 
făcut loc treptat entuziasmului, Frank începând fiecare întâl- 
nire a echipei cu această întrebare. Analizând-o și utilizând 
mai multe instrumente ale Inteligenţei Pozitive, au reuşit 
să-şi schimbe complet mentalitatea, de la una bazată pe neli- 
niște, dezamăgire, reproșuri şi vină, la una bazată pe curiozi- 
tate, creativitate, entuziasm şi acţiuni concrete. Am prevăzut 
că va fi nevoie de un an pentru a descoperi cum pot trans- 
forma eşecul lor colectiv într-o importantă oportunitate. 
Le-au fost suficiente mai puţin de şase luni. 


În următorul an şi jumătate, compania şi-a consolidat şi şi-a 
eficientizat oferta de produse. A pus un accent mai mare pe 
propunerea unică de valoare! iniţială a companiei, care fusese 
pierdută din vedere după ani întregi în care se urmăriseră 
oportunități de creştere tentante, dar irelevante. În această 
perioadă, acţiunile companiei au început să crească treptat în 
valoare. Cu fiecare lună, Frank şi echipa sa au devenit tot mai 


1. O declaraţie făcută de firmă ce sintetizează motivele pentru care 
un client ar trebui să cumpere produsele sau serviciile acesteia. Ea are 
rolul de a-l convinge pe acesta că un anumit produs sau serviciu va 
adăuga mai multă valoare sau va rezolva mai eficient o problemă decât 
alte produse similare. 

convinşi că „noua“ lor companie va fi de departe mai puter- 
nică şi mai prosperă decât fusese la începuturi. 


Am discutat recent cu Frank şi mi-a spus că preţuieşte mai 
mult sentimentul puternic de linişte interioară și bucurie 
decât câştigurile impresionante de ordin profesional şi 
financiar. Aceasta este o reacție normală, deoarece Inteli- 
genţa Pozitivă crescută influențează ambele aspecte. Ceea 
ce l-a impresionat cel mai tare pe Frank a fost faptul că a 
început să aibă mai mult succes odată ce a încetat să mai 
creadă că fericirea lui depindea de acesta. 


Ce sunt Inteligența Pozitivă şi PQ-ul? 


După cum am mai spus deja, mintea îţi este cel mai bun 
prieten, dar şi cel mai mare duşman. Inteligența Pozitivă 
măsoară forța relativă a acestor două stări ale minţii. O Inte- 
ligență Pozitivă ridicată înseamnă că mintea ta acționează 
ca prieten într-o mai mare măsură decât ca duşman. Inteli- 
gența Pozitivă scăzută reprezintă situația opusă. Aşadar, 
Inteligența Pozitivă indică măsura în care deţii controlul asu- 
pra propriei minți şi măsura în care aceasta acționează spre 
binele tău. Ar trebui să fie destul de uşor să observi felul în 
care nivelul Inteligenţei Pozitive determină măsura în care 
îţi atingi adevăratul potenţial. 


De exemplu, atunci când mintea îţi spune că ar trebui să te 
pregăteşti cât mai bine pentru întâlnirea importantă de 
mâine, aceasta acționează ca un prieten. Când te trezeşte 
la trei noaptea, inducându-ţi o stare de nelinişte și îndoieli 
fără sfârșit cu privire la numeroasele consecințe ale eșecului, 
acţionează ca un dușman; generează o stare de panică şi 

supărare, ce nu are niciun fel de valoare. Iar prietenii nu ar 
trebui să facă asta. 


PQ reprezintă Coeficientul Inteligenţei Pozitive. El măsoară 
valoarea Inteligenţei Pozitive, fiind exprimat într-un pro- 
cent ce variază de la 0 la 100. De fapt, PQ-ul reprezintă 
procentul de timp în care mintea ta acţionează mai degrabă 
ca un prieten decât ca un duşman; sau, cu alte cuvinte, pro- 
centul de timp în care mintea te slujeşte, în loc să te sabo- 
teze. De exemplu, un PQ de 75 înseamnă că mintea te ajută 
în aproximativ 75% din timp şi te sabotează în aproximativ 
25% din timp. Nu punem la socoteală perioadele în care 
mintea rămâne neutră. 


În Capitolul 8, îţi voi arăta cum se măsoară PQ-ul, atât 
pentru persoane, cât şi pentru echipe. Îţi voi împărtăşi de 
asemenea studii relevante ce indică faptul că un scor de 75 
reprezintă punctul critic. Deasupra acestui prag eşti, în 
general, condus de exaltarea generată de dinamica inte- 
rioară a minţii, iar sub el eşti demoralizat în mod constant 
de aceasta. 80% dintre persoane şi echipe obțin scoruri 
situate sub acest punct critic al PQ-ului şi, din această 
cauză, 80% dintre persoane şi echipe nu reuşesc să-și fruc- 
tifice la maximum potenţialul când vine vorba de succes şi 
fericire. Îți poţi măsura propriul PQ, sau pe cel al echipei 
tale, accesând site-ul www.Positivelntelligence.com. 


Rezultatele studiilor 


Ultimele studii din domeniul neuroştiinţei, ştiinţei organi- 
zaţionale şi psihologiei pozitive confirmă principiile 
Inteligenţei Pozitive şi relația dintre PQ şi performanţe şi 
fericire. După cum am mai spus, PQ-ul măsoară procentul 

de timp în care creierul tău acţionează în mod pozitiv (aju- 
tându-te) versus negativ (sabotându-te). Cu toate că aceste 
cercetări au utilizat metode variate de a determina poziti- 
Vitatea şi de a calcula raportul pozitiv-negativ, rezultatele 
au fost cât se poate de asemănătoare. Pentru a prezenta o 
viziune consistentă şi simplificată, am transformat desco- 


peririle diferitelor studii în interpretările lor echivalente 
bazate pe PQ: 


- O analiză a peste două sute de studii ştiinţifice dife- 
rite, ce au testat în total peste 275 000 persoane, a 
ajuns la concluzia că un PQ mai ridicat conduce la 
un salariu mai mare și la un succes mai mare în 
ceea ce priveşte serviciul, căsătoria, sănătatea, soci- 
abilitatea, prietenia şi creativitatea.! 


- Oamenii de vânzări cu un PQ mai ridicat vând cu 


până la 37% mai mult decât concurenții lor cu PQ 
mai redus.? 


1. Sonya Lyubomirsky, Laura King și Ed Diener, „The Benefits of 
Frequent Positive Affect: Does Happiness Lead to Success?“, Psycholo- 
gical Bulletin, 131, nr. 6, 2005, pp. 803-855. 


2. Martin Seligman, Learned Optimism: How to Change Your Mind 
and Your Life, Vintage, New York, 2006. Această concluzie a rezultat din 
studiile revoluționare ale lui Martin Seligman cu agenţii de vânzări din 
domeniul asigurărilor din cadrul MetLife. Seligman a evaluat agenții de 
vânzări din punctul de vedere al dimensiunii optimiste sau pesimiste a 
„stilului explicativ“, ce avea legătură cu maniera în care interpretau adver- 
sitățile. A arătat că agenţii cu stiluri mai optimiste vindeau cu 37% mai 
multe asigurări decât cei cu stiluri pesimiste. În privinţa PQ-ului, stilul 
pesimist este atribuit Sabotorilor, iar cel optimist Înţeleptului, acest lucru 
însemnând că agenții de vânzări cu stiluri optimiste aveau un PQ mai 


ridicat. Munca lui Seligman este descrisă în cartea sa revoluţionară, 
Learned Optimism. 

- Negociatorii cu un PQ mai ridicat au i oie 
şanse să obțină concesii, să încheie afaceri și să-şi 
creeze relații importante de afaceri, ca parte a con- 
tractelor negociate.’ 

- Angajaţii cu un PQ mai ridicat îşi iau mai puține 
zile de concediu medical şi este mai puţin probabil 
să fie depăşiţi de situație sau să demisioneze? 


- Doctorii care şi-au crescut PQ-ul pun diagnostice 
corecte cu 19% mai repede. 


- Studenţii care şi-au crescut PQ-ul au rezultate evi- 
dent mai bune la testele de matematică. 
- Directorii executivi cu un PQ mai ridicat au șanse mai 
mari să conducă echipe fericite ce consideră că mediul 
SAR 
lor de lucru favorizează performanţele ridicate. 


1. Shirli Kopelman, Ashleigh Shelby Rosette și Leigh EES 
The Three Faces of Eve: Strategic Displays of Positive, Npa ani 
Neutral Emotions in Negotiations“, Organizational Behavior and Human 
Decision Processes, 99, 2006, pp. 81-101. 

2. Gallup-Healthways Well-Being Index, 2008. Aceasta este s NA 
luare a sănătății și bunăstării cetățenilor Statelor Unite, în care 1 a 
adulţi americani sunt intervievaţi zilnic. Ținând cont de felul în care pd 
construit modelul PQ, un angajat „nefericit“ este un angajat cu un 
scăzut, indiferent de circumstanţe. 

3. Carlos A. Estrada, Alice M. Isen şi Mark J. Young, „Positive Affect 
Facilitates Integration of Information and Decreases Soa, p 
Reasoning Among Physicians“, Organizational Behavior and Hu 
Decision Processes, 72, 1997, pp. 117-135. i 

4. Tanis Bryan şi James Bryan, „Positive Mood and Math SGI $ 
Journal of Learning Disabilities, 24, nr. 8, octombrie 1991, pp. = i 

5. Shawn Achor, The Happiness Advantage: The Seven Prjpeipies of 
Positive Psychology That Fuel Success and Performance at Work, Crown 

- Echipele de proiectare conduse de manageri cu 
un PQ mai ridicat au, în general, rezultate cu 31% 
mai bune, atunci când ceilalți factori sunt menţi- 
nuţi constanți.! 


- Managerii cu un PQ mai ridicat sunt mai precişi şi 
mai atenți în luarea deciziilor, reducând efortul 
necesar pentru implementarea acestora? 


- O comparaţie făcută între şaizeci de echipe a arătat 
că PQ-ul echipei anticipa în cea mai mare măsură 
rezultatele acesteia.? 


- În cadrul Marinei Americane, escadroanele con- 
duse de comandanți cu un PQ mai ridicat câştigau 


Business, New York, 2010, p. 41. Achor subliniază datele referitoare la im- 
pactul fericirii directorilor executivi asupra echipelor lor. Acest lucru se 
observă clar în cazul directorilor executivi cu PQ-uri ridicate, 

1. Ibidem, p. 58. Achor discută un studiu referitor la managerii supor- 
tivi versus managerii care sunt în mai mică măsură pozitivi şi mai puţin 
deschişi când vine vorba de laude. Acest lucru face referire la manageri cu 
un PQ ridicat versus manageri cu un PQ scăzut. 

2. Barry M. Staw și Sigal G. Barsade, „Afect and Managerial Performance: 
A Test of Sadder-but-Wiser vs. Happier-and-Smarter Hypotheses“, 
Administrative Science Quarterly, 38, nr. 2, 1993, pp. 304-331. 

Thomas Sy, Stéphane Côté şi Richard Saavedra, „The Contagious 
Leader: Impact of the Leaders Mood on the Mood of Group Members, 
Group Affective Tone, and Group Processes“, Journal of Applied Psychology, 
90, nr. 2, 2005, pp. 295-305. 

3. Michael A. Campion, Ellen M. Papper şi Gina J. Medsker, 
»Relations Between Work Team Characteristics and Effectiveness: A 
Replication and Extension“, Personnel Psychology, 49, 1996, pp. 429-452. 
În acest studiu, cercetătorii au observat 357 de angajați, 93 de manageri 
şi 60 de echipe. Cel mai important indicator al realizărilor relative ale 
unei echipe era reprezentat de ceea ce simțeau membrii unii față de 
ceilalți, în acelaşi fel calculându-se şi scorurile PQ ale echipelor. 

mult mai multe premii anuale pentru eficienţă şi 
pregătire corespunzătoare, în timp ce acelea gon; 
duse de comandați cu un PQ scăzut aveau cele mai 
slabe performanțe.’ 


Studiile de ultimă oră din domeniul psihologiei şi neuroşti- 
inței demontează presupunerea obişnuită conform careia 
trebuie să muncim din greu pentru a avea succes şi a fi fericiţi. 
În realitate, creşterea PQ-ului conduce la creşterea fericirii şi 
performanţelor, generând un succes mai mare. Succesul lipsit 
de fericire este posibil pentru un PQ scăzut, dar ingura cale 
către un succes real şi o fericire de durată este PQ-ul ridicat. 


Pe lângă impactul pe care îl are asupra performanțelor şi 
fericirii, un PQ ridicat poate avea o influență reală asupra 
sănătății și longevității: 


- Cercetările au demonstrat că un PQ ridicat conduce 
la: o îmbunătățire a funcționării sistemului imunitar, 
un nivel mai redus al hormonilor ce induc stresul, o 
tensiune arterială mai scăzută, mai puține dureri şi 
răceli, un somn mai bun și o probabilitate mai mică de 
apariție a hipertensiunii, diabetului și infarcturilor.? 


1. Marcial Losada, „The Complex Dynamics of High Performance 
Teams“, Mathematical and Computer Modeling, 30, nr. 9-10, 1999, 
pp. 179-192. n 

Marcial Losada şi Emily Heaphy, „The Role of Positivity and Connec- 
tivity in the Performance of Business Teams: A Nonlinear P 
Model“, American Behavioral Scientist, 47, nr. 6, 2004, PP- 740-7 $ 
Specificul PQ-ului ridicat discutat era încurajarea deschisă, iar gimi 
teristicile PQ-ului scăzut erau deținerea unui comportament domina 
tor, neatent sau negativ. 

2. Sarah D. Pressman şi Sheldon Cohen, „Does Positive Affect Influ- 
ence Health?“ Psychological Bulletin, 131, nr. 6, 2005, pp. 925-971. 

- Călugăriţele catolice al căror istoric personal de la 
vârsta de 20 de ani dovedea un PQ mai ridicat au 
trăit cu aproape zece ani mai mult decât celelalte 
surori aparținând aceleiaşi comunități. Un PQ cres- 
cut chiar te poate ajuta să trăieşti mai mult. 


Am putea scrie o întreagă carte disecând şi analizând datele 
oferite de studii cu privire la acest subiect. De fapt, deja 
există destule cărţi foarte bune care fac acest lucru. Mai 
multe cărți aparținând unor oameni de ştiinţă influenți 
precum Barbara Fredrickson, Martin Seligman, Shawn 
Achor şi Tal Ben-Shahar oferă analize interesante cu privire 
la cercetările academice riguroase realizate în acest domeniu 


Michael E. Scheier et al., „Dispositi imi 
l» „Dispositional Optimism and Recovery from 
a i, papală ten PI The Beneficial Effects on Physical and 
ellbeing“, Journal of Personali i 
57, nr. 6, 1989, pp. 1024-1040. d elit alu 
a Glenn v. Ostir et al., „The Association Between Emotional Well-being 
and the Incidence of Stroke in Older Adults“, Psychosomatic Medicin: 
63, nr. 2, 2001, pp. 210-215. i 
3 Laura Smart Richman et al., „Positive Emotion and Health: Goin: 
eyond the Negative“, Health Psychology, 24, nr. 4, 2005, pp. 422-429, i 
pr Sheldon Cohen et al., „Emotional Style and Susceptibility to the 
ommon Cold“, Psychosomatic Medicine, 65, nr.4, 2003, pp. 652-657. 
iri Steptoe et al., „Positive Affect and Health-related leul 
en ocrine, Cardiovascular, and Inflammatory Responses“, Proceedings 
of the National Academy of Sciences, 102, nr. 18, 2005, pp. 6508-6512. 


s 1- Deborah D. Danner, David A. Snowdon și Wallace V. Friesen, 
»Positive Emotions in Early Life and Longevity: Findings from the Nun 


Study“, Journal of Pe i i 
ue ete of Personality and Social Psychology, 80, nr. 5, 2001, 


P apa Rodin şi Ellen J. Langer, „Long-term Effects ofa Control-rele- 
ant | ntervention with the Institutionalized Aged“, Journal of Per- 
sonality and Social Psychology, 35, nr. 12, 1977, pp. 897-902. 

în ultimii ani.! În cartea de faţă, voi încerca să îţi ofer instru- 
mente specifice care să te ajute efectiv să-ți dezvolţi Inteli- 
genţa Pozitivă şi să-ți creşti nivelul PQ-ului, în tumultul 
vieţii şi muncii tale complexe. 


Cum au apărut Inteligența Pozitivă şi PQ-ul 


Se spune că „dăscălița sărăcie învață pe om meserie“, iar 
acest lucru era în mod sigur adevărat dacă ne referim la 
primul model al conceptului de Inteligență Pozitivă. Iniţial, 
am creat acest concept în încercarea de a obţine atât mai 
mult succes, cât şi mai multă pace şi fericire în propria 
viaţă. Toate instrumentele şi tehnicile Inteligenţei Pozitive 
au fost lucruri pe care le-am testat mai întâi pe propria per- 
soană, cu mult înainte de a-mi da seama că ar putea exista 
mulți alți oameni care să aibă de câştigat de pe urma lor. 


Am avut o copilărie dificilă. Am crescut în sărăcie, fiind 
un puşti sensibil aflat într-un mediu abuziv. La scurt timp 
după naşterea mea, magazinul alimentar al tatălui meu a 
dat faliment, iar tata s-a ascuns pentru a scăpa de credi- 
torii săi, care ne hărţuiau zi de zi. Cei din familia noastră 
erau într-atât de superstiţioși încât hotărâseră că eu adu- 
sesem ghinionul asupra afacerii tatălui meu. Cum era 
prea târziu să mai scape de mine, au decis să-mi schimbe 
măcar numele. Cei din familia mea nu mi-au mai folosit 


1. Barbara Fredrickson, Positivity: Top-notch Research Reveals the 3 to 1 
Ratio That Will Change Your Life, Three Rivers Press, New York, 2009. 

Achor, Happiness Advantage. 

Martin Seligman, Flourish: A Visionary New Understanding of 
Happiness and Well-being, Free Press, New York, 2011. 

Tal Ben-Shahar, The Pursuit of Perfect: How to Stop Chasing Perfection 
and Start Living a Richer, Happier Life, McGraw-Hill, New York, 2009. 

niciodată adevăratul nume: Shirzad. Întâmplarea aceea 
s-a dovedit a fi o prevestire de rău augur pentru mai toată 
copilăria mea. Cum multe dintre nevoile mele fizice şi 
emoționale nu au fost niciodată satisfăcute, m-am izolat 
într-o carapace menită să mă protejeze. Resentimentele 
amare şi mânia vizavi de mine şi de lume m-au urmărit 
până la maturitate. 


Aveam mari ambiţii și, pe măsură ce am înaintat în vârstă, 
am înțeles că trebuia să fac în așa fel încât să nu mă mai 
simt trist, furios şi neliniștit tot timpul, astfel încât să-mi 
pot canaliza energia către propria dezvoltare. Iniţial, cău- 
tarea mea m-a condus către un studiu al felului în care 
funcţionează mintea. Nici diploma în psihologie obținută 
summa cum laude, nici anul petrecut realizând studii doc- 
torale în neurobiologie nu au reuşit să-mi ofere răspunsu- 
rile pe care le căutam. În acel punct, am încetat să-mi mai 
pun întrebări profunde. Am decis, în schimb, să găsesc 
fericirea în realizările profesionale, aşa cum păreau a o face 
mulți alții. 


Am petrecut următorii patru ani obținând o diplomă de 
master în inginerie electrică la o facultate de top şi 
lucrând ca inginer de sistem în laboratorul de cercetare 
al unei importante firme de telecomunicaţii. Am învățat 
şi am muncit din greu şi am câştigat multe distincţii, care 
credeam că-mi vor aduce fericirea. Acest lucru nu s-a 
întâmplat, aşa că am decis că un MBA mă va ajuta să 
progresez mai rapid. 


Punctul de cotitură care mi-a schimbat viaţa, condu- 
cându-mă către dezvoltarea conceptului de Inteligență 
Pozitivă, s-a ivit pe când participam la o discuţie cu alţi 11 
colegi, la unul dintre cursurile MBA-ului pe care îl urmam 

la Stanford, numit Dinamica Interpersonală.! În cadrul 
acestei interacțiuni de grup eram îndrumați să fim sinceri 
şi să dezvăluim tot ceea ce simțeam şi gândeam în acele 
clipe. La un moment dat, unul dintre colegii mei s-a întors 
spre mine cu oarecare neliniște și mi-a spus că deseori simţise 
că-l judec şi că acest lucru îl deranja. L-am ascultat şi i-am 
mulţumit politicos pentru feedbackul său util, dar îmi spu- 
neam: „Ei bine, sigur că simți că te judec, idiotule! Eşti cel mai 
mare fraier din acest grup. Cum altfel aş putea să te privesc?“ 


Cei din grup se pregăteau să-şi îndrepte atenţia în altă direc- 
ţie, când o altă persoană s-a întors către mine şi mi-a spus 
ceva similar. Din nou, am înclinat din cap şi i-am mulţumit 
politicos, gândindu-mă că aveam de-a face cu al doilea fraier 
din grup. Apoi şi o a treia, şi a patra persoană au spus acelaşi 
lucru. Deja începusem să nu mă mai simt în largul meu, fiind 
uşor enervat. Dar continuam să ignor feedbackul primit. 
Până la urmă, venea de la niște fraieri, mi-am spus. 


Apoi cel care stătea exact în dreapta mea, pe care îl admi- 
ram foarte mult, s-a ridicat dezgustat și s-a mutat în cealaltă 
parte a camerei. Din câte mi-am dat seama văzuse lipsa 
mea de sinceritate în recunoaşterea feedbackului primit. 


1. Acest curs revoluţionar a fost creat de profesorul David L. Bradford 
(alături de Jerry Porras), care deţine în prezent titlul Eugene O'Kelly II 
Senior Lecturer Emeritus in Leadership la Stanford Graduate School of 
Business. Cursul a fost unul dintre cele mai populare din programa 
Stanford în ultimii patruzeci de ani. Impactul său a schimbat viețile mul- 
tor oameni, nu doar pe a mea, acesta fiind deseori menționat de către 
studenți ca unul dintre cele mai durabile şi valoroase experiențe pozitive 
a educaţiei lor ca masteranzi. Profesorul Bradford este autorul a mai 
multe cărți, pentru două dintre ele avându-l ca şi coautor pe Allan 
Cohen — Influence Without Authority şi Power Up: Transforming 
Organizations Through Shared Leadership. 

Mi-a spus că era atât de deranjat de refuzul meu de a accepta 
cu adevărat comentariile cu privire la părerile mele, încât 
nu mai suporta nici măcar să-mi stea alături. A continuat 
spunând că și el se simțise judecat de mine, chiar dacă într-o 
manieră pozitivă. Era supărat pentru că avea impresia că îl 


aşezam pe un piedestal și nu îl puteam niciodată vedea aşa 
cum era cu adevărat. 


Acea exprimare sinceră şi înflăcărată a sentimentelor a 
reușit să treacă, în sfârşit, de cochilia protectoare a „Jude- 
cătorului“ meu interior. Într-o clipă am înţeles că toată 
viața mea văzusem lucrurile prin ochii acestuia, clasifi- 
cându-le ca fiind bune sau rele şi plasându-le fie într-o cate- 
gorie, fie în cealaltă. Mi-am dat seama numaidecât că acesta 
era un mecanism de protecţie pe care incepusem să-l folo- 
sesc în copilărie pentru a-mi face viața mai previzibilă şi 
mai uşor de controlat, cel puţin în aparență. În ziua aceea, 
stând în acea cameră cu cei 11 colegi ai mei, am descoperit 
incredibila putere distructivă a acestui Judecător „Sabotor“ 
ce se ascunsese în mintea mea — și despre care nici măcar 
nu ştiam că există. 


Acea descoperire a schimbat complet lucrurile. M-a deter- 
minat să iau de la capăt căutarea mecanismelor mintale care 
conduc la fericire sau nefericire, succes sau eşec. În cele din 
urmă, m-am concentrat asupra a două mecanisme corelate: 


1. Mintea noastră este cel mai mare duşman al nos- 
tru; mintea ascunde trăsături ce ne sabotează în 
mod activ fericirea şi succesul. Aceşti Sabotori pot 
fi identificaţi şi combătuţi cu uşurinţă. 


2. „Muşchii“ creierului, ce ne oferă acces la cunoş- 
tinţele şi ideile noastre cele mai importante, au 

slăbit datorită timpului îndelungat în care nu au 
fost folosiți. Aceşti muşchi ai creierului pot fi dez- 
voltați cu ușurință pentru a ne oferi un acces mult 
mai uşor către cunoștințele noastre profunde şi 
puterile mintale neutilizate până acum. 


Exerciţiile ce se concentrează pe unul sau pe ambele meca- 
nisme pot îmbunătăţi în mod simţitor PQ-ul cuiva; într-o 
perioadă relativ scurtă. Rezultatul este un progres vizibil din 
punct de vedere al performanţelor și fericirii, atât în viaţa 
profesională, cât şi în cea personală. 


PQ-ul în acţiune 


Am fost președinte şi membrual consiliului de administrație 
al Coaches Training Institute (CTI). Suntem cea mai mare 
organizație de consiliere şi pregătire din lume. Am pregătit 
mii de traineri din toată lumea, lideri şi manageri din majo- 
ritatea companiilor din Fortune 500 şi profesori ai şcolilor 
de afaceri Stanford şi Yale. Am consiliat personal sute de 
directori executivi, deseori echipele lor de conducere şi une- 
ori pe partenerii lor şi familiile acestora. 


Mulţi dintre directorii pe care i-am pregătit de-a lungul 
anilor aveau personalităţi de tip A şi nu îi interesa sau/și ny 
le făcea plăcere să discute despre explorarea psihologică 
profundă. Ținând cont de acest lucru, instrumentele şi teh- 
nicile Inteligenței Pozitive au fost create astfel încât să gene» 
reze rezultate fără a fi mai întâi necesară dezvoltarea EE 
conştiinţe psihologice aprofundate. Aceste tehnici adoptă 
o abordare directă care creează efectiv noi trasee neuronale 
în creierul tău, trasee ce duc la dezvoltarea Inteligenței Pozi- 
tive. Odată cu formarea acestor trasee, ce este sinonimă cu 

dezvoltarea unor noi „muşchi“ ai creierului, apare şi o mai 
bună conştiinţă de sine. 


Cartea de faţă este organizată în şase părți. Partea I, din 
care ai parcurs deja jumătate, oferă o perspectivă de ansam- 
blu asupra cadrului PQ, ce continuă în capitolul următor. 
Există trei strategii diferite pentru dezvoltarea PQ-ului, 
care vor fi discutate pe rând în părțile II, III și IV. În partea 
aNia vei afla cum se măsoară PQ-ul atât pentru persoane, 
cât şi pentru echipe, astfel încât să-ți poți monitoriza pro- 
gresele. Partea a VI-a discută despre aplicabilitatea PQ-ului 
în cazul problemelor legate de carieră și de viață, incluzând 
trei studii de caz detaliate. La finalul fiecărui capitol, o serie 
de întrebări te vor îndemna să faci legătura între ceea ce 
citeşti şi propria viață şi carieră. 


Potenţialul tău este influențat de mai mulţi factori, inclusiv 
de inteligența cognitivă (IQ), inteligența emoțională (EQ) şi 
de abilități, cunoștințe, experienţă şi de reţeaua socială. Dar 
procentul în care îți foloseşti vastul potenţial este determi- 
nat de Inteligența Pozitivă (PQ). 


Crescându-mi PQ-ul, am reușit să transform multiplele 
dificultăţi şi provocări cu care m-am confruntat în daruri 
şi oportunități de a obţine într-o mai mare măsură succe- 
sul, fericirea şi liniştea sufletească. Am scris această carte 
cu credința absolută că și tu poți face același lucru. 


ÎNTREBARE 


Dacă ai putea îmbunătăți un lucru important, în 
Plan personal sau profesional, drept urmare a citirii 
acestei cărți, care ar fi acesta? Ţine minte acest obiec- 
tiv cât timp vei parcurge cartea. 


CAPITOLUL 2 


Trei strategii 
pentru dezvoltarea PQ-ului 


ATUNCI CÂND ȚIN PRELEGERI LA UNIVERSITATEA 
Stanford care au ca subiect crearea unei schimbări durabile, 
îi invit pe directorii participanţi să facă un pariu. Le poves- 
tesc despre vecinul meu imaginar care s-a implicat într-o 
serie de iniţiative pentru a contribui la îmbunătăţirea suc- 
cesului și fericirii, atât proprii, cât şi a celor din jur. Cu 
ocazia Anului Nou, a luat decizia de a scăpa de kilogramele 
în plus și de a se menţine în formă. Şi-a dus echipa într-o 
excursie de team-building costisitoare pentru a-i ajuta să 
lucreze împreună mai bine şi mai eficient. A participat la un 
workshop de două zile pentru a-şi dezvolta inteligența emo- 
ţională şi competențele de leadership. A făcut toate aceste 
lucruri acum un an, le spun participanţilor. Acum aceștia 
trebuie să-şi parieze toţi banii în funcţie de ceea ce cred cu 
privire la deciziile luate de vecinul meu. Au fost ele respec- 
tate în mare parte sau a renunțat la ele? 


Tu pe ce ai paria? În mod surprinzător, aproape 90% dintre 
participanții la prelegerile de la Stanford pun pariu că schim- 
bările nu vor fi de durată. Celorlalţi le spun că ar rămâne 
lefteri cu pariurile lor optimiste: șansele ca îmbunătățirile 

semnificative — fie din punct de vedere al performanţelor, 
fie al fericirii — să reziste sunt de doar 1 la 5.! 


Studiile cu privire la fericire confirmă faptul că oamenii, în 
general, revin la ceea ce cercetătorii care studiază compor- 
tamentul social numesc nivelurile „fericirii de bază“ la scurt 
timp după anumite evenimente sau realizări care le cresc în 
mod semnificativ nivelul fericirii. În această categorie se 
încadrează şi câştigătorii unor premii importante la loto? 


Mulţi directori se plâng de acelaşi fenomen când vine vorba 
de încercările lor de a îmbunătăţi performanţele individuale 
sau ale echipelor cu ajutorul consilierii, feedbackului susți- 
nut cu privire la relația performanţe-evaluare, rezolvării şi 
stabilizării conflictelor, workshopurilor de dezvoltare a abi- 
lităților şi team-buildingurilor. Oamenii dovedesc rezistență 
la schimbare, chiar și atunci când par a crede că şi-o doresc. 


Gândeşte-te la viaţa ta. Atunci când ţi-au reuşit acele lucruri 
despre care erai sigur că te vor face mai fericit, cât de mult 
a durat această fericire? Gândeşte-te la cărțile pe care le-ai 
citit şi la numeroasele traininguri la care ai participat în 
speranţa că îţi vei creşte performanțele profesionale sau feri- 
cirea. Câte dintre acele îmbunătățiri au rezistat testului tim- 
pului? Cel mai probabil, experienţa proprie îţi va confirma 


A L. Acest lucru are legătură cu dinamica Vortexului PQ, discutată în 
apitolul 8. Doar 20% dintre echipe și persoane obțin un scor mai mare 


decât punctul critic PQ, în care schimbarea este mai dej su 
y 
ai degrabă sținută 


3 2 Jonathan Haidt explică mai bine acest fenomen în cartea sa extrem 
e interesantă The Happiness Hypothesis: Finding Modern Truth in 
Ancient Wisdom, Basic Books, New York, 2006. 

că ameliorările inițiale, în general, dispar sau, cel puțin, se 
reduc semnificativ. Întrebarea este de ce? 


Cheia răspunsului, după cum am sugerat mai sus, 0 repre- 
zintă un cuvânt: sabotaj. Dacă nu te ocupi de propriii duş- 
mani interni — îi vom numi Sabotori — şi nu le reduci 
forțele, aceștia vor face tot ce le stă în putință pentru a te lipsi 
de orice îmbunătățiri vei face. Ignorarea Sabotorilor este 
sinonimă cu crearea unei grădini noi și frumoase, în care 
laşi liberi melci lacomi, gata să distrugă tot. Aici intră în acţi- 
une Inteligența Pozitivă. 


Inteligența Pozitivă te poartă în linia întâi a bătăliei fără sfâr- 
şit ce se dă în mintea ta. De o parte a acestei lupte se află 
Sabotorii invizibili, care distrug orice încercare de a-ţi creşte 
nivelul fericirii sau al performanței. De cealaltă parte se află 
Înțeleptul tău, ce are acces la inteligenţă, cunoştinţe şi, dese- 
ori, puteri mintale nefolosite până în prezent. Sabotorii şi 
Înțeleptul sunt alimentaţi de regiuni diferite ale creierului 
şi devin mai puternici atunci când aceste regiuni sunt active. 
Astfel, războiul interior dintre Sabotori şi Înţelept este legat 
de o luptă pentru putere între părți diferite ale creierului. 
Raportul dintre forţa Sabotorilor şi cea a Înţeleptului deter- 
mină la rândul său nivelul PQ-ului şi măsura în care îţi 
atingi adevăratul potenţial. 


Să cunoaștem Sabotorii 


Sabotorii sunt duşmanii interni. Ei reprezintă o serie de 
tipare mintale automate şi obișnuite, fiecare cu propria voce, 
credinţe şi presupuneri, care acţionează împotriva ta. 


Sabotorii sunt un fenomen universal. Întrebarea nu este 
dacă îi ai, ci pe care îi ai şi cât sunt de puternici. Ei sunt 

universali — mergând dincolo de culturi, genuri sau grupe 
de vârstă —, pentru că sunt conectaţi la funcţiile creierului 
ce se concentrează pe supraviețuire. Fiecare dintre noi dez- 
voltă Sabotori timpuriu în copilărie pentru a face față apa- 
rentelor amenințări ale vieții, atât fizice, cât şi emoționale. 
Odată ajunşi la maturitate, nu mai avem nevoie de Sabotori, 
dar aceştia au devenit deja locatari invizibili ai minţilor 
noastre. De multe ori nici măcar nu suntem conştienţi de 
existența lor. 


Orice istoric pasionat de al Doilea Război Mondial ştie că 
sabotorii cei mai puternici şi mai distructivi erau cei care se 
infiltraseră şi fuseseră acceptați în cercul restrâns de prieteni 
şi aliaţi ai adversarilor. Acelaşi lucru este valabil şi pentru 
Sabotorii interiori. Cele mai mari prejudicii sunt produse 
de aceia care te-au convins cu minciunile lor că lucrează 
pentru tine, şi nu împotriva ta. Au fost acceptaţi şi primiţi 
în cercul tău restrâns şi nu îi mai priveşti ca pe niște intruși. 


lată o scurtă descriere a celor zece Sabotori, menită să-ți 
ofere o idee despre cum funcționează fiecare dintre ei. 
Deocamdată, nu încerca să-i reții pe toți sau să-ți dai seama 
care sunt cei mai activi în cazul tău. Vei învăța cum să faci 
acest lucru în capitolele care urmează. 


Judecătorul 


Judecătorul este principalul Sabotor, afectând pe toată 
lumea. Te determină să cauţi în permanenţă defecte atât la 
tine, cât şi la cei din jur, precum și cu privire la condițiile 
şi circumstanţele înconjurătoare. Este responsabil în mare 
măsură pentru neliniște, stres, mânie, dezamăgire, vină şi 
ruşine. Minciuna sa autojustificatoare este că, fără el, tu şi 
ceilalți v-aţi transforma în ființe leneşe şi lipsite de ambiţie, 

care nu ar realiza mare lucru. Astfel, vocea sa este deseori 
confundată cu vocea raţiunii, dură, dar iubitoare, nefiind 
perceput ca Sabotorul distructiv ce este în realitate. 


Maniacul 


Tine de nevoia de perfecțiune, ordine şi organizare duse la 
extrem. Îți stârnește ție şi celor din jur neliniştea şi încordarea, 
făcându-vă să vă irosiți energia în încercări suplimentare 
de perfecţionare ce nu sunt necesare. De asemenea; te deter- 
mină să trăieşti în permanență cu frustrarea că lucrurile pe 
care le faci tu sau ceilalți nu sunt suficient de bune. Se jus- 
tifică susținând că perfecționismul este întotdeauna bun şi 
că nu ai de plătit un preț imens pentru el. 


Binevoitorul 


Te determină să încerci să obţii acceptare și afecțiune aja 
tându-i, flatându-i, făcându-le pe plac şi venindu-le În 
ajutor celorlalţi, în mod constant. Te face să pierzi din 
vedere propriile nevoi şi, drept urmare, să le porţi celorlalți 
pică. Îi încurajează, în același timp, pe ceilalti să Sona 
exagerat de mult pe tine. Te păcăleşti spunâåndu-ți că le faci 
pe plac celorlalţi pentru că este un lucru bun, negând faptul 
că, în realitate, încerci să obţii acceptare şi afecțiune, în 
mod indirect. 


Hiperambiţiosul 


Acesta creează dependenţă față de performanţe constante 
şi față de rezultate care să susțină respectul de sine şi auto- 
confirmarea. Te determină să te concentrezi mai ales pe 
succesul extern, în defavoarea criteriilor interne ce deter- 
mină fericirea. De cele mai multe ori, conduce la tendința de 
a munci în mod exagerat într-un ritm imposibil de menținut 

şi te face să pierzi din vedere nevoile mai profunde emoțio- 
nale și relaționale. Te minți spunându-ți că autoacceptarea 
ar trebui să se bazeze pe performanță şi validare exterioară. 


Victima 


Aceasta îşi doreşte să fii emotiv și temperamental, pen- 
tru a obține în acest fel atenție și afecțiune. Conduce la o 
concentrare exagerată asupra sentimentelor interioare, mai 
ales a celor dureroase, ajungând adesea să ducă la o tendință 
de victimizare. Drept urmare, îți iroseşti energia mintală 
şi emoțională, iar ceilalți se simt frustrați, neputincioşi şi 
vinovați pentru că nu te pot niciodată face fericit pe termen 
lung. Te autosugestionezi că asumarea rolului de victimă 
sau martir este cea mai bună cale de a atrage afecțiunea și 
atenţia asupra propriei persoane. 


Hiperraţionalul 


Acesta implică o concentrare intensă şi exclusivă pe proce- 
sarea rațională a tuturor lucrurilor, inclusiv a relațiilor. Te 
determină să fii nerăbdător când vine vorba de emoțiile 
oamenilor și să consideri că acestea nu merită să le acorzi 
timpul şi atenția ta. Sub influența Hiperraționalului, poți fi 
perceput ca rece, distant sau ca manifestând o aroganță 
intelectuală. Acest lucru îţi limitează abilitatea de a forma 
relaţii adânci şi flexibile la serviciu sau pe plan personal şi 
îi intimidează pe cei cu o gândire mai puţin analitică. Te 
amăgeşti că gândirea raţională este cea mai importantă şi 
utilă formă de inteligență pe care o deții. 


Hipervigilentul 


Îţi provoacă o neliniște puternică şi continuă cu privire la 
toate pericolele ce te înconjoară şi la ceea ce ar putea să 

meargă prost. El este în permanentă alertă şi nu se odih- 
neşte niciodată, acest lucru determinând un stres puternic 
şi neîntrerupt ce te epuizează atât pe tine, cât şi pe genai 
Îți închipui că pericolele din jur sunt mai mari decât în 
realitate şi vigilența continuă este cea mai bună metodă de 
a le face față. 


Neliniştitul 


Fie caută în permanență provocări din ce în ce i iei, 
fie preferă să fie mereu ocupat. Nu îţi permite să siaii în 
prea mare măsură pace sau mulțumire față de i 
curentă, generând un şir infinit de probleme care yi cenang 
atenția şi te fac să pierzi din vedere lucrurile şi relațiile care 
contează cu adevărat. Celor din jur le este greu să țină pasul 
cu o persoană condusă de Neliniştit şi, deseori, simt o răceală 
față de aceasta. Te amăgeşti spunându-ți că, auna când 
eşti extrem de ocupat, trăieşti viața din plin, ignorând fap- 
tul că atunci când urmăreşti o existență plină, viața ajunge 
să treacă pe lângă tine. 


Dominatorul 


Acesta funcționează pe baza unor nevoi anxioase de deţi- 
nere a puterii, de preluare a controlului asupra situațiilor şi 
de adaptare a acţiunilor oamenilor la propriile dorințe. 
Când acest lucru nu este posibil, generează o stare de anxi- 
etate şi neliniște puternică. În viziunea Dominatorului 
asupra lumii, fie deții, fie nu deții controlul. Cu toate că el 
îți permite să obţii rezultate pe termen scurt, pe tonen king 
determină resentimente din partea celorlalți şi îi împiedică 
să-şi exercite şi să-și dezvolte propriile abilităţi ca 
Se justifică spunând că ai nevoie de el pentru a-i determina 
pe cei din jur să ajungă la cele mai bune rezultate. 

Evitantul 


Se concentrează pe ceea ce este pozitiv şi plăcut într-o manieră 
exagerată, evitând sarcinile şi conflictele dificile şi neplăcute. 
Te determină să amâni lucruri şi să eviţi situaţiile conflictuale 
şi are drept rezultat izbucniri distructive bazate pe conflicte 
mocnite ce au fost evitate. Te amăgeşti spunându-i că ai o 
atitudine pozitivă şi nu recunoşti că eviţi problemele. 


Înțeleptul 


Dacă Sabotorii reprezintă dușmanii interiori, Înțeleptul 
reprezintă latura ta mai profundă şi mai deşteaptă. Acea 
parte care poate trece peste conflicte şi care rezistă tentației 
de a fi condusă de drama și tensiunea momentului şi dea 
cădea victimă minciunilor Sabotorilor. Conform acesteia 

orice provocare cu care te confrunți este fie un dar, fie i 
oportunitate sau poate fi transformată, în mod activ, 
intr-una din acestea două. Înțeleptul are acces la cinci forțe 
importante ale minții tale şi apelează la ele pentru a înfrunta 

orice provocare. Aceste forțe sunt localizate în zone ale cre- 

ierului diferite de cele ce alimentează Sabotorii. 


Cele cinci puncte forte ale Înţeleptului sunt: 


1. Forța de a Explora folosindu-te de curiozitate şi 
păstrând o minte deschisă. 


2. Forţa de a Empatiza cu tine însuţi şi cu ceilalți 
şi de a aborda fiecare situație cu compasiune şi 
înţelegere. 


3. Forţa de a Inova şi de a crea noi perspective şi de 
a găsi soluţii ieşite din comun. 

4. Forța de a te Orienta şi de a alege calea care se 
potriveşte cel mai bine cu valorile tale profunde 
fundamentale şi misiunea ta în viață. 


5. Forţa de a te Mobiliza şi de a acționa hotărât fără a 
fi deranjat, influenţat sau distras de către Sabotori. 


În capitolele ce vor urma îţi voi dovedi că şi tu dispui de 
aceste forţe interioare, dar poate că nu le-ai folosit nicio- 
dată. Îţi voi demonstra şi cum, în mod clar, fiecare provo- 
care cu care te confrunţi pe plan profesional sau personal 
poate fi abordată din perspectiva Înţeleptului, folosindu-te 
de cele cinci forţe ale sale. Dacă te foloseşti de acesta pentru 
a depăşi provocările, vei experimenta emoţii precum curi- 
ozitatea, compasiunea, creativitatea, bucuria, pacea şi pute- 
rea de a lua decizii, chiar şi în cazul unor crize majore. Vei 
observa singur că nu ai nevoie de Sabotori pentru a face 
faţă unei provocări, în ciuda minciunilor pe care ţi le-au spus 
pentru a-şi justifica propria existență. 


Trei strategii de îmbunătățire a PQ-ului 


După cum am menționat anterior, există o conexiune 
directă între diferite regiuni şi funcţii ale creierului şi ale- 
gerea unei abordări guvernate de Sabotori sau de Înţelept. 
Sabotorii sunt alimentați în principal de regiunile creieru- 
lui ce se concentrau iniţial pe supraviețuirea de ordin fizic 
şi emoțional. Vom numi aceste regiuni Creierul Supravie- 
ţuitor. Înțeleptul îşi are sursa în cu totul alte zone are cre- 
ierului, pe care le vom numi Creierul PQ. Această legătură 
dintre creierul guvernat de Sabotori şi, respectiv, de Înţelept 
conduce la trei strategii separate, dar interconectate, prin 
care îți poţi dezvolta PQ-ul: 

1. subminarea Sabotorilor; 
2. întărirea Înţeleptului; 


3. dezvoltarea mușchilor Creierului PQ. 


Figura 1 
Trei strategii interconectate de creştere a PQ-ului 


Subminarea 
Sabotorilor 


Dezvoltarea 
_muşcbhilor 
Creierului PQ 


Întărirea 
Înţeleptului 


Strategia 1: Subminarea Sabotorilor 


Subminarea Sabotorilor implică identificarea acelor gânduri 
şi emoții venite de la aceştia şi înţelegerea clară a faptului că 
nu-ți sunt folositoare. În mod normal, aceşti Sabotori îţi 
oferă justificări şi pretind că-ţi sunt prieteni — chiar mai 
rău, pretind că te identifici cu ei. În Capitolele 3 şi 4, îi vom 
demasca şi le vom scoate la iveală şiretlicurile, pentru a le 

scădea credibilitatea şi puterea pe care o au asupra ta. Pen- 
tru a-ţi submina Sabotorii, tot ce trebuie să faci este să 
observi şi să etichetezi gândurile şi sentimentele acestora 
atunci când apar. De exemplu, este posibil să-ți spui: „Ah, 
s-a întors Judecătorul şi-mi spune că nu voi reuşi“ sau „lar 
a apărut Dominatorul și e tare neliniștit“. 


Strategia 2: Întărirea Înţeleptului 


Întărirea Înţeleptului implică trecerea la perspectiva Înţe- 
leaptă şi accesarea celor cinci forțe utilizate de aceasta pentru 
a înfrunta fiecare provocare. Vei vedea că şi în interiorul 
tău se găseşte un Înţelept și că îți oferă întotdeauna metode 
net superioare celor oferite de Sabotori prin care să faci față 
provocărilor. În Capitolele 5 şi 6, vei învăța mai multe 
despre perspectiva Înţeleptului şi despre jocurile distractive 
ale puterii ce te vor ajuta să accesezi şi să dezvolți cele cinci 
forţe ale Înţeleptului ori de câte ori ai nevoie de ele. 


Strategia 3: Dezvoltarea mușchilor Creierului PQ 


Dezvoltarea mușchilor Creierului PQ implică înţelegerea 
diferenţei dintre Creierul PQ şi Creierul Supravieţuitor. Vei 
vedea cum muşchii Creierului PQ nu s-au dezvoltat sufici- 
ent de-a lungul anilor, în timp ce muşchii Creierului Supra- 
vieţuitor au mers pe steroizi. În Capitolul 7, vei învăța 
tehnici foarte simple şi interesante care dezvoltă rapid forța 
muşchilor Creierului PQ. 


Fiecare dintre aceste trei strategii pot fi urmate în mod 
independent una de cealaltă şi conduc la creşterea PQ-ului. 
Chiar mai util însă, acestea se susțin și se dezvoltă reciproc. 
De exemplu, vei învăţa să-ţi dezvolți muşchii Creierului PQ 
cu ajutorul a numeroase activităţi simple, unele dintre ele 

ciudate, cum ar fi să-ți mişti degetele de la picioare cu aten- 
ție sau să-ți freci zece secunde degetele unele de altele cu 
atenție. La prima vedere, ai putea crede că aceste exerciții 
nu au nicio legătură cu Înțeleptul şi Sabotorii. Cu toate aces- 
tea, îţi voi demonstra că ele ajută la activarea Creierului PQ, 
lucru care, la rândul său, îți oferă un acces mai bun către 
perspectiva şi forțele Înţeleptului. 


În plus, stimularea Creierului PQ slăbește forța Creierului 
Supraviețuitor, ce alimentează Sabotorii. Şi, de fiecare dată 
când alegi perspectiva Înţeleptului sau observi şi etichetezi 
gândurile şi sentimentele Sabotoare, îţi activezi şi dezvolți 
automat Creierul PQ. 


Fiecare dintre aceste trei strategii — subminarea Sabo- 
torilor, întărirea Înţeleptului şi dezvoltarea mușchilor Cre- 
ierului PQ — poate fi aplicată folosind tehnici ce necesită 
zece secunde sau mai puțin. Acestea sunt astfel create încât 
i se integreze în programul tău profesional încărcat şi în 
viața ta personală. Fiecare persoană este atrasă de un anumit 
tip de strategie şi vei descoperi singur pe care o consideri 
mai plăcută și mai utilă. Odată ce ai implementat strategia 
primară, celelalte două vor veni şi ele în mod automat. 


Povestea lui David 


David este unul dintre puţinii antreprenori care pot pune 
bazele unei companii şi pot păstra controlul asupra ei chiar 
şi după ce aceasta a depășit pragul de un miliard de dolari. 
ba puţin timp după ce compania a fost listată la bursă, David 
a început să se confrunte cu un stres nemaipomenit. După 
ani de dezvoltare susținută şi profitabilă, echipa sa părea să 
se îndrepte către primul an marcat de pierderi. Rezultatul 

avea să fie devastator pentru acţiunile sale abia lansate pe 
piață. David trebuia să redreseze situaţia şi trebuia să facă 
acest lucru rapid, aşa că m-a rugat să lucrez cu echipa sa. 


După o evaluare rapidă a PQ-ului, i-am spus lui David că 
metoda cea mai rapidă şi mai eficientă de îmbunătățire reală 
a performanţelor era dezvoltarea propriului PQ, dar şi al 
echipei sale. PQ-ul său fusese de 48, iar al echipei de 52. 
Acest lucru însemna că, în mare parte, îşi iroseau energia 
mintală şi emoţională sau o foloseau pentru a se autosa- 
bota. Era posibil să-şi îmbunătăţească treptat performan- 
tele, perfecționându-și strategia și tacticile şi dezvoltându-şi 
abilităţile. Dar îndepărtarea propriilor Sabotori şi accesarea 
puterilor Înţeleptului ar fi avut efecte mult mai importante 
şi mai durabile. 


La început, David a fost luat prin surprindere de sugestiile 
mele. El şi echipa sa se mândreau cu tehnicile lor de gândire 
pozitivă şi presupuneau că acest lucru însemna că aveau 
deja PQ-uri ridicate. La urma urmei, performanțele com- 
paniei, înainte de a deveni publică, fuseseră bune. Întrebarea 
era: de ce aveau dintr-odată probleme? Le-am spus că este 
posibil ca tehnicile gândirii pozitive să nu facă faţă forţei 
Sabotorilor ascunși care interferau cu acestea. Din câte îmi 
puteam da seama, Sabotorii preluaseră conducerea din 
momentul în care compania fusese listată la bursă, lucru 
logic de altfel: stresul hrănește Sabotorii. În plus, conduce- 
rea unei companii publice era diferită de conducerea unei 
companii private. Sabotorii membrilor echipei le îngreunau 
acestora încercările de a schimba anumite metode învechite 
pe care le folosiseră pentru a conduce afacerile. 


Ne-am concentrat mai întâi asupra lui David, pentru că 
PQ-ul liderului influențează semnificativ PQ-ul echipei. 

Am propus să începem să-i creştem PQ-ul scoţându-i la 
iveală și subminându-i principalul Sabotor, Judecătorul. 


Într-o primă fază, David a susținut că nu are un Judecător 
puternic, nefiind o persoană care îi judecă pe cei din jur. 
I-am explicat că Judecătorul este adesea bine ascuns şi, de 
cele mai multe ori, nu ne dăm seama că îi criticăm pe cei- 
lalți. Majoritatea sentimentelor precum stresul, neliniştea, 
frustrarea, dezamăgirea, regretul și vina sunt determinate, 
în mod direct, de faptul că ești critic cu tine, cu ceilalți, cu 
anumite situații sau rezultate. Stresul şi neliniştea semnifi- 
cative resimţite de David îmi dădeau de înțeles că în mintea 
sa exista un Judecător puternic ce pretindea a-i fi prieten. 


Pentru a demonstra puterea acestui Judecător, am examinat 
gândurile care-l făcuseră pe David să se sucească şi să se 
învârtească, fără a reuşi să adoarmă până la ora trei în noap- 
tea precedentă. Acesta a notat pe hârtie douăzeci de gân- 
duri. I-am cerut să le împartă pe categorii, în neutre, utile 
şi dăunătoare. David a decis că trei dintre gânduri erau utile: 
să nu uite să stabilească o întâlnire cu un cumpărător, să 
discute cu cei de la departamentul de resurse umane despre 
pachetul salarial al unui angajat și să-şi roage asistenta să-i 
rezerve o călătorie pentru o conferință. Am fost de acord cu 
David, considerând aceste gânduri utile. Totuşi, l-am între- 
bat ce s-ar fi întâmplat dacă aceste note mintale nu i-ar fi 
venit în minte la trei noaptea, întrerupându-i odihna. A fost 
de acord cu mine că s-ar fi gândit probabil la ele mai târziu 
a doua zi şi nu ar fi avut nimic de pierdut. 


David a evaluat cinci gânduri ca fiind neutre. Printre ele: 
să nu uite de aniversarea absolvirii liceului, prima sa călă- 
torie în Africa şi prima sa iarnă la New York. Am stabilit 

că acestea puteau fi etichetate drept neutre şi aleatorii, cu 
toate că un psihanalist ar fi avut ceva de lucru cu ele. 


Apoi, am analizat ceea ce David clasificase cu acuratețe, dar 
şi cu o oarecare ezitare, drept gânduri dăunătoare, precum 
posibilitatea de a fi concediat de către consiliul director în 
cazul în care rezultatele companiei nu se îmbunătăţeau. 
Acesta condusese la o avalanșă de gânduri legate de ce s-ar 
întâmpla în acest caz cu reputaţia sa, dacă şi-ar mai permite 
în continuare o locuință mare şi maşini de lux costisitoare 
etc. Printre celelalte gânduri generatoare de neliniște se 
numărau şi îngrijorarea cu privire la posibila pierdere a unui 
client important ce părea nemulțumit și teama SE prera 
rea pe care urma să o susțină în fața unor investitori nu avea 
să meargă bine. Câteva gânduri implicau regrete. De ce nu 
reacționase mai rapid la schimbările de pe piață? De ce anga- 
jase persoana nepotrivită care să se ocupe de dezvoltarea afa- 
cerii şi pierduse nouă luni înainte de a o concedia? 


David mi-a spus că motivul pentru care ezita in a clasifica 
aceste gânduri ca fiind clar nocive era faptul că ele îl men- 
ţineau în priză, forțându-l să lucreze din greu pentru a 
îmbunătăți situația. L-am întrebat dacă era prima dată când 
avea astfel de gânduri şi a recunoscut că erau, de fapt, recu- 
rente şi că le mai avusese de zeci sau sute de ori înainte. 


I-am spus că era în regulă ca mintea sa să-i amintească o dată 
de importanța unei întâlniri ce urma, putându-se folosi de 
acest prilej pentru a se pregăti pentru întâlnire. Dar faptul 
că Judecătorul său îl determina, în mod repetat, să se simtă 
neliniștit la trei noaptea nu avea nicio valoare iapa 
deoarece nu putea face altceva decât să se frământe. I-am 
explicat că acelaşi lucru se întâmpla şi când venea vorba 
de gândurile privitoare la greșelile trecutului. Este util să 

te gândeşti la o greșeală o dată, în încercarea de a învăța 
din ea şi pentru a nu o repeta, dar să insişti asupra acesteia 
nu ajută la nimic. Rezultatul era lipsa energiei, prea puţină 
odihnă şi nelinişte, stres, dezamăgire, vină şi regrete con- 
stante. Era, pur şi simplu, sabotaj. 


David a început încetul cu încetul să înțeleagă că Judecăto- 
rul său nu era prietenul ce pretindea a fi. Având în vedere 
că acesta juca rolul principalului Sabotor, am hotărât să ne 
concentrăm mai întâi asupra acestuia şi să nu ne lăsăm 
distraşi de alţi Sabotori. 


În mod normal, această strategie prin care ne îndreptam 
atenţia spre subminarea Judecătorului ar fi implicat sufici- 
entă muncă pentru săptămâna ce urma. Dar David dorea 
să facă progrese cât mai repede, aşa că am discutat despre 
adăugarea unei a doua strategii, de dezvoltare a mușchilor 
Creierului PQ. Am creat un plan simplu de conectare a celor 
două strategii şi de transformare a insistentului Judecător 
într-un antrenor personal al Creierului PQ. De fiecare dată 
când Judecătorul îşi făcea apariția, David avea să se folo- 
sească de el pentru a-şi aminti că trebuie să-şi activeze 
mușchii Creierului PQ şi să-i dezvolte. Pentru acest lucru 
avea nevoie de doar zece secunde și putea aplica planul în 
timp ce se afla într-o întâlnire, la volan sau făcea sport. 
Frumuseţea acestui plan era că Judecătorul ajungea astfel 
să lucreze la propria distrugere; pe măsură ce Creierul PQ 
devine mai puternic, Sabotorii devin mai slabi. 


De exemplu, dacă David s-ar fi gândit: „Ce se întâmplă cu 
tine, David? De ce ai dat greș?“ şi-ar fi spus: „Ah, iar a apărut 
Judecătorul“, activându-și astfel Creierul PQ zece secunde. 
Am discutat, de asemenea, despre mai multe metode prin 
care şi-ar fi putut activa Creierul PQ. Cel mai mult i-au 

plăcut următoarele: să respire mai profund de trei ori, să-și 
mişte degetele de la picioare cu atenţie, observându-l pe 
fiecare în parte, şi să-și simtă buricul fiecărui deget, fre- 
cându-l de un altul. 


David era sceptic, considerând că astfel de exerciții simple 
nu ar fi avut efectele importante pe care susțineam eu că le 
vor avea. I-am explicat că expresia „nu există câștig fără sufe- 
rință“ era una dintre multele minciuni spuse de Judecătorul 
său şi că un lucru nu trebuie să fie dificil pentru a fi aent 
Pe lângă impactul pozitiv semnificativ, exercițiile erau și 
distractive, relaxante şi energizante. 


Când am vorbit cu David o săptămână mai târziu, era uimit 
de cât de puternică fusese vocea Judecătorului său. Odată ce 
a început să-l observe, a descoperit că îşi lăsase amprentele 
peste tot. Era ca şi cum ar fi fost un comentator sportiv con; 
stant, şoptindu-i sau strigându-i în urechi în permanență. 


David mi-a spus că a fost, în acelaşi timp, încurajat şi des- 
curajat de munca depusă. A fost descurajat de faptul E acest 
duşman interior era atât de prezent, puternic şi persistent, 
dar a recunoscut că avea loc imediat o schimbare atunci 
când îşi spunea: „Judecătorul meu spune că nu crede că pon 
reuși“ în loc de „Nu cred că vom reuși“. Odată ce David ja 
dat seama că Judecătorul îi era duşman şi a început să-şi 
observe şi să-și eticheteze gândurile nocive, Judecătorul şi-a 
pierdut, în parte, credibilitatea și puterea asupra sa. 


După câteva săptămâni în care s-a concentrat asupra Jude- 
cătorului şi şi-a dezvoltat muşchii Creierului PQ, pean 
îndreptat atenția asupra Sabotorului complice al lui David, 
Dominatorul. 

Sabotorii devin mai puternici şi mai activi atunci când stresul 
este mai mare. Stresul sporit resimţit de David în ultimele 
luni, alimentat în mare parte de Judecătorul său, reprezen- 
tase o sursă de energie şi pentru Sabotorul Dominator. Cu 
cât lucrurile mergeau mai prost, cu atât acesta îşi exercita 
mai mult dictatura. Acest lucru dădea rezultate pe termen 
scurt şi reducea temporar neliniștea, dar îi împiedica pe 
David şi pe echipa sa să observe și să profite de oportunități 
care ar fi condus la o schimbare durabilă în evoluţia lor. 
Confruntată cu acest Dominator, echipa lui David s-a supus 
voinţei sale, dar s-a implicat în mai mică măsură la serviciu, 
în lipsa a mai mult spațiu de mișcare. 


Când am discutat cu David despre asta, a recunoscut că 
poate Dominatorul lui nu le permisese membrilor echipei 
să-şi exercite puterea și creativitatea. Acesta era unul dintre 
motivele pentru care simţea că întreaga greutate a compa- 
niei se sprijină pe umerii săi. Dar David se temea, de ase- 
menea, să renunţe la Dominator, care continua să-i spună 
lucruri precum: „Eu sunt cel care ţi-a adus toate aceste rezul- 
tate. Dacă nu îmi exercit autoritatea în forță, nu se face nimic. 
Va fi haos. Oamenii au nevoie ca eu să le spun ce să facă. 
Vor fi pierduţi altfel. Poate că nu le place de mine, dar știu 
că obțin rezultatele scontate.“ 


Era adevărat că Judecătorul şi Dominatorul rezolvau lucru- 
rile pentru David şi obțineau rezultate pe termen scurt, aşa 
că nu puteam pur şi simplu renunța la aceşti Sabotori fără 
a-i înlocui cu Înțeleptul. Vestea bună a fost că atunci când 
David şi-a activat Creierul PQ, şi-a întărit automat şi vocea 
Înţeleptului, accesând forțele sale importante. Nu era necesar 
ca David să fie hărțuit de Judecător şi de Dominator pentru 
a fi o persoană hotărâtă, eficientă şi orientată către acțiune. 

El a început să-i observe pe cei doi Sabotori la tot pasul. 
Mi-a spus că se simțea ca şi cum ar fi cumpărat o maşină 
roşie sport nouă şi ar fi început, dintr-odată, să vadă acelaşi 
fel de maşini peste tot. Partea bună era că i se părea intere- 
sant să-şi îndrepte atenţia către activarea Creierului PQ 
pentru câte zece secunde atunci când observa apariţia Jude- 
cătorului sau a Dominatorului. Pe măsură ce îşi dezvolta 
Creierul PQ, sfaturile Înţeleptului său acopereau interfe- 
renţele Sabotorilor tot mai frecvent, iar David descoperea 
că există o metodă mai bună, mai uşoară, mai creativă şi 
mai plăcută de a face față provocărilor. 


Astfel a învățat să se relaxeze mai mult, să aibă mai multă 
încredere în el şi în echipa sa şi să cedeze din control, per- 
miţându-le astfel inteligenţei şi forței echipei să iasă la 
suprafaţă. Cum membrii echipei lucrau şi ei la creşterea 
propriilor PQ-uri, cunoştinţele şi soluţiile creative ce au 
fost oferite de Înţelepţii lor au depăşit cu mult ideile pe care 
le-ar fi avut fiecare individual în trecut. 


Când David a anunţat că abia aştepta întâlnirile săptămâ- 
nale cu echipa şi că se simţea stimulat de acestea, am ştiut 
că PQ-ul echipei crescuse semnificativ. O evaluare a arătat 
că ajunsese de la 52 la 78, în timp ce PQ-ul lui David cres- 
cuse de la 48 la 75. Cu toate acestea, exista o excepţie prin- 
tre aceste progrese. Unul dintre membrii echipei sale nu 
părea dornic să-şi schimbe nivelul gândirii pozitive, pro- 
vocând astfel o prăpastie din ce în ce mai adâncă între el și 
restul echipei. În cele din urmă, şi-a dat demisia. 


Le-au fost necesare, lui David şi echipei sale, câteva trimes- 
tre pentru a pune capăt declinului şi a începe procesul 
invers. Între timp, acţiunile companiei au avut de suferit, 
dar şi-au revenit treptat. M-am întâlnit de curând cu David 

pe aeroportul JFK. Era obosit din cauza schimbării de fus 
orar, dar foarte fericit, revenind dintr-o vacanță cu familia 
în Europa. În timpul lungului zbor de întoarcere, începuse 
să-i povestească fiului său de 11 ani despre Judecător. Acesta 
îl ascultase cu atenţie și îi spusese apoi: „Îl voi numi peal 
meu dezordonatul, tati. Întotdeauna face haos în mintea 
mea.“ Am fost amândoi de acord că aceasta era o bună 
descriere pentru Judecător. 


ÎNTREBARE — 
Ce consideri că îți oferă energie și speranță şi îți 
stârnește interesul când vine vorba de Inteligența 
Pozitivă? Care sunt elementele în privinţa căruia 
ești sceptic? Cum ţi-ai putea da seama dacă scepti- 
cismul este generat de unul dintre Sabotori, care 
încearcă să păstreze controlul? 


PARTEA A II-A 


PRIMA STRATEGIE: 
SUBMINAREA 
SABOTORILOR 


În partea a II-a, vei învăţa despre prima dintre cele trei 
strategii de creștere a PQ-ului: subminarea Sabotorilor. 


În Capitolul 3, vom afla mai multe despre principalul 
Sabotor, Judecătorul, şi cei nouă Sabotori complici. Vei 
realiza o autoevaluare pentru a stabili care dintre aceştia 
domină în cazul tău şi vei învăța tehnici prin care să-l 


subminezi. 


În Capitolul 4, te vei concentra pe înțelegerea mai în detaliu 
a Judecătorului, astfel încât să-l poţi demasca și submina. 


CAPITOLUL 3 
Autoevaluarea celor zece Sabotori 


AM O POZĂ CU MINE DE CÂND AVEAM CAM DOI 
ani, în care îmi țin capul plecat şi umerii coborâţi, am o 
privire deznădăjduită şi tristă, de parcă 
mă întreb ce caut în această lume şi cât 
voi mai putea suporta. Știu acum că 
începusem deja să mă izolez de propri- 
ile temeri şi suferințe. Acest proces, 
care a dus la formarea unui Judecător 
şi a unui Hiperraţional foarte puternici, 
mi-a permis să supraviețuiesc în copilărie. Acesta este rolul 
iniţial al Sabotorilor: să te ajute să supraviețuiești. 


Având în vedere că acești Sabotori au creat filtrul prin care 
vedeam lumea și interacționam cu ea, mi-au trebuit aproape 
treizeci de ani să descopăr existența lor. Odată ce am făcut 
acest lucru, am înţeles că, deşi nu mai aveam nevoie de ei 
pentru a supraviețui ca adult, aceştia continuau să exercite 


într-o foarte mare măsură o influență negativă asupra min- 
ţii mele. 


La patruzeci de ani de când a fost făcută poza aceea, am 
contribuit la aducerea pe lume a unui băieţel extrem de pre- 
tios. Soţia mea și cu mine ne folosim de tot ceea ce ştim 

pentru a fi nişte părinţi buni pentru Kian. Este un băiat noro- 
cos pentru că este sănătos, este înconjurat de o familie mare 
care îl iubeşte, are parte de o educaţie bună și creşte într-un 
oraş frumos, San Francisco. Cu toate acestea, pe când avea 
10 ani, am observat cum începe să apară un Sabotor cu care 
eram familiarizat, Judecătorul, şi alături de el şi Evitantul. 
Formarea Sabotorilor este un proces normal şi reprezintă 
prima fază în dezvoltarea noastră mintală, când ne creăm 
strategii de supravieţuire. Nici cei mai buni părinți și cea mai 
bună educație nu ne pot salva de această dramă mintală. 


Începi să înţelegi felul în care se formează Sabotorii odată 
ce îți dai seama că principalul obiectiv al primilor 15 până 
la 20 de ani de viaţă este supraviețuirea suficient timp pen- 
tru a-ți transmite mai departe genele. Din acest punct de 
vedere, nu ne deosebim prea mult de puii de țestoase marine 
care, imediat ce ies din ou, îşi croiesc drum către siguranța 
oceanului. Pentru puiul de om însă, supraviețuirea implică 
o componentă ce merge dincolo de partea fizică. Trebuie 
să supravieţuim şi emoţional. Creierul uman este obişnuit 
să fie extrem de atent la mediul în care trăim în primii ani 
de viaţă şi să se adapteze în consecinţă, astfel încât să putem 
face faţă problemelor emoționale cu care ne confruntăm cu 
toţii şi să ajungem în faza de adulți ce se pot reproduce. 


Chiar dacă nu ai avut o copilărie dificilă, viața ţi-a oferit 
numeroase provocări, pentru a căror rezolvare s-au format 
iniţial Sabotorii. Poate că ai avut părinți iubitori, dar oricum 
ţi-a fost teamă când mama ta s-a îmbolnăvit şi nu știai dacă 
avea să se mai întoarcă sau nu de la spital. Sau poate ai avut 
un frate, sau o soră, pe care părinţii păreau să-l favorizeze. 
Şi, desigur, existau copii la şcoală care erau mai înalți, mai 
deştepţi, mai rapizi sau mai amuzanți decât tine, precum şi 

colegi care nu păreau să te placă. A existat un moment în care 
ai avut un eşec public sau ai fost respins ori trădat. Au fost 
clipe în care ai fost îngrozit de ideea morții, sau a înfome- 
tării, sau a unuia dintre nenumăratele pericole ale acestei 
lumi haotice. A existat un moment — pe care, cel mai pro- 
babil, nu ţi-l aminteşti în mod conştient — în care ţi-ai 
promis că te vei proteja mai bine, astfel încât să nu ți se mai 
întâmple lucruri rele atât de des. 


Sabotorii erau acei prieteni care te ajutau să te ţii de această 
promisiune. Copilăria este un teren minat al emoțiilor, 
indiferent de cât de bine ai fost crescut. Sabotorii sunt un 
fenomen universal. Doar pentru că nu eşti conştient de 
existenţa lor nu înseamnă că nu există. Eşti expus riscului 


cu atât mai mult în cazul în care crezi că nu îi ai: Sabotorii 
se ascund bine. 


Problema cu Sabotorii 


Utilizăm numeroase mecanisme temporare pentru a supra- 
vieţui fizic copilăriei. Printre acestea se numără utilizarea 
cordonului ombilical, faptul că bem doar lapte până când 
se maturizează sistemul digestiv și avem dinți de lapte până 
când este suficient spaţiu în cavitatea bucală pentru dinții 
permanenți, mai mari. Pe măsură ce ne maturizăm din punct 
de vedere fizic, înlocuim aceste mecanisme cu unele care 
se potrivesc mai bine anilor de maturitate. În mod ideal, 
strategiile noastre, când vine vorba de supraviețuirea min- 
tală, ar trebui să funcţioneze la fel — ar trebui să renunțăm 
la strategiile Sabotorilor din copilărie în favoarea unora mai 
chibzuite şi mai potrivite pentru anii de maturitate mai puțin 
vulnerabili. Problema este că, odată formaţi, Sabotorii nu 

dispar şi nu renunţă voluntar. Ei rămân în creierul nostru 
şi se înrădăcinează. 


Imaginează-ţi cum ar fi dacă, adult fiind, ai rămâne legat 
de mama ta prin cordonul ombilical, sau ai putea să bei în 
continuare doar lapte, sau ai avea în continuare dinți de 
lapte. Imaginează-ţi că ţi-ai pune piciorul în ghips când a 
avea cinci ani pentru a-l proteja de accidente viitoare — şi 
nu l-ai mai scoate niciodată. Pe cât de ciudat ar putea suna, 
nu este foarte diferit de ceea ce se întâmplă cu noi din punct 
de vedere mintal şi emoțional când vine vorba de Sabotori. 
Aceştia reprezentau ghipsul iniţial care ne proteja, iar dacă 
nu îi eliminăm când devenim adulţi ne limităm libertatea 
mintală şi emoţională. 


Judecătorul, principalul Sabotor 


Judecătorul este Sabotorul universal, prezent în noi toţi: o 
predispoziţie de a exagera părțile negative şi a presupune 
că lucrurile care ne dăunează ne fac, de fapt, bine când vine 
vorba de supraviețuire. Dacă eşti în junglă și vezi frunzele 
unui copac din apropiere că se mișcă, ti-ar fi mai bine dacă 
ai presupune că te afli în mare pericol, cu toate că această 
presupunere s-ar baza pe informaţii foarte puţine. Cel mai 
probabil o să-ţi spui: „Trebuie să fie vorba de un tigru care 
o să mă mănânce de viu, aşa că ar fi bine să fug sau să mă 
ascund.“ Este adevărat că în 99 de cazuri din 100, predispo- 
ziţia exagerat de negativistă a Judecătorului s-ar fi dovedit 
greşită pentru unul dintre strămoșii noştri îndepărtați, dar, 
în acea ocazie în care ar fi fost corectă, i-ar fi salvat viaţa. 
Cei care nu au fost conduși de un Judecător ce înclina către 
perspectiva pesimistă, cei care au aşteptat să strângă infor- 
maţii mai complete şi mai puţin părtinitoare înainte de a 


58 INTELIGENȚA POZITIVĂ 


acționa nu au supraviețuit suficient pentru a-și transmite 
mai departe genele. 


Judecătorul fiecărei persoane dezvoltă propriile caracteris- 
tici, drept răspuns la nevoile specifice de supraviețuire ale 
individului. Simţim o nevoie psihologică puternică de a 
avea o structură mintală care să înțeleagă experiențele 
noastre de viaţă, iar Judecătorul ne ajută să punem toate 
piesele la un loc. Interpretarea acestuia este întotdeauna 
caracterizată de defecte şi prejudecăţi negativiste, dar, la 
începutul vieţii, este totuşi utilă când vine vorba de înțelege- 
rea lumii din jur şi crearea unei structuri mintale coerente 
pentru experienţele trăite. 


În cazul meu, copil fiind, am simţit că nu primesc suficientă 
grijă şi atenţie. Mintea mea se putea raporta la acest lucru 
în două feluri. Aş fi putut interpreta situația corect, recu- 
noscând că sunt crescut de părinţi imperfecţi, care nu ştiau 
cum să-mi ofere atenția de care aveam nevoie şi pe care o 
meritam. Însă acest lucru ar fi avut ca rezultat conștienti- 
zarea unei realități îngrozitoare şi mi-ar fi făcut mai dificilă 
supraviețuirea emoțională. Viaţa mea depindea de părinţii 
mei. Să îi văd ca fiind imperfecți ar fi fost la fel de înfrico- 
şător pentru mine cum este pentru un scafandru la mare 
adâncime să-şi dea seama că pompa sa de aer este defectă 
şi urmează să cedeze. Însă Judecătorul mi-a venit în ajutor. 
Soluţia acestuia spunea că eu sunt cel cu defecte şi că nu 
merit timpul părinţilor mei perfecţi — de ce ar fi arătat mai 
multă afecţiune cuiva care nu o merită? 


Pe lângă conturarea unui respect de sine foarte scăzut, 
Judecătorul m-a ajutat să supraviețuiesc, începând să-i 
judece pe cei din jurul meu ca fiind la fel de slabi — ar fi 
fost tare înspăimântător să fiu o ființă defectă într-o lume 

în care toți erau minunaţi. Astfel, aceste două mecanisme 
de supravieţuire ale Judecătorului — judecarea propriei 
persoane şi a celorlalți — s-au impus puternic de la o vârstă 
foarte fragedă. 


Bineînţeles, nu eram conştient de multe dintre aceste 
lucruri. Rareori ne formăm Sabotorii în mod conştient. 
Abia mulți ani mai târziu, după experienţa revelatoare prin 
care am trecut în timpul cursului din cadrul masteratului 
pe care l-am făcut la Stanford, am realizat că acest meca- 
nism invizibil era definitoriu pentru felul în care interpre- 
tam şi reacționam la tot ceea ce ținea de viața mea. 


Figura 2 rezumă caracteristicile Judecătorului. La finalul 
tabelului, evaluează forța acestui Sabotor în cazul tău. Dacă 
o evaluezi ca fiind foarte redusă, ține cont de faptul că este 
posibil să faci acest lucru pentru că Judecătorul tău se ascunde 
extrem de bine, aşa cum o făcea şi al meu. 


Figura 2 


Descriere Caută defecte la propria persoană, la ceilalți și la 
circumstanţe. Este responsabil pentru majorita- 
tea dezamăgirilor, mâniei, regretelor, vinei, ruşi- 
nii şi anxietăţii. Activează Sabotorii complici. 


Caracteristici Sine: Te învinovăţeşte pentru greşelile trecute 
sau defectele actuale. 
Ceilalţi: Se concentrează pe ceea ce este în nere- 
gulă la ceilalţi în loc să le aprecieze calitățile. Rea- 
lizează comparații de inferioritate/superioritate. 
Circumstanţe: Insistă susținând că un context 
sau un rezultat este „negativ“ în loc să îl pri- 
vească drept un dar sau o oportunitate. 

Gânduri Ce este în neregulă cu mine? 
Ce este în neregulă cu tine? 


Ce este în neregulă cu circumstanțele mele sau 
cu acest rezultat? 


Sentimente Sentimentele de vină, regret, ruşine şi dezamă- 
gire sunt cauzate întotdeauna de Judecător. 
Mânia şi anxietatea sunt generate, de cele mai 
multe ori, de Judecător. 


Justificări Dacă nu te-aş împinge de la spate, ai deveni 
leneş și mulțumit de sine. 
Dacă nu ți-aş atrage atenţia asupra greşelilor, 
nu ai învăța din ele şi le-ai repeta. 
Dacă nu i-aș judeca pe ceilalţi, ţi-ai pierde obiec- 
tivitatea şi nu ţi-ai apăra propriile interese. 
Dacă nu te-aş face să te simți prost din cauza 


rezultatelor negative, nu ai face nimic pentru 
a le îmbunătăți. 


Impactul Judecătorul este cel mai important Sabotor şi 
asupra principala cauză pentru sentimentele tale de 
propriei anxietate, stres şi suferință. Este, de asemenea, 


persoane şi responsabil pentru multe conflicte relaționale. 
asupra 
celorlalți 


Putere 012345678910 


Cei nouă Sabotori complici 


Judecătorul se foloseşte de cel puțin un Sabotor complice 
pentru a-ți asigura supraviețuirea fizică şi emoțională în 
primii ani de viață. În cazul meu, complicele Judecătorului 
a fost Sabotorul Hiperrațional. Sunt o persoană sensibilă şi 
mi-am început viața cu sentimente puternice. Însă, în mare 
parte, ceea ce simțeam intens era fie dureros, fie înfricoşător. 

Aşa că mi se părea foarte logic să-mi suprim în totalitate sen- 
timentele şi să îmi găsesc refugiul într-o lume pur rațională 
şi analitică, în care mă puteam juca şi simțeam că dețin 
controlul asupra ideilor şi logicii. Mai mult chiar, această 
concentrare raţională a devenit principala sursă de atenţie 
şi recunoaştere din partea profesorilor ce-şi lăudau elevul 
model. Fără să-mi dau seama, ajutam la dezvoltarea Sabo- 
torului Hiperraţional, care îmi permitea să am parte, într-o 
anumită măsură, de grijă şi respect. După cum am mai spus, 
mi-au trebuit aproape treizeci de ani pentru a descoperi că 
îmi inhibasem intenționat sentimentele şi, în acest proces, mă 
lipsisem de orice capacitate de a forma relații profunde sau 
de a mă bucura de adevăratele satisfacţii emoţionale ale vieții. 


În timp ce Judecătorul este principalul Sabotor pentru toată 
lumea, Sabotorul complice cu care se aliază diferă de la 
individ la individ. De exemplu, când vine vorba de mine şi 
de cei patru frați ai mei, eu mi-am format Hiperraţionalul, 
unul şi-a format Victima, altul Dominatorul, altul Evitantul, 
iar celălalt Maniacul. Cu toții ne-am confruntat cu probleme 
similare în copilărie, însă strategiile noastre de supraviețu- 
ire au ajuns să fie foarte diferite. 


Atât natura, cât și educaţia joacă un rol în determinarea 
Sabotorului pe care-l vom dezvolta. Orice părinte care are mai 
mult de un copil a fost probabil uimit să descopere cât de 
diferiţi sunt bebeluşii încă de la naștere. Ca tată al unui fiu 
puternic introvertit şi al unei fiice extrem de extrovertite, pot 
depune mărturie pentru faptul că diferențele au fost evidente 
încă din primele luni de viață, deşi soția mea şi cu mine am 
încercat din răsputeri să-i creştem pe ambii copii în același fel. 


Personalităţile noastre unice ajung să influențeze Saboto- 
rii complici pe care-i dezvoltăm. Două componente ale 

personalităţii noastre, în special, joacă un rol în acest sens — 
motivațiile noastre și stilul în care înfruntăm provocările. 
În continuare, vom explora aceste două componente pentru 
a vedea felul în care influenţează alegerea Sabotorului pe care 
ajungem să-l dezvoltăm. 


Motivația 


Există trei motivații de bază ce ne susţin nevoile de supra- 
vieţuire emoţională. Fiecare persoană înclină către una 
dintre aceste trei motivații: 


1. Independenţa: nevoia păstrării unor limite în 
relațiile cu ceilalți și a păstrării independenţei față 
de aceştia. 


2. Acceptarea: nevoia de a păstra o imagine pozitivă 
în ochii celorlalți, de a fi acceptat de aceştia şi de 
a le câștiga afecțiunea. 


3. Siguranţa: nevoia de a-și controla temerile şi dea 
le elimina sau minimaliza. 


Cu toții suntem conduși de aceste nevoi, într-o anumită 
măsură. Întrebarea este care dintre ele constituie motivaţia 
noastră de bază? Din moment ce formarea Sabotorilor este, 
= mare măsură, inconștientă, nu prea te poți baza pe gân- 
direa rațională pentru a răspunde la această întrebare. 
Nu-ţi face griji. Nu trebuie să dai un răspuns acum. 


Stilul 


Pentru a-ţi satisface nevoia de independenţă, acceptare sau 


siguranță, te manifești în unul dintre următoarele trei sti- 
luri diferite: 

1. Revendică: acesta este cel mai activ şi mai domi- 
nant dintre cele trei stiluri. Acţionezi astfel încât 
să-ți satisfaci nevoia de independenţă, acceptare 
sau siguranță. 


2. Câştigă: munceşti din greu pentru a câştiga satisfa- 
cerea nevoii de independenţă, acceptare sau sigu- 
ranţă. Acest stil contrastează cu natura mai exigentă 
a stilului Revendică. 


3. Evită: nu te implici sau nu-ți direcționezi atenția 
către activităţi, gânduri, sentimente sau persoane 
pentru a-ți satisface nevoia de independenţă, accep- 
tare sau siguranţă. 


Repet, nu încerca acum să stabileşti care dintre aceste trei 
stiluri este dominant în cazul tău. 


Identificarea principalului tău Sabotor complice 


Combinația dintre motivaţia de bază şi stilul de bază deter- 
mină Sabotorul complice pe care este cel mai probabil să-l 
dezvolți. Cu toate acestea, educația şi circumstanţele exteri- 
oare joacă şi ele un rol. Traumele sau stresul puternic, mai 
ales în primii ani de viaţă, pot modifica procesul de formare 
al Sabotorilor, şi la fel şi Sabotorii părinților noștri. Unii copii 
îşi imită părinții şi dezvoltă Sabotori asemănători, în timp ce 
alţii dezvoltă Sabotori complementari celor ai părinţilor lor. 
De exemplu, copilul unui părinte cu un Sabotor Dominator 
ar putea dezvolta Binevoitorul pentru a menţine pacea. 


Tabelul următor prezintă felul în care cei nouă Sabotori 
complici se raportează la motivaţie şi stil. O explorare apro- 
fundată a felului în care fiecare dintre ei îşi manifestă 

motivaţia şi stilul depăşeşte obiectivul acestei cărți și poate 
fi studiată pe www.Positivelntelligence.com. 


Figura 3 


Cei nouă Sabotori complici 


Revendică Dominator  Hiperambiţios  Neliniștit 


Câştigă Maniac Binevoitor  Hipervigilent 
Evită Evitant Victimă  Hiperraţional 


Scopul nostru inițial în studiul Sabotorilor nu este dezvol- 
tarea unei înţelegeri profunde a rădăcinilor lor. Ne concen- 
trăm mai degrabă asupra manifestării curente a gândurilor 
şi sentimentelor acestora în noi înşine şi asupra felului în 
care ne sabotează în prezent. Ne bazăm pe ceea ce putem 
observa în mod conștient la propriile persoane. Acest lucru 
va duce automat la descoperiri referitoare la originile mai 
adânci şi chiar subconştiente ale Sabotorilor noştri, atunci 
când va fi momentul potrivit. (Pentru o discuţie referitoare 
la conexiunea subconştientă, vezi Anexa.) 


Urmează o descriere a gândurilor, sentimentelor, caracteris- 
ticilor, minciunilor justificatoare şi a impactului asupra sinelui 
şi asupra celor din jur, pentru fiecare dintre cei nouă Sabo- 
tori. Aceste descrieri nu sunt sub nicio formă exhaustive; 
rolul lor este să-ți ofere o idee generală despre fiecare Sabo- 
tor. Vei descoperi că propriile experienţe se potrivesc cu unele 
caracteristici ale oricărui Sabotor. Pe măsură ce citeşti, 
concentrează-te pe dobândirea unei impresii de ansamblu 
cu privire la tendințele şi personalitatea fiecărui Sabotor, în 
loc să te împotmoleşti în detalii specifice. Odată ce ţi-ai făcut 


AUTOEVALUAREA CELOR ZECE SABOTORI 65 


o idee despre fiecare, stabileşte care dintre ei este, cel mai 
probabil, Sabotorul complice al Judecătorului tău. 


De multe ori, vei prezenta caracteristici aparținând mai 
multor Sabotori. Nu lăsa acest lucru să te descurajeze sau să 
te inducă în eroare. Tot ce trebuie să faci este să te concentrezi 
asupra Judecătorului şi a principalului Sabotor complice. 
Această concentrare îţi va activa şi dezvolta în mod semnifi- 
cativ muşchii Creierului PQ, epuizând resursele de oxigen ale 
tuturor Sabotorilor. Mai mult decât atât, de vreme ce 
Judecătorul tău este cel mai important Sabotor şi are tendința 
de a-i activa şi pe ceilalți, slăbirea lui îi influențează pe toți. 
Odată ce reduci puterea Judecătorului și a Sabotorului com- 
plice-cheie din mintea ta, ceilalți vor fi distruși automat. 


Pe măsură ce evaluezi următoarele profiluri, s-ar putea să-ţi 
fie mai uşor dacă te gândești la anumite persoane cunos- 
cute care par a avea versiuni foarte puternice ale anumitor 
Sabotori; acest lucru te va ajuta să ți-i aminteşti pe aceştia 
mai bine. Ai putea, de asemenea, să-ţi dai cu părerea referi- 
tor la Sabotorii prezenţi în cazul şefului tău, al colegilor, al 
soțului sau soției, sau al copiilor. 


Cea mai bună metodă de evaluare a acestor Sabotori este 
cea rapidă. Prima impresie este, de obicei, mai corectă decât 
concluziile la care ajungi după prea multă analiză. Încearcă 
să petreci cam zece minute, adică un minut pentru fiecare 
Sabotor, analizând şi evaluând puterea fiecărui Sabotor în 
cazul tău. Odată ce ai realizat o analiză preliminară pentru 
toți nouă, revino la cei mai importanți şi compară-i pentru a 
stabili care este principalul Sabotor complice. Unii oameni 
spun că principalul Sabotor complice este diferit acasă şi 
la serviciu. Dacă acest lucru este valabil şi în cazul tău, este 

bine să faci această diferenţiere şi să identifici alt Sabotor 


pentru fiecare mediu. 


Sau, îţi poți evalua Sabotorii pe www. Positivelntelligence.com. 


Descriere 


Figura 4 


Perfecţionism şi o dorinţă de ordine și orga- 
nizare duse la extrem. 


Caracteristici 


Punctual, metodic, perfecționist. 

Poate fi iritabil, încordat, înfumurat, sarcastic. 
Extrem de critic cu sine şi cu ceilalți. 

O nevoie puternică de autocontrol și auto- 
limitare. 

Lucrează peste program pentru a compensa 


neglijenţa şi lenea altora. Extrem de sensibil 
la critici. 


Gânduri 


Corect e corect şi greşit e greșit. Eu ştiu cum 
e corect. 


Dacă nu poți face un lucru perfect, nu-l face 
deloc. 


Prea adesea, ceilalţi au standarde mai joase. 


Trebuie să fiu mai organizat şi mai metodic 
decât ceilalţi, pentru ca lucrurile să fie duse la 
bun sfârșit. 


Urăsc greşelile. 


Sentimente 


Frustrare şi dezamăgire constante față de sine 
şi față de ceilalți, pentru că nu se ridică la înăl- 
ţimea standardelor sale înalte. 

Nelinişte pentru că alţii ar putea distruge 
ordinea şi echilibrul create de el. 

Tendinţe sarcastice sau superioare. 


Mânie şi frustrare suprimate. 

Justificări 


Este o obligaţie personală. Depinde de mine 
să rezolv orice problemă care-mi iese în cale. 
Perfecționismul este bun şi mă face să mă simt 
mai bine cu privire la propria persoană. 

De obicei, există o cale corectă şi o cale greşită 
pentru a face lucrurile. 

Eu ştiu cum ar trebui făcute lucrurile şi tre- 
buie să fac ceea ce este corect. 


Impactul 
asupra 
propriei 
persoane 
şi asupra 
celorlalți 


Generează rigiditate şi reduce flexibilitatea în 
confruntarea cu schimbarea şi cu stilurile dife- 
rite ale celorlalţi. 

Este o sursă continuă de anxietate și frustrare. 
Generează resentimente, anxietate, îndoieli cu 
privire la sine şi resemnare la ceilalți, care se 
simt în permanenţă criticaţi şi se obișnuiesc 
cu ideea că, indiferent cât de mult ar munci, 
nu-i vor face niciodată pe plac Maniacului. 


Putere 

Figura 5 


Descriere 


Încercarea indirectă de a obţine acceptare şi 
afecţiune, ajutându-i şi flatându-i pe ceilalți, 
făcându-le pe plac, venindu-le în ajutor. Scapă 
din vedere propriile nevoi şi, drept urmare, 
dezvoltă resentimente. 


Caracteristici 


Manifestă o dorință puternică de a fi plăcut şi 
încearcă să realizeze acest lucru ajutându-i și 
flatându-i pe ceilalţi, făcându-le pe plac, venin- 
du-le în ajutor. 

Simte nevoia de a fi reasigurat frecvent de 
acceptarea şi afecțiunea celorlalți. 

Nu-şi poate exprima propriile nevoi deschis 
şi direct. Face acest lucru indirect, determi- 
nându-i pe oameni să se simtă obligați să răs- 
pundă în aceeaşi manieră. 


Gânduri 


Pentru a fi o persoană bună ar trebui să pun 
nevoile celorlalți înaintea nevoilor mele. 

Mă deranjează când oamenii nu observă sau 
ignoră ceea ce am făcut pentru ei. Pot fi atât 
de egoişti şi nerecunoscători. 

Ofer prea mult şi nu mă gândesc suficient 
la mine. 

Pot face pe oricine să mă placă. 


Dacă nu le vin eu în ajutor oamenilor, cine o 
va face? 


Sentimente 


Exprimarea directă a propriilor nevoi pare 
egoistă. 

Se teme că dacă pune accentul pe propriile 
nevoi ar putea să-i îndepărteze pe ceilalți. 
Nu suportă să nu fie apreciat, dar are dificul- 
tăți în a exprima acest lucru. 


AUTOEVALUAREA CELOR ZECE SABOTORI 69 


Justificări 


Nu fac asta pentru mine. Îi ajut pe ceilalți dezin- 
teresat şi nu mă aştept la nimic în schimb. 
Lumea ar fi un loc mai bun dacă toți ar face 
acest lucru. 


Impactul 
asupra 
propriei 
persoane 
şi asupra 
celorlalți 


Poate pune în pericol satisfacerea propriilor 
nevoi, fie ele emoționale, fizice sau financiare. 
Acest lucru poate conduce la resentimente şi 
epuizare. 

Ceilalţi pot deveni dependenți, în loc să învețe 
să aibă grijă de ei, simțindu-se constrânși, 
vinovaţi sau manipulaţi. 


Putere 

Figura 6 


Descriere 


Respectul de sine și autoafirmarea sunt depen- 
dente de performanţe şi realizări constante. Este 
extrem de concentrat pe succesele exterioare, 
acest lucru conducând la tendința de a munci 
exagerat şi într-un ritm ce nu poate fi susținut 
şi la pierderea contactului cu nevoile mai pro- 
funde de ordin emoţional și relațional. 


Caracteristici 


Competitiv, interesat de imagine și statut. Pri- 
ceput la ascunderea nesiguranţelor şi afişarea 
unei imagini pozitive. 

Îşi adaptează personalitatea pentru a se 
potrivi cu ceea ce li s-ar părea celorlalți mai 
impresionant. 

Concentrat pe obiective şi având tendința de 
a munci exagerat. 

Mai preocupat de perfecţionarea imaginii 
publice decât de introspecţie. 

Uneori se laudă singur. Îi ține pe oameni la o 
distanță sigură. 

Gânduri 


Trebuie să fiu cel mai bun la ceea ce fac. 


Dacă nu pot realiza ceva extraordinar, mai 
bine nu mai fac nimic. Trebuie să fiu eficient. 


Emoţiile stau în calea performanțelor. Con- 
centrare pe gândire și acțiune. 
Pot fi orice îmi doresc să fiu. 


Sunt respectabil atât timp cât am succes şi cei- 
lalți au o părere bună despre mine. 


Sentimente 


Nu-i place să se gândească prea mult la senti- 
mente — acestea îl distrag de la realizarea 
obiectivelor. 

Uneori se simte neîmplinit și deprimat, dar 
nu stăruiește asupra acestor gânduri. 

Simte nevoia de succes. Doar asta contează. 
Respectul de sine vine mai ales din realizări. 
Se poate teme de intimitate şi vulnerabilitate. 
Apropierea de ceilalți le-ar putea permite aces- 
tora să observe imperfecțiunile. 


Justificări 


Viaţa ţine de realizări şi de obţinerea de rezul- 
tate. Afişarea unei imagini bune mă ajută să 
obțin aceste rezultate. Sentimentele îmi dis- 
trag atenţia şi nu ajută la nimic. 


Impactul 
asupra 
propriei 
persoane 
şi asupra 
celorlalți 


Pacea și fericirea sunt trecătoare şi se trăiesc 
prin celebrări şi realizări de scurtă durată. 
Acceptarea de sine este continuă, depinzând 
de următorul succes. Se pierde legătura cu 
sentimentele mai profunde, sinele profund şi 
abilitatea de a crea legături intime cu ceilalți. 


Cei din jur ar putea fi atrași în vârtejul perfor- 
manțelor de către Hiperambițios, devenind la 
fel de dezechilibraţi în privința concentrării 
asupra realizărilor exterioare. 


Putere 


012345678910 


AUTOEVALUAREA CELOR ZECE SABOTORI 71 


Figura 7 


Stil emoţional și temperamental menit să atragă 
atenția și afecțiunea. O concentrare exagerată 
asupra sentimentelor interioare, mai ales a celor 
dureroase. Înclinaţii către martirizare. 


Caracteristici 


Dacă este criticat sau neînțeles, are tendinţa 
de a se retrage, de a se bosumfia și de a sta 
supărat. 

Destul de dramatic și temperamental. 

Când lucrurile devin dificile, vrea să renunţe. 
Furie reprimată, ce conduce spre depresie, 
apatie şi oboseală constantă. 

Atras inconştient de probleme. 

Atrage atenţia prin problemele emoţionale 
sau prin atitudinea temperamentală sau moro- 
cănoasă. 


Gânduri 


Nimeni nu mă înțelege. 

Bietul de mine. Mereu mi se întâmplă lucruri 
îngrozitoare. 

Este posibil să fiu extrem de dezavantajat sau 
plin de defecte. 

Sunt ceea ce simt. 


Aş vrea să mă scoată cineva din această stare 
deprimantă. 


Sentimente 


Are tendinţa de a stărui asupra sentimentelor 
negative pentru mult timp. 

Se simte singur și stingher, chiar şi când se află 
în preajma familiei sau a prietenilor apropiați. 
Trăieşte sentimente de melancolie şi abandon. 
Se concentrează asupra invidiei şi a compara- 
ţiilor negative. 

Justificări 


Acţionând astfel, cel puţin am obținut, într-o 
mică măsură, dragostea şi atenţia pe care le 
merit. 


Tristeţea este un lucru nobil şi sofisticat ce 
dovedeşte profunzime, înțelegere și sensibili- 
tate excepţionale. 


Impactul 
asupra 
propriei 
persoane 
şi asupra 
celorlalți 


Vitalitate pierdută prin concentrarea asupra 
proceselor și trăirilor interioare. Are drept 
rezultat îndepărtarea oamenilor. 

Ceilalţi se simt frustrați, lipsiţi de ajutor sau 
vinovaţi că nu pot alina decât temporar sufe- 
rințele Victimei. 


Putere 

Figura 8 


Descriere 


Concentrarea intensă şi exclusivă asupra ana- 
lizei raționale a tuturor lucrurilor, inclusiv a 
relațiilor. Poate fi perceput ca fiind rece, dis- 
tant şi dând dovadă de aroganță intelectuală. 


Caracteristici 


Deţine o minte puternică și activă, putând 
părea uneori arogant sau secretos. 

Retras, nepermiţându-le multor oameni să-i 
vadă adevăratele sentimente. Îşi dezvăluie 
emoţiile, în general, prin pasiunea pentru anu- 
mite idei. 

Preferă să urmărească doar nebunia din jur şi 
să analizeze de la distanță. 


Poate pierde noţiunea timpului din cauza 
concentrării intense. Înclinaţie puternică spre 
scepticism şi controverse. 

Gânduri 


Mintea rațională este cea mai importantă. 
Sentimentele distrag atenţia și sunt irelevante. 
Atât de mulți oameni au o gândire iraţională 
şi dezordonată. 

Nevoile şi emoțiile celorlalți îmi distrag aten- 
ţia de la propriile proiecte. Trebuie să elimin 
intruziunile. 

Cel mai mult pun preț pe cunoaştere, înţele- 
gere şi perspicacitate. 

Valoarea mea ţine de cunoștințele şi compe- 
tenţele pe care le deţin. 


Sentimente 


Deranjat atunci când ceilalţi sunt emoţionali 
şi iraționali. 

Neliniştit cu privire la protejarea timpului, 
energiei şi a resurselor personale împotriva 
intruziunilor. 


Se simte diferit, singur şi neînțeles. 


Este, deseori, sceptic şi cinic. 


Justificări 


Mintea rațională este cea mai importantă. Ar 
trebui protejată de intruziunile inutile con- 
stituite de emoțiile şi nevoile neplăcute ale 
oamenilor, pentru a-şi putea face treaba. 


Impactul 
asupra 
propriei 
persoane 
şi asupra 
celorlalți 


Limitează profunzimea şi flexibilitatea relații- 
lor stabilite în viața profesională şi personală, 
analizând, în loc să trăiască sentimentele. Inti- 
midează oamenii ce au o gândire mai puţin 
analitică. 


Putere 

Figura 9 
Descriere Nelinişte continuă şi intensă faţă de toate 


pericolele vieţii şi o atenţie sporită la ceea ce 
ar putea merge prost. Vigilenţă neobosită. 
Caracteristici În permanenţă neliniștit, dezvoltând îndoieli 
cronice cu privire la sine şi la ceilalți. 
Sensibilitate exagerată la semnele de pericol. 


Se aşteaptă în permanență la nenorociri sau 
pericole. 


Suspicios cu privire la ceea ce fac cei din jur, 
aşteptându-se ca aceştia să eşueze. 


Poate căuta liniște și îndrumare în proceduri, 
reguli, autorităţi, instituţii. 
Gânduri Oare când se va întâmpla ceva rău? 


Dacă fac o greşeală, mă tem că toată lumea 
îmi va sări în cap. 


Vreau să am încredere în oameni, dar sunt 
suspicios în privinţa motivelor lor. 


Trebuie să ştiu care sunt regulile, cu toate că 
nu le voi urma probabil întotdeauna. 


Sentimente Sceptic şi chiar cinic. 


Adeseori neliniștit şi extrem de vigilent. 


Justificări Viaţa este plină de pericole. Dacă eu nu sunt 
atent la ele, cine o să fie? 


Impactul Este greu să trăieşti aşa. Neliniştea constantă 


asupra consumă în mare parte energia vitală, care ar 

propriei putea fi folosită în mod constructiv. Se pierde 

persoane credibilitatea, din cauza situaţiilor de genul 

şi asupra „Băiatul care a strigat «Lupul!»“. Cei din jur 

celorlalți încep să-l evite pe Hipervigilent, pentru că 
intensitatea energiei nervoase a acestuia îi 
obosește. 


Putere 012345678910 

Figura 10 


Descriere 


Nelinişte; căutând în permanenţă emoţii mai 
puternice în următoarea activitate sau ien 
ţinându-se în permanenţă ocupat. Rareori 
împăcat sau mulțumit de activităţile curente. 


Caracteristici 


Uşor de distras, putând deveni foarte împrăştiat. 
Se menţine ocupat, jonglând cu numeroase 
sarcini și planuri diverse. 

Caută emoția şi varietatea, nu confortul şi 
siguranța. 

Lasă în urmă sentimentele neplăcute foarte 
repede. 

Caută stimulare continuă. 


Gânduri 


Acest lucru nu mă împlineşte. Ceea ce urmează 
trebuie să fie mai interesant. Sentimentele aces- 
tea negative sunt tare neplăcute. Trebuie să-mi 
îndrept atenţia către ceva mai antrenant. 


De ce nu poate ţine nimeni pasul cu mine? 


Sentimente 


Nerăbdător față de ceea ce se întâmplă în pre- 
zent. Se întreabă ce urmează. 

Se teme că va putea rata experiențe mai inte- 
resante. 

Se simte neliniștit şi doreşte alte şi alte opțiuni. 
Se teme că dacă se va concentra asupra unor 
lucruri negative, această concentrare se va 
dezvolta şi va deveni copleşitoare. 


Justificări 


Viaţa este prea scurtă. Trebuie trăită din plin. 


Nu vreau să ratez nimic. 

Impactul 
asupra 
propriei 
persoane 
şi asupra 
celorlalți 


Dincolo de aparenta fațadă distractivă şi inte- 
resantă a Neliniştitului, se ascunde încercarea 
bazată pe anxietate de a evada din prezent şi 
de a fugi de trăirea la maximum a fiecărui mo- 
ment, lucru care ar putea include şi confrun- 
tarea cu unele probleme neplăcute. 
Neliniștitul evită concentrarea reală şi de durată 
asupra lucrurilor şi relațiilor care contează cu 
adevărat. Celor din jur le este greu să ţină pasul 
cu nebunia și haosul generate de Neliniştit şi 
nu reuşesc să construiască nimic sustenabil 
pornind de la ele. 


Putere 

Figura 11 


Nevoia bazată pe anxietate de a prelua puterea 
şi de a controla situația, adaptând acţiunile 
oamenilor la propria voință. Atunci când nu 
reuşeşte, neliniştea şi nerăbdarea lui cresc. 


Caracteristici 


Nevoie puternică de a controla şi de a prelua 
puterea. 

Relaţionează cu ceilalți prin intermediul com- 
petiţiei, provocării, contactului direct sau 
conflictului mai degrabă decât prin interme- 
diul emoţiilor mai delicate. 

Este încăpățânat, agresiv și spune lucrurile 
verde-n față. Îi impinge pe oameni în afara 
zonei lor de confort. 


Prinde viață când realizează imposibilul sau 
învinge sorții negativi. 

Este stimulat de conflicte şi relaționează prin 
intermediul conflictelor. Surprins atunci când 
cei din jur au de suferit. 

Îi intimidează pe ceilalți. Comunicarea sen- 
timentelor lui este interpretată de ceilalți ca 
mânie sau critică. 


Gânduri 


Fie deţin, fie nu deţin controlul. 


Dacă lucrez suficient, pot şi trebuie să controlez 
situaţia, astfel încât să meargă așa cum doresc. 
Ceilalți îşi doresc şi au nevoie ca eu să dețin 
controlul. Le fac o favoare. 


Nimeni nu-mi spune ce să fac. 

Sentimente 


Este foarte neliniștit atunci când lucrurile nu 
merg aşa cum îşi doreşte. 


Devine nervos şi intimidant atunci când cei- 
lalți nu-l ascultă. 

Nu are răbdare când vine vorba de sentimen- 
tele şi diferitele stiluri ale altora. 


Se simte rănit şi respins, deşi rar recunoaşte 
acest lucru. 


Justificări 


Fără mine, nu poți face mare lucru. Ai nevoie 
de mine pentru a-i stimula pe oameni. 


Dacă nu controlez, voi fi controlat, şi nu pot 
suporta acest lucru. 


Încerc să rezolv treaba pentru binele tuturor. 


Impactul 
asupra 
propriei 
persoane 
şi asupra 
celorlalți 


Dominatorul obţine rezultate temporare, 
însă preţul este sentimentul celorlalți că sunt 
controlaţi, nemulțumiți şi incapabili să se 
folosească de propriile calități superioare. 
Dominatorul generează, de asemenea, şi un 
sentiment puternic de neliniște, din moment 
ce, atât în viață, cât şi la serviciu, multe lucruri 
nu pot fi de fapt controlate. 


Putere 

Descriere 


Figura 12 


O concentrare exagerată asupra lucrurilor 
pozitive şi plăcute. Evitarea sarcinilor şi con- 
flictelor dificile şi neplăcute. 

Caracteristici Evită conflictele şi răspunde pozitiv la unele 


lucruri pe care nu şi le doreşte de fapt. 

Nu recunoaşte importanța unor probleme 
reale şi încearcă să le evite pe altele. 

Îi este greu să spună nu. Preferă să-i înfrunte 
pe ceilalți prin intermediul unor mijloace 
pasiv-agresive, în loc să o facă direct. 

Se pierde în rutine și obiceiuri reconfortante; 
amână sarcinile neplăcute. 


Gânduri Acest lucru este pur şi simplu prea neplăcut. 
Poate dacă nu mă mai gândesc la el, se va 
rezolva de la sine. 
Dacă mă ocup de asta acum, voi răni senti- 
mentele cuiva. Prefer să n-o fac. 
Dacă intru în conflict cu alții, aş putea pierde 
legătura cu ei. 
Am găsit echilibrul. Nu vreau să stric acest 
lucru. 
Aş prefera să fac ceea ce-şi doresc alţii decât 
să mă cert. 
Sentimente Încearcă să rămână echilibrat. 
Simte nelinişte față de lucrurile pe care le-a 
evitat sau amânat. 
Se teme că liniştea interioară, pe care a atins-o 
cu greu, va fi întreruptă. 
Suprimă mânia şi resentimentele. 

Justificări Eşti o persoană bună, care le cruţă sentimen- 


tele celorlalți. 
Conflictele nu duc la nimic bun. 
Este bine să fii flexibil. 


Cineva trebuie să împace pe toată lumea. 

Impactul Negarea conflictelor şi a situaţiilor neplăcute 
aspa îl împiedică pe Evitant să lucreze efectiv la ele 
propriei şi să le transforme în daruri. Atunci când eşti 
persoane imun la durere nu înseamnă că ştii cum să te 
şi asupra foloseşti de înțelepciune şi de puterea acesteia. 
celorlalți Lucrurile pe care le eviţi nu dispar, ci te chi- 


nuiesc în continuare. Relaţiile rămân la un 
nivel superficial atunci când eviți conflictele. 
Nivelul încrederii celorlalţi se reduce pentru 
că nu sunt siguri când le sunt ascunse infor- 
maţii negative. 

Demască minciuna 


Cea mai obişnuită remarcă sceptică pe care o aud din par- 
tea unor directori ce-și doresc rezultate extraordinare este: 
„Am avut atâtea succese pentru că mi-am ascultat Jude- 
cătorul sau pentru că am fost un Dominator sau Maniac 


etc. De asta este nevoie pentru a obține rezultate. De ce aş 
vrea să renunţ la aşa ceva?“ 


Cel mai mare rău pe care îl face un Sabotor este să te con- 
vingă că îți este prieten și să te facă să-l incluzi în cercul 
celor în care ai încredere. Fiecare Sabotor are pentru acți- 
unile sale câteva justificări ce par extrem de rezonabile — 
îţi spune că-ți este prieten şi că îţi face bine —, dar aceste 
justificări nu sunt nimic altceva decât minciuni bine mascate. 
De exemplu, Judecătorul, Dominatorul, Hiperambiţiosul 
şi Maniacul te vor convinge că fără ei te-ai transforma 
într-un leneş lipsit de ambiţie, care se complace în propria 
stare şi nu face nimic. Nu este o minciună faptul că te-au 
stimulat pe tine şi pe alții să obţineţi succesul şi să aveți 

realizări. Minciuna este că ai obținut cel mai important 
succes datorită lor. Hai să o demascăm. 


Să spunem că tocmai ai făcut o greşeală în privința unui 
lucru important, care te va costa foarte mult. Judecătorul 
tău te ceartă şi te face să te simţi vinovat, furios sau plin de 
remuşcări. Mesajele sale supărătoare te bântuie şi te țin 
treaz noaptea şi eşti îngrijorat din cauza celor întâmplate şi 
a consecințelor. Eşti într-atât de speriat, încât munceşti din 
greu pentru a te asigura că nu mai faci aceeaşi greşeală 
din nou. Data viitoare, vei fi cu adevărat neliniştit pentru 
că te vei gândi că poți eşua. S-ar putea să te descurci mai 
bine, dar vei avea de plătit un preţ emoţional mai mare. Mai 
mult decât atât, din cauza nivelului ridicat de stres, este 
mult mai probabil să faci alte greşeli, în timp ce te concen- 
trezi neliniștit să nu repeţi eroarea inițială. 


Înțeleptul îţi oferă o abordare extrem de diferită. În primul 
rând, va fi empatic şi îţi va spune că, deşi ai făcut o greşeală, 
eşti în continuare o persoană minunată. Îți va spune să nu 
fii atât de dur cu tine însuţi — suntem cu toţii oameni, 
aşadar supuși greşelii. Îți va spune că totul, chiar şi greşelile 
pe care le faci, pot fi transformate în daruri şi oportunităţi 
prin felul în care reacţionezi la ele. Acum, pentru că te 
simţi mai bine şi nu atât de demoralizat, eşti mai puţin 
defensiv şi, probabil, poţi să-ţi analizezi mai bine greșeala 
şi să-ţi dai seama ce s-a întâmplat cu adevărat şi unde ai 
greşit. Apoi, este posibil ca Înțeleptul să te îndemne să te 
gândeşti la nişte soluţii creative pentru a avea rezultate mai 
bune data viitoare şi pentru a preveni greșelile chiar mai 
mari. Din perspectiva Înţeleptului, este mai probabil să fii 
creativ atunci când zonele Creierului PQ sunt activate. 
Aceste zone sunt mult mai creative decât cele aparținând 

Creierului Supravieţuitor, unde locuieşte Judecătorul. La 
finalul acestui proces de empatie cu sinele, prin care ai 
analizat cele întâmplate şi ai descoperit soluţii creative, vei 
avea, în mai mare măsură, energia necesară pentru a acți- 
ona cu hotărâre şi mai eficient. Nu vei fi irosit niciun gram 
de vitalitate şi energie făcându-ți griji şi suferind din cauza 
dramei negative. 


Atât Sabotorii, cât şi Înțeleptul te pot conduce către succes, 
dar fac acest lucru urmând căi extrem de diferite. Sabotorii 
te împing către acţiune şi succes prin mânie, regrete, teamă, 
anxietate, rușine, obligație etc. În schimb, Înțeleptul te atrage 
către acțiune prin compasiune, curiozitate, creativitate, 
bucuria autoexprimării, prin dorinţa de a contribui şi dea 
crea ceva însemnat şi prin entuziasmul acțiunii. Preferi să 
fii împins sau atras? Doar Înțeleptul îți permite să atingi suc- 
cesul fără a sacrifica fericirea şi liniștea sufletească. 


Nu pot sublinia îndeajuns importanța următorului lucru: 
nu poți înfrunta un duşman despre care nu ştii sigur că-ți 
este dușman. Dacă o voce interioară îţi spune în continuare 
că, pentru a avea succes şi a fi fericit în viaţă, ai nevoie de 
Judecător, Dominator, Maniac, Hiperambiţios sau oricare 
alt Sabotor înseamnă că încă le crezi minciunile. Înțeleptul 
este mult mai perspicace, atent, agil, vigilent, creativ, hotă- 
rât şi orientat către acţiune decât oricare dintre Sabotori. 
În timp ce continui să citeşti cartea de față, testează acest 
lucru. Gândește-te la orice provocare din viața profesională 
sau personală şi vei vedea că poate fi confruntată mai efici- 
ent cu ajutorul puterilor Înţeleptului. Ai grijă să nu cazi în 
capcana minciunilor atrăgătoare ale Sabotorilor; nu-ţi sunt 


prieteni şi nu ai nevoie de ei. Înțeleptul îți oferă întotdeauna 
o cale mai bună. 

Subminarea Sabotorilor 


Când vine vorba de subminarea Sabotorilor, partea fru- 
moasă e că nu trebuie să-i înfrunţi, cel puţin nu în modul 
obişnuit în care privim înfruntarea. Dacă te-ai supăra sau 
te-ai enerva la vederea Victimei, Binevoitorului sau 
Evitantului, ghici ce ai face? Ţi-ai „judeca“ Sabotorul și, 
făcând asta, l-ai activa şi întări pe cel mai puternic dintre ei, 
Judecătorul. 


Cea mai eficientă strategie de subminare a Sabotorilor pre- 
supune simpla observare şi etichetare a gândurilor şi a sen- 
timentelor acestora ori de câte ori le observi. Scriitorul 
Eckhart Tolle foloseşte o metaforă foarte potrivită pentru 
descrierea acestui fenomen. El susține că „mintea egotică“, 
termenul colectiv pentru toți Sabotorii, este asemenea unui 
om de zăpadă imens, ce se topeşte sub lumina conștienti- 
zării.! În mare parte, subminarea Sabotorilor implică expu- 
nerea acestora la acțiunea luminii fierbinţi a conştientizării, 
prin simpla lor observare şi etichetare atunci când apar. 


Pentru a observa şi eticheta mai bine Sabotorii, ar putea fi 
utilă crearea unor descrieri şi nume personalizate pentru ei. 
De exemplu, numele pe care i l-am dat Judecătorului meu 
este „Călăul“, iar Hiperraţionalului, „Robotul“. Alții își numesc 
Judecătorul „Darth Vader“, pe Maniac „Mofturosul Joe“, 
pe Dominator „Sergentul de instrucţie“, pe Hiperambiţios 
„Obsedatul de muncă“ şi pe Victimă „Martirul“. Înţelegi ce 
vreau să spun. 


1. Eckhart Tolle, A New Earth: Awakening to Your Lifes Purpose, 
Penguin, New York, 2008 (ed. rom. Un pământ nou. Trezirea conştiinţei 
umane, Curtea Veche Publishing, Bucureşti, 2012). 

Să spunem că descoperi că principalul Sabotor complice 
este în cazul tău Dominatorul şi îl numeşti „Sergentul de 
instrucție“. În continuare, dacă te afli în mijlocul unei întâl- 
niri şi primeşti o vizită de la vechiul tău prieten Domi- 
natorul, observi şi etichetezi gândurile sale spunând: 
„Sergentul de instrucție insistă spunând că lucrurile nu vor 
merge decât aşa cum îşi doreşte el.“ Sau poți observa şi eti- 
cheta emoţiile ce rezultă: „Sergentul de instrucție este neli- 
niştit şi furios, pentru că întâlnirea nu merge aşa cum îşi 
doreşte el.“ Faci toate acestea în minte. Nu este deloc greu. 
Este un proces rapid, asemenea ştampilării unui paşaport. 


Te-ai putea întreba cum este posibil ca acest simplu act de 
observare şi etichetare să aibă o influență atât de mare 
asupra ta. Dar are, şi iată de ce: prin însăşi natura lor, Sabo- 
torii fac mult mai mult rău atunci când îşi fac treaba ascun- 
zându-se, pretinzând că-ți sunt prieteni sau că te identifici 
cu ei. Observă diferența dintre a spune: „Nu cred că sunt 
capabil“ şi „Judecătorul nu crede că sunt capabil“. Omul de 
zăpadă se va topi sub lumina conştientizării tale. 


În Capitolul 7 vei învăța tehnici suplimentare prin care vei 
utiliza fiecare observare a Sabotorilor ca pe o reamintire 
să-ţi activezi Creierul PQ pentru zece secunde. Acest lucru 
va accelera distrugerea Sabotorilor, amuţind acea zonă a 
creierului care le dă naştere. 


ÎNTREBARE 


Iniţial, un Sabotor serveşte unui anumit scop — să 
‘te protejeze fizic sau să te ajute să supraviețuiești 
emoțional. Cum te-au ajutat Judecătorul tău şi cei 
nouă Sabotori complici în tinereţe? 


CAPITOLUL 4 
Judecătorul, principalul Sabotor 


ÎN TOȚI ANII ÎN CARE AM LUCRAT CA TRAINER, 
nu am avut niciodată de-a face cu vreo persoană care să nu 
fie sabotată, în mare măsură, de un Judecător insistent, 
chiar dacă mulţi nu-şi dădeau iniţial seama de acest lucru. 
Sabotorul tău Judecător este inamicul tău personal numă- 
rul unu. Îţi influențează starea de bine, succesul și fericirea 
mai mult decât ar putea-o face orice inamic public. 


Judecătorul reuşeşte să-şi ducă la îndeplinire sabotajul 
incredibil de distructiv determinându-ne să fim pesimiști 
şi trişti prin găsirea constantă de vină (1) în noi înşine, (2) 
în ceilalți şi (3) în circumstanţele trăite. Face acest lucru 
pretinzând că este rațional și rezonabil şi încearcă să ne ajute. 
Judecătorul ştie să se ascundă bine şi este posibil să fi deve- 
nit invizibil într-o asemenea măsură, încât să nu fim con- 
ştienți de existenţa sa. Din acest motiv, atunci ana mi-am 
descoperit Judecătorul dur pentru prima dată, în ziua acesa 
petrecută cu grupul de la masterat, am avut o revelație 
extrem de puternică; acesta era evident pentru ceilalți, dar 
complet ascuns mie. 


Acest capitol te va ajuta să-ți dai seama de distrugerile incre- 
dibile produse de Judecătorul tău şi de tehnicile viclene şi 

deseori bine mascate pe care acesta le foloseşte pentru a te 
sabota. Vei învăţa să devii mai conştient de felul în care arată 
Judecătorul tău şi de percepția pe care o ai asupra lui — să-i 
faci portretul, ca să spunem așa. Dacă vei şti când iese la 
suprafață Judecătorul, vei putea să-l identifici şi să-l etiche- 
tezi în actele sale de sabotaj. Acest lucru este esențial pentru 
a-i reduce puterea și a-ţi crește PQ-ul. 


1. Judecându-te pe tine 


Judecătorul ne sabotează, în primul rând, făcându-ne să ne 
judecăm pe noi înşine. La fel ca majoritatea Judecătorilor, 
şi al meu a început să-mi controleze mintea încă din copilă- 
rie. Ajuns la maturitate, făcea deja în asemenea măsură 
parte din gândirea mea, că nu-i mai puneam la îndoială 
vocea, considerând-o a fi a mea şi luând în serios tot ceea 
ce-mi zicea. Iar ceea ce spunea despre mine nu era plăcut. 
În ciuda anilor în care fusesem printre primii la mai toate 
materiile, obținusem numeroase diplome de la universități 
prestigioase și deținusem funcții importante în organizații de 
top, trăiam în continuare ascultând vocea interioară care-mi 
spunea în mod constant că nu am atins un ideal imaginar. 

Aceste judecăţi variau de la sublim la ridicol, de la a mă con- 

sidera vinovat şi ruşinat pentru că nu schimbasem lumea 

la a mă întreba cum o să mai reuşesc să ies în oraş cu o 

femeie, având în vedere începutul de chelie. Indiferent de 
direcţia în care mă îndreptam, vocea era acolo să-mi spună 
că nu vreau să mă duc acolo. 


Ga toată că întâlnirea din timpul masteratului m-a făcut să 
îmi dau seama că îi judecam pe cei din jur, Judecătorul meu 
era în continuare bine ascuns când venea vorba de răul 
pe care mi-l făceam mie. Prima dată când am întrezărit cu 

adevărat cât de puternică și distructivă este influența lui 
asupra mea a fost în primul an la facultatea de afaceri. După 
ce fusesem primul din clasă mai toată viaţă, eram, dintr-odată, 
înconjurat de alte 320 de persoane ce aveau realizări simi- 
lare. Euforia pe care o simţisem când fusesem acceptat lao 
universitate de top din domeniul afacerilor s-a transformat 
curând în credința că acceptarea mea reprezentase o eroare 
făcută de cei din comisia de admitere. La oricare dintre 
colegi m-aş fi uitat, eram mai impresionat de realizările și 
abilităţile lui decât de cele proprii. Eram extrem de conști- 
ent de numeroasele mele defecte. Acest lucru m-a determi- 
nat, desigur, să depun şi mai mult efort în construirea unei 
faţade caracterizate de afecţiune şi încredere. 


Odată cu trecerea lunilor, am început uşor-uşor să detectez 
semnele unor nesiguranțe asemănătoare la mulţi dintre 
colegii mei. La începutul celui de-al doilea an, aceste obser- 
vaţii îmi permiseseră să fiu puţin mai relaxat în privința 
judecății de sine. Am început să-mi pun întrebări cu privire 
la preţul imens pe care-l plătisem prin suferinţe și durere inu- 
tile în primul an. Privind panica şi nesiguranța, atât de des 
întâlnite pe chipurile celor ce abia începeau facultatea, mi-am 
dat seama că acest fenomen se repeta iar şi iar. Am decis 
să-mi asum un risc şi să împărtăşesc, într-o anumită măsură, 
propriile sentimente de autocritică şi nesiguranță, sperând 
să arăt lumii cât de frecvent este acest fenomen. Într-un 
weekend din octombrie, am scris o scrisoare de cinci pagini 
despre cum să ai o perspectivă mai bună, am făcut 320 de 
cópii şi am pus câte una în cutiile poştale ale tuturor stu- 
denților din primul an. 


Am avut apoi o noapte de duminică agitată, întrebându-mă 
care va fi reacţia colegilor a doua zi de dimineaţă. De vreme 

ce-mi trecusem numele pe scrisoare, dacă greșeam în pre- 
supunerile mele, era ca şi cum m-aş fi prezentat celorlalți 
ca fiind cea mai nesigură persoană din toată facultatea şi 
mi-aş fi pierdut, în mare măsură, credibilitatea în cadrul 
acestei comunități compacte şi extrem de importante pen- 
tru viitorul meu. Până la urmă, reacția primită mi-a depăşit 
şi cele mai optimiste așteptări. Scrisoarea a atins o coardă 
sensibilă pentru atât de mulți oameni, încât cutia mea poş- 
tală a fost inundată de scrisori de mulțumire de la oameni 
ușuraţi să afle că suferinţele şi autocritica erau nejustificate 
şi nu erau singurii care se confruntau cu ele. 


Mai mult, un an mai târziu, cei intrați în anul doi s-au inspi- 
rat din ceea ce făcusem eu şi au pus cópii ale scrisorii mele 
în cutiile poștale ale tuturor studenților din primul an. 
Când am participat la reuniunea de 20 de ani de la termi- 
narea facultăţii, un profesor al facultății mi-a spus că, în 
anii ce trecuseră, scrisoarea mea devenise o tradiție, dăruită 
de studenții din anul doi celor din anul întâi prinşi în ghea- 
rele îndoielii de sine şi autocriticii. Aşa am înţeles pentru 
prima dată că puterea distructivă a Judecătorului asupra 
noastră este un fenomen relativ universal şi că majoritatea 
oamenilor se confruntă cu ei înşişi. 


Această înţelegere a devenit mai profundă de-a lungul 
anilor în care am realizat team-buildinguri şi i-am pregătit 
pe alţii. Odată, am organizat un team-building de dezvol- 
tare de leadership, două zile, pentru aproape o sută de 
directori şi preşedinţi de companii. La un moment dat, 
le-am oferit tuturor câte un cartonaş și le-am cerut să scrie, 
fără să se semneze, un lucru important despre ei pe care 
nu-l împărtăşiseră niciodată cu ceilalți de teamă să nu-şi 
piardă credibilitatea sau să nu mai fie acceptați sau respectaţi. 

După ce am amestecat cartonașele, am început să le citesc 
cu voce tare. Erau pline de destăinuiri de tot felul: senti- 
mentul de inadecvare, lipsa meritelor şi vina că i-ar fi deza- 
măgit pe cei din jur ca lider, părinte, soţ sau soție; teama de 
a fi mai degrabă norocos decât competent; teama de a fi 
plin de defecte; teama că, într-o zi, totul se va dărâma. 
După ce am citit toate cartonaşele, s-a lăsat o tăcere uimită 
în sală. Mulţi au spus că au simțit cum li se ridică o greutate 
uriaşă de pe umeri, pentru că, pentru prima dată în viaţă, 
îşi dăduseră seama că suferinţele lor interioare erau împăr- 
tăşite şi de alții. 


Cei mai mulți dintre oamenii de succes, cu realizări impor- 
tante, sunt torturați în particular de propriii Judecători. 
Acest lucru este rareori evident pentru cei din jur. La exte- 
rior, afişăm cu toții imagini fericite şi pline de încredere. 


Înțelegerea acestui lucru a avut un efect puternic asupra 
mea. Pentru prima dată în viaţă, m-am simțit pe deplin 
„normal“ — mi-am dat seama că Judecătorul şi nesiguranța 
generată de acesta sunt universale, o problemă de care suferă 
toată lumea. Acum, când interacționez cu oamenii, nu mă 
mai întreb dacă au un Judecător interior nesuferit, ci, în 
schimb, cum se ascunde acesta şi cum îi afectează. 


Felul în care ne confruntăm cu nesiguranţele trezite de Jude- 
cător este diferit, lucru pe care l-am descoperit din expe- 
riența mea de consiliere. Iar asta se întâmplă pentru că 
Judecătorul fiecărei persoane activează Sabotori complici 
diferiţi. Larry, şeful unei firme de producţie din Vestul Mij- 
lociu, s-a îngropat în muncă pentru a scăpa de aceste voci 
care îl chinuiau constant. A fugit, fiind îngrozit de ceea ce s-ar 
fi întâmplat dacă nu era ocupat. Mary, şefa unei organizații 
ce oferă servicii de marketing, şi-a îngropat adânc temerile 

şi s-a prezentat cu aroganță, o aură de superioritate şi o 
prefăcută invulnerabilitate, care, la urma urmei, nu făceau 
decât să ascundă nesiguranța. Peter, directorul unei com- 
panii de mare succes din domeniul telecomunicațiilor, avea 
obiceiul de a insista asupra autocriticilor şi de a se tortura 
singur, afişând în acelaşi timp o expresie plină de încredere 
în public. Această viață dublă a condus la un nivel foarte 
ridicat al stresului, ce se manifesta prin insomnii şi căderi 
psihice din ce în ce mai frecvente. Catherine, vicepreşe- 
dinte pentru operaţiuni al unei companii multinaționale 
de software, a încercat să-şi îngroape adânc îndoielile de 
sine într-un seif, îngrozită că într-o zi va ieşi la iveală faptul 
că este o ființă plină de defecte, ajungând astfel să aibă reac- 
ţii violente la orice urmă de critică. Felul în care ne con- 
fruntăm cu Judecătorul este diferit pentru fiecare dintre noi 
şi poate nu la fel de clar ca în aceste exemple. Cu toate 
acestea, Judecătorul există şi face un rău incredibil. 


De ce te iubesc? 


Cea mai vătămătoare dintre minciunile Judecătorului ne 
spune că nu merităm dragoste şi respect doar pentru cine 
suntem. În schimb, ne împinge să muncim tot timpul 
pentru ele; acest lucru conduce la ideea de „dragoste con- 
diționată“. Cei mai mulți dintre noi creştem având parte de 
dragoste condiționată — să fim ascultători sau să obținem 
rezultate — şi ne obișnuim să aplicăm aceleași condiții şi 
când vine vorba de dragostea de sine. Însă dragostea con- 
diționată nu este dragoste adevărată. Se aseamănă mai mult 


cu primirea unui morcov pentru că te-ai comportat bine. 


Dată fiind ubicuitatea jocului dragostei condiționate pe 
care-l realizează Judecătorul, m-am implicat într-un joc 

extrem de diferit alături de fiul meu, pentru a împiedica o 
versiune puternică a Judecătorului său să preia controlul. 
Încep să-l gâdil și îi spun că mă voi opri doar dacă îmi oferă 
răspunsurile corecte, pe care a învățat să mi le dea în ultimii 
ani. Iată cum decurge jocul, în timp ce îl gâdil şi mă opresc 
doar pentru a-l auzi când răspunde printre râsete: 


Eu: Kian, ştii de ce te iubesc atât de mult? 

Kian: Nu, tata, nu ştiu. 

Eu: Să fie oare pentru că eşti atât de frumuşel? 
(Credeţi-mă, este tare frumuşel!) 

Kian: Nu, tata, nu pentru că sunt frumuşel. 

Eu: Să fie oare pentru că eşti atât de deștept? 

Kian: Nu, tata, nu pentru că sunt deştept. 

Eu: Să fie oare pentru că îți faci întotdeauna temele 
şi iei note mari? 

Kian: Nu, tata, nu... 


Continui să parcurg lista, referindu-mă la bunătatea şi gene- 
rozitatea lui, la talentul sportiv, la sensibilitate şi atenţie şi așa 
mai departe. La un moment dat, mă prefac tare enervat: 


Eu: Aşadar, de ce, Kian? De ce te iubesc atât de mult? 
Kian a învățat deja să spună (şi o spune cu hotărâre 
şi siguranță): Tata, mă iubeşti pentru că sunt eu. 


Câteodată îl rog pe Kian să-mi amintească ce înseamnă 
răspunsul său. Îmi spune că înseamnă că dragostea pe care 
i-o port nu este condiționată de nimic din ceea ce face, ci 
de cine ce este, ființa care s-a uitat la mine atunci când l-am 
ţinut în brațe după ce s-a născut. Ştie, că el, ca persoană, 
merită să fie iubit întotdeauna și că nu trebuie să-şi facă 
griji că va pierde acest lucru, indiferent de succesele sau 
eşecurile lui, de provocările şi problemele vieţii. 


92 INTELIGENȚA POZITIVĂ 


Profețiile ce se adeveresc 


Judecătorul, desigur, o ia razna când aude toate acestea. îşi 
va transmite avertismente disperate de genul: „În felul 
acesta copilul tău va deveni leneş sau iresponsabil; dacă 
acțiunile lui nu influențează în niciun fel ceea ce simți pen- 
tru el, de ce ar încerca să mai realizeze ceva?“ Sună cunos- 
cut? Dragostea pe care ţi-o porți este necondiționată? La 
sfârșitul unei zile proaste, în care ai făcut greşeli teribile, ce 
au avut consecințe negative, cât de mult te iubeşti? 


Te avertizează Judecătorul tău că vei deveni o ființă leneşă, 
lipsită de ambiţie, iresponsabilă, încrezută sau egoistă dacă 
el nu va fi acolo să te împingă de la spate constant? Acesta 
este unul dintre principalele argumente folosite de Judecă- 
tor pentru a păstra controlul. Este o perspectivă perfect 
cinică ce susține că tu, și oamenii în general, vor face ceea 
ce trebuie doar sub presiune sau pentru că se tem de vină, 
ruşine sau consecințe negative. Această perspectivă ignoră 
incredibilele puteri ascunse ale Înțeleptului din tine şi natura 
ta fundamentală. 


Este un alt exemplu al diferenţei dintre abordările „impinge“ 
şi „atrage“, dintre Sabotori şi Înţelept. În timp ce Judecă- 
torul te poate împinge să acţionezi prin amenințări, teamă, 
ruşine sau vină, Înțeleptul te atrage în acţiune prin antici- 
parea bucuriei de a explora şi de a descoperi; prin interme- 
diul puternicii şi profundei nevoi umane de a găsi sensul 
vieţii şi de a conta; prin bucuria creativităţii şi posibilităţii; 
prin dorința inimii umane de a se conecta, de a îngriji şi a 
fi îngrijită; prin aprecierea misterului vieții şi prin dorinţa 
de a acționa cu luciditate pentru a atinge obiectivele dorite. 

Atât perspectiva Judecătorului, cât şi cea a Înţeleptului sunt 
profeţii ce se vor împlini. Fiecare dintre noi reprezintă un 
ansamblu mixt, atât divin, cât şi infam. Alegerea unei atitu- 
dini guvernate de Înţelept sau de Sabotor determină versi- 
unea ce se manifestă în cazul tău. Ce versiune ai alege pentru 
tine? Pentru oamenii din compania şi din echipa ta? Pentru 
soţul tău sau soția ta şi copiii voştri? Dacă nu reuşeşti să-ţi 
domini Judecătorul, conducătorul tuturor Sabotorilor, 
acesta ajunge să aleagă pentru tine. 


2. Judecându-i pe ceilalți 


A doua metodă prin care Judecătorul te sabotează este jude- 
cându-i pe ceilalți. Acest lucru joacă un rol central în conflic- 
tele din cadrul echipei, în cele profesionale sau personale. 


Acest fenomen este ilustrat cel mai uşor folosind un exem- 
plu ce ține de relaţiile personale, ce poate fi mai apoi aplicat 
într-un context profesional. Mă voi folosi de cazul lui John, 
un director pe care l-am pregătit, şi al soției sale, Melody. 
La începutul relaţiei lor, în faza romantică, se bucuraseră 
de energiile euforice ale Înţelepţilor lor, în timp ce Sabotorii 
fuseseră daţi la o parte. Multe dintre calitățile Înţeleptului 
erau evidente. Erau foarte curioşi unul în privinţa celuilalt, 
dornici să experimenteze noi moduri de viață, păsându-le 
de ceea ce simţea şi trăia celălalt şi având încredere în mis- 
terul şi potrivirea circumstanțelor ce-i aduseseră împreună. 
Fusese o situație nemaipomenită în care Înțeleptul lui John 
văzuse Înțeleptul din Melody, şi viceversa. Aşa cum este 
normal, energia Înţeleptului fiecăruia dintre ei hrănise şi 
încurajase energia Înţeleptului celuilalt. Într-un ciclu bene- 
fic al susţinerii, fiecare scotea la iveală ce era mai bun în 

celălalt, dând la iveală ce era mai bun în sine. Toate mer- 
geau minunat. Ce nu ar fi fost de iubit? 


Dar, după cum ştim, Sabotorilor nu le place să stea pe mar- 
gine pentru prea mult timp. La un moment dat, John a 
început să judece comportamentul dominator bazat pe 
teamă al lui Melody (Dominatorul acesteia) şi să fie enervat 
de acesta. A reacționat mai întâi cu uşoară iritare, iar apoi 
din ce în ce mai puternic. Acest lucru a contribuit la acti- 
varea celui de-al doilea Sabotor al său (Victima) sub forma 
unor puseuri de autocompătimire faţă de ceea ce trebuia 
să suporte. Reacționând la Victima lui John, Judecătorul 
lui Melody s-a arătat în toată forța, întrebându-se dacă îl 
putea respecta pe noul John. Acest lucru a condus la stra- 
tegia sa preferată de evitare a sentimentelor dificile: conso- 
larea cu mâncare şi încercarea neliniştită de a se menţine 
în permanenţă ocupată (Sabotorul Neliniştit). 


În acest punct, ambii Judecători preluaseră conducerea, 
reacționând la Sabotorii celuilalt și negându-și propria vină 
în activarea acestora. Ciclul epuizant şi negativ prin care 
Sabotorii se hrăneau reciproc începuse. Fiecare scotea la 
iveală ce era mai rău în celălalt. John şi Melody au început 
amândoi să se întrebe ce-i atrăsese la partenerul lor. Era 
imposibil să iubească Sabotorii celuilalt şi fiecare se întreba 
dacă persoana de lângă el se schimbase. 


De fapt, celălalt nu se schimbase neapărat. John fusese întot- 
deauna un caracter complex (format din Sabotori şi Înţelept) 
şi rămăsese un caracter complex, chiar şi după ce învățase 
în timp să-şi controleze mai bine Sabotorii. Același lucru 
era valabil şi pentru Melody, şi este valabil şi pentru mine, 
pentru tine și oricare altă persoană. Judecătorul creează pro- 
bleme atunci când te face să te concentrezi în special asupra 

Sabotorilor celuilalt. Această concentrare devine o profeție 
ce se va adeveri, pentru că Judecătorul tău activează şi întă- 
reşte Sabotorii celeilalte persoane, care, la rândul lor, devin 
o dovadă că Judecătorul tău avea dreptate oricum. Bine- 
înţeles că acesta nu-şi va asuma niciodată responsabilitatea 
pentru rolul pe care l-a avut în activarea și întărirea Sabo- 
torilor celeilalte părți. În realitate, suntem coresponsabili 
pentru versiunea celeilalte persoane care iese la iveală în inte- 
racțiunile cu noi. 


Desigur, relaţiile cunosc suişuri şi coborâşuri, momente 
bune şi momente rele. Ca regulă generală, dacă te implici 
într-o ceartă epuizantă, urâtă şi interminabilă cu un coleg, 
un partener, un soț sau o soție, sau un copil, este foarte pro- 
babil ca Judecătorul tău să fie ocupat cu judecarea celuilalt, 
şi viceversa. Şi, da, acest lucru este adevărat mai ales în 
cazurile în care eşti complet sigur că ai dreptate şi că toată 
vina aparţine celeilalte persoane. 


În vreme ce influența dăunătoare a Judecătorului este extrem 
de evidentă când vine vorba de relaţiile personale, ea este 
la fel de prezentă şi când vine vorba de tensiunile şi conflic- 
tele ce ţin de relaţiile de serviciu. Rareori mi se întâmplă să 
lucrez cu o echipă care să nu fie sabotată, în mod constant, 
de judecăţile pe care le emit membrii ei unii cu privire la cei- 
lalţi. În anumite echipe, acest lucru se face într-o manieră 
extrem de deschisă şi agresivă, iar în altele, în mod mai 
ascuns şi indirect. În ambele cazuri, dacă membrii echipei 
nu învaţă concret să-şi controleze în mai bună măsură pro- 
priii Judecători, atunci toți Judecătorii reuniți în încăpere 
pot genera divergențe importante și continue ce determină 
costuri foarte ridicate manifestate prin încredere scăzută, 
energie risipită, stres ridicat şi productivitate redusă. Care 

este prețul pe care l-ai pune pe răul pe care îl produce faptul 
că îi judeci pe ceilalți asupra ta şi a relațiilor tale profesio- 
nale şi personale? 


3. Judecând circumstanțele 


A treia şi cea din urmă metodă prin care Judecătorul ne 
sabotează este judecarea circumstanțelor şi evenimentelor 
din viața noastră şi considerarea lor ca fiind nesatisfăcă- 
toare. Acest lucru duce la una dintre cele mai mari şi dis- 
tructive minciuni ale Judecătorului: „Vei fi fericit când...“ 


Mulţi dintre directorii pe care-i consiliez, şi au în jur de 
40-50 de ani, prezintă semnele unei crize a vârstei mijlocii, 
într-un fel sau altul. În mod ironic, cele mai puternice crize 
sunt trăite de cei care au atins multe dintre obiectivele pro- 
puse. Acestea au, de multe ori, legătură cu realizările finan- 
ciare şi atingerea punctului maxim în carieră. Criza apare 
odată cu atingerea acestor obiective de mult dorite şi odată 
cu conştientizarea faptului că fericirea promisă, ce trebuia 
să vină împreună cu acestea, nu se întrevede nicăieri. La 
baza crizei vârstei mijlocii stă întrebarea: „Oare există ceva 
care să-mi poată într-adevăr aduce pacea şi fericirea iluzo- 
rii pe care le-am căutat în toți aceşti ani?“ Căutarea a fost, 
bineînțeles, pusă la cale de Judecător, cu ajutorul imensei 
sale minciuni: „Vei fi fericit când...“ 


La o examinare mai atentă a acestei minciuni, vei observa 
că, de fapt, conţine două minciuni. Prima spune că nu poți 
fi fericit în circumstanţele actuale. În mare parte, neferici- 
rea noastră își are rădăcinile în această minciună. Ea pune 
condiţia temporală „când“ asupra viitoarei fericiri; este 
posibil să fie vorba de momentul în care câştigi primul 

milion, eşti promovat, ajungi să conduci propria companie, 
copiii au crescut şi au plecat la facultate, ieşi la pensie cu 
bine etc. 


A doua minciună ţine de faptul că acel „când“ este o ţintă 
mișcătoare mai degrabă decât o promisiune ce trebuie înde- 
plinită. Atunci când vei face acel prim milion, Judecătorul 
îţi va permite să sărbătoreşti două minute sau două zile, 
înainte să te convingă că nu poți fi cu adevărat fericit până 
când nu ai şi o a doua casă de vacanţă, asemenea celei mai 
bune prietene din facultate. Până la urmă, eşti la fel de deş- 
tept ca ea şi este corect să ai și tu una, nu? Acel „când“ este 
renegociat imediat ce este atins. Milioane de oameni mor 
în fiecare an așteptând să ajungă la ultimul „când“. Această 
ţintă aflată în permanentă mişcare este un miraj şi o tehnică 
importantă pe care Judecătorul o foloseşte pentru a se asi- 
gura de nefericirea ta permanentă. 


Cel mai fascinant lucru este că fiecare „când“ este selectat 
nu pe baza unor criterii obiective, ci a unor comparații rela- 
tive şi complet arbitrare. Am asistat direct la absurditatea 
acestui fenomen pe când locuiam în San Francisco la 
sfârşitul anilor '90, în miezul nebuniei dot-com. Am văzut 
oameni educați şi de succes pierzându-și total perspectiva 
şi permițându-le Judecătorilor lor să le renegocieze țintele 
referitoare la „când“, ducându-le la niveluri absurde. 


Peter, un antreprenor care declarase cu mult timp în urmă 
că pentru a ieşi la pensie fericit ar trebui să atingă ținta de 
10 milioane de dolari, a respins o ofertă de 125 de milioane 
de dolari primită pentru compania sa. Logica din spatele 
acestei decizii? Prietenul său din facultate își vânduse firma 
pentru 330 de milioane de dolari şi acum călătorea cu 

avionul personal. După ce şi-a făcut nişte calcule, Peter a 
decis că stilul de viaţă la care visa acum — inclusiv un avion 
personal şi case de vacanţă pe mai multe continente — nece- 
sita o ţintă de peste 125 de milioane de dolari și că, prin 
urmare, nu putea fi mulțumit de oferta primită. Până la 
urmă, în decursul unui an, a ajuns să asiste la o scădere 
teribilă a valorii companiei şi, în cele din urmă, la fali- 
mentul acesteia. Pentru el, elementul „când“ a fost rene- 
gociat de către Judecător. Acum putea fi fericit când scăpa 
de datorii, ajungea la o valoare netă de 10 milioane de 
dolari şi recăpăta, într-o oarecare măsură, respectul comu- 
nităţii în care trăia. M-am întâlnit cu Peter recent la o 
conferinţă şi am aflat că încerca încă să atingă acel „când“ 
renegociat la 10 milioane de dolari. Trecuseră mulți ani, 
dar suspinele şi regretele Judecătorului încă se simțeau 
atunci când Peter vorbea despre viaţa sa. Nu-şi dădea seama 
că obținea în continuare venituri mari şi avea un stil de 
viaţă care îl plasa în rândul celor mai bogaţi 1% oameni 
din lume. Judecătorul lui Peter deţine în continuare puterea, 
urmărind un nou „când“. 


Am întâlnit multe astfel de exemple: Jackson, un bărbat de 
45 de ani care în trecut fusese mulțumit având 60 de ani ca 
vârstă-țintă pentru pensionare, dar care simţea că eşuase 
pentru că trebuia să lucreze în continuare, în timp ce veci- 
nul său, care câștigase foarte mult în urma boomului 
dot-com, ieşise la pensie la 42 de ani; Allison, un vicepre- 
şedinta departamentului de marketing care se împăcase 
foarte bine cu o evoluţie profesională constantă în cadrul 
unei companii unde era bine tratată, dar care a simțit 
dintr-odată că și-a ratat șansa, pentru că nu a părăsit firma 
asemenea unuia dintre asociaţii ei juniori care dăduse 

lovitura începând o nouă afacere; Tim, directorul uneia 
dintre cele mai cunoscute companii publice producătoare 
de cărămizi şi mortar, care, peste noapte, a trecut de la sen- 
timentul de împlinire totală la ideea că este un dinozaur 
lipsit de valoare. Festele pe care ni le joacă Judecătorul 
atunci când renegociază termenul „când“ sunt 
incredibile. 


Aşa cum vom discuta în Capitolul 5, dacă vorbim despre 
pace şi fericire, „când“ este acum, indiferent de circumstan- 
tele vieţii profesionale şi personale. Orice alt „când“ este o 
minciună a Judecătorului. Înțeleptul te ajută să te simţi 
împăcat şi fericit indiferent de ceea ce se întâmplă în orice 
domeniu al vieţii tale, în timp ce Sabotorii te fac să te simţi 
neîmplinit indiferent de circumstanţe. Înțeleptul are drep- 
tate: circumstanţele nu sunt importante. Nu contează „când“. 
Contează cine îţi şopteşte sau îţi strigă în ureche, în timp 
ce interpretează circumstanţele în locul tău. 


Gândeşte-te la fiecare „când“ pe care ți l-ai stabilit în trecut 
şi la care ai ajuns efectiv. Cât timp ai fost fericit inainte ca 
tu (Judecătorul tău) să stabilească unul nou? Ce „când“ 
urmăreşti în prezent, condiţionându-ţi astfel fericirea şi 
pacea? Ai fi de acord să-ţi schimbi gândirea şi să renunţi la 
„când“, crezând în schimb că poţi fi foarte împăcat şi fericit 
profesional şi personal chiar acum? 


Diferenţa dintre a judeca şi a discerne 


Deseori îi aud pe oameni spunând că fără Judecător nu ar 
reuşi să se protejeze de greşeli, nu le-ar oferi oamenilor un 
feedback dur menit să-i corecteze, nu i-ar concedia pe cei 
ce trebuie concediați, nu ar spune „nu“ atunci când este 

cazul, nu ar acționa în timp util pentru a remedia proble- 
mele şi aşa mai departe. Astfel de afirmaţii confundă dis- 
cernământul cu judecata. 


Dacă o persoană a întârziat în predarea proiectelor de cinci 
ori la rând, vocea interioară a discernământului ar trebui 
să admită pur şi simplu acest lucru și să spună că, prin 
urmare, este probabil ca persoana respectivă să întârzie şi 
cu următorul, în afara cazului în care se schimbă ceva. 
Acesta este discernământul; eşti atent la starea lucrurilor, 
aşa cum se prezintă ele. Odată ce ai făcut o astfel de obser- 
vaţie, îţi poţi activa Înțeleptul, pentru a decide ce să faci cu 
această judecată. Ai putea discuta cu acea persoană și ana- 
liza cauzele ce stau la baza comportamentului respectiv, 
pentru a vedea dacă o poți ajuta. Ai putea pune la punct pla- 
nuri de rezervă, astfel încât întârzierile să nu aibă un impact 
negativ asupra ta. Poți alege să concediezi respectivul anga- 
jat dacă toate încercările anterioare de a modifica acest 
tipar au eşuat şi nu se dovedeşte deloc deschis la schimbare. 
Înțeleptul te poate ajuta să faci oricare dintre aceste lucruri 
fără a fi furios, dezamăgit, disprețuitor, trădat sau dornic 
să dai vina pe altcineva. 


Prezenţa acestor sentimente negative demonstrează faptul 
că Judecătorul a preluat puterea şi că judeci în loc să dis- 
cerni. Fii atent la emoţiile resimţite. Dacă observi cu calm 
ce nu funcționează sau ce a mers prost, astfel încât să poți 
stabili cum să mergi mai departe, atunci discerni. Dacă te 
simţi supărat, dezamăgit, neliniştit sau plin de resentimente, 
atunci judeci. Acesta este felul în care Judecătorul te stresează 
în mai toate situaţiile. Stresul nu este provocat de cele 
întâmplate; ci de reacția Judecătorului la ele. 

Subminarea Judecătorului 


Aşadar, cum ar trebui să acţionăm când vine vorba de 
acest duşman interior ce este atât de viclean, convingător 
şi dăunător, şi care îşi camuflează aceste caracteristici cu 
dibăcie? La fel ca în cazul oricărui Sabotor, cel mai impor- 
tant lucru pe care trebuie să-l faci este să observi şi să 
etichetezi gândurile și sentimentele Judecătorului, de fie- 
care dată când le observi. 


Ținând cont de faptul că răul produs de Judecător acționează 
pe trei planuri complet diferite — autojudecata, judecarea 
celor din jur şi judecarea circumstanțelor exterioare —, ar 
trebui să-ţi reaminteşti de tiparele sale obişnuite pentru 
fiecare dintre aceste aspecte. Ai putea, de asemenea, să-i 
găseşti un nume Judecătorului tău, ținând cont de perso- 
nalitatea sa. După cum am spus mai devreme, eu îl numesc 
pe al meu „Călăul“, din cauza abordării sale brutale de 
genul „nu luăm prizonieri“. Alţii îşi numesc Judecătorii 
„Distrugătorul“, „Lacomul“, „Violentul“, „Nemernicul“, 
„Atotştiutorul“, „Morocănosul“. Numele pe care i-l dai ar 
trebui să-i reflecte adevărata natură. Dacă nu reușeşti să 
găseşti niciun nume care să funcționeze mai bine pentru 
tine, poți rămâne la „Judecătorul“. 


Actul observării şi etichetării Judecătorului de unul singur 
va avea un impact important în viaţa ta. Observă diferența 
dintre a spune: „Nu pot reuşi“ şi „Judecătorul meu spune 
că nu pot reuşi“. Sau: „M-ai pus într-o lumină proastă în 
mod intenționat“ şi „Judecătorul meu spune că m-ai pus 
într-o lumină proastă în mod intenționat“. Sau: „Este o situ- 
aţie groaznică“ şi „Judecătorul meu spune că este o situație 
groaznică“. Observi cât de mare este diferența dintre 

impacturile acestor două tipuri de afirmaţii? Judecătorul îşi 
pierde în mare măsură credibilitatea şi puterea pe care o 
are asupra ta, atunci când îl ţii deoparte, ca pe un intrus 
nedorit. În trecut era pus la loc de mare cinste, ca o busolă 
morală, un centru al inteligenţei, discernământului, ambi- 
ţiei sau determinării — dar nu mai este cazul. Observă 
Judecătorul și trage-l la răspundere pentru ceea ce face. 


Acesta este începutul sfârşitului celui mai mare obstacol cu 
care trebuie să te confrunţi pentru a obține succesul şi feri- 
cirea. Vei fi uimit de ceea ce vei descoperi odată ce începi 
să-l urmăreșşti pe Judecător. 


ÎNTREBARE 


Ce s-ar schimba, în viața ta profesională sau perso- 
nală, dacă vocea Judecătorului tău şi-ar pierde în 
mare măsură forţa? 


PARTEA A III-A 


A DOUA STRATEGIE: 
ÎNTĂRIREA ÎNȚELEPTULUI 


În partea a III-a, vei învăţa despre a doua dintre cele trei 
strategii de creştere a PQ-ului: întărirea Înţeleptului. 


În Capitolul 5, vei afla despre puterea şi justeţea perspec- 
tivei Înţeleptului şi compararea acestora cu perspectiva 
mult mai des întâlnită a Judecătorului. 


În Capitolul 6, vei învăţa despre cele cinci puteri ale 
Înţeleptului şi despre cum pot fi ele folosite pentru a 
înfrunta orice provocare a vieții. Pentru fiecare putere, vei 
învăța un „joc al puterii“ care o întăreşte şi îţi permite să 
o accesezi mai bine când este nevoie. 


CAPITOLUL 5 
Perspectiva Înţeleptului 


SUNT UN CONSILIER RELATIV PREVIZIBIL ŞI 
consecvent. Atunci când vine cineva la mine confrun- 
tându-se cu stres mintal sau emoțional, ascult ce are să-mi 
spună și arăt compasiune față de suferințele persoanei 
respective. Dar, înainte să ajungem prea departe cu discuţia, 
enunţ următorul principiu-cheie al Inteligenței Pozitive: tot 
stresul pe care-l resimți este autogenerat. Ca să fiu mai exact, 
tot stresul pe care-l resimți sub forma neliniştii, dezamăgiri, 
mâniei, suferinţei, rușinii, vinii — toate lucrurile neplăcute 
care ne fac să suferim — este generat de propriii Sabotori. 


Am subliniat tot pentru că, sub influenţa Sabotorilor lor, 
oamenii doresc să se tocmească şi să negocieze. Susţin că, 
deşi sunt de acord cu faptul că, în mare măsură, stresul este 
autogenerat, stresul actual este diferit și justificat în funcţie 
de gravitatea situaţiei. Cum aş putea să nu fiu supărat 
pentru că mi-am pierdut cel mai important client? Cum aş 
putea să nu fiu furios pe mine însumi pentru că am dat-o 
în bară cu acest proiect? Cum să nu mă simt în permanență 
dezamăgit şi frustrat pentru incompetența colegului meu? 
Cum să nu fiu stresat la gândul că este posibil să-mi pierd 
slujba şi locuinţa, în această economie dezastruoasă? Cum 

să nu fiu furios din cauza comportamentului încăpățânat 
al copilului meu adolescent? Răspunsul este, întotdeauna, 
acelaşi. Activează-ți Înțeleptul pentru a face față situaţiei și 
te vei simţi mai bine. 


Înțeleptul tău poate accesa toate cele cinci puteri impor- 
tante pe care le deții: empatie, explorare, inovare, condu- 
cere şi acțiune hotărâtă. Cu aceste cinci puteri, înțeleptul 
poate înfrunta toate provocările cu care te confrunți într-o 
manieră care nu doar va genera cele mai bune rezultate, ci 
va conduce, pe parcurs, şi la cele mai ridicate niveluri ale 
satisfacției personale, liniştii interioare și fericirii. 


Vom analiza mai în detaliu fiecare dintre cele cinci puteri 
ale Înţeleptului în următorul capitol. În cel de față, ne vom 
concentra asupra perspectivei Înţeleptului, lucru care ajută 
la amplificarea celor cinci puteri ale sale. Vom vedea cum 
perspectiva sa, spre deosebire de cea a Judecătorului ce 
determină în mare măsură stresul cu care ne confruntăm, 
are drept rezultat liniştea interioară şi o bună concentrare 
chiar şi în timpul celor mai importante crize. 


Tot stresul este generat de Sabotori, cu două mici excepții. 
Prima ține de cazul în care plângem pe cineva, acest lucru 
reprezentând o manieră de a onora pierderea unui lucru 
sau a unei persoane şi este un proces sănătos. În al doilea 
rând, după cum vom vedea în Capitolul 8, câteva clipe în 
care simți mânie, dezamăgire, vină sau ruşine sunt consi- 
derate reacții imediate normale la evenimente. Este aseme- 
nea durerii pe care o resimţi atunci când atingi o plită 
fierbinte. O clipă de durere fizică ar trebui să te prevină să 
iei mâna de pe plită pentru a nu avea probleme mai grave. 
Câteva clipe de durere psihică ar trebui, în mod similar, să 
te prevină să treci în starea mintală specifică Înțeleptului, 

astfel încât să faci față situației fără să te mai stresezi şi să 
fii afectat de Sabotori. Dacă nu-ți schimbi modul de gân- 
i a ca și cum nu ai lua mâna de pe plită şi ai continua să 
simţi durerea care era utilă doar la început. 


Perspectiva Înţeleptului versus 
perspectiva Judecătorului 


Perspectiva Înțeleptului ține de acceptarea situației de fapt 
in loc să o negi, să o respingi sau să ai resentimente în o 
ră ei. Perspectiva Înţeleptului acceptă orice rezultat, sau 
circumstanjă, ca pe un dar sau o oportunitate. (Am subliniat 
orice pentru a elimina o portiță prin care Sabotorii s-ar 
putea strecura.) Aceasta ar putea părea o perspectivă extremă. 
Este complet opusă multora dintre presupunerile Judecăto- 
Spi pe care majoritatea le-am crezut fără a ne pune între- 
bări ani sau decenii întregi. Potrivit perspectivei Judecătorului 

paulis rezultate şi circumstanțe sunt negative — în iii 
sigur nu constituie daruri — şi reprezintă, prin urmare 

motive întemeiate de stres. 


O parabolă chinezească ilustrează o diferență-cheie între 
perspectivele Judecătorului şi cele ale Înţeleptului. 


Povestea armăsarului 


Un fermier bătrân locuieşte la ferma sa alături de fiul lui 


adolescent. El are şi un armăsar superb, pe care-l îngrijește 
cu mare dragoste. 


Fermierul îşi înscrie calul la concursul anual susținut cu 
prilejul târgului din localitate şi acesta câştigă locul întâi. 
Vecinii fermierului se strâng să-l felicite pentru marele câştig. 

„Cine ştie ce este bine şi ce este rău?“ le răspunde el cu calm. 
Nedumeriţi de această reacţie, vecinii îşi văd de drum. 


Săptămâna următoare, nişte hoți, auzind de cât de valoros 
este calul, îl fură. Când vecinii vin să-şi împărtășească 
regretele fermierului, acesta îi întâmpină din nou extrem 
de calm şi liniştit. „Cine ştie ce este bine şi ce este rău?“ le 
spune el din nou. 


Mai trec câteva zile şi armăsarul rebel scapă din mâinile 
hoţilor şi se întoarce la fermă, aducând cu el câteva iepe 
sălbatice cu care se împrietenise pe drum. La auzul nume- 
roaselor felicitări entuziaste ale vecinilor, bătrânul fermier 
răspunde încă o dată: „Cine ştie ce este bine şi ce este rău?“ 


Câteva săptămâni mai târziu, fiul fermierului este aruncat 
din şa de una dintre noile iepe, în timp ce încearcă să o 
îmblânzească, și îşi rupe piciorul. „Cine ştie ce este bine și 
ce este rău?“ le spune bătrânul şi de această dată vecinilor 
veniţi să-şi exprime părerile de rău. 


Săptămâna următoare, armata imperială mărşăluieşte prin 
sat, recrutându-i pe toți tinerii apți să lupte în războiul ce 
tocmai a izbucnit. Fiul bătrânului fermier este scutit dato- 
rită piciorului său rupt. Vecinii nu se mai obosesc să vină 
la fermier să-l felicite, pentru că ştiu că răspunsul său va fi: 
„Cine ştie ce este bine şi ce este rău?“ 


Atunci când Judecătorul nostru spune că un lucru este rău, 
trebuie să primim această informaţie cu rezervă — dacă nu 
chiar cu neîncredere. Judecătorul ne convinge că ştim ce 
este bine şi ce este rău în orice moment, dar adevărul este 


că habar nu avem. 

Perspectiva Judecătorului este una bazată pe o viziune 
extrem de îngustă. Reacționează la efectele imediate ale 
unui lucru, ignorând numeroasele posibilități pe termen 
lung ale impactului său, care ar putea să fie foarte bine total 
opuse. Viaţa, bineînţeles, nu se reduce la efectele imediate. 
Nici povestea armăsarului nu se încheie acolo unde am 
lăsat-o. Cine ştie ce s-a întâmplat în continuare în poveste? 
Este posibil ca fiul, salvat de la recrutarea în armată de acci- 
dentul său norocos, să fi prins epidemia de ciumă care a 
lovit oraşul o lună mai târziu şi să fi murit. Sau, ar fi putut 
să fi cunoscut femeia visurilor lui, cu care să se fi căsătorit 
şi să fi făcut un copil. Copilul său ar fi putut deveni un mare 
om de ştiinţă, vindecând numeroase boli, sau ar fi putut 

ajunge un nebun care să dea foc satului. Atunci când fer- 

mierul a refuzat să-și facă griji în privinţa furtului iubitului 
său armăsar, privea viața din perspectiva Înţeleptului, în 
loc să adopte viziunea îngustă a Judecătorului. 


Este Înțeleptul activ sau pasiv? 


Povestea armăsarului prezintă o viziune incompletă asupra 
perspectivei Înţeleptului şi te poate induce în eroare dacă o 
preiei ad litteram. Pur şi simplu, fermierul crede şi aşteaptă 
pasiv ca un lucru rău să se transforme într-unul bun. Această 
abordare poate fi considerată fatalistă sau ineficientă, ca şi 
cum ai sta pe canapea şi te-ai uita la televizor, crezând că, 
prin minune, toate lucrurile se vor aranja de la sine. Însă 
Înțeleptul nu este sub nicio formă pasiv. Din perspectiva 
sa, fiecare lucru reprezintă un dar şi o oportunitate, fără a 
crede însă că este vorba de pasivitate şi încredere oarbă. 
Înțeleptul se foloseşte de cele cinci puteri ale sale pentru a 
transforma perspectiva în realitate şi pentru a crea în mod 

activ un dar, pornind de la o situaţie negativă. Dacă este 
nevoie de acțiune, Înțeleptul este foarte hotărât şi urmează 
paşii necesari. Face acest lucru însă fără stresul, perturbă- 
rile sau distragerile Judecătorului sau ale celorlalți Sabotori. 


Multe tradiții susţin o abordare similară perspectivei Înţe- 
leptului, considerând-o o problemă de credinţă spirituală; 
aceste tradiţii ne învaţă că, în viaţă, totul se întâmplă pentru 
un motiv, iar acest lucru constituie un mare mister existen- 
ţial. Cu toate acestea, având în vedere că am consiliat mulți 
agnostici şi atei, nu mă aştept să accepţi perspectiva Înțelep- 
tului ca pe o chestiune de credință spirituală. Aceasta este 
cea mai pragmatică strategie de urmărire a țelurilor, indi- 
ferent de credinţă, iar acest lucru se întâmplă pentru că, 
atât perspectiva Înţeleptului, cât şi cea a Judecătorului repre- 
zintă profeţii ce se adeveresc. 


Neliniştea, dezamăgirea, frustrarea, ruşinea, vina şi repro- 
şurile, sentimentele preferate ale Judecătorului, nu repre- 
zintă niciodată cele mai bune resurse când vine vorba de 
acţiune. Acest gen de combustibil te poate ajuta să înain- 
tezi, însă, pe parcurs, vei avea parte din plin de poluare şi 
fricțiuni ce nu rentează. Atunci când te lași afectat de stre- 
sul produs de Judecător, îi confirmi perspectiva, pierzând 
astfel clipe preţioase din viaţă. În plus, aşa cum vom vedea 
în Capitolul 7, atunci când creierul tău adoptă o stare ce are 
la bază stresul, se instalează viziunea îngustă. Creierul tău 
stresat se concentrează mai degrabă pe probleme decât pe 
oportunităţi. Judecătorul şi Sabotorii activați de acesta se 
susţin reciproc, devenind din ce în ce mai puternici şi asi- 
gurându-se, astfel, că situația „proastă“ va deveni într-ade- 
văr o situație proastă. 

Şi efectul Înţeleptului tău implică o evoluţie şi o adeverire, 
dar în sens invers. El acţionează nu pornind de la un senti- 
ment negativ, ci din empatie, inspiraţie, bucurie de a explora, 
dorință de a crea, de a contribui şi de a găsi o semnificație 
mai profundă şi în cele mai mari crize. Din perspectiva Înțe- 
leptului, nu există circumstanţe sau rezultate negative. Fie- 
care rezultat te îndreaptă pur şi simplu către primul pas pe 
care trebuie să-l faci în direcţia următorului rezultat pozi- 
tiv. Cu ajutorul Înţeleptului, înaintezi puţin câte puţin, 
într-o manieră pozitivă, indiferent de provocările pe care 
viaţa ți le aruncă în cale. 


Cum mi-am descoperit Înțeleptul 


Pe când aveam cam 30 de ani şi terminasem relativ recent 
şcoala, mi-a venit ideea creării unui software pentru dezvol- 
tarea carierei și managementul performanţei. Folosindu-mă 
de cunoştinţele mele destul de proaspete de dezvoltare de 
software, mi-am creat prototipul interactiv şi apoi am înce- 
put, cu mult curaj, să contactez directori ai unor companii 
de renume din topul Fortune 500, pentru a le propune să 
devină investitori sau membri ai consiliului director. Spre 
marea mea încântare, am obținut investiţii personale sem- 
nificative de la mai mulți dintre aceştia. Hewlett-Packard 
a devenit mai târziu prima companie care a achiziţionat 
software-ul pentru toţi angajaţii săi, fiind urmată şi de alții. 


Pe măsură ce stresul generat de presiunea îndeplinirii imen- 
selor aşteptări create s-a acumulat, Sabotorii mei au devenit 
din ce în ce mai energici şi au preluat controlul. Colegii 
mei din companie — oameni pe care tocmai viziunea mea 
îi inspirase să mi se alăture — erau șocați acum să des- 
copere un CEO din ce în ce mai neîncrezător, condus de 

Judecător mai tot timpul şi deloc dispus să delege respon- 
sabilități. Încălcam şi distrugeam însăşi viziunea ce îi atră- 
sese în companie, dar nu reușeau să se înţeleagă cu mine, 
deşi au încercat de mai multe ori. 


În cea mai tristă zi a vieţii mele profesionale, întorcându-mă 
din pauza de prânz am fost întâmpinat de o scenă şocantă 
şi am simţit instantaneu cum mi se strânge inima. Preşe- 
dintele consiliului director, directorul în care avusesem cea 
mai mare încredere şi care mă susținuse întotdeauna, pre- 
şedintele şi cel mai important vicepreşedinte al companiei 
mele erau cu toții aşezaţi la masa de consiliu, aşteptân- 
du-mă. Nereuşind să se facă înțeleşi, preşedintele şi vicepre- 
şedintele trecuseră peste mine, mergând direct la preşedintele 
consiliului director şi la director. Era un fel de intervenţie 
profesională, dacă există aşa ceva. 


Mi s-au prezentat dovezi irefutabile ale eşecurilor mele ca 
lider. Îi atrăsesem pe toţi în companie folosindu-mă de o 
viziune ce avea la bază un leadership inovator, dar deveni- 
sem un micromanager, ce nu mai avea încredere în nimeni 
şi îşi controla toți subalternii. Ajunsesem un tiran, un per- 
sonaj ce nu ştiam că pot fi şi care punea în primejdie exis- 
tența companiei. 


Experiența mi s-a părut atât de dureroasă, umilitoare si 
reprezentând o asemenea trădare (în ochii Sabotorilor), încât 
am fost efectiv uluit aproape o săptămână. La început, figura 
principală ce intervenea era cea a Judecătorului: „Cum putu- 
seră să-mi facă asta oamenii în care avusesem încredere? 
Oare nu înțelegeau că munceam până la epuizare și făceam 
totul pentru binele companiei? Cu siguranță făcuseră ceea 
ce făcuseră din motive interesate. Probabil că mă înşelasem 
considerându-i oameni integri.“ Şi aşa mai departe. 

În mod normal, fie aș fi reacționat violent, fie m-aş fi retras, 
acţiuni inițiate de Judecătorul meu. De data aceasta, nu 
aveam niciuna dintre aceste opțiuni. Mulți dintre investi- 
tori şi clienți se alăturaseră companiei datorită mie. Le 
eram dator să rămân şi să pun lucrurile în ordine. Eram 
blocat și trebuia să lucrez cu oameni despre care conside- 
ram că m-au trădat. 


Această situație neplăcută s-a dovedit a fi cel mai preţios 
dar pe care l-am primit în cariera mea. Suferința şi stresul 
au devenit atât de greu de suportat încât, la un moment dat, 
am fost obligat să adopt perspectiva Înţeleptului, cu toate 
că, la vremea respectivă, nu ştiam nimic despre ecuația 
Înţelept versus Judecător. Trebuia pur şi simplu să trans- 
form această situaţie dificilă într-un lucru care să mă facă 
să mă simt bine. Trebuia să o transform într-un dar. Existau 
două metode prin care puteam face asta. În primul rând, 
puteam reconstrui relaţiile tensionate, făcându-le mai puter- 
nice decât fuseseră înainte de intervenție. În al doilea rând, 
puteam transforma această situaţie într-o oportunitate 
incredibilă de dezvoltare, pentru mine ca lider. 


Am început să analizez activ ceea ce era pozitiv, nu negativ, 
cu privire la oamenii pe care îi judecasem atât de aspru. Am 
început să ascult cu mai mare atenție ceea ce încercaseră 
să-mi spună în tot acest timp. I-am văzut luptându-se pen- 
tru ceea ce era corect iar şi iar, cu integritate perfectă — 
pentru viziunea noastră colectivă, nu doar pentru ei. Am 
ajuns să fiu convins că acţiunea lor din sala de consiliu fusese 
un act de mare curaj şi preocupare, nu doar pentru viziunea 
pe care o susțineam cu toții, ci şi pentru mine. În cele din 
urmă, încrederea, înțelegerea şi respectul reciproc au fost 
restabilite, iar relaţiile dintre noi au devenit chiar mai strânse 

decât fuseseră înainte. Sunt în continuare prieten bun cu 
preşedintele consiliului director, preşedintele, directorul şi 
vicepreşedintele, care m-au înfruntat în acea după-amiază 
decisivă în sala de consiliu, şi le sunt recunoscător tuturor. 


Pentru a transforma situația într-o oportunitate de dezvol- 
tare, a trebuit să analizez multe dintre presupunerile false 
pe care le făcusem cu privire la mine şi la ceilalţi. A trebuit 
să mă confrunt din nou cu nesuferitul meu Judecător şi am 
început să-i descopăr complicii: un Hiperraţional distant, 
intelectual şi arogant. La vremea respectivă, încă nu aveam 
în minte niște nume pentru aceste personaje, însă am ajuns 
să văd foarte clar răul incredibil pe care-l făceau. Începeam, 
de asemenea, să descopăr puterea Înţeleptului meu. 


Nici nu pot enumera multiplele şi imensele daruri de care am 
avut parte datorită celei mai umilitoare experienţe profe- 
sionale prin care am trecut. Nu aș înlocui aceste lecţii cu toate 
studiile mele formale din domeniul psihologiei și afacerilor. 
Nici succesele pe care le-am avut mai apoi ca CEO și consilier, 
nici această carte nu ar fi fost posibile fără acea experienţă. 


Metoda celor trei daruri 


Am dezvoltat metoda celor trei daruri pentru a-i ajuta pe 
oameni să treacă la perspectiva Înţeleptului. Cel mai dificil 
lucru pe care îl fac atunci când consiliez oameni ce trec 
printr-o perioadă extrem de încărcată profesional sau 
înfruntă provocări personale este să le spulber ideea con- 
form căreia perspectiva Judecătorului este una sigură, astfel 
încât să poată măcar lua în considerare Înțeleptul. 


Dacă ai fi stat la masă cu mine în acea după-amiază deci- 
sivă din sala de consiliu şi mi-ai fi spus să am încredere în 

perspectiva Înţeleptului şi să accept acea confruntare ca 
pe un dar sau ca pe o oportunitate, te-aş fi dat afară din 
cameră. Pentru a fi mai precis, Judecătorul meu te-ar fi dat 
afară din cameră. În ziua aceea, Înțeleptul meu nu se între- 
zărea nicăieri, iar acest lucru este valabil pentru mulți 
dintre noi atunci când înfruntăm o criză. Întrebarea este 
cum poți accesa cunoştinţele perspectivei Înțeleptului 
atunci când stresul şi complexitatea situației în care te afli 
au supraincărcat Sabotorii? 


Pentru a descoperi calea către răspunsul la această întrebare, 
eu utilizez metoda celor trei daruri: le cer oamenilor să 
creeze cel puţin trei scenarii în care o situaţie aparent nega- 
tivă poate fi transformată într-un dar sau într-o oportuni- 
tate. Nu contează cadrul temporal. Poate fi vorba de zile, 
luni sau ani. De cele mai multe ori, oamenii privesc cu scep- 
ticism cererea mea — mai mereu sunt siguri că situaţia este 
complet negativă. Oricum ar fi, refuz să continui dialogul 
cu ei până când nu-mi prezintă cel puțin trei scenarii. 


Odată, am rugat-o pe directoarea de vânzări a unei com- 
panii să-mi ofere trei scenarii despre cum pierderea recentă 
a celui mai important client al companiei ar putea fi trans- 
formată într-un dar important. După câteva ezitări şi scep- 
ticism, mi-a sugerat următoarele: (1) Acest fapt ar putea 
trezi la realitate întreaga companie, făcându-ne să înțelegem 
că ne pierdem avantajele și declanșând o acţiune mai rapidă 
în direcţia dezvoltării unor noi produse, care, pe termen 
lung, ar putea atrage mai mulți clienți; (2) Acest fapt ar 
putea să-i facă pe membrii echipei mele de vânzări să fie 
mai deschişi la posibilitățile de a-şi perfecționa abilităţile; (3) 
Acest fapt i-ar putea elibera pe angajaţi, permițându-le să-i 
servească mai bine pe clienţii existenţi şi conducând la chiar 

mai multe vânzări realizate datorită recomandărilor, decât 
cele pierdute cu clientul ce a plecat recent. Dacă ar fi tre- 
buit, mi-ar mai fi putut oferi încă zece variante. 


Pe cei extrem de sceptici şi reticenți, uneori trebuie să-i liniş- 

tesc în mod repetat, folosindu-mă de următoarea idee: G 

accepta un rezultat negativ ca fiind un dar nu înseamnă a-ți 

dori să ai parte de mai multe astfel de rezultate sau a nu face 

nimic în privința aceasta. De exemplu, vei face tot ce poți 
pentru a nu scăpa din mână un pahar. Dar, odată ce-ţi scapă 
printre degete şi se sparge, tot timpul şi energia pptreculte 
mâniindu-te, învinuindu-te, regretând sau făcându-ți griji 
sunt complet irosite. Dacă decizi în mod activ să prana 
paharul spart un dar, poţi studia mai atent maniera în cate și 
motivele pentru care ţi-a scăpat din mână, astfel încât să eviți 
spargerea unui pahar chiar mai scump pe viitor. Sau darul 
poate fi reprezentat de faptul că accidentul îți oferă şansa de 
a deveni mai hotărât şi mai inspirat în descoperirea unei căi 
creative de a-l convinge pe vânzător să îl înlocuiască gratuit. 
Sau, ai putea învăța cum să creezi obiecte din sticlă, făcând 
din acest lucru un hobby şi ajungând, în cele din urmă, nu 
doar să înlocuieşti paharul spart, ci şi să capeți o pasiune de 
care să te bucuri o viață întreagă. Înţelegi ce vreau să spun. 


Nu trebuie întotdeauna să transformi o situație negativă 
într-un dar. Cealaltă opțiune este să nu te mai gândeşti pur 
şi simplu la ea şi să o depăşeşti fără a păstra vreo urmă de 
nefericire, regrete sau supărare. Este mai uşor să faci asta 
odată ce ajungi să crezi cu adevărat perspectiva Înțeleptului, 
conform căreia, dacă ai dori, ai putea investi timpul şi ener- 
gia necesare pentru a transforma situaţia respectiva mign 
dar. Odată ce ştii că ai această posibilitate, este mai uşor să 
alegi să mergi mai departe. 

În mod ironic, decizia de a trece peste o situaţie negativă 
în loc să o transformi într-un dar reprezintă un cadou în 
sine: întăreşti acei muşchi ai Înţeleptului care îţi permit să 
laşi în urmă regretele, vina sau ruşinea. Acest lucru, la 
rândul său, reduce forța Judecătorului și îi conferă putere 
Înţeleptului pentru provocările cu care te vei confrunta în 
viitor. Acesta ar putea părea un argument circular şi asta şi 
este. Decizi să inițiezi fie perspectiva Înţeleptului, fie pe cea 
a Judecătorului şi a celorlalți Sabotori, fiecare dintre ele 
având capacitatea de a se dezvolta şi de a deveni realitate. 
Care dintre ele doreşti să te îndrume în viață? 


Cum rămâne cu problemele 
cu adevărat importante? 


Atunci când prezint perspectiva Înţeleptului în cadrul 
seminariilor mele de leadership, de cele mai multe ori 
există cineva care întreabă: „Cum este posibil ca toate lucru- 
rile care se întâmplă să reprezinte un dar şi o oportunitate? 
Cum poate fi acest lucru posibil în cazul unei boli grave sau 
a morţii unei persoane iubite?“ 


Răspund făcând referire la cercetările ce arată că, în gene- 
ral, adulţii sănătoși care paralizează de la gât în jos în urma 
unor accidente revin la nivelurile „de bază ale fericirii“ de 
dinaintea accidentului într-o perioadă relativ scurtă.! Dar 
vorbim aici doar despre o medie. Ce ascunde ea este faptul 
că oamenii permit evenimentelor tragice să-i transforme în 


1. Daniel Gilbert, Stumbling on Happiness, Vintage, New York, 2007. 
Gilbert, profesor de psihologie la Harvard, a realizat nişte studii extra- 
ordinare comparând fericirea câştigătorilor la loto cu cea a victimelor 
paralizate în urma unor accidente. 

victime pe viață. Trăiesc şi mor încărcați de amărăciune şi 
resentimente. De partea cealaltă, cei ce aleg perspectiva 
Înţeleptului transformă tragediile în evenimente ce le 
schimbă viața, dându-i sens şi scop într-o măsură mult 
mai mare. Christopher Reeve şi Michael J. Fox sunt două 
exemple importante de persoane ce au ales să transforme 
suferințele lor (accidentul suferit la nivelul coloanei ver- 
tebrale şi, respectiv, boala Parkinson) într-o misiune de o 
viaţă de a-i ajuta pe milioane de alţi oameni ce sufereau de 
aceleași afecțiuni. 


Teama cea mai mare a oricărui părinte şi, probabil, cea mai 
mare tragedie a vieţii, o reprezintă moartea unui copil. În 
1980, Candy Lightner s-a confruntat cu această imensă 
dramă. Într-o dimineaţă însorită de sâmbătă, în California, 
fiica ei de 13 ani, Cari, poza pentru imaginile cu echipa ei de 
softball, în costumul său portocaliu cu alb. A pornit-o apoi 
alături de un prieten către un carnaval organizat de bise- 
rică, pe care îl așteptase cu nerăbdare. Cari aproape ajun- 
sese la carnaval când a fost lovită de un șofer beat, care mai 
fusese condamnat de trei ori pentru conducere sub influ- 
enţa alcoolului, şi a murit. 


În locul lui Candy Lightner, cei mai mulţi dintre noi şi-ar 
fi trăit restul vieţii adoptând rolul de victime ale unei astfel 
de pierderi. În schimb, ea şi-a activat perspectiva Înţelep- 
tului. La patru zile de la moartea fiicei sale, Candy a decla- 
rat: „În ziua în care Cari a murit, mi-am promis că voi lupta 
să transform acest caz inutil de omucidere într-un lucru 
pozitiv, în anii ce vor urma.“ Apoi a pus bazele organizației 
Mothers Against Drunk Driving (MADD). Realizând acest 

lucru, a făcut din tragedia vieții prea scurte a fiicei sale un 
program ce avea să salveze nenumărate vieți.! 


Desigur, este nevoie de un Înţelept extrem de puternic 
pentru a face ceea ce a făcut Candy Lightner. Mi-ar plăcea 
să cred că Înțeleptul meu este suficient de puternic pentru a 
face față unei astfel de situaţii, dar nu pot fi sigur. Şi sper să 
nu fiu niciodată nevoit să aflu. Dacă s-ar dovedi că muşchii 
Înţeleptului meu nu sunt pregătiți pentru o astfel de provo- 
care şi aş fi deturnat de Sabotorii mei pentru o perioadă 
îndelungată, mi-aş reaminti că singura manieră sănătoasă 
prin care poți să faci faţă unei tragedii este continuând să-ţi 
dezvolţi muşchii Înţeleptului. Odată ce aceştia devin mai 
puternici pot prelua controlul din nou şi pot lucra la trans- 
formarea tragediei într-o forță pozitivă în lume. 


Sabotorii anumitor oameni îi păcălesc, făcându-i să rămână 
blocaţi pe niște cazuri extreme de pierderi tragice și discre- 
ditând astfel abordarea Înţeleptului. Dacă nu eşti convins 
de faptul că până şi cele mai mari tragedii pot fi transfor- 
mate în oportunități pozitive, lasă la o parte acea problemă, 
considerând-o o excepție, și gândeşte-te în schimb la restul 
de 99% dintre provocările vieţii care beneficiază fără niciun 
dubiu de pe urma perspectivei Înţeleptului. 


Nu putem controla sau alege multe dintre lucrurile ce se 
întâmplă pe plan profesional şi personal. Putem, totuşi, 
determina influența pe care o au aceste evenimente asupra 
noastră, alegând felul în care răspundem la ele. Lasă-ţi 
Înțeleptul să aleagă. 


1. Informaţii obținute de pe site-ul Mothers Against Drunk Driving 
(MADD): www.madd.org. 

ÎNTREBARE 
Alege un lucru din viața ta, fie profesională, fie per- 
sonală, care-ţi provoacă foarte mult stres în prezent. 
Încearcă metoda celor trei daruri când vine vorba de 
el: gândește-te la cel puţin trei feluri prin care pro- 
blema ar putea fi transformată într-un dar şi o opor- 
tunitate, la un moment dat în viitor. 


CAPITOLUL 6 
Cele cinci forţe ale Înţeleptului 


ÎNȚELEPTUL ȘI CELE CINCI FORȚE ALE SALE POT 
înfrunta orice provocare, indiferent cât este ea de impor- 
tantă sau de copleșitoare. Se confruntă cu provocările într-o 
manieră ce conduce la cel mai bun rezultat, generând, în 
același timp, emoții pozitive şi minimalizând negativitatea 
şi stresul. 


Cu toţii deținem cele cinci forţe ale Înţeleptului. Cu toții 
am demonstrat abilitatea de a Empatiza cu noi înşine şi cu 
ceilalţi; de a Explora utilizând o curiozitate profundă; de a 
Inova, generând opțiuni creative; de a ne Orienta printre 
opțiuni și a alege căi ce se potrivesc cel mai bine cu valorile 
şi scopurile noastre profunde; şi, în cele din urmă, de a ne 
Activa intenţiile pentru a genera rezultate. 


Problema este însă că felul în care utilizăm în mod normal 
aceste forțe este deseori „poluat“ puternic de interferenţele 
Sabotorilor, pierzându-și în mare măsură influența. În capi- 
tolul de faţă, te voi învăța să foloseşti aceste forţe în forma 
lor „pură“. Te voi învăţa şi „jocuri ale puterii“ distractive 


care să-ţi dezvolte aceste forţe şi să te ajute să le accesezi 
mai bine. 

Nu toate provocările vor avea nevoie de toate cele cuci 
forţe sau de utilizarea acestora într-o anumită ordine. Dacă 
ia foc casa, probabil că va trebui doar să-ți Activezi dorința 
de a fugi. Dacă soluţia este evidentă, nu este nevoie să 
Inovezi. Dacă opțiunile pe care le ai nu au importanţă sau 
consecințe pe termen lung, nu trebuie să consulți forța 
Înțeleptului de a se Orienta. Odată ce-ţi activezi Înțeleptul, 
vei şti ce forță să foloseşti și când. 


1. Empatizează 


Empatia înseamnă să simţi și să arăţi apreciere, compasiune 
şi iertare. Empatia are două ținte: tu şi ceilalți. Ambele sunt 
importante. O empatie mai profundă pentru propria per- 
soană, în general, face posibilă existența unei empatii mai 
profunde pentru ceilalți. Pentru majoritatea oamenilor, ade- 
vărata empatie față de propria persoană este cel mai greu 
lucru de realizat. De ce? Ai ghicit — interferența convingă- 
toare a Judecătorului. 


Când este necesară Empatia 


Gândeşte-te la forța Înţeleptului de a empatiza ca la un anti- 
dot pentru sâcâielile Judecătorului. După mulți ani m are 
m-am autojudecat şi i-am judecat pe ceilalți, am ajuns să cred 
că majoritatea facem tot ceea ce ne stă în putere = fim DINE 
ființe umane pe cât de bune putem să fim. Suntem imperfecți, 
cu toții. În cea mai mare parte a timpului nu ne atingem ide- 
alurile. Drept urmare, suntem hărțuiți aproape constant de 
Judecătorii proprii şi de cei ai altora. Trebuie să nu mai fim 
atât de duri cu noi înşine şi cu ceilalți. 


Empatia ne reîncarcă bateriile şi reinnoiește vitalitatea con- 
sumată de violența pe care Judecătorul o îndreaptă asupra 

noastră. Bandajează rănile luptătorului înainte de a-l trimite 
din nou la luptă. Este cea mai utilă atunci când cel către care 
este direcţionată — fie că este vorba despre tine, sau despre 
altcineva — se confruntă cu suferințe sau probleme emoți- 
onale. Gândește-te la empatie ca la o forță pe care ar trebui 
să o foloseşti atunci când rezervele emoționale sunt reduse, 
când persoana respectivă are nevoie de forţe proaspete îna- 
inte să treacă la rezolvarea următoarei probleme. 


Având a vedere că, probabil, nu există zi în care să nu te 
ridici la înălțimea propriilor idealuri și să nu fii criticat de 
Judecătorul propriu și de cei ai altora pentru asta, nu ar 


trebui să lași să treacă nicio zi î 
o zi în care să nu arăţi empatie 
faţă de tine însuți. Si 


Ce-ţi stă în cale 


Mulţi dintre noi cresc ascultând de un Judecător care ne 
spune că este contraproductiv să empatizezi cu ceilalți 
„Trebuie să fii dur cu tine“, afirmă Judecătorul. Dar idea 
empatiei faţă de sine nu este o dovadă de forță, aşa cum ar 


vrea să te facă să crezi Judecătorul, ci este asigurarea unor 
critici constante. 


Judecătorul te avertizează că dacă dovedeşti empatie față 
de sine sau față de greutățile celorlalţi, încurajezi prolifera- 
rea comportamentului ce a dus la crearea acelor greutăți. 
»Mai bine pedepseşti decât să empatizezi“, spune acesta. O 
SrOAre majoră a acestui argument este credința conform 
căreia empatia față de suferință înseamnă tolerarea acţiunii 
z a generat acea suferință. În cazul în care copilul tău se 
joaca în aa zonă a parcului în care l-ai avertizat să nu 
se joace și își rupe piciorul, mai întâi îl vei duce la doctor 
pentru a-i pune piciorul în ghips și vei empatiza cu suferința 

sa. Odată ce durerea se domoleşte, vei avea o discuţie cu el 
despre lecţiile învăţate şi despre cum să evite să facă aceeași 
greşeală pe viitor. Judecătorul, desigur, nu ar fi deloc de acord 
cu această abordare şi ar cere pedepsirea de la bun început. 


Jocul puterii: „Vizualizarea copilului“ 


Odată ce adopţi perspectiva Înţeleptului, vei avea automat 
acces la cele cinci puteri, inclusiv Empatie. Pentru a spori 
această putere chiar mai mult, încearcă să joci mintal pri- 
mul nostru joc al puterii, „Vizualizarea copilului“, pentru 
doar un minut. 


Dacă vei merge pe un teren de joacă şi te vei uita la nişte 
copii de cinci ani jucându-se, probabil că vei simţi imediat 
empatie şi grijă pentru aceşti străini. Acest lucru se întâm- 
plă, în parte, pentru că la această vârstă încă radiază datorită 
energiei lor esenţiale a Înţeleptului. Neplăcuţii Sabotori care 
ne fac antipatici ca adulţi încă nu sunt atât de vizibili. 


Te poţi folosi de acest lucru pentru a schimba felul în care 
gândeşti, simțind astfel empatie şi grijă faţă de tine și faţă 
de ceilalţi. Imaginează-ţi că eşti un copil, aflat într-un 
cadru în care esenţa ta iese la suprafață. Poate că ţii în braţe 
un cățeluș, construieşti un castel de nisip, alergi după un 
iepure sau îmbrățişezi pe cineva iubit. Alege o imagine 
plină de viaţă și detalii care să-ţi trezească instantaneu 
sentimente de dragoste şi empatie. Ai putea chiar să cauţi 
o fotografie de-a ta din copilărie, în care personalitatea 
ta iniţială iese la suprafaţă. Așază acea imagine pe birou, 
sau încarc-o pe telefon sau pe calculator, astfel încât să o 
vezi frecvent. Ea îţi va aminti că adevărata ta esență merită 
să aibă parte de grijă şi empatie, atunci când te confrunţi 

cu propriul Judecător, sau cu ai celorlalți, sau cu proble- 
mele vieţii. 


Acelaşi lucru este adevărat când vine vorba de empatia față 
de ceilalți. Dacă eşti supărat pe cineva din cauza Sabotorilor 
acelei persoane, înseamnă că propriul Sabotor a preluat con- 
trolul. Pentru ca Înțeleptul să revină la putere, poți activa 
oricare dintre cele cinci puteri ale acestuia. Dacă alegi să 
activezi puterea Înţeleptului de a Empatiza, imaginează-ţi-o 
pe cealaltă persoană copil fiind, aşa cum era ea în esență, 
înainte de a fi afectată de Sabotori. Vizualizează-i ochii şi 
expresia facială, felul în care se comporta şi lucrurile care o 
bucurau pe când era copil. Închipuie-ţi că-şi mângâie căţe- 
lușul, este ținută în brațe de mama sa sau aleargă după un 
fluture. Ai încredere că acea esenţă se regăsește în continu- 
are în interiorul ei, ascunsă în spatele Sabotorilor. Poţi face 
acest lucru în minte, chiar şi în timp ce interacţionezi cu 
acea persoană într-o întâlnire. Asta va schimba imediat 
măsura în care simți empatie. 


2. Explorează 


Copii fiind, ştiam cu toții să explorăm într-o manieră pură, 
cu mare curiozitate şi bucurându-ne de fascinația descope- 
ririi. Felul în care explorează Înțeleptul implică o puritate 
similară, acesta asemănându-se cu un copil ce se plimbă pe 
malul apei şi întoarce pietrele cu fundul în sus pentru a vedea 
ce se găseşte sub ele. Energia și emoția pure generate de acti- 
vitatea de Explorare realizată de Înţelept se bazează pe curi- 
ozitate, deschidere, mirare și fascinaţie faţă de ceea ce se 
explorează. Un Înţelept puternic poate activa această gândire 
exploratorie chiar şi în toiul unor crize importante. 

Când este necesar să explorezi 


Este util să explorezi atunci când o mai bună înţelegere - 
unei probleme sau a unei situaţii te poate ajuta să avansezi 
mai rapid. Întrebarea Înţeleptului este: ce mai pot desco- 
peri? Cei mai mulţi dintre noi trag concluzii, dezvoltă zoin 
ţii sau acționează înainte de a înțelege corect situația, 
explorând-o cu atenție. 


Ce-ți stă în cale 


De câte ori foloseşti explorarea în forma ei pură? De câte 
ori simţi curiozitate, deschidere şi fascinaţie puternică în 
timpul unei situații dificile sau a unei crize? Cel mai proba- 
bil, nu prea des, din cauza interferențelor Sabotorilor. 


Poate că ai simțit frustrare atunci când cineva cu care te certai 
asculta selectiv și auzea doar ceea ce se potrivea cu argumen- 
tele sale. Cu toţii simţim asta sub influența Sabotorilor. 
Suntem deschişi la explorare şi curioşi, însă măsura în care 
explorăm este redusă semnificativ de către Sabotori. 


Unul dintre lucrurile ce-i atrag pe aceştia este faptul că nu 
acceptăm ca explorarea să aibă loc pur şi simplu, ca o sr 
de sine stătătoare. Deseori suntem prea ocupați încercând 
să anticipăm mişcarea următoare sau făcând manevre i 
tru a câştiga o dispută, pentru a-i permite Înţeleptului să 
exploreze. Judecătorul ne îndeamnă să căutăm doar Băi 
mente care să-i demonstreze celuilalt că greşeşte. Domina- 
torul este atent doar la dovezile care să-i întărească punctul 
de vedere. Hipervigilentul vede doar semnele de pericol şi 
ignoră toate elementele ce ar dovedi contrariul. Evitantul 
încearcă să ignore toate semnalele care arată că un lucru 
dificil trebuie înfruntat. Înţelegi ce vreau să spun. 

Toate acestea implică un preţ enorm pentru noi. Ne submi- 
năm abilitatea de a descoperi cu adevărat toate informaţiile 
importante şi relevante, înainte de a trece la o soluție sau la 
o acţiune. Ajungem să nu mai descoperim lucrurile cele mai 
importante, care ne ajută în cea mai mare măsură să ne 
transformăm, lucruri despre care nu eram conştienţi că nu 
le cunoșteam. 


Perspectiva exploratorie este importantă atât când vine 
vorba de analiza noilor provocări, cât și în învățarea din eşe- 
curile şi greşelile trecute. De multe ori, evităm explorarea 
completă a propriilor greşeli şi nereuşite deoarece prezența 
Judecătorului face acest act prea dureros sau discutabil. 
Înțeleptul, desigur, ar putea transforma aceste greşeli în 
daruri şi oportunități, în parte prin descoperirile importante 
realizate atunci când adopţi perspectiva exploratorie. 


Jocul puterii: „Antropologul entuziast“ 


Atunci când joci rolul Antropologului entuziast, devii un 
observator şi descoperitor atent al lucrurilor din jur, fără a 
încerca să judeci, să schimbi sau să controlezi situația. 
Încearcă să fii un Antropolog entuziast într-o situație difi- 
cilă. Acesta nu filtrează selectiv informaţia astfel încât să se 
potrivească ideilor sale existente sau obiectivelor dorite. 
Singurul scop este să descopere lucrurile exact așa cum 
sunt. De exemplu, dacă ai un conflict cu cineva, poți 
renunța, fie şi pentru trei minute, la propriile doleanţe şi 
revendicări, entuziasmându-te în schimb la gândul de a 
descoperi de ce persoana cealaltă simte exact ceea ce simte? 


3. Inovează 


În timp ce puterea de a Explora ţine de descoperirea lucru- 
rilor existente, puterea de a Inova ţine de inventarea a ceea 

ce nu există. Adevărata inovație ține de depăşirea limitelor, 
presupunerilor şi obiceiurilor ce ne ţin pe loc. „Cum aş 
putea face acest lucru într-o manieră cu totul nouă?“ este 
întrebarea-cheie când Inovezi. 


Când este necesar să Inovezi 


Puterea de a inova este necesară când vechile metode de 
abordare a unei situaţii sau căile evidente de a-i face faţă 
nu sunt suficiente, fiind necesară o abordare nouă și ieşită 
din comun. 


Ce-ţi stă în cale 


Cu toţii suntem blocaţi în nişte cutii, mai tot timpul. Setul 
de credinţe și presupuneri pe baza căruia operăm formează 
pereții cutiilor noastre. Multe dintre aceste credinţe şi pre- 
supuneri ce ne limitează, fiind produse de Sabotori, trec 
neobservate sau ne sunt chiar necunoscute la nivel conştient. 
Atunci când încercăm să abordăm inovaţia într-o manieră 
rațională, ce ține doar de partea stângă a creierului, vom 
obţine diferite configurații de soluţii ce funcţionează doar 
în cadrul acelor limitări. În lipsa puterii de inovaţie a 
Înţeleptului, stăm în cutia noastră, schimbându-ne doar 
locul în interiorul ei. 


Ai nevoie de Creierul PQ şi de Înţelept pentru a scăpa de 
aceste limitări şi pentru a inova cu adevărat, căutând soluții 
neconvenţionale. Pentru a proteja puterea de inovaţie a 
Înțeleptului de influenţele perturbatoare ale Sabotorilor, 
trebuie să-i oferi minţii tale o comandă simplă: găseşte cât 
de multe soluții poţi. Punct. Nu mai evalua ideile pe măsură 
ce-ţi vin. Evaluarea în timpul inovării reprezintă portița prin 
care intră în scenă Sabotorii. 

Este mai ușor să ilustrăm acest concept în cadrul unei echipe, 
decât să o aplicăm forțelor din mintea ta. Închipuie-ți că par- 
ticipi la o întâlnire, în cadrul căreia tu și colegii tăi trebuie să 
găsiți idei noi şi inovatoare cu privire la un produs. Dacă Joan 
lansează o idee, iar John își arată dezacordul ridicând din 
sprâncene înseamnă că şi-a făcut apariţia Judecătorul. Cu toții 
vor fi mult mai atenţi la ceea ce vor spune, temându-se că vor 
fi judecaţi sau că vor pica prost. Înțeleptul va începe să piardă 
din energie în favoarea Judecătorului, care este interesat să se 
autoconserve şi să nu se facă de râs. Inovația are mult de sufe- 
rit. Acelaşi lucru s-ar întâmpla dacă oricare dintre Sabotorii 
complici nu ar fi de acord cu ideile ce se opun intereselor lor 
legitime. Adevărul este că nu ar trebui permisă niciun fel de 
evaluare în timpul procesului de inovare. 


Acelaşi lucru se întâmplă și în mintea ta. Dacă Judecătorul, 
sau un alt Sabotor, îți numeşte ideile inițiale stupide sau 
ineficiente, te vei bloca și nu vei reuși să inovezi. Promisi- 
unea mintală interioară pe care ţi-o faci ar trebui să fie de 
a genera cât mai mult idei cu putință, într-o succesiune la 
foc automat, fără a realiza niciun fel de evaluare. Obiectivul 
Inovaţiei este volumul ideilor, nu calitatea lor. Acest lucru 
va conduce automat la idei mai bune calitativ, deoarece îţi 
energizează Creierul PQ, motorul ce stă la baza marilor idei. 


Vestea bună este că tot ceea ce-ţi trebuie la finalul acestui 
proces este o idee care să treacă testul. Înțeleptul poate fi nece- 
sar sau nu în evaluarea opțiunilor tale. Aceasta se poate baza 
pe criterii simple şi obiective precum costul, eficiența, impac- 
tul, gradul de dificultate etc. Însă, dacă opţiunile evaluate îţi 
influențează semnificativ valorile, scopul sau semnificația 
vieţii, atunci trebuie să utilizezi puterea Înțeleptului de 
Orientare pentru a te susține în luarea deciziei. 

Jocul puterii: „Da... şi...“ 


Pentru a juca „Da... şi...“ urmează fiecare idee nouă pe care 
o ai spunându-ţi: „Da, ce-mi place lä această idee este faptul 
că... şi...“ Utilizând această abordare, vei aprecia fiecare idee 
în loc să o judeci, înainte de a o genera pe următoarea drept 
răspuns la aceasta. Continuă cât de rapid poți, lăsând ideile 
să se succeadă. Acest joc poate fi jucat atât mintal, cât şi în 
cadrul unei echipe. 


De exemplu, să spunem că discuţi cu colegii despre cum să 
îmbunătățiți experiența oaspeţilor în cadrul lanţului hote- 
lier pe care-l conduci. Bob începe spunând: „Am putea pune 
o muzică relaxantă în hol.“ Janet continuă: „Ce-mi place la 
această idee este faptul că îi linişteşte pe oaspeți. Am putea 
studia cercetările din domeniul aromoterapiei pentru a 
vedea dacă anumite parfumuri au proprietăți relaxante 
dovedite.“ Kathy adaugă: „Da, ce-mi place la această idee 
este faptul că am consulta cercetările ştiinţifice. Şi poate am 
putea analiza și studiile din domeniul psihologiei pozitive 
pentru a îmbunătăţi pregătirea personalului ce se ocupă de 


întâmpinarea oaspeţilor.“ 


4. Orientează-te 


Puterea Înţeleptului de a se Orienta ţine de alegerea între 
diferite căi şi alternative, pe baza unei busole interioare con- 
secvente. Coordonatele acestei busole sunt reprezentate de 
valorile tale profunde sau de ceea ce simți că oferă sens şi 
scop vieţii tale. Dacă te orientezi ținând cont de această 
busolă, alegerile cumulative pe care le vei face vor duce la 

împlinirea ce vine odată cu trăirea unei vieți aflate în armo- 
nie cu idealurile și principiile tale. 


Când este necesară Orientarea 


Ar trebui să te foloseşti de puterea Înţeleptului de a se Orienta 
doar atunci când există mai multe căi pe care le poți urma, 
unele dintre ele putând fi mai potrivite cu valorile tale, cu 
sensul sau cu scopurile tale în viaţă. 


De multe ori observ că oamenii se simt blocaţi, pentru că 
nu reușesc să-şi stabilească o cale pe care să o urmeze pen- 
tru a ajunge din punctul în care se află în punctul în care 
îşi doresc să se afle pe termen lung. Le spun că situaţia lor 
este similară cu situația în care s-ar afla dacă ar fi la granița 
unui teritoriu necunoscut fără o hartă. Pentru a face lucru- 
rile chiar mai dificile, toată zona este acoperită de o ceață 
deasă. Dacă scopul ar fi să ajungi la capătul nordic al acestui 
teritoriu, nu ai avea cum să realizezi un traseu, pe care-l 

să-l urmezi pas cu pas şi să ajungi acolo. Ar trebui să te 

bazezi pe o busolă. Dacă dai peste un deal imposibil de 

trecut sau un obstacol aşezat în mijlocul drumului, va 

trebui să urmezi calea ce îl înconjoară și merge spre nord. 

La timpul potrivit, dacă verifici din nou busola şi te asiguri 
că ai făcut fiecare pas gândindu-te la destinaţia nordică, vei 
ajunge aproape de locul unde-ţi doreai să ajungi. 


În acelaşi fel, mulți oameni consideră că răspunsul la între- 
barea legată de sensul vieții li se va arăta într-o zi cu surle 
şi trâmbiţe. Se simt blocaţi pentru că scopul lor în viață sau 
ceea ce le-ar oferi fericire sau împlinire nu le este clar. Îi 
sfătuiesc să consulte busola de Orientare a Înţeleptului pen- 
tru paşii mici pe care-i fac, ştiind că acești paşi îi vor 

conduce, în cele din urmă, într-un loc important. Fără 
această busolă, putem face mulți paşi care, luaţi individual, 
ar putea părea de succes, dar, în final, este posibil să ne facă 
să ne învârtim în cerc. O criză a vieţii mijlocii este un bun 
exemplu pentru acest fenomen. 


Acest lucru este valabil atât pentru oameni, cât şi pentru 
echipe şi organizaţii. Coordonatele busolei unei echipe sunt 
valorile comune ale acesteia sau ceea ce conferă într-o mai 
mare măsură un sens sau un scop grupului. 


Ce-ţi stă în cale 


Valorile noastre cele mai profunde şi lucrurile care ne dau 
sens şi scop vieţii nu țin de mintea raţională, ele găsindu-şi 
locul în „inimile“ noastre. Din experiența mea ştiu că majo- 
ritatea oamenilor, echipelor și organizaţiilor, care îşi împăr- 
tăşesc cu mândrie declaraţia de principii sau obiectivele, au 
doar o relație conceptuală superficială cu aceste cuvinte, ce 
se regăsesc numai în minţile lor. În consecinţă, când vine 
vorba de acţiune nu înseamnă prea mult. 


Pentru ca puterea de a se Orienta a Înţeleptului să aibă un 
impact semnificativ, trebuie să existe o conexiune interi- 
oară mai profundă cu coordonatele busolei. Acestea trebuie 
să trezească emoţii şi să inspire. 


Funcţia de Orientare a Înţeleptului poate fi şi ea afectată de 
influenţele Sabotorilor, ce vin fiecare cu propriile prejudecăţi. 
De exemplu, Judecătorul se foloseşte de vină și obligație drept 
coordonate ale busolei. Hipervigilentul încearcă să ne îndrume 
pe calea ce pare a implica mai puţine riscuri. Evitantul ne 
încurajează să navigăm pe o cale ce evită cu orice preț conflic- 
tele. Aceste criterii de navigație, deși plăcute pentru Sabotori, 
nu reprezintă cea mai bună manieră de a acționa. 

Jocul puterii: „O privire din viitor“ 


Când te găseşti la o răscruce de drumuri, închipuie-ţi că ai 
ajuns la finalul vieţii şi priveşti înapoi la alegerile cu care te 
confrunţi acum. Având această perspectivă de ansamblu, 
ce-ţi doreşti să fi ales în acest punct de cotitură? Motivul 
pentru care acest exercițiu funcţionează este faptul că, la 
finalul vieţii, multe dintre grijile triviale legate de Sabotori 
dispar şi se dovedesc a fi false. Ceea ce se remarcă sunt lucru- 
rile reale, care aduc valoare, sens şi scop vieților noastre. 


Versiunea pentru echipă a „Privirii din viitor“ înseamnă 
să-ți imaginezi cum ţi-ai fi dorit să vă comportaţi ca grup 
în acest punct de cotitură, la un moment din viitor în care 
echipa sau organizația nu mai există. 


5. Activează-te 


Unii se tem că atitudinea Înţeleptului prin care orice lucru 
este privit ca un dar şi o oportunitate va conduce la pasivi- 
tate, lene și lipsă de ambiţie şi acţiune. Realitatea este exact 
opusul. Puterea de Activare a Înţeleptului conduce la acţi- 
une în forma sa pură, în care toate energiile mintale şi emo- 


tionale sunt concentrate pe acţiune şi nu sunt deranjate 
de Sabotori. 


Când este necesară Activarea 


Puterea de Activare a Înţeleptului este necesară atunci când 
îţi este clară acţiunea pe care doreşti să o întreprinzi. Această 
putere îți permite să acţionezi, fără a amâna lucrurile şi fără 
a te lăsa distras sau influențat de acțiunea Sabotorilor. 


De exemplu, dacă o persoană a greşit, ai putea adopta per- 
spectiva Empatică a Înţeleptului și ai putea decide să o ierți, 

eliberându-te de resentimente și amărăciune. În acest punct, 
poți alege să uiţi cu totul incidentul respectiv. Sau poți alege 
să ierți, dar să încerci în continuare să fii despăgubit. Dacă 
decizi să încerci acest lucru, poţi adopta starea de activare 
a Înţeleptului. Acţiunea ta va fi precisă şi neinfluențată de 
mânie, nevoia de răzbunare, disprețul pentru cealaltă per- 
soană, amărăciunea, neliniştea cu privire la rezultate sau de 
oricare dintre tendinţele dramatice ale Sabotorilor tăi. Te-ai 
gândi pur și simplu la cea mai bună strategie prin care să 
fii despăgubit și ai acţiona astfel încât să o transformi în 
realitate. Şi ai avea şanse mai mari de reuşită, pentru că 
energia ta mintală şi emoţională vor fi îndreptate către rea- 
lizarea corectă a respectivei acţiuni. 


Când priveşti un maestru al artelor marțiale luptându-se, 
asemenea unuia dintre luptătorii Jedi din Războiul stelelor, 
înţelegi ce înseamnă acțiunea precisă a Înţeleptului. Atunci 
când un luptător cu un Înţelept puternic este atacat din toate 
direcţiile, ştie că singura manieră prin care poate supra- 
vieţui este amuţindu-şi complet mintea şi concentrându-se. 
Acest lucru înseamnă să lase la o parte toată trăncăneala 
Sabotorilor. Făcând acest lucru, Înțeleptul își poate concen- 
tra toată forța mintală asupra sarcinii ce trebuie îndeplinite 
imediat. Dacă maestrul îşi permite, chiar și pentru o frac- 
ţiune de secundă, să se enerveze pe duşmanul ce-l atacă din 
stânga, acea pierdere de o clipă a concentrării poate însemna 
moartea din cauza atacului venit din dreapta. 


În acest caz, paradoxul este că acţiunea cea mai eficientă 
poate fi întreprinsă de mințile cele mai liniștite, care nu sunt 
afectate de influenţele Sabotorilor şi se pot concentra asupra 
acţiunii precise. Vorbim aici despre opusul energiei agitate pe 
care majoritatea oamenilor o utilizează în situaţiile de criză. 


134 INTELIGENȚA POZITIVĂ 


Acum ai o altă explicație a motivului pentru care sportivii 
ratează în momentele care contează cel mai mult și îţi poți 
da seama ce ar putea realiza dacă ar învăţa să-și întărească 
puterile Înțeleptului. 


Ce-ţi stă în cale 


Fiecare dintre Sabotori îţi stă în cale când vine vorba de 
acţiunea precisă. Judecătorul îţi iroseşte energia, stârnind 
sentimente precum teama, stresul, mânia, dezamăgirea, 
vina sau rușinea, chiar și în timp ce acționezi. Evitantul şi 
Neliniştitul te îndeamnă să eviţi confruntarea cu situațiile 
dureroase, chiar dacă se folosesc de tactici diferite. Domina- 
torul şi Maniacul te determină să acționezi într-o manieră 
rigidă, limitând contribuţia utilă a celorlalți. Hiperambi- 
țiosul vrea să acționezi concentrându-te doar pe un obiec- 
tiv ce ține de rezultate și ignorând lucrurile mai importante, 
cum sunt relaţiile cu oamenii. Hiperraţionalul te face să 
scapi din vedere semnale emoționale extrem de importante 
ce vin de la tine şi de la ceilalți atunci când acţionezi. Vic- 
tima te convinge să rămâi inactiv pentru a se asigura că devii 
o victimă și să îi dovedeşti astfel că are dreptate. Binevoitorul 
te determină să-ți concentrezi acțiunea doar asupra acti- 
vităţilor care le fac pe plac celorlalți și te fac să fii acceptat. 
Hipervigilentul iroseşte cantități incredibile de energie făcân- 
du-şi griji cu privire la întâmplările neprevăzute, generând 
neliniște ce nu este justificată de riscurile reale. 


Jocul puterii: „Imitarea Sabotorilor“ 


În acest joc, te pui în locul principalilor Sabotori și încerci să 
anticipezi felul în care ar putea să-ţi saboteze acțiunea. 
Anticipezi gândurile pe care ţi le-ar şopti sau striga în urechi 
în timp ce acţionezi şi minciunile pe care le-ar folosi pentru 

a justifica acele gânduri. Odată ce anticipezi felul în care vor 
să te saboteze, vei putea intercepta şi elimina acele gânduri 
cu uşurinţă atunci când apar în toiul acţiunilor tale. Un ele- 
ment-cheie în înfrângerea oricărui duşman ține de anticipa- 
rea mişcărilor sale şi de pregătirea pentru ele. Ai intrat cu 
adevărat în pielea Sabotorilor atunci când le combaţi atacurile 
într-o manieră proactivă, adoptând perspectiva Înțeleptului. 


Figura 13 prezintă cele cinci puteri ale Înţeleptului, cazurile 
în care este nevoie de fiecare dintre ele şi jocul puterii care 
îţi înlesnește accesul la puterea respectivă. Poți afla mai multe 
despre jocurile puterii pe www,Positivelntelligence.com 


Figura 13 
Cele cinci puteri ale Înţeleptului 


Sunt implicate sentimente 


4 puternice. Vizualizarea 
upana Resursele emoționale sunt copilului 
reduse. 
Este nevoie să descoperi 
mai multe despre ceea cese  Antropologul 
Explorarea petrece înainte de a lua o entuziast 
decizie sau de a acționa. 
Ideile evidente sau existente 
nu sunt suficiente. Este Da... şi...“ 
ingvera necesară o gândire și s 
neconvenţională. 
Trebuie să fiiînacordcu o privire din 
Orientarea valorile profunde, cu sensul Yot 


şi scopul vieții. 


Trebuie să acţionezi fără a fi Imitarea 


Activarea influenţat de Sabotori. Sabotorilor 

Cazul lui Mary 


Mary era vicepreşedinta departamentului de dezvoltare a 
produsului pentru o companie de produse sportive de nivel 
mediu. Fusese o stea în plină ascensiune, în principal datorită 
talentului său analitic și strategic. Deşi era considerată de toți 
genială, nu era foarte plăcută de angajaţii săi și nu reprezenta 
o sursă reală de inspirație pentru aceştia. Noul director exe- 
cutiv al companiei nu era atât de tolerant cu liderii străluciți 
din punct de vedere analitic sau strategic, ducând însă lipsă 
de abilități de leadership. Lui Mary i se spusese că zilele îi erau 
numărate dacă nu-şi îmbunătățea relațiile cu membrii echipei 
sale şi cu restul personalului din companie. 


Când am discutat pentru prima dată cu Mary, era clar că 
Sabotorii ei dețineau controlul. Era, în mod vizibil, supărată 
pe noul director executiv, care punea dintr-odată mult mai 
mult accent pe „prostiile astea emoţionale“, cum le numea 


ea. „Leadershipul nu este un concurs de popularitate“, pro- 
testa ea. 


Când i-am sugerat abordarea perspectivei Înţeleptului, prin 
care să accepte întreaga situație ca pe un dar mai degrabă 
decât ca pe o problemă, nu a fost deloc impresionată. 
Pentru a reduce influența pe care o avea Judecătorul asupra 
sa, i-am cerut insistent să propună cel puțin trei scenarii în 
care acest ultimatum putea fi transformat într-un dar şi 
într-o oportunitate. Mi-a replicat cu sarcasm că poate astfel 
va pleca mai repede din companie și, cine ştie, eventual va 
ajunge într-un loc în care să fie apreciată. I-am cerut şi alte 
variante şi, în cele din urmă, s-a gândit la câteva. Acest 
lucru a slăbit uşor forța Judecătorului, dar nu suficient. 
Înțeleptul era în continuare ascuns. 

După ce am mai lucrat un pic, permițând astfel măcar 
luarea în considerare a perspectivei Înţeleptului, Mary a 
fost de acord să testeze cele cinci forțe ale Înţeleptului pen- 
tru a putea transforma acea perspectivă în realitate. 


1. Empatizează 


Mary a considerat invitaţia de a empatiza cu sine ca fiind, în 
cel mai bun caz, o distragere irelevantă a atenţiei şi, în cel 
mai rău caz, contraproductivă. A spus că era mândră pentru 
că reuşise să scape de situaţia familială dificilă în care cres- 
cuse, în mare parte pentru că fusese dură cu ea însăşi şi nu-şi 
permisese să se lase copleșită de sentimente de autocompă- 
timire. L-a trebuit ceva vreme pentru a recunoaște că auto- 
compătimirea era diferită de compasiunea față de sine. Fiind 
sportivă, a asemănat compasiunea faţă de sine cu bandajarea 
unei răni înainte de a intra din nou pe teren. 


Mary a fost de acord să fie mai blândă cu sine în săptămâna 
următoare şi să joace jocul puterii de „Vizualizare a copilu- 
lui“ pentru a-şi dezvolta puterea Înţeleptului de a Empatiza. 
A fost de acord să se uite în fiecare zi la o fotografie de-a sa 
din tinereţe pentru a putea simți, într-o mai mare măsură, 
empatie şi apreciere față de sine. Acest lucru avea să se dove- 
dească extrem de util când ar fi fost hărţuită emoţional de 
sine sau de ceilalți, lucru ce se întâmpla foarte des. A fost, 
de asemenea, de acord să observe și să eticheteze gândurile 
Judecătorului său cât de des putea. 


Mary s-a trezit la realitate în săptămâna următoare, spunând 
că era uimită de lăcomia, răutatea şi persistenţa Judecătorului 
său. Găsise un nume pentru acesta: „Distrugătorul“, înțe- 
legând de ce avea nevoie de antidotul constant oferit de 
Empatia Înţeleptului său. 

Accesarea empatiei față de sine a determinat-o pe Mary să 
simtă în mai mare măsură empatie şi să devină mai puţin 
critică față de cei care s-ar fi putut plânge de abilităţile sale 
de leadership, cu toate că reacţiile sale la aceste păreri erau 
în continuare amestecate. 


2. Explorează 


Pentru a putea beneficia pe deplin de puterea de a Explora 
a Înţeleptului său, Mary a acceptat să joace jocul Antro- 
pologului entuziast în cea de-a doua săptămână. A fost de 
acord să observe și să evalueze transformările energiei şi 
emoțiilor în timpul interacțiunilor dintre membrii mana- 
gementului de vârf. 


Raportul oferit de Mary a doua zi a fost impresionant. Păs- 
trându-și perseverența şi motivaţia, reuşise să interacțio- 
neze cu 16 persoane şi observase că, în aproximativ o treime 
dintre aceste interacțiuni, energia şi emoțiile celeilalte per- 
soane fuseseră reduse sau negative. În restul interacțiunilor 
acestea fuseseră neutre. A comparat aceste observaţii cu 
interacţiunile colegului său Tom, care păruseră a fi jumătate 
neutre şi jumătate generatoare de energie sau sentimente 
pozitive în rândul interlocutorilor. Mary a mărturisit că 
fusese fascinată, dar şi ruşinată de descoperirile făcute. 
Abia îşi terminase propoziţia când a punctat că Judecătorul 
său, Distrugătorul, fusese probabil cel care o făcuse. să se 
simtă ruşinată. 


3. Inovează 


După toate descoperirile făcute, Mary era pregătită să stabi- 
lească niște soluţii pentru problema sa. I-am sugerat, desi- 
gur, procesul de Inovare al Înţeleptului. Pentru a crea un 

mediu lipsit de Sabotori în care Înțeleptul lui Mary să poată 
Inova, tânăra a fost de acord să joace jocul puterii „Da... 
şi... pentru douăzeci de minute. Am făcut pe scribul, dar 
nu am contribuit cu idei. 


La început, lucrurile s-au mişcat mai greu, pentru că Mary 
încă judeca ideile înainte de a le exprima. Însă, în ultimele 
zece minute, Înțeleptul său a preluat în mod clar controlul, 
lucru evident prin viteza incredibilă cu care genera idei fără 
ale filtra şi prin faptul că unele dintre ele erau complet necon- 
venţionale. Mi-a oferit șaptezeci și cinci de idei, multe dintre 
ele fiind nepotrivite, însă câteva cu adevărat promițătoare. 


4. Orientează-te 


Mary a păstrat doar cinci idei, eliminând restul, conside- 
rându-le fie imposibil de aplicat, fie prea complicate. I-am 
sugerat să se folosească de busola de Orientare a Înţeleptului 
său pentru a lua o decizie şi a alege între opţiunile isa 
A fost de acord să joace jocul puterii „O privire din viitor 
pentru a-şi accesa busola interioară. Privind înapoi la situ- 
ația sa din perspectiva de la finalul vieții, a redus opțiunile 
la două posibilități. 


O opțiune era să înlocuiască formulările de tipul „Nu... 
dar...“ cu „Da... şi...“. Această idee fusese rezultatul obser- 
vaţiilor făcute prin intermediul Antropologului entuziast; 
remarcase faptul că, în interacţiunile cu ceilalţi, folosise 
mult mai frecvent cuvintele „nu“ şi „dar“, comparativ cu 
colegul său Tom. 


Cealaltă posibilitate era reprezentată de ideea cea mai cura- 
joasă pe care o avusese. Pentru a-şi transforma cu adevărat și 
în mod vizibil imaginea publică şi pentru a transmite intenția 

clară de schimbare, urma să se costumeze ca Butt-Head, 
din Beavis și Butt-Head, la petrecerea de Halloween ce 
urma să fie organizată la birou. Avea să le povestească 
oamenilor despre alegerea sa conştientă de a înceta să mai 
fie în viitor un personaj căpos şi neîncrezător. Mi-a spus că, 
respinsese oarecum această posibilitate, considerând-o 
prea riscantă, înainte de a-și consulta busola Înțeleptului. 
Însă, odată ce apelase la jocul „O privire din viitor“, fusese 
sigură că la finalul vieţii și-ar fi dorit în mod sigur să fi 
urmat calea cea mai curajoasă. 


5. Activează-te 


Următoarea întrebare, pe care trebuia să şi-o adreseze Mary, 

ținea de lucrurile ce i-ar fi stat în cale când venea vorba de 
a acţiona cu hotărâre în privința celor două alegeri ale sale, 
fără a fi deranjată de influențele Sabotorilor. Pentru a răs- 
punde la aceasta, Mary a jucat jocul puterii „Imitarea Sabo- 
torilor“ şi a găsit trei metode prin care Sabotorii ar fi putut 
să stea în calea acțiunilor sale: (1) Judecătorul ar fi numit-o 
slabă sau fraieră pentru că trebuie să facă acest lucru; (2) 

Judecătorul s-ar fi supărat pe ceilalți pentru că îi dădeau prea 

mult de furcă în calitatea sa de lider; (3) Hiperambiţiosul ar 
fi preferat să păstreze o imagine publică pozitivă în loc să-şi 

recunoască greşelile. Cum Mary vedea lucrurile din per- 
spectiva Înţeleptului, înțelegea foarte bine răul pe care l-ar 
fi făcut aceste gânduri ale Sabotorilor. Astfel, i-a fost mai 
uşor să le intercepteze, să le eticheteze şi să le elimine, odată 
ce ar fi apărut atunci când urma să acţioneze. 


Până la urmă, costumul de Halloween s-a dovedit un prilej 
perfect pentru ca „noua“ Mary să iasă la iveală, din moment 
ce ea nu era deloc genul care să se amuze de propriile defecte. 

Astfel, toată lumea a înțeles că luase în serios provocarea 
înfruntării problemei cu care se confrunta şi că aborda po; 
cesul explorării şi recunoaşterii propriilor imperfecţiuni cu 
modestie. Acest lucru i-a ajutat pe cei din jur să aibă răb- 
dare cu ea în următoarele şase luni, pe măsură ce îşi exersa 
şi îşi dezvolta nou dobânditele forțe ale Înţeleptului. Așa 
cum este uneori cazul cu un astfel de proces, progresul 
însemna doi paşi înainte şi unul înapoi în momentele de 
stres puternic, în care Sabotorii îşi recăpătau puterile. Noul 
CEO a observat progresele lui Mary şi i-a scos în evidenţă 
strădaniile ca pe un model de leadership curajos şi învăţare 
continuă, valori pe care dorea să le promoveze. Metoda 
„Da... şi...“ a devenit o marcă înregistrată pentru Mary 
fiind adoptată şi de alţi membri ai organizației. 


Tânăra m-a sunat a doua zi după petrecerea de Halloween 
din anul următor. Toţi membrii echipei sale îi făcuseră o sur- 
priză, venind costumaţi în Butt-Head. Într-un fel, mi-a spus 
ea, aceasta fusese cea mai plăcută confirmare a succesului pe 
care-l avusese în dezvoltarea abilităţilor sale de leadership. 


ÎNTREBARE 
Gândește-te la un aspect al vieții tale personale sau 
profesionale care ar necesita o perspectiva nouă 
şi creativă. Joacă jocul „Da... şi... » scriind zece 
minute idee după idee, fără a le evalua în vreun fel 
în acest timp. 


PARTEA A IV-A 


STRATEGIA A TREIA: 
DEZVOLTĂ-ŢI PQ-UL 


În partea a IV-a, vei învăţa despre a treia dintre strategiile 
dezvoltării PQ-ului: dezvoltarea gândirii PQ. Vei afla în 
amănunt care sunt diferenţele dintre Creierul Supraviețu- 
itor şi Creierul PQ. Vei descoperi, de asemenea, tehnici 
distractive, simple și concrete de dezvoltare a Creierului PQ. 


CAPITOLUL 7 
Tehnici de antrenare a Creierului PQ 


AȘA CUM AM DISCUTAT MAI DEVREME, SABOTORII 
şi Înțeleptul sunt controlaţi de două zone diferite ale creie- 
rului. Sabotorii sunt alimentaţi de acele zone ale creierului 
ce se concentrau iniţial pe supraviețuirea fizică şi emoţio- 
nală, ceea ce numim Creierul Supravieţuitor. Înțeleptul, pe 
de altă parte, este alimentat de zonele Creierului PQ. 


Activarea Creierului PQ amplifică volumul vocii Înțeleptului 
din mintea ta și reduce volumul vocilor Sabotorilor. Din 
acest motiv, dezvoltarea Creierului PQ este cea de-a treia 
strategie importantă pentru creşterea PQ-ului. Tehnicile pe 
care le vei învăţa în acest capitol au fost create special pen- 
tru a se potrivi stilului tău de viață agitat şi solicitant. 


Creierul Supravieţuitor 


Pentru a înțelege Creierul PQ, este util să înțelegem mai 
întâi perechea sa, Creierul Supraviețuitor. Acesta este format 
din cele mai primitive părți ale creierului, trunchiul cere- 
bral şi sistemul limbic, ambele fiind responsabile pentru ini- 
țierea răspunsului nostru la pericole. Emisfera stângă este 
responsabilă cu funcțiile de supraviețuire. 

Elementul specific al Creierului Supraviețuitor este consti- 
tuit de reacția „luptă sau fugi“. O creație genială a naturii, 
această reacție schimbă instantaneu prioritățile creierului 
şi corpului pentru a supraviețui pericolului imediat. Ochii 
reduc vederea periferică, concentrându-se pe obiectul peri- 
colului sau pe calea de scăpare. Toate funcțiile neesențiale 
ale creierului şi corpului sunt reduse, sângele fiind direcți- 
onat către muşchii cei mai importanți ai inimii şi membre- 
lor, facilitând o fugă rapidă. 


Pe lângă concentrarea atenției într-o singură direcție, reac- 
ţia „luptă sau fugi“ reduce şi concentrarea mintală la anti- 
ciparea şi evitarea pericolului, în favoarea altor funcții. În 
particular, activează agenţii de supravieţuire ai minţii, 
Sabotorii. Acest lucru reduce accesul la forțele Înţeleptului, 
ce ţin mai mult de prosperare decât de supravieţuire. Atunci 
când creierul activează modulul de supraviețuire, se con- 
centrează într-o asemenea măsură pe observarea semnelor 
de pericol și descoperirea unui lucru sau a unei persoane 
pe care să dea vina, încât pierde din vedere posibilele opor- 
tunități şi nu mai poate aprecia ceea ce este corect. 


Judecătorul este cel care conduce Creierul Supraviețuitor. 
Simpla sa existenţă i se datorează acestuia: prejudecățile 
extrem de negative ale Judecătorului au fost utile pentru 
supraviețuirea fizică a strămoşilor noştri într-o lume peri- 
culoasă şi imprevizibilă a prădătorilor, duşmanilor şi 
dezastrelor naturale. După cum am văzut, Judecătorul acti- 
vează şi este, la rândul său, activat de Sabotorii complici. 
Astfel, Creierul Supravieţuitor alimentează toți Sabotorii, 
iar aceştia îl alimentează la rândul lor. Este un cerc vicios 
ce se hrăneşte singur până în momentul în care înveţi să-ți 

reduci la tăcere Creierul Supraviețuitor şi să-i activezi anti- 
dotul, Creierul PQ. 


Pentru a ilustra, să presupunem că pierzi un client important. 
Judecătorul tău susține că acesta este un lucru rău în mod clar 
şi, prin urmare, un motiv de supărare. Astfel, este activat și 
complicele său, care a apărut iniţial pentru a te ajuta să supra- 
viețuieşti și să faci față stresului inițiat de Judecător. Aşadar, 
este posibil să devii dur şi perfecţionist la următoarea prezen- 
tare în faţa unui client (Maniacul), sau să amâni stabilirea 
unei alte prezentări (Evitantul), sau să devii melancolic şi să-ți 
plângi de milă pentru a atrage atenția (Victima), sau să-ți 
abaţi atenția cu ceva distractiv pentru a nu te mai gândi la 
cum să înfrunți situația (Neliniştitul) şi aşa mai departe 
pentru fiecare Sabotor. Aceştia vor reuși în cele din urmă să 
perpetueze problema şi să hrănească energia supărătoare a 
Judecătorului, care a pornit toate aceste evenimente. 


Abordarea Înţeleptului, desigur, ar fi fost să îmbrățişeze 
întreg evenimentul ca pe un dar şi o oportunitate, inițiind 
un ciclu cu totul diferit şi pozitiv, ce ar fi implicat Creierul 
PQ mai degrabă decât Creierul Supraviețuitor. 


În prezent, majoritatea oamenilor trăiesc într-un stres şi într-o 
neliniște aproape constante. Acest lucru este legat de reacția 
„luptă sau fugi“ ce este activată continuu, chiar dacă la un 
nivel redus, de către Judecător, ca reacție la provocările vieţii, 
atât la nivel personal, cât şi profesional. Cu toate că reacția 
„luptă sau fugi“ a fost iniţial dezvoltată pentru a ne scăpa de 
pericolele iminente, pe termen scurt, cei mai mulți dintre noi 
activează Creierul Supravieţuitor în permanență. Consecința 
acestui stres şi nelinişti permanente este presiunea arterială 
ridicată, creşterea riscului bolilor cardiovasculare, slăbirea 

sistemului imunitar, reducerea longevităţii şi diminuarea 
performanţelor şi fericirii. 


Creierul PQ 


Creierul PQ este acea parte a creierului care îi oferă Înţe- 
leptului perspectivă şi cele cinci forţe. Este format din trei 
componente: cortexul mijlociu prefrontal (CPFM), Circuitul 
Empatic şi emisfera dreaptă. 


CPEM reprezintă o regiune relativ mică a creierului ce se 
ocupă de câteva funcţii importante. Printre acestea se numără 
observarea propriei persoane, luarea unei pauze înainte de a 
acţiona, calmarea fricii, păstrarea unei atitudini echilibrate în 
toiul unor situaţii critice și înţelepciunea intuitivă. După cum 
poți observa, CPEM neutralizează multe dintre efectele Cre- 
ierului Supravieţuitor, oferind energie Înţeleptului. 


Termenul de „Circuit Empatic“ se folosește pentru a descrie 
câteva zone diferite ale creierului, care, împreună, sunt res- 
ponsabile pentru sentimentul de empatie faţă de sine şi față 
de ceilalți. De asemenea, acesta ajută creierul să fie receptiv 
la emoțiile şi energia celorlalți. (Pentru detalii, vezi Anexa.) 


Emisfera dreaptă este responsabilă cu perspectiva de ansam- 
blu, imaginaţia, limbajul nonverbal şi detectarea lucrurilor 
invizibile, precum energia şi dispoziţia. Ne ajută când vine 
vorba de conştientizarea propriilor senzaţii fizice şi emoții. 
Acest lucru contrastează cu concentrarea emisferei stângi 
asupra limbajului, gândirii liniare şi logice şi asupra detaliilor. 
Emisfera stângă este, în mod clar, importantă în abordarea 
detaliilor vieţii de zi cu zi, în timp ce emisfera dreaptă ne per- 
mite să prosperăm în cadrul unei vieți în care relaţiile, curi- 
ozitatea, descoperirile, bucuria şi sensul se regăsesc din plin. 

În copilărie, forţele Creierului Supraviețuitor şi Creierului 
PQ sunt mult mai echilibrate decât atunci când înaintăm în 
vârstă. Pe măsură ce creştem, Creierul Supravieţuitor este 
exersat, răsplătit şi dezvoltat continuu, în timp ce Creierul PQ 
se atrofiază. În cazul majorităţii adulţilor, Creierul Supra- 
vieţuitor este mult mai bine reprezentat decât Creierul PQ. 


Vestea cea mai bună este că Creierul PQ răspunde rapid 
atunci când este antrenat şi poate deveni foarte puternic 
într-un timp relativ scurt. 


O realizare care-ţi schimbă viaţa 


În Paradisul pierdut, John Milton scrie: „Mintea este un loc 
în sine, şi poate transforma singură un iad în rai, un rai în 
iad.“ Acest citat ilustrează unul dintre cele mai importante 
principii ale PQ: sentimentele pozitive şi înălțătoare ale 
Înţeleptului de pace, bucurie şi fericire sunt, pur și simplu, 
imposibil de simțit atunci când Creierul Supraviețuitor este 
la putere, iar acest lucru ar fi valabil și dacă te-ai afla în rai. 
Pe de altă parte, vei trăi automat sentimentele înălțătoare 
ale Înţeleptului și perspectiva acestuia atunci când Creierul 
tău PQ este plin de energie, chiar dacă eşti în iad (la figurat, 
desigur). Cu alte cuvinte, felul în care te simţi depinde de 
regiunea creierului activă, mai mult decât de situaţie sau 
circumstanţe. Fericirea este un joc interior, literal şi 
neurochimic.? 


1. John Milton, Paradise Lost, ed. a 3-a, ed. rev., W. W. 
> „ed. „ ed. rev., W. W. Nort 
Company, New York, 2004. pn 


2. După cum arată rezultatele căutărilor pe Google, nu sunt primul 
care definește „fericirea ca pe un joc interior“. Există cel puţin două cărți 
intitulate Happiness Is an Inside Job, una scrisă de Sylvia Boorstein şi 
cealaltă de John Powell. 

Dr. Jill Taylor, ce a studiat neuroanatomia la Harvard şi este 
un cercetător important în domeniul neuroştiinţei, a expe- 
rimentat acest adevăr pe propria-i piele în cel mai dramatic 
mod. În 1996, a suferit un accident vascular cerebral sever, 
care i-a blocat în mare parte zonele Creierului Supravieţui- 
tor, controlul fiind preluat de regiunile Creierului PQ. Fără 
influenţa creierului ei Supravieţuitor ce dominase până 
atunci, a avut parte de o încetare totală a gălăgiei neliniştite 
ce-i guvernase mintea, trezindu-se incredibil de liniştită. 
Cu Creierul PQ la putere, a trăit sentimente euforice de pace, 
bucurie și compasiune. Acest lucru s-a întâmplat cu toate 
că era martora paraliziei propriului trup şi distrugerii unei 
cariere de excepție. 


Informaţiile pe care le-a obţinut şi care i-au schimbat exis- 
tenţa i-au arătat că viața arată şi se simte complet diferit în 
funcție de regiunea dominantă a creierului. În cele din urmă, 
şi-a recăpătat în totalitate funcţiile mintale, dar nu era foarte 
sigură care parte a creierului său ar fi trebuit să conducă. 
Povestea ei emoţionantă este relatată în volumul My stroke 


of Insight.! 


Ideea nu este să încerci să scapi de jumătate din creierul 
tău. După cum a aflat Jill Taylor, ai nevoie de multe dintre 
funcţiile Creierului Supravieţuitor pentru a face faţă rutinei 
vieţii de zi cu zi. Scopul este, mai degrabă, să muţi Creierul 
Supravieţuitor din scaunul căpitanului pe locul copilotului, 


1. Jill Bolte Taylor, My Stroke of Insight: A Brain Scientist's Personal 
Journey, Viking, New York, 2008. Poţi urmări şi discursul interesant al 
lui dr. Taylor din cadrul conferinței TED. Îl vei găsi pe site-ul TED 
(wrww.ted.com), dacă îi vei căuta numele. V. şi ed. rom. Revelaţii despre 
creier, trad. Bianca Nicoleta Mateescu, Curtea Veche Publishing, 2011. 

să ajungi să-l conduci, în loc să te conducă el. Noul căpitan, 
Creierul PQ, care alimentează Înțeleptul, ştie cum şi când 
să-i dea ordine copilotului. Desigur, pentru a reuși acest 
lucru, trebuie să-ți dezvolți muşchii Creierului PQ, permi- 
țându-i Înțeleptului să preia controlul mai des. 


Dezvoltarea Creierului PQ 


Pentru a-ți dezvolta bicepșii, poți ridica de mai multe ori o 
ganteră. Echivalentul acestei acțiuni pentru Creierul PQ 
este foarte simplu: îndreaptă-ți pe cât poți de mult atenția 
asupra corpului tău şi a celor cinci simțuri, cel puțin zece 
secunde. Acesta este un set de exerciții PQ, asemenea celor 
pe care le faci la sala de sport. 


Aceste exerciții simple necesită şi, prin urmare, activează 
şi energizează muşchii Creierului PQ. De exemplu, pentru 
a-ți propune să nu mai fii pierdut în gânduri și, în schimb, 
să devii conştient de senzațiile tale fizice ai nevoie de CPFM 
şi de părți ale emisferei drepte ce țin de Creierul PQ. Nume- 
roase studii au legat în mod clar atenția concentrată asupra 
senzațiilor fizice de activarea unor regiuni ale Creierului PQ.! 
Acestea studii au arătat, de asemenea, că astfel de exerciţii 


1. Numeroase cercetări au confirmat aceste date, privite din mai multe 
perspective. Următoarele oferă câteva exemple, ca punct de pornire. 

Sara W. Lazar et al., „Functional Brain Mapping of the Relaxation 
Response and Meditation“, Neuroreport 11, nr. 7, 2000, pp. 1581-1585, 

Bruce R. Dunn et al., „Concentration and Mindfulness Meditations: 
Unique Forms of Consciousness?“ Applied Psychophysiology and 
Biofeedback 24, nr. 3, 1999, pp. 147-165. 

Ulrich Kirk, Jonathan Downar şi P. Read Montague, „Interoception 
Drives Increased Rational Decision-making in Meditators Playing the 
Ultimatum Game“, Frontiers in Decision Neuroscience 5:49, aprilie 
2011, doi: 10.3389/fnins.2011.00049. 

antrenează în permanență creierul, determinându-l să creeze 
noi canale neuronale ce rămân active chiar şi atunci când 
persoana nu se mai concentrează asupra respectivului ae 
cițiu. În acelaşi fel, muşchii își păstrează forța mult amp 
după ce părăsești sala de sport. (Pentru mai multe detalii, 
vezi Anexa.) 


Foarte mulţi specialiști îți recomandă să faci cel puţin E 
mii de paşi în fiecare zi pentru a-ți păstra sănătatea fize 
(Asta înseamnă să mergi aproximativ opt kilometri.) 
Echivalentul pentru Creierul PQ înseamnă o sută de 
reprize PQ în fiecare zi. Cu alte cuvinte, îndreaptă-ți pe cât 
de mult poţi atenţia către propriul corp şi către oricare 
dintre cele cinci simţuri pentru cel puţin zece secunde de 
o sută de ori pe zi. Nu trebuie să-ţi face griji cu pripis 5 
timpul exact — zece secunde înseamnă aproximativ trei 
respirații. 


H. C. Lou et al., „A 150-H20 PET Study of Meditation and the Resting 
State of Normal Consciousness“, Human Brain Mapping 7, nr. 2, 1999, 
. 98-105. | i 
Si J. R. Binder et al., „Conceptual Processing During the Conscious 
Resting State: A Functional MRI Study, Journal of Cognitive Neuro- 
i 11, nr. 1, 1999, pp. 80-93. 
ra P. Mitchell et al., „Distinct Neural Systems Subserve Person 
and Object Knowledge“, Proceedings of the National Academy of Science 
99, nr. 23, 2003, pp. 15, 23-43. par} 
Debra A. Gusnard și Marcus E. Raichle, „Searching for a Baseline: 
Functional Imaging and the Resting Human Brain, Nature Reviews 
Neuroscience 2, nr. 10, 2001, pp. 685-694. „a s 
John Kounios et al., „The Prepared Mind: Neural Activity Prior 
to Problem Presentation Predicts Subsequent Solution by Sudden 
Insight“, Psychological Science 17, nr. 10, octombrie 2006, pp. 882-890. 
James H. Austin, Zen and the Brain: Toward an Understanding of 
Meditation and Consciousness, MIT Press, Cambridge, MA, 1998. 


152 INTELIGENȚA POZITIVĂ 


În fiecare zi, ai numeroase oportunităţi de a face exerciții 
PQ. De exemplu, este foarte posibil să te fi pierdut în propria 
minte în mai tot timpul în care ai citit această carte, fără a 
fi conştient cu adevărat de propriul trup. Aşadar, acum, în 
timp ce continui să citeşti, începe să simți greutatea corpu- 
lui tău pe scaun pentru circa zece secunde (sau trei respi- 
raţii). Sau să simți temperatura, textura și greutatea cărții 
pe care o ţii în mână. Sau să fii conștient de următoarele 
tale respiraţii şi de felul în care pieptul şi abdomenul tău se 
dilată şi se contractă. Sau încearcă să asculți toate sunetele 
din jur în timp ce citeşti. Tocmai ai făcut câteva dintre cele 
o sută de exerciţii PQ pe care ar trebui să-ți propui să le 
realizezi în fiecare zi. 


După cum vezi, nu este dificil să-ți dezvolți Creierul PQ. 
Este nevoie doar de exerciţiu. Așa cum nu-ţi poți dezvolta 
bicepşii citind despre bodybuilding, nu-ţi poți dezvolta 
Creierul PQ gândind, citind sau discutând concepte. 
Trebuie să faci exerciţiile. Iată câteva exemple pentru cum 
îți poţi transforma activităţile obişnuite în oportunități de 
a face exerciţii PQ: 


Rutina zilnică. Poţi transforma multe dintre obiceiurile tale 
zilnice în exerciţii de dezvoltare a PQ-ului. Data viitoare 
când te speli pe dinţi, încearcă să te concentrezi perfect 
doar asupra uneia dintre senzațiile fizice pe care le simţi 
pentru minimum zece secunde, De exemplu, simte cu ade- 
vărat vibraţiile perilor periuţei asupra dinţilor și gingiilor, 
mirosul pastei de dinți sau bulele spumei produse de pasta 
de dinți spărgându-se în gura ta. Concentrează-te asupra 
fiecăreia dintre aceste senzaţii pe rând şi lasă gândurile ce-ţi 
vin în minte să treacă pe lângă tine. Este uşor să faci câteva 
exerciţii de fiecare dată când te speli pe dinți. 

Atunci când faci duş, permite-ţi să te eliberezi de vorbăria 
fără sfârşit din mintea ta pentru câteva clipe, concentrându-te 
în schimb asupra unei senzaţii fizice. De exemplu, fii foarte 
atent la senzaţia pe care o ai când picăturile de apă iau con- 
tact cu pielea ta, sau la sunetul apei ce loveşte cada, sau la 
senzaţia subtilă a spumei pe piele. Concentrează-te asupra 
unei singure senzații odată. De multe ori este util să închizi 
ochii, acest lucru reducând distragerea atenţiei de către sti- 
muli vizuali, în afara cazului în care doreşti să te concen- 
trezi asupra simțului văzului. 


Exerciţiile fizice. De asemenea, poți transforma obiceiurile 
tale actuale când vine vorba de exerciții fizice într-o opor- 
tunitate de a face exerciții PQ. Atunci când lucrezi, concen- 
trează-te mai degrabă pe ceea ce faci decât să-ți lași mintea 
să zboare. Acordă-ţi câteva minute în timpul exerciţiilor 
pentru a fi foarte atent la unul dintre cele cinci simțuri ale 
tale. De exemplu, dacă lucrezi la un aparat, închide ochii 
pentru câteva minute și ascultă cu atenție sunetul făcut de 
acesta, respiraţia ta şi orice alte sunete ce te înconjoară. Sau 
simte cu adevărat diferitele senzaţii din fiecare muşchi lucrat 
în timpul exerciţiului. Dacă te doare un muşchi, îndreaptă-ţi 
întreaga atenţie asupra senzaţiilor subtile ale respectivei 
dureri, în loc să încerci să scapi de ea. Dacă alergi, concen- 
trează-te pentru câteva minute asupra detaliilor vizuale ale 
mediului înconjurător în timp ce alergi, fiind foarte atent la 
culori şi texturi. Apoi îndreaptă-ţi atenţia pentru câteva clipe 
către ascultarea cântecului păsărilor, a sunetului picioarelor 
tale ce ating solul, a respirației şi a vântului în urechi. 


Mâncatul. Plăcerea pe care o resimţi atunci când mănânci 
poate fi intensificată semnificativ, exersând, în același timp, 
Creierul PQ. Data viitoare când te aşezi la masă, acordă-ți 

măcar un minut pentru a conştientiza faptul că eşti la masă 
şi vei mânca. Ia o îmbucătură şi apoi închide ochii, dacă se 
poate, şi concentrează-te pe textura şi gustul mâncării în 
timp ce mesteci. Vei observa că plăcerea resimţită este spo- 
rită atunci când faci şi câteva exerciţii PQ în timpul acesta. 


Realizate în mod constant, exerciţiile PQ din timpul mesei 
vor fi mai eficiente decât orice regim de slăbire. Nu vei 
mânca la fel de repede și te vei simţi mai satisfăcut cu mult 
mai puţină hrană. Majoritatea problemelor de greutate sunt 
asociate cu mâncatul cu mintea în altă parte, ca o metodă 
de a satisface, mai degrabă, o foame psihologică decât o 
foame fizică reală. Activarea Creierului PQ și, astfel, redu- 
cerea la tăcere a Sabotorilor, reduce semnificativ această 
foame psihologică. 


Muzica. Data viitoare când asculți o melodie, concen- 
trează-te asupra ei în loc să-ţi laşi gândurile să zboare. 
Încearcă să petreci cel puţin câteva minute fiind atent doar 
la muzică. De exemplu, alege un instrument şi ascultă cu 
atenţie sunetul emis de acesta. Concentrează-te asupra fie- 
cărei nuanţe a fiecărei note în loc să te gândești la alte 
lucruri, aşa cum facem cu toții adesea atunci când ascultăm 
muzică. Acest lucru va intensifica plăcerea resimțită şi îți 
va dezvolta Creierul PQ. 


Sportul. Data viitoare când faci sport, propune-ţi să fii 
foarte atent la senzațiile greutății susținute de picioare, a 
brizei ce-ţi mângâie fața, a felului în care ţii în mână racheta 
sau bâta, sau la piciorul tău ce intră în contact cu mingea. 
Urmăreşte cu atenţie atât mingea ce se roteşte prin aer, cât 
şi impactul acesteia cu solul. Ignoră în mod activ toate gân- 
durile ce-ţi vin în minte şi cufundă-te într-o conştientizare 
corporală din ce în ce mai profundă, ce este posibilă doar 

prin activarea Creierului PQ. Asta se întâmplă atunci când 
sportivii spun că „intră în transă“, când eforturile fizice nu 
mai sunt simţite şi jocul curge. 


De ce se blochează uneori atleţii în toiul unor situaţii difi- 
cile? De ce ratează jucătorul de baschet un coş simplu de 
două puncte care ar fi câştigat jocul în ultima secundă? 
Singura diferenţă între acest moment şi sutele de dăți tre- 
cute în care a înscris la antrenamente este făcută de vocea 
Judecătorului care-i distrage atenţia. Care ar fi rezultatele 
jucătorului dacă acea voce ar fi redusă la tăcere prin acti- 
varea Creierului PQ, permițându-i să-şi îndrepte întreaga 
atenție asupra jocului și asupra mingii? Încearcă acest lucru 
şi vei descoperi că are o influență imensă asupra rezultate- 
lor tale atunci când practici un sport. 


Relaţiile cu cei dragi. Data viitoare când strângi în braţe o 
persoană iubită, încearcă să fii pe deplin prezent pentru zece 
secunde. Să fii într-atât de prezent, încât să-i simţi respira- 
ţia sau bătăile inimii. Să-ţi simți propriul corp, picioarele 
pe pământ şi propria respiraţie, în loc să te pierzi în gălăgia 
din mintea ta. Atunci când îi vorbeşti respectivei persoane, 
să-i vezi pupilele, culoarea ochilor şi strălucirea acestora. 


Un minut în care eşti complet prezent alături de persoana 
iubită are un impact mai puternic şi mai de durată asupra 
relaţiei tale decât petrecerea împreună a unei zile întregi cu 
mintea în altă parte. 


Aminteşte-ţi să-ți amintești 


După cum ai observat, este foarte uşori să începi cu un exer- 
cițiu PQ şi să te îndrepți apoi către o sută. Partea dificilă 
este să-ți amintești să faci acest lucru suficient de des pentru 

a ajunge acolo. Există două metode uşoare pe care le poți 
folosi pentru a-ți fi mai uşor să-ți aminteşti: (1) exersează 
ori de câte ori mergi la toaletă; (2) exersează ori de câte ori 
îţi observi şi etichetezi Sabotorii. 


1. Mersul la toaletă ca memento 


Din moment ce încerci să-ți formezi un nou obicei, este 
util să-l conectezi la unul actual. De ce nu ai folosi mersul 
la baie ca memento? Până la urmă, este un obicei la care 
revii şi în timpul săptămânii, şi în weekend, şi când eşti, şi 
când nu eşti acasă. 


Indiferent de cât ești de ocupat, promite-ţi că îi vei oferi min- 
ţii tale ocupate o pauză de un minut ori de câte ori mergi 
la toaletă. Sper că îţi dai seama cât de absurd ar fi dacă 
Sabotorii tăi ar susține că eşti, pur și simplu, prea ocupat 
pentru a-ți odihni mintea timp de un minut o dată la câteva 
ore. Dacă îţi faci această promisiune simplă, vei reuși cu 
ușurință să-ți formezi un obicei prin care să realizezi o sută 
de exerciţii PQ pe zi. 


Pentru a-ţi face exerciţiile în acel minut, ai putea să-ți simţi 
greutatea corpului susținută de picioare atunci când te ridici 
de pe scaun pentru a merge la toaletă. Simte mocheta sau 
podeaua sub picioare în timp ce te îndrepţi către baie. Simte 
textura şi temperatura uşii de la baie în timp ce o deschizi. 
Simte textura şi temperatura robinetului de la chiuvetă. 
Ascultă cum curge apa în chiuvetă şi simte apa şi spuma 
săpunului pe piele. În tot acest timp, alungă gândurile care 
tot încearcă să-ți distragă atenţia în minutul respectiv. 


Dacă reușeşti să rămâi perfect conştient de toate senzațiile 
fizice resimţite un minut întreg, ai făcut şase dintre cele o sută 

de exerciţii. Cu toate acestea, cel mai probabil o să-ți pierzi 
când şi când concentrarea, ceea ce înseamnă că ai făcut mai 
puţine exerciții. 


2. Sabotorii ca mementouri 


După cum ştie Înțeleptul tău, poți transforma orice lucru 
într-un dar și într-o oportunitate, inclusiv Sabotorii. Din 
moment ce insistă să-și facă des apariţia, îi poţi preschimba 
în antrenorii tăi de fitness PQ. Promite-ți ca de fiecare dată 
când observi şi etichetezi un Sabotor, să faci un exercițiu PQ 
de zece secunde. Acest lucru are două urmări. Vei trans- 
forma vizita unui Sabotor într-o oportunitate de a-ţi dezvolta 
muşchii Creierului PQ şi vei tăia din elanul Sabotorului, 
mutând controlul de la Creierul Supravieţuitor la Creierul PQ. 
Este o victorie dublă pentru tine. Ce dreptate divină să cana- 
lizezi energia Sabotorilor tăi către viitoarea lor distrugere! 


Aceste două sisteme de reamintire combinate te pot ajuta să 
ajungi cu ușurință la cele o sută de exerciții propuse pentru 
o zi. De exemplu, poate că în ora dintre două drumuri la 
toaletă, în timp ce participai la o întâlnire de echipă, ţi-ai dat 
seama că eşti cuprins de supărare și nelinişte și ai etichetat 
aceste sentimente ca aparținând Judecătorului şi Dominato- 
rului. Apoi, ai folosit fiecare ocazie ivită pentru a-ți îndrepta 
atenţia câteva secunde către respiraţie sau greutatea corpului 
tău pe scaun, şi, astfel, ai făcut un exerciţiu. Să spunem că ai 
ajuns să faci trei exerciţii în timpul acelei ore. Şi ai mai făcut 
încă patru în timpul vizitei de un minut la baie. Ai strâns 
deja, în timpul unei ore, şapte exerciții dintre cele o sută 
necesare. Ori câte ori mergi la baie calculezi numărul exer- 
ciţiilor făcute şi îţi monitorizezi progresele. 


158 INTELIGENȚA POZITIVĂ 


Ai grijă, te rog, să nu le permiţi Sabotorilor să transforme 
procesul numărării până la o sută într-o corvoadă care îţi 
provoacă stres şi neliniște suplimentare. Numărătoarea nu 
trebuie să fie precisă; dacă faci nouăzeci şi şapte de ridicări 
ale ganterei în loc de o sută, diferența de trei nu va fi impor- 
tantă. Dacă uiţi unde ai rămas, încearcă să ghicești. Dacă 
trece o zi în care uiţi să-ți faci exerciţiile, nu-i permite Jude- 
cătorului să-și facă apariţia şi să te sâcâie în legătură cu asta. 
Ia-o de la capăt a doua zi. 


Este posibil ca Judecătorul tău să încerce să te convingă că 
nu vei reuşi, pentru că e greu să pui capăt gălăgiei din mintea 
ta la comandă. Într-adevăr, vorbăria nu va înceta doar pentru 
că îi ordoni s-o facă, dar nu-ţi pierde speranța. Vei vedea că, 
din când în când, îţi pierzi concentrarea asupra senzaţiilor 
fizice în timp ce încerci să-ţi faci exercițiile. Este perfect 
normal. Cu timpul, gălăgia din mintea ta își va pierde din 
intensitate şi volum, dar nu va dispărea niciodată total. 


Aceste exerciţii ar trebui să fie distractive, interesante şi 
plăcute. Când nu simți asta, vei şti că Sabotorii încearcă să 
te convingă să te opreșşti. 


Sala de sport PQ 


Exerciţiile PQ pe care le faci pe parcursul zilei se aseamănă 
cu ridicarea unor obiecte grele; ambele practici îţi folosesc 
muşchii, întărindu-i treptat. Însă, după cum ştie orice spor- 
tiv, poţi accelera foarte mult dezvoltarea muşchilor mer- 
gând la sală în fiecare zi și ridicând greutăţi din ce în ce mai 
mari pe o perioadă scurtă. 


Echivalentul PQ al antrenamentelor de la sală este repre- 
zentat de găsirea a cinci până la 15 minute în fiecare zi, în 

care să stai liniştit şi să faci exerciții PQ intensiv. După mulți 
ani în care am lucrat cu personalităţi încordate de tip A, am 
dezvoltat procese ghidate şi atent supravegheate ce conduc la 
o activare profundă a Creierului PQ chiar şi pentru persoa- 
nele cele mai neliniștite și ușor de distras. Pe lângă un antre- 
nament PQ eficient, aceste sesiuni ghidate sunt extrem de 
relaxante şi te ajută să-ţi încarci bateriile fizice şi emoționale. 
Există câteva versiuni diferite ale acestor procese, cu lungimi 
variate adaptate nevoilor fiecărei persoane şi poţi descărca 
fişierele audio de pe site-ul www.Positivelntelligence.com. 
Într-o sesiune obişnuită de 15 minute, pe parcursul căreia 
este posibil să cedezi în fața gălăgiei din mintea ta cam jumă- 
tate din timp, ai putea ajunge să faci până la 45 de exerciţii 
reuşite (900 secunde, împărțite la 10 secunde per exercițiu, 
împărțite la 2). Așadar, dacă îți dai seama că eşti departe de 
obiectivul celor o sută de exerciţii către finalul zilei, sala de 
sport PQ este o metodă rapidă pentru a recupera. 


21 x 100 


Dr. Maxwell Maltz, chirurg estetician, a observat că i-au 
trebuit 21 de zile unui pacient pentru a înceta să mai simtă 
senzaţii fantomă în membrele amputate. După alte cerce- 
tări, a ajuns la concluzia că este nevoie de 21 de zile pentru 
a-ţi forma un nou obicei şi a declarat că este nevoie de la 
fel de mult timp pentru a se forma noi canale neuronale şi 
pentru a se atrofia cele vechi.! Desigur, acest proces este cel 
la care ne-am referit atunci când am discutat despre dez- 
voltarea mușchilor creierului. 


1. Maxwell Maltz, The New Psycho-Cybernetics, Penguin Putnam, 
New York, 2001. 

Pentru tine, acest lucru înseamnă că trebuie să-ți promiți că 
vei face 100 de exerciţii pe zi, 21 de zile consecutiv. Odată 
ajuns în cea de a 21-a zi, vei dobândi un minunat obicei nou 
şi te vei întreba cum de ai trăit până atunci fără el. 


Figura 14 este un grafic-model creat de Nancy, director de 
operaţiuni pentru o companie din Silicon Valley, pentru 
una din zilele sale de exerciţii. Foarte puţini oameni sunt 
atât de metodici în ținerea evidenţei exerciţiilor lor PQ şi 
nu mă aştept ca şi tu să-ți înregistrezi la fel de judicios exer- 
ciţiile. Îţi prezint acest grafic pentru a-ţi oferi o idee despre 
cum ar putea arăta exerciţiile tale PQ zilnice. 


Antrenamentele tale pot fi diferite de cele ale lui Nancy. 
Poţi alege să-ți notezi lucruri sau poţi alege să ţii evidența 
mintal şi să aproximezi. Este posibil să lucrezi mai mult 
observându-ți şi etichetându-ți Sabotorii şi făcând un exer- 
ciţiu după fiecare astfel de moment. Sau poți alege să faci 
jumătate din exerciţii cu un antrenament de 15 minute la 
sala PQ. Sau poţi face multe dintre exerciţii atunci când îţi 
execuţi antrenamentul fizic obişnuit pe banda de alergat 
concentrându-te mai mult asupra lui sau petrecând 15 minute 
la masă și îndreptându-ți atenţia doar spre acest lucru. 
Multe dintre aceste exerciții te vor ajuta să te relaxezi foarte 
mult şi chiar să te bucuri, dezvoltându-ți, în acelaşi timp, 
muşchii Creierului PQ. 

Figura 14 
Graficul lui Nancy pentru exerciţiile PQ 


Stau în pat. Mă concentrez asupra greu- 
tăţii capului pe pernă. Sentiment plăcut. 


Am observat şi am etichetat Judecătorul 
propriu. Mi-am îndreptat atenţia către 
trei respiraţii adânci. 

M-am spălat pe dinţi cu ochii închiși, 
pentru a observa toate sunetele produse. 
Fascinant! 

7-8 


Alergat pe bandă. Am închis ochii cinci 
minute şi am ascultat sunetele. 

Mi-am îndreptat întreaga atenţie către 
senzaţia de durere resimţită în muşchii 
pulpelor. Senzaţia s-a schimbat şi durerea 
a dispărut după câteva minute. Excelent! 


8-9 


Mirosul cafelei. Căldura cănii din mână. 
Conduc spre serviciu. Îmi simt posteri- 
orul pe scaun. 


Observ Maniacul. Îmi îndrept atenția 
către cana de cafea din mână. 


9-10 


Am uitat. M-am luat cu e-mailurile. 


10-11 


Am etichetat sentimentul neliniştii. Mi-a 
mutat atenția către observarea senzaţiei de 
nelinişte sub forma încordării umerilor. 


11-12 


Baie. Apă caldă pe mână. Sunetul apei. 
Am observat Judecătorul îndreptat asupra 
lui Jack. Mi-am concentrat atenţia asu- 
pra senzaţiei picioarelor pe podea. 

12-13 


Câteva minute în care am mâncat con- 
centrându-mă pe asta. Mâncarea a avut 
un gust mult mai bun. 


5 


13-14 


Cinci minute la sala PQ. Mi-a fugit min- 
tea cam jumătate din timp. 


15 


14-15 


Am uitat. M-a luat valul şi m-am enervat 
pe Tom în timpul întâlnirii. 


15-16 


16-17 


Mersul la toaletă mi-a amintit din nou 
să-mi fac exerciţiile. 

L-am observat pe Judecător continuând 
gândurile împotriva lui Tom. Mi-am 
îndreptat atenţia către observarea greu- 
tății picioarelor pe podea. 

L-am observat pe Judecător continuând 
gândurile împotriva lui Tom și am detec- 
tat mânie. Mi-am îndreptat atenția către 
observarea senzației de mânie sub forma 
încordării umerilor și a încruntării. 


3 


17-18 


Am uitat. M-am luat cu diverse activi- 
tăți. 


18-19 


Am observat Judecătorul mânios pe tra- 
fic. M-am concentrat pe respiraţii adânci. 
L-am prins din nou pe Judecător. Mi-am 
îndreptat atenţia către ascultarea atentă a 
ritmului tobelor din cântecul de la radio. 


19-20 


L-am îmbrățișat cu Joey concentrân- 
du-mă pe acest lucru. I-am simțit respi- 
raţia şi bătăile inimii. 

L-am observat pe Maniac supărat pentru 
că în bucătărie nu este tocmai ordine per- 
fectă. M-am concentrat pe senzația dinți- 
lor mei încleştaţi şi a umerilor tensionați. 

20-21 Am luat câteva îmbucături cu ochii închişi. 3 
Am fost fascinată de sunetele şi muşchii 
gurii în timp ce mestec. Şi gustul a fost 
mult mai bun. 
L-am observat pe Maniac ce-şi dorea să-i 1 
spună lui Frank să facă un lucru „ime- 
diat“ Mi-am îndreptat atenţia către pos- 
teriorul de pe scaun. 
21-22 L-am scos pe Spot la o plimbare mailungă 40 
pentru a ajunge până la 100 cu exerciţi- 
ile. Am simțit briza pe faţă şi am ascultat 
sunetele în timp ce am mers. Mi-am sim- 
țit picioarele şi muşchii acestora în jumă- 
tate din timp. M-am concentrat când şi 
când. 
22-23 Am mers la baie și m-am spălat pe dinţi 7 
concentrându-mă pe asta. 
Număr total de exerciţii 102 


Mărimea muşchilor versus 
mărimea provocării 


Pe măsură ce Creierul PQ devine mai puternic, vei putea 
să faci faţă unor probleme mai importante ale vieţii, fără a 
fi deturnat de Sabotorii tăi. Cât de gravă trebuie să fie o 
problemă pentru ca Judecătorul sau Sabotorii complici să 
intre în acţiune? Te stresează lucrurile minore sau doar cele 
importante? Răspunsul depinde de forța Creierului tău PQ, 
ce are legătură şi cu forța Înţeleptului. 


Pentru a ilustra, să spunem că forța mușchilor tăi PQ este 
medie. Să presupunem că asta înseamnă că muşchii tăi PQ 

sunt suficient de puternici pentru a ridica „greutăți“ de cel 
mult 13 kilograme, metaforic vorbind. Cu alte cuvinte, îţi 
păstrezi echilibrul, liniştea şi perspectiva Înţeleptului cât 
timp provocările cu care te confrunți au cel mult 13 kilo- 
grame. Acum să ne gândim că provocările precum ambu- 
teiajele din trafic, mesajele primite de la un client dificil şi 
mânios sau faptul că ai fost refuzat de un potenţial client nu 
foarte important cântăresc toate 13 kilograme sau mai puţin. 
Asta înseamnă că ai reuși să-ți revii rapid atunci când ai fi 
deturnat inițial de Sabotori ca răspuns la aceste provocări, 
să-ţi recapeți echilibrul şi să le abordezi folosindu-te de per- 
spectiva Înţeleptului. Ți-ar trece Ssupărarea rapid doar făcând 
câteva exerciții PQ pentru a-ţi activa Creierul PQ. 


Poate că dacă ai descoperi că maşina ta cea nouă şi scumpă a 
fost distrusă de un şofer ce a fugit de la locul faptei acest lucru 
ar reprezenta o greutate mai mare de 13 kilograme. Poate că 
atunci când eşti refuzat de un potenţial client foarte impor- 
tant şi interesant, după ce ai lucrat pentru el șase luni, ar cân- 
tări mai mult. Probabil criticile publice pe care ți le-ar aduce 
şeful tău din cauza unei greşeli costisitoare ar reprezenta mai 
mult de 13 kilograme. Doar tu ştii ce provocare este prea grea 
pentru ca muşchii tăi PQ de acum să-i facă faţă. 


Vei şti că o provocare este prea mare pentru muşchii tăi PQ 
atunci când îți va fi greu să-ți revii după ce ai fost deturnat de 
către un Sabotor. În acest timp, vei simți supărare, neliniște, 
mânie, dezamăgire, vinovăţie sau orice alt sentiment specific 
Sabotorilor, despre care am discutat. Este posibil ca nici măcar 
câteva exerciţii PQ să nu te liniştească. Te poţi concentra 
pentru un timp asupra senzații fizice a spatelui lipit de scaun, 
sau a picioarelor pe podea sau a respirației proprii, pentru ca 
apoi să revii la sentimentele de mânie sau neliniște. 

Dacă greutatea aruncată asupra ta este mult mai mare decât 
forța mușchilor tăi PQ, este posibil să fii într-o asemenea 
măsură dominat de Sabotorii tăi, încât să nu reuşeşti nici 
măcar să-ţi observi reacţiile în timp ce te confrunţi cu pro- 
vocarea. Este posibil să fii luat pe sus de nebunia dramei 
prin care treci şi să rămâi blocat într-o stare de prostraţie. 
Nu-ţi vei mai aminti nici măcar să-ţi etichetezi Sabotorii 
sau să-ţi faci exerciţiile PQ. 


Viaţa ne va arunca mereu în cale provocări dificile. Liniştea 
de durată ţine până la urmă de dezvoltarea Creierului PQ 
într-atât încât să fie suficient de puternic pentru a face față 
oricărei situații. Odată atins acest nivel, putem menține 
perspectiva Înţeleptului în confruntarea oricărei provocări; 
putem simți linişte, curiozitate, bucurie, compasiune sau 
oricare dintre celelalte sentimente ale Înţeleptului, în locul 
stresului, dezamăgirii, regretelor, neliniştii sau mâniei. 
Bucurându-ne de perspectiva şi forțele Înţeleptului, putem 
fi siguri că vom alege fie să transformăm activ orice situaţie 
într-un dar, fie să o acceptăm şi să o depăşim pur și simplu. 


Exerciţiile PQ de la serviciu 


Să ne gândim la un alt exemplu, cel al exerciţiilor PQ făcute 
la serviciu. Să spunem că eşti la volanul maşinii şi conduci 
către locul de muncă și te gândeşti dintr-odată: „Cred că o 
voi da în bară la această întâlnire şi apoi voi avea probleme 
reale.“ Având în vedere că ai studiat caracteristicile propriu- 
lui Judecător, îţi vei da imediat seama că este unul dintre 
gândurile sale. ÎI etichetezi, spunându-ți: „Iată-l pe Judecător 
la treabă.“ Faptul că l-ai surprins îţi reamintește să mai faci 
câteva exerciţii. Așa că acum îţi îndrepți atenția către trăirea 
senzațiilor fizice pe durata următoarelor câteva respirații. 


166 INTELIGENȚA POZITIVĂ 


Îţi simţi greutatea corpului pe scaun în timp ce inspiri şi 
expiri. Asta înseamnă două repetări. Apoi simți textura şi 
temperatura pielii de pe volan timp de câteva respiraţii. 
Asta înseamnă încă o repetare. Apoi alegi să asculți aerul 
şuierând prin geamul ferestrei şi sunetul motorului şi al 
roţilor pe asfalt. Mai repeţi de câteva ori. Aproximativ zece 
secunde, simţi mișcarea uşoară a mașinii în sus și-n jos, în 
timp ce aceasta se adaptează la suprafața carosabilă. Încă o 
repetare. Apoi îţi este din nou distrasă atenția şi te afunzi 
în gânduri, întrerupând exerciţiile. 


Ajungi la serviciu și, într-adevăr, întâlnirea decurge foarte 
prost. Pe parcursul ei te laşi distras de situaţia neplăcută şi 
nu reuşești nici măcar o dată să te observi şi să faci vreun 
exerciţiu. Îţi accesezi în mică măsură Înțeleptul. Pleci de la 
întâlnire și eşti pierdut în gândurile şi sentimentele gene- 
rate de aceasta. Eşti destul de supărat. 


Te întorci la biroul tău, având resentimente față de şef şi 
considerând că ţi-a făcut-o din nou. Îţi plângi de milă. 
Dintr-odată, îți aminteşti că toate sentimentele de supărare 
sunt autogenerate prin intermediul Sabotorilor. Îţi mai 
amintești și că resentimentele şi autocompătimirea fac parte 
din tiparul tău de Victimă. Etichetezi acest lucru şi-ţi spui: 
„Ah, iar şi-a făcut apariţia Victima.“ Acest lucru te ajută să 
treci peste aceste sentimente pentru moment și să lucrezi 
puţin. Uiţi să te foloseşti de observarea Sabotorului pe post 
de memento pentru a face exerciții. 


Apoi trebuie să mergi la toaletă şi-ţi aminteşti că ţi-ai pro- 
mis că vei face câteva exerciţii de fiecare dată. Simţi mocheta 
sub picioare în timp ce mergi către toaletă. Simți căldura 
apei pe mâini în timp ce te speli. Auzi sunetul acesteia. Simţi 
textura prosopului de hârtie când te ştergi pe mâini. Rămâi 

conştient de senzațiile tale fizice pentru aproape jumătate 
de minut înainte de a te întoarce la gândurile ce-ţi aleargă 
prin minte. Așa că decizi să-ți acorzi jumătate din numărul 
de repetiții pe care le poți face într-un minut — trei. 


Acest transfer al atenției te calmează cât de cât pentru că 
îți activează în mică măsură Creierul PQ. Însă provocarea 
depăşeşte forța Creierului tău PQ şi a Înțeleptului, așa încât 
liniştea ta e temporară şi dispare rapid. Eşti deturnat din 
nou. Odată întors la birou, îți dai seama că ai iar resenti- 
mente şi te autocompătimeşti. Etichetezi aceste lucruri 
drept Victimă. Faptul că ţi-ai surprins Sabotorul iti amin- 
teşte să-ți faci exercițiile. Timp de trei respirații îți simți pos- 
teriorul pe scaun și greutatea mâinilor pe birou. Mai adaugi 
un exercițiu din cele o sută pe care trebuie să le faci. 


Apoi uiţi de asta și preiei un apel telefonic. Jumătate de oră 
mai târziu, surprinzi din nou gândurile şi sentimentele 
Victimei şi repeţi procesul. Din moment ce aceasta insistă, 
revenind iar şi iar, te foloseşti de fiecare ocazie ca de un 
semnal pentru a-ţi redirecționa atenţia către senzațiile tale 
fizice şi a face câteva exerciţii. Reuşeşti să te antrenezi cu 
succes în ziua respectivă, transformând Sabotorul Victimă 
într-un antrenor personal pentru Creierul tău PQ. 


După câteva luni de astfel de exerciţii, te trezeşti anticipând 
viitoarele prezentări susţinute în fața clienţilor. Auzi vocea 
Judecătorului spunându-ţi că vei da greş. Observi că, fără 
niciun efort conştient din partea ta, vocea este mult mai ma 
puternică decât era; nici măcar nu te mai impresionează. 
Volumul a scăzut de la un zgomotos 100 la 25, o valoare mult 
mai uşor de controlat. 


La întâlnire, prezentarea ta merge bine, dar clientul te ia prin 
surprindere cu vestea extrem de proastă a unei achiziţii 

importante, fapt ce ar putea duce la pierderea acestuia. În 
timp ce auzi vestea și răspunzi la aceasta, chicotești în sinea 
ta şi-ţi spui: „Uau, ia uite la tine. Abordezi veştile proaste cu 
atâta degajare. Acum câteva luni ai fi luat-o razna!“ Şi mai 
chicoteşti puţin. 


Începi să observi şi cu alte ocazii că abordezi în mod auto- 
mat situaţiile cu care te confrunţi, folosindu-te de o parte a 
ta (Înțeleptul) care păstrează controlul şi echilibrul. Acest 
lucru se întâmplă automat atunci când mușchii tăi PQ ajung 
să aibă o anumită forță. Este nevoie doar de exercițiu. 


Experiența mea 


M-am schimbat foarte mult faţă de momentul acela din copi- 
lărie în care priveam spre camera foto cu tristeţe şi resemnare. 
Ajuns la 30 de ani, am descoperit puternicii Sabotori Jude- 
cătorul şi Hiperraţionalul, vechii mei prieteni invizibili de 
supraviețuire, şi mi-am dat seama că ei reprezintă cele mai 
importante obstacole ce stau în calea fericirii și succesului 
meu. Urmând tehnicile pe care le-am descris, am reuşit să-mi 
transform ambii Sabotori în antrenori personali PQ. Ori de 
câte ori îi vedeam ieşind la suprafaţă, eram motivat să mai fac 
nişte exerciții pentru a-mi dezvolta muşchii necesari pentru 
ale face față. În prezent, încă le aud vocile în minte. Mesajele 
pe care le transmit sunt aceleaşi, dar abia le mai percep. 
Şoaptele lor nu mai acoperă vocea Înţeleptului meu. 


În acelaşi timp, vocea Înţeleptului meu a dobândit un volum 
şi o forță mult mai mari. În funcţie de intensitatea lucrurilor 
„rele“ ce se petrec în viaţa mea personală sau profesională, 
uneori încă mai sunt deturnat de Sabotorii mei. Cu toate 
acestea, există foarte puţine probleme care să mă demoralizeze 

mai mult de câteva minute, înainte să-mi revin şi să readopt 
perspectiva Înţeleptului. Îmi antrenez în continuare muş- 
chii PQ, pentru că sunt la fel de hotărât să-i menţin puter- 
nici precum sunt să-mi păstrez o formă fizică bună. În 
prezent, aceste antrenamente sunt extrem de plăcute şi le 
aştept cu interes. Nici nu mă gândesc să-mi las Creierul PQ 
să-şi piardă din forță vreodată. 


Indiferent ce faci, te rog nu le permite Sabotorilor tăi să te 
convingă că eşti prea ocupat pentru a-ți antrena muşchii PQ. 
Poţi realiza toate cele o sută de exerciții doar fiind mai atent 
la lucrurile pe care le faci deja pe parcursul zilei. Fii suspicios 
atunci când Sabotorii tăi îți spun că e prea mult de muncă și 
că o cale mai rapidă de a-ţi creşte nivelul fericirii şi succesului 
este să te concentrezi asupra factorilor externi, circumstan- 
telor şi realizărilor. Acestea îşi vor pierde importanța cu 
timpul. Nu poți înlocui cu nimic trecerea puterii din mâinile 
Sabotorilor în cele ale Înţeleptului şi dezvoltarea forței muş- 
chilor PQ. Fără această schimbare, îţi construieşti multe 
dintre castelele tale complexe pe nisipuri mişcătoare. 


Nu am lucrat niciodată cu cineva care să fi făcut în mod 
constant o sută de exerciţii PQ douăzeci și una de zile con- 
secutiv şi să nu fi avut parte de o îmbunătăţire substanțială 
şi, de cele mai multe ori, incredibilă, a propriei vieţi. Pentru 
binele tău şi al colegilor, al echipei şi al persoanelor la care 
ţii, sper că vei alege să faci acelaşi lucru. 


ÎNTREBARE 
Eşti gata să-ți promiți că vei face o sută de exerciţii 
PQ în fiecare zi? Dacă da, ce ar putea încerca Sabo- 
torii tăi să-ţi spună în zilele următoare, pentru a te 
convinge să renunţi? 


PARTEA A V-A 


CUM SĂ-ŢI EVALUEZI 
PROGRESELE 


În partea a V-a, vei învăţa cum se calculează scorurile PQ 
pentru persoane şi pentru echipe, cu scopul de a măsura 
valoarea Inteligenţei Pozitive. Acest lucru îţi va permite 
să-ți evaluezi progresele, pe măsură ce foloseşti cele trei 
strategii pentru a dezvolta Inteligența Pozitivă, a ta sau a 
echipei tale. 


CAPITOLUL 8 
Scorul PQ şi vortexul PQ 


ÎN ACEST CAPITOL VOM STUDIA FELUL ÎN CARE 
se calculează scorurile PQ, atât pentru persoane, cât şi 
pentru echipe și vom analiza semnificaţia lor în aplicaţiile 
practice. Vom discuta, de asemenea, despre scorul PQ în 
punctul critic. Situarea dedesubtul sau deasupra punctului 
critic al PQ determină măsura în care tu sau echipa ta vă 
simțiți în mod constant trași în jos sau înălțați de un vortex 
energetic invizibil. 


Măsurătorile reprezintă un element important când vine 
vorba de realizarea unei schimbări pozitive şi menţinerea 
acesteia. Atunci când exersezi, eşti încurajat de progresele 
făcute sub forma unor kilometri alergaţi, calorii arse sau 
greutăţi ridicate. Atunci când ţii regim, îți urmăreşti greu- 
tatea cu ajutorul cântarului. În timpul exerciţiilor PQ, 
urmăreşti progresul făcut după practicarea celor o sută de 
exerciţii zilnice şi îți evaluezi scorul PQ. 


Aşa cum am văzut în Capitolul 1, Coeficientul Inteligenţei 
Pozitive (PQ) este scorul atins de Inteligența Pozitivă, expri- 
mat ca procent şi variind între 0 şi 100. De fapt, PQ-ul tău 
reprezintă procentul de timp în care mintea te serveşte în 
loc să te saboteze (acţionează ca prieten, şi nu ca duşman). 

De exemplu, un PQ de 75 înseamnă că mintea ta se com- 
portă ca un prieten în 75% din timp şi ca un dușman în restul 
de 25%. Nu punem la socoteală perioada în care mintea se 
află pe un teritoriu neutru. Întrebarea este: cum evaluezi 
măsura în care mintea îţi este cel mai bun prieten sau cel 
mai aprig duşman? 


După cum am mai discutat, o premisă-cheie a Inteligenţei 
Pozitive susține că toate sentimentele tale negative, distruc- 
tive sau inutile sunt generate de Sabotorii tăi, indiferent de 
circumstanțe. Fiecare picătură de energie irosită cu anxie- 
tate, stres, mânie, frustrare, îndoială, nerăbdare, disperare, 
regret, resentimente, neliniște, vină sau ruşine reprezintă o 
alegere făcută de Sabotorii din mintea ta. Însă fiecare pro- 
vocare poate fi înfruntată de Înţelept, folosindu-ne de per- 
spectiva sa şi de cele cinci forțe ale sale. Acestea generează 
doar sentimente pozitive. 


Cea mai rapidă metodă de a stabili dacă mintea ta se com- 
portă ca un prieten (Înțeleptul) sau ca un dușman (Sabo- 
torii) este observarea sentimentelor pe care le trăieşti. PQ-ul 
se măsoară prin calcularea procentului sentimentelor generate 
de Înţelept versus cel al sentimentelor generate de Sabotori, 
pe parcursul unei zile obişnuite. Poţi da testul PQ confi- 
denţial, când ai la dispoziţie două minute, accesând site-ul 
www.Positivelntelligence.com. Ţinând cont că poți avea zile 
bune și zile rele, scorul PQ se calculează pe o perioadă 
„obişnuită“ a vieţii personale şi profesionale. De exemplu, 
de unul singur, scorul din timpul vacanței tale din Hawaii 
s-ar putea să nu reprezinte o estimare corectă a PQ-ului tău. 
Ai putea repeta testul PQ pentru a obține un scor corect, ce 
nu este influențat de variațiile produse de zile atipice. 

Poţi determina PQ-ul unei echipe printr-o metodă simi- 
lară, membrii echipei raportându-se însă la sentimentele 
pe care le resimt în mod normal atunci când interacționează 
cu colegii lor. Acelaşi lucru este valabil pentru scorurile PQ 
ale organizaţiilor, ale relaţiilor şi chiar ale căsniciilor. Scorul 
PQ este un important instrument de predicție pentru măsura 
în care o persoană, o echipă, o relație sau o căsnicie îşi vor 
atinge adevăratul potenţial. 


Impactul PQ asupra fericirii 


Dacă am defini fericirea ca fiind procentul de timp în care 
trăim sentimentele pozitive şi dezirabile ale vieții, scorul 
PQ ar deveni scorul fericirii. Prin sentimente pozitive şi 
dezirabile ne referim la toate sentimentele generate de 
forţele Înţeleptului. Forța Empatică a Înţeleptului implică 
sentimente precum compasiunea, empatia şi iertarea. Forța 
de Explorator se referă la curiozitate, mirare şi surprindere. 
Forţa Inovatoare aduce cu sine marea fericire a creativităţii. 
Forţa Orientării te ajută să te simți ancorat şi concentrat pe 
sentimente profunde ce ţin de propriile valori, de scopul şi 
de sensul vieţii. Forţa de Activare susţine puterea, hotărârea 
şi satisfacția tăcute date de acţiune în forma sa pură, fără 
drama şi interferențele Sabotorilor. 


Este suficient să cunoşti scorul PQ al unei persoane pentru 
a şti cât este de fericită. Ai putea spune imediat că un mili- 
ardar cu o sănătate de fier şi un scor PQ de 50 este mai puţin 
fericit decât o persoană paraplegică din clasa de mijloc cu 
un scor PQ de 80. Nu ar trebui să mai ştii nimic despre 
circumstanţele vieților lor pentru a face o comparaţie. 

Acest lucru explică motivele pentru care cercetătorii au arătat 
că evenimentele externe, precum câştigarea marelui pot sau 
paralizia în urma unui accident, au, în medie, un impact de 
scurtă durată asupra fericirii. Într-o perioadă relativ scurtă, 
în general, fericirea revine la ceea ce numim nivelurile „feri- 
cirii de bază“ de dinaintea respectivelor evenimente.’ Alţi 
cercetători au descoperit că evenimentele externe sunt res- 
ponsabile pentru doar 10% dintre variațiile în nivelul ferici- 
rii.? Fericirea este într-adevăr un joc interior. 


Impactul PQ asupra realizărilor 


Relaţia dintre performanţe şi PQ este, de asemenea, una 
directă. PQ-ul determină măsura în care potenţialul tău 
este realizat, după cum se vede în formula de mai jos: 


Realizări = Potenţial x PQ 


Potenţialul tău este determinat de numeroşi factori, inclu- 
siv inteligenţa cognitivă (1Q), inteligența emoțională (EQ), 
abilități, cunoştinţe, experienţă, rețea socială şi altele. 


Această formulă de bun-simţ nu îşi propune să genereze 
calcule ştiinţifice precise şi nu încorporează dinamica refe- 
ritoare la punctul critic despre care vom discuta mai târ- 
ziu în acest capitol. Scopul ei este de a ilustra, pur şi Eina 
relația generală dintre potențial, realizări şi PQ. La niveluri 


1. Philip Brickman, Dan Coates şi Ronnie Janoft- Bulman, „Lottery 
Winners and Accident Victims: Is Happiness Relative?“, Journal of 
Personality and Social Psychology 36, nr. 8, august 1978, pp. 917-927. 

2. Sonya Lyubomirsky, Kennon M. Sheldon şi David Schkade, 
„Pursuing Happiness: The Architecture of Sustainable Change“, Review 
of General Psychology 9, nr. 2, 2005, pp.111-131. 

ridicate ale PQ-ului, energia ta, în cea mai mare parte, 
este canalizată către cele cinci forțe ale Înţeleptului şi este 
concentrată pe realizarea obiectivelor dorite. La niveluri 
reduse ale PQ-ului, energia este folosită, într-o anumită 
măsură, pentru a-ți sabota eforturile sau, cel puţin, irosită 
cu toate fricţiunile, dramele şi confuziile asociate Sabotorilor. 


Această formulă confirmă ceea ce știam deja: majoritatea 
oamenilor au un potenţial mult superior celui pe care-l 
accesează. Doar 20% dintre persoane şi echipe au scoruri 
PQ compatibile cu atingerea, în mare măsură, a adevăra- 
tului lor potenţial. Metoda cea mai rapidă şi mai eficientă 
de creştere a realizărilor și performanțelor este creşterea 
PQ-ului, nu a potenţialului. Acest lucru se întâmplă pentru 
că o parte a potenţialului tău, ce include și IQ-ul, este fixă, 
iar restul se dezvoltă pe parcursul a mulți ani în care ai dobân- 
dit abilități, cunoştinţe, experienţe și rețele sociale de sus- 
tinere. Potenţialul tău este deja ridicat şi, în mare măsură, 
neexploatat. Investirea în mai multe abilități, cunoștințe 
sau experiențe va ajuta la creşterea treptată, dar nu semni- 
ficativă a potenţialului într-o perioadă scurtă. Pe de altă 
parte, PQ-ul poate cunoaşte o creştere spectaculoasă în 
doar câteva săptămâni sau luni. 


Pentru a ilustra, o să te rog să-ţi închipui că te afli pe o plajă. 
Te-ai înscris la un concurs pentru a construi cât mai multe 
castele de nisip în doar câteva ore. Acum închipuie-ţi că la 
fiecare jumătate de oră vine un val (un Sabotor) şi distruge 
jumătate din ceea ce ai construit. Dacă vrei să-ți îmbună- 
tățeşti performanțele, ai putea investi timp în participarea 
la un workshop care te învață cum să construieşti castele 
chiar mai rapid, dezvoltându-ți exponențial potenţialul de 
a construi castele. Acest lucru ar duce, desigur, la performanţe 

mai bune. În mod alternativ, ai putea petrece mai mult timp 
construind un perete de nisip pentru a împiedica valurile 
să-ți saboteze munca la fiecare jumătate de oră. (Acesta ar 
fi echivalentul construirii unui „zid“ PQ care să te protejeze 
de Sabotori.) Ghici care metodă ar duce la îmbunătăţiri mai 
importante în performanţele şi rezultatele tale finale? 


Punctul critic PQ: 75 


În Capitolul 1, am citat multe studii care au arătat legătura 
dintre PQ, fericire şi performanţele indivizilor şi ale echi- 
pelor. Acum să analizăm dovezile oferite de unii dintre 
cercetătorii cei mai cunoscuţi din domeniu, ce indică exis- 
tența unui punct critic important pentru PQ. 


Te rog să ţii cont că fiecare cercetător foloseşte Și metodă 
negativităţii, cu toate că rezultatele lor au fost compatibile. 
În plus, rezultatele oferite de aceşti cercetători au prezentat 
un raport de 3 la 1, rezultate pozitive/negative. Mi-am luat 
libertatea de a prezenta aceşti coeficienți ca procente, pentru 
a păstra formatul PQ. De exemplu, am transformat raportul 
pozitiv/negativ de 3/1 într-un echivalent PQ de75 G pozitiv 
supra 1 negativ înseamnă pozitivitate în 75% din timp). 


Într-unul dintre proiectele de cercetare cele mai complexe 
şi impresionante din domeniu, Marcial Losada a studiat ai 
zeci de echipe de management, observând atent interacți- 
unile dintre diverşi membri ai acestora. Echipele au fost 
împărţite în categorii cu Performanţe scăzute, Performanțe 
medii şi Performanţe ridicate, pe baza unor date obiective 
ce includeau scorurile profitabilităţii şi mulțumiri clien- 
ţilor. Deşi au fost măsurate și comparate şi alte aspecte, 

raportul pozitivitate/negativitate s-a dovedit a fi cel mai 
important element ce făcea diferenţa între cele trei categorii 
create pe baza performanțelor. (Vezi figura 15.) 


Figura 15 
Scorul PQ corespunzător pentru echipe 


Performanţe scăzute 29 
Performanţe medii 66 
Performanţe ridicate 85 


Cel mai important este modelul matematic pe care Losada 
l-a introdus în acest domeniu de cercetare. Modelul său a 
arătat că aceste sisteme umane respectă o dinamică nonli- 
neară. Asta înseamnă că, într-un anumit punct critic, sis- 
temul se schimbă, transformându-se în cicluri care fie se 
dilată, fie se contractă şi care capătă apoi amploare şi cre- 
ează influenţe disproporționate. La un echivalent al scoru- 
lui PQ de aproximativ 75 (74.4 mai exact), sistemul trece 
de la un ciclu integrat ce se autosusține şi înclină către 
„stagnare“ la un ciclu ce înclină către „dezvoltare“ 


La fel de impresionantă este munca Barbarei Fredrickson. 
După ce şi-a obținut doctoratul la Stanford, a ajuns cercetă- 
tor de marcă în domeniul ei, câştigând primul Premiu Tem- 
pleton în Psihologie Pozitivă oferit de Asociaţia Americană 
de Psihologie. În colaborare cu Losada, Fredrickson şi-a 


1. Losada, „The Complex Dynamics of High Performance Teams“, 
pp. 179-192. 


Losada, „The Role of Positivity and Connectivity in the Performance 
of Business Teams: A Nonlinear Dynamics Model“, pp. 740-765. 

propus să confirme că punctul critic derivat din matematică 
descoperit de Losada, identificat iniţial pentru echipe, era 
valabil şi pentru persoane. Fredrickson a studiat persoanele 
determinate independent ca aflându-se în „dezvoltare“ sau 
„stagnare“, Dezvoltarea era stabilită prin măsurarea a 33 
de factori. 


Rezultatele lui Fredrickson, printr-o medie făcută între cele 
două populații studiate, au dus la niște scoruri echivalente 
PQ de 77 pentru persoanele aflate în dezvoltare versus 
69 pentru persoanele aflate în stagnare, validând punctul 
critic de 75.! În mod remarcabil, studiul lui Fredrickson a 
sugerat că aproximativ 80% dintre oameni obţin punctaje 
situate sub acest punct critic. 


Probabil cel mai cunoscut studiu cu privire la acest raport 
pozitiv/negativ este cel al lui John Gottman cu privire la 
căsnicie, prezentat pe larg în cartea lui Malcolm Gladwell, 
Blink? Acesta poate prevedea cu succes, cu o precizie de 
peste 90%, dacă un cuplu abia căsătorit va fi căsătorit sau 


1. Barbara Fredrickson şi Marcial Losada, „Positive Affect and the 
Complex Dynamics of Human Flourishing“, American Psychologist 60, 
nr. 7, 2005, pp. 678-686. Fredrickson și Losada au menţionat că scorul 
pozitiv/negativ (rata pozitivităţii) pentru o populație a fost de 3,2 pentru 
oamenii de succes versus 2,3 pentru oamenii ce nu reușeau. Pentru cea 
de-a doua populaţie, ratele erau de 3,4 versus 2,1. 

2. Malcolm Gladwell, Blink: The Power of Thinking Without 
Thinking, Little, Brown, New York, 2005. V. şi ed. rom. cu titlul Blink. 
Decizii bune în 2 secunde, trad. Irina Henegar, Editura Publica, Bucureşti, 
2011. 

John M. Gottman şi Robert W. Levenson, „The Timing of Divorce: 
Predicting When a Couple Will Divorce Over a 14-Year Period‘, Journal 
of Marriage and the Family, 62, 2000, pp. 737-745. 

divorțat patru până la şase ani mai târziu. El a identificat 
un scor echivalent PQ mediu de 82 pentru căsniciile aflate 
în „dezvoltare“ şi de 41 pentru căsniciile ce se îndreptau 


către despărțire. Rezultatele lui Gottman sunt consistente 
cu punctul critic. 


Robert Schwartz, specialist în psihologie clinică, a confirmat 
şi el descoperirile. Modelele sale matematice, validate cu 
succes în lucrul cu pacienții, au indicat faptul că starea min- 
tală „optimă“ depăşeşte uşor punctul critic, iar stările (medii) 
„normale“ şi stările „patologice“ sunt sub acesta.! 


Surprinzător este faptul că, deşi au utilizat metode diferite 
de măsurare a raportului pozitiv/negativ, aceşti cercetători 
au ajuns la rezultate asemănătoare. Barbara Fredrickson 
oferă un rezumat excelent al cercetărilor ce confirmă feno- 
menul punctului critic în cartea sa revoluționară Positivity: 
Top-Notch Research Reveals the 3-to-1 Ratio That Will Change 
Your Life. 


Vortexul PQ 


Şi munca mea cu persoane şi cu echipe a concordat cu 
punctul critic PQ de 75. Îmi place să folosesc metafora 
vortexului pentru a descrie fenomenul energetic ce apare 
de fiecare parte a acestui punct critic. Sub un PQ de 75, 


1. Robert M. Schwartz et al., „Optimal and Normal Affect Balance 
in Psychotherapy of Major Depression: Evaluation of the Balanced States 
of Mind Model“, Behavioural and Cognitive Psychotherapy, 30, 2002, pp. 
439-450, Schwartz este un psiholog clinician care împarte oamenii în 
trei grupuri: patologici, normali și optimi. Modelele sale matematice au 
anticipat scorurile lor PQ echivalente de 38, 72 şi 81. Acestea au fost 
confirmate empiric de către cercetările sale. 

persoanele sau echipele sunt în mod constant trase înapoi 
de forţele invizibile ale unui vortex net-negativ. Peste un 
PQ de 75, persoanele sau echipele sunt în mod constant 
înălțate de un vortex net-pozitiv. În cazul indivizilor, aceste 
vortexuri îşi au locul în minte. În cazul echipelor, vortexul 
apare în cadrul interacțiunilor dintre membrii echipei. 
Figura 16 este o reprezentare grafică a vortexurilor. 


Ai cunoscut oameni care sunt prinşi într-un asemenea vor- 
tex de negativitate, încât trebuie să munceşti din greu pentru 
a nu fi tras în jos atunci când eşti cu ei? Ai făcut vreodată 
parte dintr-o echipă ale cărei întâlniri te fac să te simți demo- 
ralizat, neliniștit, jenat, suspicios sau defensiv în momentul 
în care intri pe ușă? Îţi aminteşti vreo perioadă în care forța 
negativă a vorbăriei din propria minte a fost atât de mare, 
încât te-a epuizat şi nu ai ştiut cum să o opreşti? 


Dimpotrivă, ai intrat vreodată într-o cameră în care energia 
era atât de pozitivă şi înălțătoare, încât te-ai simțit imediat 
mai bine, mai încrezător şi revigorat? Te poţi gândi la o 
persoană care este înconjurată de un vortex de pozitivitate 
atât de puternic, încât starea ta devine imediat mai bună în 
preajma ei? Ai cunoscut vreodată un lider în a cărui pre- 
zenţă eşti mai înalt cu câțiva centimetri şi ai mai multă 
încredere în tine, indiferent dacă acesta îţi vorbeşte sau nu? 
Îţi poţi aminti un moment în care mintea ta era într-o ase- 
menea stare, încât priveai fiecare provocare şi fiecare obsta- 
col ca pe nişte jocuri distractive sau ca pe nişte oportunități? 
Toate aceste efecte sunt rezultatul vortexului invizibil PQ 
pe care îl manifestă orice persoană sau orice echipă în per- 
manenţă. Acest vortex îţi influenţează, deseori, nivelul ener- 
giei, starea şi perspectiva, fără ca măcar să-ți dai seama. 

Figura 16 
Vortexul PQ 


Scorurile PQ corespunzătoare 
PO = 100 identificate de diverși cercetători 


85 = Echipă: Performanţe ridicate 


82 = Căsnicie: Dezvoltare 


66 = Echipă: Performanţe medii 


Când eşti prins în vortexul net-negativ, va fi nevoie să inves- 
teşti energie în mod constant pentru a-ți menţine capul 
deasupra apei și pentru a nu pierde lucrurile de sub control. 
În vortexul net-pozitiv, te simți înălțat în mod natural, fără 
prea mari eforturi, ca şi cum ai naviga cu vânt din pupa. Dacă 
eşti prins într-un vortex net-negativ — vânt din față — este 

posibil să ajungi oricum la destinație, dar vei folosi mult 
mai mult combustibil şi îți va lua mult mai mult timp. Dacă 
PQ-ul tău sau al echipei tale este mai mic de 75, iroseşti o 
grămadă de energie doar pentru a face față stresului — ener- 
gie pe care, altfel, ai putea să o foloseşti pentru a realiza ceva. 


Doar 20% dintre noi au un PQ mai mare de 75 şi, din această 
cauză, doar 20% dintre oameni şi echipe îşi ating adevăra- 
tul potențial. 


De ce apare vortexul PQ? 


Care este explicaţia existenţei vortexului PQ? De ce apare 
acest efect nonlinear, discontinuu în atât de multe date ale 
unor cercetări diferite? Răspunsul diferă în funcţie de situa- 
rea vortexului PQ în mintea unui individ sau în cadrul unei 
echipe. Să analizăm această diferenţă. 


Vortexul PQ al unui individ 


Există două motive pentru apariţia vortexului PQ. În 
primul rând, felul în care funcţionează creierul uman 
determină procesele sale negative sau pozitive să se auto- 
potenţeze. În al doilea rând, după cum am văzut în capito- 
lele anterioare, atât procesele negative, cât și cele pozitive 
devin profeţii ce se adeveresc în lumea externă. Ele gene- 
rează rezultate ce conferă forță procesului iniţial negativ sau 
pozitiv al creierului care le-a produs. Şi acest lucru poten- 
ţează vortexul. 


Creierul uman este astfel structurat încât să realizeze două 
funcţii primare: supravieţuire și dezvoltare. În situaţii de 
supraviețuire, Creierul Supraviețuitor preia controlul, con- 
centrându-se în primul rând asupra lucrurilor negative şi 

asupra pericolelor ce-ţi ameninţă supraviețuirea fizică şi emo- 
țională. În situații de dezvoltare, Creierul PQ caută oportu- 
nităţi de a crește, descoperi, explora, crea, de a experimenta 
uimirea şi aprecierea și de a-şi atinge întregul potențial. 


Când PQ-ul este mai mare sau egal cu 75, Creierul PQ deţine 
în cea mai mare parte controlul, iar Creierul Supravieţuitor 
îşi face treaba în fundal. În momentele de dezvoltare tiparele 
gândurilor Înţeleptului sunt pe prim-plan, iar Sabotorii trec 
pe plan secund. Când PQ-ul este sub 75, situația este inversă. 


Odată adoptat unul dintre cele două „programe“, supravie- 
țuire sau dezvoltare, sunt activate mai multe regiuni ale 
creierului, susținându-se şi întărindu-se reciproc şi ducând 
la apariția efectului de vortex. De exemplu, rolul amigdalei 
este să ne facă să ne simţim în siguranță sau în pericol. 
Odată ce aceasta stabileşte că există un pericol real, creierul 
adoptă în primul rând programul de supravieţuire. Acest 
lucru duce la un şuvoi de evenimente neurochimice, prin- 
tre care şi eliberarea cortizonului, hormonul stresului. Puţini 
oameni realizează că atunci când intri în programul „luptă 
sau fugi“, mintea — nu doar corpul — îşi îndreaptă întreaga 
atenţie într-o singură direcţie. Începe să caute în mod selec- 
tiv semnalele negative ale pericolului, ignorând semnalele 
pozitive ale oportunității. 


În programul de supravieţuire, dezvoltarea ocupă un loc 
secundar. Deşi pot apărea multe oportunităţi pentru o tre- 
cere la programul pozitiv al dezvoltării, creierul, care se 
concentrează doar pe un anumit lucru, este incapabil să le 
înregistreze şi să profite de ele; acesta este unul dintre aspec- 
iele ce susțin vortexul negativ. Negativitatea reprezintă, prin 
urmare, un mecanism al creierului, care se autopotențează 

şi se autoadevereşte. Odată ce îi cazi pradă, simți atracţia 
acestui vortex ce nu-ți mai permite să-i scapi. 


Vestea bună este că şi pozitivitatea se autopotențează şi se 
autoadeverește. Emoţiile pozitive eliberează serotonină şi 
dopamină în creier, aceste substanţe chimice având efecte 
multiple. Ne fac să ne simţim bine. Revigorează centrele de 
învățare din creier, ce ne ajută în organizarea, păstrarea şi 
utilizarea noilor informaţii. Susțin crearea şi menţinerea 
mai multor conexiuni neuronale, care, la rândul lor, ne ajută 
să gândim mai rapid, să fim mai pricepuţi când vine pdl 
de rezolvarea unor probleme complexe, ce presupun o ima- 


leptului. Odată ajunşi în vortexul pozitiv, apare o atracție 
ce ne ajută să ne înălțăm și să rămânem acolo. 


Vortexul PQ al echipei 


O echipă al cărei PQ este mai mic de 75 este și ea blocată s 

vortexul net-negativ. Un factor-cheie în funcționarea acestui 

vortex este sistemul neuronilor-oglindă. Neuronii-oglindă ai 

creierului nostru se asigură că ne comportăm ca nişte diapa- 

zoane unii cu alții, imitând în mod inconştient şi automat 
celelalte creiere din jur. Cea mai vizibilă manifestare a acestui 
lucru este căscatul atunci când vedem pe cineva căscând sau 
faptul că ne trec fiori atunci când vedem că o persoană îndură 
dureri fizice. Manifestarea mai puţin vizibilă ţine de energie, 
de stare şi chiar de nivelurile PQ, ce pot fi contagioase. De 
exemplu, este mai probabil ca Sabotorii tăi să iasă imediat la 
iveală dacă o persoană te abordează într-un moment în care 
este condusă de propriul ei Judecător. 

Să spunem că Jane are un PQ mediu de 70, iar John are un 
PQ mai mic, de 30. Întrebarea este, cine ar imita pe cine în 
timpul unei întâlniri dintre cei doi? S-ar întâlni la mijloc şi 
ar prezenta amândoi un PQ de 50? Oare Jane l-ar deter- 
mina pe John să se ridice la 60 sau John ar trage-o în jos pe 
Jane, la un comportament specific unui PQ foarte scăzut? 


Există doi factori care ne ajută să stabilim răspunsul. Unul 
ţine de statutul şi de forța relativă a fiecărui individ. Dacă 
Jane este şefa lui John, este mai probabil ca acesta să fie 
ridicat de ea decât ca ea să fie trasă în jos de el. Un alt factor 
ține de ceea ce eu numesc „raza vortexului“. Aceasta este 
analoagă forței personalităţii unei persoane. Vortexul anu- 
mitor persoane, fie el pozitiv sau negativ, are o rază mică şi 
nu îi afectează foarte mult pe ceilalți. Alții au o rază mare 
a vortexului. Ştim cu toţii oameni al căror vortex negativ 
poate distruge energia oricărei camere în care intră. Pe de 
altă parte, cunoaştem și persoane al căror vortex pozitiv are 
o rază atât de mare, încât luminează străzile pe care păşesc. 


Într-o echipă formată din oameni cu scoruri PQ şi raze ale 
vortexurilor PQ diferite, în cele din urmă, echipa ajunge la 
un PQ colectiv, asemenea unei camere pline de pendule 
care, într-un final, ticăie sincronizat. Neuronii noştri oglindă 
sunt responsabili pentru acest efect de contagiune. 


Un adevărat lider, sau o persoană care lucrează bine în 
echipă, ştie cum să transforme PQ-ul colectiv al unui grup, 
ducându-l la valori de peste 75, astfel încât fiecare membru 
să evolueze, ajungând probabil să dovedească un compor- 
tament specific unui PQ mai ridicat decât cel pe care l-ar 
avea de unul singur. La asta ne referim atunci când spunem 
că o persoană „scoate la iveală ce-i mai bun în ceilalți“. 
Dacă Peter are un PQ de 60, este posibil să manifeste mai 

puţine tendinţe specifice Sabotorilor şi să aibă un Înțelept 
mai puternic în interacţiunile cu o echipă cu un PQ ridicat. 
Atunci când merge acasă, va reveni la un PQ de 60 în inter- 
acţiunile cu familia sa. Cunosc oameni care sunt atât de 
inspirați de dinamica dominată de un PQ ridicat a echipei 
din care fac parte, încât se consideră mai împliniţi când vine 
vorba de viaţa profesională decât de cea personală. Se simt 
mai bine în propria piele şi lasă să iasă la iveală o versiune 
mai bună a propriei persoane în cadrul unei astfel de echipe 
decât pe cont propriu. 


Dacă faci parte dintr-o echipă, întreabă-te: în mod normal 
te simţi inspirat sau tras în jos atunci când interacționezi 
cu membrii ei? Îți poți adresa aceeaşi întrebare şi cu privire 
la căsnicia ta sau la relaţia cu copiii sau părinţii. 


De ce 75 şi nu 50? 


Este posibil să te întrebi: de ce nu este un PQ de 50 suficient 
pentru a crea un vortex PQ net-pozitiv? La un PQ de 50, 
există un element negativ pentru fiecare element pozitiv, în 
timp ce la un PQ de 75 există trei elemente pozitive pentru 
fiecare element negativ. De ce avem nevoie de acest raport 
de trei la unu? Motivul este reprezentat de înclinația creie- 
rului spre supravieţuire şi de felul în care funcționează Cre- 
ierul Supravieţuitor, concentrându-se asupra părții negative 
şi amplificând-o, ignorând sau nerecunoscând partea pozi- 
tivă. Până la urmă, lucrurile ce ne pun în pericol supravie- 
ţuirea sunt negative, nu pozitive. Dacă nu contracarezi cu 
trei lucruri pozitive fiecare lucru negativ din mintea ta, din 
cadrul echipei sau al relaţiilor tale, vei simţi cum eşti tras în 
jos de vortexul net-negativ. 

Limita superioară a PQ-ului 


Modelul matematic al lui Marcial Losada a scos la iveală o 
limită superioară a pozitivităţii echivalentă unui scor PQ 
de 92. În interpretarea mea, această descoperire înseamnă 
că un nivel minim de negativitate este inevitabil şi, în fapt, 
Chiar util. Ţin să subliniez acest minim, astfel încât să nu le 
oferim Sabotorilor scuza de care au nevoie pentru a reîn- 
cepe să ne convingă că ne sunt prieteni. Dacă am folosi 
analogia corpului fizic, am spune că, deşi ar trebui să urmă- 
rim evitarea durerii, este foarte important ca organismul 
nostru să fie capabil să o simtă. De exemplu, dacă atingi o 
plită încinsă, vei simţi temporar durere. Această durere este 
un semnal vital pentru tine că trebuie să iei mâna de acolo. 
Dacă nu ai simţi această durere, ţi-ai putea arde foarte tare 
mâna înainte să-ți dai seama că trebuie să o mişti. 


Este normal să simți neliniște, mânie, ruşine, vină, deza- 
măgire şi multe alte sentimente negative din când în când. 
Acestea te trezesc la realitate şi-ţi spun că trebuie să fii atent. 
Problema cu Sabotorii este că vor să te facă să te simți tot 
timpul așa. Vor să ţii în continuare mâna pe plită, să conti- 
nui să simți mânia, vina, dezamăgirea, neliniştea. În schimb, 
trebuie să învăţăm să trecem la perspectiva Înţeleptului la 
scurt timp după ce durerea ne atrage atenţia, trecând la 
sentimente pozitive. Necesitatea acestei cantități minime 
de sentimente negative este motivul pentru care cred că 
PQ-ul are o limită superioară. 


Canalul PQ 


Dacă te uiţi la TV şi urmăreşti canalul patru, programul ce 
rulează pe canalul cinci este invizibil pentru tine, devenind 

însă vizibil odată ce treci pe canalul respectiv. În mod simi- 
lar, energia şi informaţia puternice încapsulate de vortexul 
PQ pot deveni mai vizibile pentru tine odată ce înveţi să 
accesezi canalul prin intermediul căruia energia, emoțiile 
şi tonul sunt comunicate. Acesta este Canalul PQ. 


Canalul PQ este foarte diferit de mai vizibilul „Canal de date“, 
prin care comunicăm fapte şi detalii. Avem tendința de a 
accesa doar Canalul de date, însă orice interacţiune dintre 
două persoane transmite simultan informaţii atât pe Canalul 
de date, cât şi pe Canalul PQ. După cum vom vedea în capi- 
tolele următoare, informaţiile de pe Canalul PQ sunt deseori 
mai importante când vine vorba de leadership, dezvoltarea 
relațiilor, motivare, inspiraţie şi vânzări. Marii lideri, părinţi, 
educatori, mentori şi oameni de vânzări ştiu acest lucru. 


Figura 17 


Cele două canale de comunicare 


CANALUL DE DATE 


Detalii 


Energie 
Emoţii 


Ton 


Pentru a ilustra, Bob, colegul tău, ar putea fi genul de tip 
care spune mereu „Sunt bine“ pe Canalul de date, de fiecare 

dată când îl întrebi cum se simte. Însă, prin tonul și energia 
sa, vizibile pe Canalul PQ, este posibil să transmită un 
vortex de negativitate, un strigăt de ajutor, o nevoie de 
recunoaștere sau resentimente faţă de un conflict nesolu- 
ţionat cu tine. Dacă nu ai acces la acel canal, nu vei observa 
ceea ce se întâmplă de fapt în relaţia ta cu Bob. Acelaşi 
lucru poate fi valabil și când vine vorba de echipa ta, cli- 
enţii tăi, soțul sau copilul tău. Ceea ce spun oamenii repre- 
zintă o mică parte din ceea ce comunică de fapt, în cadrul 
oricărei interacțiuni. 


Dacă înveţi să accesezi Canalul PQ acest lucru are o influ- 
ență importantă asupra eficienţei tale în interacţiunile cu 
ceilalți. Şi, desigur, Creierul PQ ştie cel mai bine să se conec- 
teze la Canalul PQ. 


ÎNTREBARE 


Gândeșşte-te la o relaţie importantă. Dacă ar fi să 
numeri interacțiunile în care s-a făcut schimb de ener- 
gie pozitivă sau negativă între tine şi cealaltă per- 
soană, raportul ar fi în mod normal de cel puțin trei 
elemente pozitive la unul negativ? 


PARTEA A VI-A 
APLICAŢII 


În partea a VI-a, îţi voi prezenta numeroasele aplicaţii ale 
celor trei strategii PQ, prin care îţi poți dezvolta viața pro- 
fesională și personală. 


Capitolul 9 prezintă, pe scurt, o gamă largă a acestor 
aplicaţii. 


Capitolele 10, 11 şi 12 includ fiecare un studiu de caz deta- 
liat care să-ţi ofere o imagine clară despre felul în care poţi 
pune în practică lucrurile pe care le înveţi. Capitolul 10 
urmărește povestea unui lider care schimbă soarta com- 
paniei sale învățând, mai întâi, să-și crească propriul PQ 
şi, mai apoi, pe cel al echipei. Capitolul 11 prezintă poves- 
tea unui cuplu aflat în toiul unui conflict serios și felul în 
care învaţă să transforme acel conflict într-o oportunitate 
de a-şi întări relaţia. Acest studiu de caz cuprinde şi o dis- 
cuţie despre reducerea conflictelor din cadrul echipelor. 
Capitolul 12 urmăreşte o echipă de vânzări ce aplică prin- 
cipiile PQ în domeniu. Conţine, de asemenea, o analiză 
cu privire la aplicarea PQ în motivarea şi influențarea 


oamenilor, în general. 


CAPITOLUL 9 


Aplicaţii în viața profesională 
şi personală 


CREŞTEREA PQ-ULUI ARE NUMEROASE APLICAŢII. 
În acest capitol, vom studia pe scurt aplicarea tehnicilor PQ 
când vine vorba de team-building, echilibrul dintre viața 
profesională şi viața personală, creşterea copiilor, imbună- 
tăfirea performanţelor, rezolvarea problemelor complexe, 
găsirea unui scop și a unui sens în viață, munca și traiul cu 
persoane dificile, sănătatea și dieta, managementul stresu- 
lui şi contribuţia la dezvoltarea altor oameni. 


Team-building 


PQ-ul unei echipe nu este în mod obligatoriu PQ-ul mediu 
al persoanelor ce formează grupul. Un mare lider poate 
forma o echipă cu un PQ ridicat, compusă din membri cu 
PQ-uri medii. Acest lucru înseamnă că membrii respectivei 
echipe resimt o pozitivitate mai mare alături de echipă 
decât în afara ei. În sens invers, poți avea o echipă cu un PQ 
scăzut, formată din persoane cu PQ-uri mai ridicate care 
nu reuşesc să scape de atracția nefastă a vortexului net-nega- 
tiv al membrilor care își lasă liberi Sabotorii. 

Majoritatea taberelor și activităților tradiționale de team-build- 
ing creează în cadrul unei echipe o euforie şi o pozitivitate 
de scurtă durată, care dispar la scurt timp după eveniment. 
Acest lucru se întâmplă pentru că aceste activități utilizează 
procese artificiale menite să-i forţeze pe oameni să acţioneze 
în manieră pozitivă şi să-şi îndepărteze temporar Sabotorii. 
De exemplu, când participi la un concurs alături de un 
coleg de echipă pe care nu-l suporţi, nu poţi decât să lași 
deoparte pentru moment disprețul față de acesta şi să cola- 
borezi cu el pentru a face faţă provocării respective. Este 
posibil să ai parte de un moment înălțător de parteneriat, 
care să te facă să te simți minunat. Problema este că Sabo- 
torii răi se ascund în spatele mediului artificial creat al 
taberei. Sabotorul nu a fost identificat sau slăbit pentru 
totdeauna. Şi nici Înțeleptul nu a fost dezvoltat. Nu ridici 
o ganteră grea de câteva ori şi consideri că ai un corp bine 
lucrat pe viață. Dacă Judecătorul tău îți disprețuia colegul 
înaintea taberei, acel dispreț va reveni probabil într-o altă 
formă curând după încheierea acesteia. 


În Capitolele 1 şi 8 am discutat despre cercetările care arată 
o puternică legătură între PQ şi performanţe. Pentru a dez- 
volta un PQ de echipă ridicat într-o manieră sustenabilă 
este necesară o dublă concentrare: (1) ajută membrii echipei 
să-şi mărească PQ-urile individuale; (2) antrenează echipa 
să fie atentă la Canalul PQ în timpul interacțiunilor din- 
tre membri. 


Pentru a-i ajuta pe oameni să se concentreze asupra Cana- 
lului PQ în timpul interacțiunilor din echipă, uneori le adre- 
sez următoarea întrebare: „Dacă un extraterestru care nu 
înţelege limba noastră ar fi martor la interacțiunea dintre 
Kathy şi Karl, ar considera-o un schimb de energie pozitivă, 

de energie negativă sau neutră?“ Extraterestrului i-ar fi mai 
ușor să se concentreze pe energia invizibilă a Canalului PQ, 
pentru că nu ar fi distras de procesarea informațiilor şi 
detaliilor comunicate pe Canalul de date. 


De exemplu, Kathy s-ar putea întoarce spre Karl ca să-l 
întrebe: „Karl, ce a condus la acea greşeală în proiect?“ Într-o 
echipă cu un PQ ridicat, atunci când Kathy adresează această 
întrebare, ea foloseşte Creierul PQ şi perspectiva Înţelep- 
tului. Ea Explorează și este cu adevărat curioasă în legătură 
cu ceea ce nu a mers bine, pentru a putea învăța din asta sau 
pentru ca echipa să poată găsi o soluţie inovatoare prin care 
să evite astfel de lucruri în viitor. Extraterestrul ar fi observat 
energia și emoțiile curiozităţii şi explorării de pe Canalul 
PQ, provenite atât din partea lui Kathy, cât şi a lui Karl. 


Într-o echipă cu un PQ scăzut, Kathy ar fi putut spune exact 
aceleași cuvinte folosind Canalul de date. „Karl, ce a condus 
la acea greşeală în proiect?“ Cu toate acestea, în mintea lui 
Kathy s-ar fi aflat Judecătorul, rostind aceste cuvinte. Pe 
Canalul PQ, extraterestrul vizitator ar fi detectat disprețul 
sau dorința de a găsi vinovatul transmise de Kathy şi, poate, 
încercarea de a se apăra din partea lui Karl. Foarte probabil, 
Judecătorul lui Kathy ar fi declanșat automat Sabotorii lui 
Karl. Oricine ar fi fost atent la Canalul PQ ar fi observat acel 
schimb de energie şi ar fi simțit vortexul net-negativ din 
cadrul echipei. 


Putem îmbunătăți doar ceea ce observăm. Schimbul de infor- 
maţie realizat pe Canalul PQ le permite oamenilor să înceapă 
să se elibereze din vortexul negativ în mod colectiv, în loc să 
fie victimizaţi în mod constant de forța sa invizibilă. 

Observarea Canalului PQ este mai uşoară dacă toți mem- 
brii echipei aplică una sau mai multe dintre cele trei strategii 
PQ pentru a-şi dezvolta PQ-urile individuale. În următoa- 
rea tabără de team-building, alocă puţin timp discuţiilor 
referitoare la conceptele PQ şi roagă fiecare persoană să-și 
identifice Sabotorii. Înaintea unor astfel de tabere, anumiţi 
lideri îşi fac griji în privinţa a una-două persoane mai difi- 
cile, neatente sau care ezită să-şi recunoască propriile 
defecte. Din moment ce nu sunt analizate defectele fiecărui 
individ în parte, toată lumea se implică în discuţia referi- 
toare la PQ. Până în prezent, nu am întâlnit niciodată un 
membru al vreunei echipe care să susţină că nu are Sabotori 
şi să refuze să-i identifice în timpul taberelor. 


Imaginează-ţi ce impact important are identificarea de către 
membrii echipei a felului în care își dau singuri cu stângul 
în dreptul, făcând acelaşi lucru și în cazul echipei. Închipuie-ţi 
cum ar fi dacă ar face acest lucru fără a simţi ruşine, vină, 
remușcări sau nu ar avea tendinţe defensive. Forța conver- 
saţiilor PQ îi poate ajuta să devină mai buni, în loc să se 
concentreze pe felul în care ar trebui să-şi schimbe altcineva 
comportamentul. Acest lucru ajută o echipă să treacă de la 
Creierul Supraviețuitor colectiv la Creierul PQ colectiv. 


Pentru a profita de avântul oferit de creşterea PQ-ului echi- 
pei şi după terminarea taberei, eu îi rog pe membrii acesteia 
să adauge un scurt raport PQ la şedinţele săptămânale de 
grup. Fiecare membru contribuie cu câteva puncte referi- 
toare la succesele şi eşecurile avute în săptămâna prece- 
dentă din punct de vedere al dezvoltării PQ-ului. Printre 
acestea se pot număra momentul în care Sabotorii lor le-au 
pus beţe-n roate și cel în care s-au folosit cu succes de puterile 
Înţeleptului şi au salvat situaţia. Atât poveştile referitoare 

la succese, cât şi cele referitoare la eşecuri contribuie la învă- 
țăturile dobândite de fiecare membru al echipei şi la anga- 
jamentul de a continua antrenamentul PQ. Ţine minte că 
este nevoie de exerciţii zilnice pentru a fi în formă din punct 
de vedere fizic, dar şi pentru a-ţi dezvolta PQ-ul. Includerea 
raportului PQ în discuţiile săptămânale ale echipei asigură 
păstrarea unui PQ ridicat al grupului suficient timp pentru 
a-şi creşte scorul PQ și a experimenta un vortex net-pozitiv. 

Odată ce se întâmplă acest lucru, PQ-ul ridicat al echipei 
se va menţine de la sine. 


Pentru a creşte chiar mai mult PQ-ul propriu, multe echipe 
importante din domenii diverse, precum cel industrial, de IT 
şi bancar, îşi încep întâlnirile mai lungi cu anumite exerciții 
de activare a Creierului PQ. Acestea le oferă energie tuturor, 
aducând Înțeleptul la comandă şi reducând la tăcere ep 
Sabotorilor. (Descarcă fişiere audio ce îţi oferă îndrumările 
necesare de pe www.Positivelntelligence.com.) 


Echilibrul viață profesională-viață personală 


Echilibrul viață profesională-viaţă personală este deseori 
perturbat din punctul de vedere al alocării timpului pentru 
muncă versus pentru familie sau alte proiecte personale. 
Deşi este întotdeauna utilă o alocare mai echilibrată a tim- 
pului, îți poţi îmbunătăţi instantaneu echilibrul dintre viața 
profesională şi cea personală folosindu-te de Creierul PQ 
atunci când întreprinzi orice activitate. Abordarea PQ a 
acestui echilibru se concentrează nu doar asupra duratei, 
dar, chiar mai important, asupra calității timpului petrecut 
făcând ceea ce este important pentru tine. 


Atunci când discut cu copiii sau cu soții persoanelor pe care 
le consiliez, aceştia se plâng deseori că smartphone-ul 

persoanei respective este precum favorita regelui în relaţia 
lor şi primeşte mai multă atenţie decât ei atunci când sunt 
împreună. Deşi petrec mult timp unii cu alţii, impactul aces- 
tuia asupra relației lor nu este unul pozitiv. O oră petrecută 
cu soţul sau cu copilul, în timp ce foloseşti Creierul PQ şi 
eşti pe deplin prezent, are un impact pozitiv în mult mai 
mare măsură asupra relaţiei decât o întreagă săptămână 
petrecută cu ei în timp ce eşti afectat de Sabotori şi de gălă- 
gia mintală. Amintește-ţi că semnalele de pe Canalul PQ 
sunt mai importante pentru relația ta decât semnalele de pe 
Canalul de date. Mulţi dintre noi obişnuim să le spunem 
celor dragi că îi iubim pe Canalul de date, dar ceea ce comu- 
nicăm pe Canalul PQ transmite tot atâta iubire şi grijă cât 
ar transmite citirea unei liste de cumpărături. 


Încearcă să foloseşti Creierul PQ cu oamenii care contează 
cu adevărat pentru tine pentru doar cinci minute şi vei 
vedea influenţa incredibilă pe care o are asupra relaţiilor 
tale. Dacă îi imbrăţișezi, simte-le respiraţia şi chiar bătăile 
inimii cât timp faci asta (un exercițiu PQ, trei respiraţii). 
Dacă îi priveşti, priveşte-i cu adevărat. Au pupilele micşo- 
rate sau dilatate? Cum se schimbă culoarea ochilor? Le 
sclipesc ochii în timp ce discutaţi? Dacă le spui că îi iubeşti, 
simţi cu adevărat căldura acestui sentiment în inimă atunci 
când rosteşti cuvintele? 


PQ-ul poate contribui la echilibrul dintre viața profesională 
şi cea personală şi în alte feluri. Atunci când Înțeleptul tău 
deţine controlul, nu ai nevoie de o vacanţă de două săptă- 
mâni pentru a-ți reîncărca bateriile. În afara cazului în care 
ai lucrat într-o mină, spărgând pietre, epuizarea de care 
suferi nu este fizică, ci pur mintală. Iar epuizarea mintală 
este cauzată de Sabotori. Înțeleptul nu ştie nimic despre 

asta! Poți scăpa de această problemă imediat, ori de câte ori 
treci la utilizarea Creierului PQ. Probabil ştii deja cum func- 
ționează lucrurile — ai primit vreodată un telefon de la o 


persoană dragă de care îți era tare dor, care te-a făcut să uiţi 
instantaneu de epuizare? 


Pe lângă îmbunătăţirea calității timpului petrecut în afara 
serviciului, dezvoltarea PQ-ului duce la economisirea de 
timp la birou, oferindu-ți posibilitatea de a aloca mai multă 
energie activităților exterioare. Nebunia realizării mai mul- 
tor sarcini deodată, marea dependență a secolului XXI, 
nu este, de fapt, la fel de productivă și eficientă ca realizarea 


unui singur lucru o dată, susținută de mai calmul şi concen- 
tratul Creier PQ. 


Un grup de cercetători de la Stanford a dovedit recent că 
oamenii care obișnuiesc în mod regulat să îndeplinească 
mai multe sarcini în acelaşi timp, prin intermediul a diferite 
fluxuri de informaţii electronice, nu sunt atenți, nu dețin con- 
trolul asupra propriei memorii şi nu fac trecerea de la o înda- 
torire la alta atât de bine ca persoanele care preferă să rezolve 
problemele rând pe rând.! „Am încercat să aflăm la ce se 
pricep mai bine, dar nu am reuşit“, a declarat profesorul Eyal 
Ophir, principalul autor al studiului. „Le place irelevanța“, a 
adăugat profesorul Clifford Nass, unul dintre cercetători? 


Acesta a continuat: „Practic toți oamenii care îndeplinesc 
mai multe sarcini simultan cred că se pricep de minune la 


4 LE Eyal Ophir, Clifford Nass şi Anthony D. Wagner, „Cognitive Control 
in Media Multitaskers“, Proceedings of the National Academy of Sciences 
106, nr. 37, august 2009, pp. 15583-15587. 


2, Adam Gorlick, „Media Multitaskers Pay Mental Price, Stanford 
Study Shows“, Stanford Report, Universitatea Stanford, 24 august 2009. 

asta. Iar una dintre marile descoperiri pe care le-am făcut 
este următoarea: de fapt, nu pricep deloc. Se pare că ei nu 
stăpânesc niciun aspect al acestui proces... atenţia le este 
distrasă în mod constant. Au o memorie foarte dezorgani- 
zată... Ne temem că astfel se formează indivizi care sunt 
incapabili să gândească corect şi clar.“ 


Această ciudată strălucire în care este învăluit obiceiul rea- 
lizării mai multor sarcini simultan nu este singura presu- 
punere falsă a Sabotorilor ce duce la irosirea de timp la 
serviciu. De exemplu, dacă Judecătorul porneşte de la prin- 
cipiul „nu există câştig fără suferință”, ai putea ignora solu- 
ţiile mai simple sau ai putea considera că acestea nu vor 
funcţiona. Sau Hiperambiţiosul tău ar putea să te convingă 
că dacă munceşti mai mult vei obţine automat mai mult. 
Dar acest lucru nu este adevărat; dincolo de un anumit 
nivel de încărcare cu sarcini şi stres, productivitatea scade 
dramatic, acest lucru însemnând că ajungi să munceşti mai 
mult şi să produci mai puţin. Acest lucru se întâmplă în 
parte şi pentru că stresul crescut alimentează Sabotorii și 
revigorează Creierul Supravieţuitor. După cum am văzut, 
acesta din urmă este optimizat pentru pericole iminente, 
nu pentru productivitate susținută. 


Creşterea copiilor 


Majoritatea dintre noi ne chinuim prea mult în calitate de 
părinţi, pentru că nu ne ocupăm corect de copiii noștri. Mun- 
cim neîncetat pentru a-i determina să înveţe şi să obţină note 


1. „Interview: Clifford Nass“, Frontline: Digital Nation, accesat 
pe 10 ianuarie 2012, http:// www.pbs.org/wgbh/pages/frontline/digital- 
nation/interviews/nass.html+2. 

bune, ca să poată intra la şcoli de renume, pentru a excela în 
carieră, pentru a-şi găsi partenerii potriviţi etc. Credem că 
aceste realizări îi vor face fericiţi. Problema este că majoritatea 
oamenilor pe care i-am consiliat şi care au atins toate aceste 
obiective nu erau neapărat foarte fericiţi, ci duceau nişte vieți 
extrem de stresante, fiind afectaţi de Sabotori puternici. Dacă 
fericirea şi liniştea sufletească sunt ceea ce-ţi doreşti de fapt 
durată ar trebui să fie de a-i ajuta să construiască fundaţia care 
le va permite să fie fericiţi: PQ-ul. 


Ca tată, prioritatea mea este să mă asigur că ambii mei copii 
îşi formează PQ-uri ridicate — mult peste 75 — înainte să 
ajungă la 18 ani şi să plece de acasă. Având un Creier PQ 
puternic, vor putea să acceseze în continuare cunoştinţele 
importante ale Înţelepţilor lor după ce părăsesc locuința 
părintească. Cu siguranță, odată ce pleacă, drumurile lor 
vor cunoaşte multe cotituri. Este posibil să afle după câțiva 
ani că şi-au ales specializarea greşită în facultate. Sau s-ar 
putea rătăci pentru un timp, luând note proaste sau chiar 
renunțând la studii. Este posibil să sufere după prima lor 
relație sau să eşueze lamentabil la primul loc de muncă. Viaţa 
îşi urmează cursul şi, oricât de vigilenți am fi ca părinţi, nu 
îi putem apăra. Însă, cu ajutorul Înţelepţilor lor, vor reuşi să 
transforme toate aceste circumstanțe negative, eşecuri şi gre- 
şeli în daruri şi oportunități. Vor putea să continue să evo- 
lueze, simțindu-se în același timp fericiţi şi împăcaţi. 


Desigur, acest lucru nu înseamnă că am neglijat celelalte 
domenii pe care ar trebui să se concentreze părinţii, ci am 
învățat să nu îmi mai fac griji în privinţa lor. Acestea sunt 
importante, dar nu atât de mult pe cât este ajutorul oferit 

copiilor pentru a-i învăţa să-şi controleze propriile minți şi 
să-şi acceseze cunoștințele profunde. 


Cum se materializează această abordare în viața de zi cu zi? 
Soţia mea şi cu mine profităm de orice ocazie pentru a le 
reaminti copiilor noștri să-şi facă exerciţiile PQ, încercând 
să ajungă la o sută. De exemplu, în timpul cinei uneori le 
atragem atenţia copiilor şi îi rugăm să realizeze câteva exer- 
ciţii PQ, concentrându-se pe următoarele înghiţituri. 
Uneori facem cu toţii acest lucru, închizând ochii timp de 
câteva repetări, pentru un impact mai puternic. Mai obiş- 
nuim să luăm pe rând cuvântul și să împărtășim trei lucruri 
din timpul zilei pentru care suntem recunoscători. Recu- 
noştinţa, desigur, este un sentiment al Înţeleptului, iar acest 
exercițiu îl întăreşte. 


Atunci când ne jucăm cu mingea în parc, uneori fac o 
pauză şi îmi rog fiul să închidă ochii şi să facă câteva exer- 
ciţii, concentrându-se asupra tuturor senzaţiilor date de 
mănuşa de baseball din mâna lui, precum textura, tempe- 
ratura şi greutatea. Sau îl rog să simtă greutatea corpului 
său susținută de picioare. Sau briza pe faţă. Sau felul în care 
i se dilată şi i se contractă pieptul sau abdomenul în timpul 
câtorva respiraţii. Când o luăm de la capăt cu aruncatul și 
prinsul mingii, îl rog să facă un exercițiu, observând felul 
în care mingea se învârteşte prin aer până ajunge în mănușa 
lui şi apoi să simtă cu adevărat impactul şi sunetul produs 
atunci când o loveşte. Prima dată când a făcut acest lucru 
fiul meu a fost uimit să vadă micile particule de praf ce s-au 
ridicat din mănuşă atunci când a fost lovită de minge. A înce- 
tat să se mai foiască și a adoptat o poziţie fizică mai armo- 
nioasă aproape instantaneu. 

Învățăturile pe care le oferi copiilor tăi cu privire la Înţelept 
şi la Sabotori au o influență de durată. Poate la început vei 
limita totul la o discuţie despre un Sabotor general, în loc 
să vorbeşti despre Judecător şi despre Sabotorii complici. 
Chiar şi la zece ani, copiii sunt perfect capabili să înțeleagă 
şi să utilizeze acest concept. Fiul clientului meu, care îşi 
numise Judecătorul „Dezordonatul“, avea doar 11 ani atunci 
când tatăl său îi descrisese conceptul. 


Odată ce îţi înveți fiica structura de bază referitoare la 
Înţelept versus Sabotor, poți transforma multe dintre pro- 
vocările sale zilnice în oportunități de consiliere şi de sus- 
tinere a respectivului concept. În loc să-i impui să facă A 
în loc de B, ai putea să o întrebi care sunt vocile din mintea 
sa ce susțin fiecare alegere. Arată-i copilului tău că există 
întotdeauna voci și alegeri diferite şi că există consecințe 
pentru fiecare. Permite-i să urmeze influențele Sabotorilor 
şi să suporte consecințele, atât timp cât realizezi o analiză 
finală în care nu-i cauţi vină şi transformi situaţia într-o 
oportunitate pentru a învăţa. În acest fel, nu încerci să-ți 
mai controlezi copilul, ci îl ajuţi să-şi dezvolte PQ-ul, lucru 
extrem de important. 


Îmbunătăţirea performanţelor 


Îţi poţi îmbunătăți substanțial performanțele sportive dez- 
voltându-ţi Creierul PQ şi slăbind Sabotorii. Am experi- 
mentat pe propria piele, într-un mod surprinzător, acest 
lucru. În copilărie, nu am pus nici măcar mâna pe o rachetă 
de tenis. La Stanford, inspirat de reputația nemaipomenită 
a programului de tenis al universităţii, am decis să iau lecţii. 
Cu toate acestea, după doi ani de exercițiu mă situam încă 

la un nivel al jocului scăzut spre intermediar şi am decis să 
renunţ. Eram frustrat de slabele progrese făcute. 


Cincisprezece ani mai târziu, într-o vacanţă de vară, un 
prieten ce juca destul de bine tenis mă tot îndemna să joc 
cu el. După ce l-am avertizat de mai multe ori că nu am pus 
mâna pe o rachetă de tenis de cincisprezece ani, nu eram 
la nivelul lui şi l-aş fi plictisit teribil, am fost de acord să joc. 
Odată ce am început, am fost uimit de propriile perfor- 
manţe. Jucam la un nivel net superior celui la care jucam 
cu ani în urmă. Prietenul meu mi-a spus că este impresionat 
de precizia jocului și a loviturilor mele. Mi-am dat seama 
că în cei cincisprezece ani care trecuseră Creierul meu PQ 
devenise foarte puternic, iar Sabotorii pierduseră din forță. 
Asta însemna că îmi puteam îndrepta întreaga atenţie asu- 
pra mingii, plasei, rachetei şi asupra a ceea ce muşchii mei 
reţinuseră ca fiind o lovitură perfectă. Nu existau Sabotori 
care să mă determine să-mi fac griji cu privire la perfor- 
manțele mele sau să-mi distragă atenţia cu alte gânduri sau 
sentimente. Îmbunătăţirea tehnicii mele de joc meu a fost 
incredibilă și complet neașteptată. 


Data viitoare când practici sportul preferat, promite-ţi să 
faci câte exerciții PQ poți înainte de joc și în timpul aces- 
tuia. Încearcă să simți temperatura, textura sau greutatea 
bâtei sau a rachetei pentru câteva respiraţii, să urmăreşti 
mişcarea mingii în timp ce se îndreaptă spre tine, să simţi 
briza pe faţă sau să-ţi observi, pur şi simplu, respiraţia cât 
de des poţi în timpul jocului. Atunci când auzi vocile 
Sabotorilor necăjindu-te în legătură cu performanţele tale, 
continuă să îi etichetezi şi să îi ignori. 


Sportivii care sunt pe val şi-au accesat puterile PQ. Poves- 
tesc cum au simțit dintr-odată un calm şi o relaxare profunde, 

o încetare a gălăgiei mintale şi o concentrare perfectă asupra 
mingii şi asupra coșului sau asupra oricărui alt element al 
jocului. Concentrarea este atât de puternică, încât aproape 
că au trăit întreagă experiență cu încetinitorul şi au putut 
chiar anticipa intuitiv ce urma să se întâmple. Toate acestea 
sunt experienţe ale Creierului PQ. Astfel de sportivi, de cele 
mai multe ori, nu ştiu cum au ajuns în respectivul punct sau 
cum să reproducă experienţa. Dar acum tu ştii. 


Rezolvarea problemelor complexe 


Ai simțit vreodată cum ceața care îți acoperă mintea se 
ridică şi ştii, dintr-odată, răspunsul la o problemă com- 
plexă? Acestea sunt momentele în care Creierul PQ reu- 
şeşte să treacă, în cele din urmă, de mintea rațională încâlcită 
şi de zgomotul de fundal, şi-ţi arată calea. Majoritatea 
oamenilor trăiesc astfel de momente în timp ce fac duş, 
exerciţii fizice sau plimbări în natură. Acest lucru se întâm- 
plă pentru că astfel de activităţi, ce implică numeroşi sti- 
muli fizici, te fac să-ți concentrezi atenția asupra senzațiilor 
fizice, activând Creierul PQ şi reducând la tăcere Sabotorii. 
Acum ştii cum să ai parte de momente de claritate atunci 
când îți doreşti. 


Oamenii de știință din domeniul IT lucrează cu două tipuri 
de calculatoare: calculatoare secvențiale, care acționează 
mai mult asemenea emisferei stângi, şi calculatoare cu algo- 
ritmi paraleli, care acţionează mai mult asemenea emisferei 
drepte (partea a Creierului PQ). Fiecare metodă se adresează 
altui tip de probleme. Unele dintre cele mai complexe şi 
profunde întrebări îşi pot găsi răspunsul doar utilizând 
procesul paralel al Creierului nostru PQ. 

În cazul unui calculator secvențial, lucrurile se întâmplă 
rând pe rând şi progresul este secvențial. De exemplu: „A 
este rapid și scump; B este încet şi ieftin. Pentru mine viteza 
nu contează; banii da. Prin urmare, ar trebui să optez pen- 
tru B.“ Aceasta este o problemă de calcul secvențial. Implică 
mai mulți pași individuali de aplicare a logicii unor date, 
iar răspunsul este întotdeauna acelaşi. Majoritatea calcula- 
toarelor pe care le utilizăm sunt seriale și se aseamănă cu 
funcţiile creierului nostru stâng. 


Un calculator cu un mod de procesare a informaţiei paralel 
procesează simultan o cantitate de date infinit superioară, 
pe căi paralele, şi este capabil să descopere tipare și să tragă 
concluzii de care un proces serial nu s-ar putea apropia. 
Supercomputerele puternice operează în paralel, asemenea 
Creierului PQ. 


Multe dintre deciziile pe care trebuie să le luăm sunt prea 
complexe pentru a fi reduse la factorii concreți şi limitați 
de care procesul secvențial al emisferei stângi se poate 
ocupa. Cu cine ar trebui să te căsătoreşti, pe cine ar trebui 
să angajezi, ce viziune ar trebui să stabileşti pentru echipa 
ta, care este chemarea ta în viață, care ar putea fi următoa- 
rea ta descoperire creativă — toate acestea sunt probleme 
complexe ce necesită acţiunea paralelă a Creierului PQ pen- 
tru a primi răspunsuri optime. 


Datorită creierului tău rațional poți fi deștept, dar Creierul 
PQ te face înțelept. În timp ce mintea raţională se limitează 
doar la informaţii pe care le cunoşti şi pe care ți le amin- 
teşti, Creierul PQ poate accesa biblioteca mult mai bogată 
ce conţine toate lucrurile pe care le-ai trăit sau învăţat vre- 
odată, inclusiv lucrurile de care este posibil să nu-ţi dai 
seama conştient. Atunci când îţi oferă un răspuns, nu va ști 

să-ţi spună cum a ajuns la el, din moment ce a folosit, în 
mare măsură, procesarea paralelă şi potrivirea tiparelor. 
Aici îşi are rădăcinile cunoaşterea Înțeleptului tău. Tot aici îşi 
au sursa instinctele și intuiţia. 


Dacă te-ai convins vreodată singur să angajezi pe cineva în 
ciuda instinctului tău, pentru că în teorie părea perfect şi 
îndeplinea toate criteriile, doar pentru ca persoana respec- 
tivă să eşueze într-o perioadă scurtă, ştii de ce trebuie să-ți 
foloseşti Creierul PQ pentru a lua o hotărâre finală când 
vine vorba de astfel de decizii. 


Numeroși oameni de ştiinţă și lideri povestesc despre felul 
în care, iniţial, nu au ajuns la marile lor descoperiri şi inven- 
ţii prin gândire strictă şi rațională. Mai degrabă, descope- 
ririle incredibile li s-au arătat într-o sclipire de inspirație şi, 
abia apoi, a urmat munca dificilă a culegerii datelor şi a 
dovezilor raționale ce le susțineau. Thomas Edison chiar a 
transformat acest lucru într-o rutină. A observat că ideile 
celor mai importante invenţii ale sale i-au venit în minte 
Chiar înainte să adoarmă. Aşa că stătea pe un scaun, ținând 
o bilă de oţel în mână, până când moţăia. Când era pe 
punctul de a adormi, strânsoarea îi slăbea şi bila de oțel 
cădea pe podea, trezindu-l. Atunci nota orice idee cât de cât 
interesantă ce-i venea în minte. Această tehnică avea succes 
pentru că, în intervalul scurt dintre trezie și somn, Creierul 
PQ este dominant. 


Există, bineînţeles, metode mai simple şi mai practice decât 
cea a lui Edison, pentru a accesa înțelepciunea şi creativi- 
tatea Creierului PQ. În cazul meu, ori de câte ori încerc să 
rezolv o problemă complexă sau să descopăr o soluție crea- 
tivă importantă, apelez la un antrenament PQ de 15 minute, 
pentru a-mi activa complet Creierul PQ. Apoi mă gândesc 

cu calm la întrebarea respectivă, pentru că stresarea minții 
printr-o gândire prea concentrată este metoda Creierului 
Supravieţuitor de abordare a problemelor. Media mea este 
de unu la trei, adică, în general, trebuie să fac acest lucru de 
cel mult trei ori înainte de a descoperi răspunsul. Încearcă 
câteodată să faci așa şi tu — este chiar distractiv. 


Găsirea scopului şi a sensului 


Am stabilit că este rolul Creierului PQ să răspundă între- 
bărilor mai complexe şi profunde. Și ce ar putea fi mai pro- 
fund decât întrebările referitoare la misiune, scop şi sens? 
Iar răspunsul la astfel de întrebări îţi poate fi oferit de 
Creierul PQ. 


Există două abordări diferite când vine vorba de găsirea 
sensului şi a scopului în viața personală şi profesională. Una 
este schimbarea modului în care faci lucrurile, asigurându-te 
că te foloseşti de Creierul PQ atunci când acţionezi. A doua 
este să schimbi ceea ce faci. Le vom analiza pe ambele. 


Elevii unui bătrân şi înţelept profesor l-au întrebat odată 
pe acesta cum i se schimbase viața de când cunoscuse ilu- 
minarea. După ce s-a gândit cu calm câteva minute, a răs- 
puns: „Înainte să cunosc iluminarea, tăiam lemne şi căram 
apă.“ A făcut o pauză, ținându-i pe elevii săi în suspans. 
„Acum că am cunoscut iluminarea, tai lemne şi car apă.“ 


Ideea este că felul în care percepi momentul actual are mult 
mai puţină legătură cu ceea ce faci și mult mai multă cu felul 
în care o faci. Pentru a fi mai clar, are legătură cu utilizarea 
Creierului PQ sau a Creierului Supravieţuitor în rezolvarea 
unei sarcini. 

Acest lucru poate fi ilustrat şi cu ajutorul unei cercetări extrem 
de interesante realizate de psihologul Amy Wrzesniewski 
şi colegii săi. Aceştia au descoperit că oamenii îşi percep 
munca în trei feluri: ca pe un serviciu, ca pe o carieră sau 
ca pe o chemare. Mai important chiar, au descoperit că felul 
în care oamenii percep munca este mai mult o problemă 
de alegere şi perspectivă decât de muncă în sine. 


În cercetările realizate asupra oamenilor de serviciu din spi- 
tale, mai mulți angajați îşi considerau munca un serviciu şi 
o simțeau plictisitoare și lipsită de sens. Alţii însă apreciau 
exact aceeași muncă ca fiind semnificativă şi interesantă. 
Aceştia îşi abordau munca în manieră mai creativă, inter- 
acționând mai mult cu asistentele, cu pacienții şi cu vizi- 
tatorii acestora, mândrindu-se cu rolul lor de a-i face pe 
pacienţi şi pe angajaţii spitalului să se simtă mai bine şi con- 
ferind în mod activ o semnificaţie slujbei lor aparent umile. 


În mod similar, într-un studiu referitor la 24 de asistenţi 
administrativi cu slujbe aproape identice, aproape o treime 
îşi considerau munca un serviciu, o altă treime, o carieră 
şi o alta, o chemare. 


Acest lucru înseamnă că te poți ajuta pe tine şi pe ceilalţi, 
conferind exact aceleiaşi munci o semnificaţie mult mai 
importantă, fără a fi necesar să schimbi munca în sine. Poţi 


modifica felul în care îţi faci munca activând Creierul PQ 
şi Înțeleptul. 


A doua manieră în care îi poţi conferi sens slujbei tale este 
să schimbi efectiv ceea ce faci. Acest lucru nu înseamnă 
neapărat să schimbi slujba sau rolul — ar putea însemna să 
faci altceva în sfera slujbei sau a rolului tău actual. 

Puterea de Orientare a Înţeleptului este foarte relevantă 
când vine vorba de aflarea a ceea ce ar trebui să faci diferit la 
slujba sau în rolurile actuale. Aplică jocul puterii „O privire 
din viitor“ cât de des poți pentru a primi îndrumare de la 
busola ta internă. De exemplu, dacă eşti manager, întreabă-te: 
„Cum mi-aş dori să fi îndeplinit acest rol dacă aş privi îna- 
poi în timp la finalul carierei?“ Adresarea unei astfel de 
întrebări te-ar putea ajuta să decizi că, pentru implinirea ta 
pe termen lung, ar putea fi mult mai important să-i ajuţi pe 
membrii echipei tale să se dezvolte. Această realizare pa 
putea determina să te ocupi în mai mică măsură de micro- 
management sau să creezi un echilibru mai bun între rezol- 
varea problemelor pe termen scurt şi utilizarea lor pentru 
a-i determina să evolueze într-o manieră durabilă. 


În anumite circumstanțe, ţi-ai putea da seama că aus 
schimbarea felului în care îţi îndeplineşti rolul actual, nici 
modificarea a ceea ce faci în cadrul acelui rol nu determină 
o coordonare suficientă cu busola ta interioară. Dacă aşa 
stau lucrurile, ai putea lua în calcul posibilitatea găsirii unui 
nou serviciu sau chiar a unei noi cariere. Dar, din aperi- 
ența mea, majoritatea oamenilor găsesc soluții muljumi- 
toare fără a fi necesar să se aventureze departe de locul în 
care se află deja. 


Dacă te întrebi ce opțiune să urmezi, răspunsul se află în 
Creierul tău PQ. Apelează la un antrenament PQ de 15 
minute pentru a-ți energiza pe deplin Creierul PQ epoi 
adresează-ți cu calm întrebarea mai profundă. După câteva 
încercări, Înțeleptul tău îți va oferi răspunsul. 

Lucrul şi conviețuirea cu persoane dificile 


De acum, am învăţat să folosim un alt limbaj atunci când 
vorbim despre persoanele „dificile“: sunt oameni care au 
Sabotori foarte puternici. Cum lucrezi şi cum convieţuieşti 
mai eficient cu astfel de persoane? 


Inteligența Pozitivă îți oferă patru strategii-cheie pentru a 
face acest lucru: 


1. Nu-ţi mai alimenta Sabotorii. Aminteşte-ţi că 
Sabotorii unei persoane au tendința de a activa 
Sabotorii altora. Prin urmare, este foarte probabil 
ca Sabotorii celeilalte persoane să-i fi activat pe ai 
tăi, care, la rândul lor i-au energizat chiar mai mult 
pe ceilalți, creând un cerc vicios. Trebuie să între- 
rupi acest cerc împiedicându-i pe Sabotori să preia 
controlul atunci când te afli în prezenţa celeilalte 
persoane. Intensifică-ţi eforturile de etichetare și 
ignorare a propriilor Sabotori sau fă exerciţii PQ, 
atunci când observi Sabotori străini în acţiune. 


2. Alimentează-le Înţelepții. De asemenea, nu uita 
că Înțeleptul unei persoane energizează, în gene- 
ral, Înțeleptul celeilalte. Când te afli în prezența 
persoanei dificile, intensifică-ți eforturile de a te 
concentra pe Înţelept. Adoptarea perspectivei 
acestuia înseamnă să te întrebi cum poți trans- 
forma personalitatea dificilă a respectivei persoane 
într-un dar și o oportunitate, în loc să fii deranjat 
de aceasta. Ai putea, de asemenea, sugera un joc 
al puterii Înţeleptului pentru a schimba dinamica 
interacțiunii. De exemplu, ai putea să le întrerupi 

comentariile sugerându-le abordarea „Da...şi....“ 
în cadrul unei discuţii generatoare de idei. 


3. Ajută-i să-și descopere Sabotorii. Majoritatea 


oamenilor ar reacționa defensiv dacă le-ai spune 
că sunt conduşi de Judecător, Victimă, Evitant sau 
un alt Sabotor. Însă ar putea reacţiona mai bine 
dacă le-ai împărtăși beneficiile descoperirii pro- 
priilor Sabotori şi le-ai stârni interesul în privința 
puterii pe care ar avea-o realizarea unei descope- 
riri similare şi în cazul lor. Această carte, sau site-ul 
conex, i-ar putea ajuta să înțeleagă că Sabotorii 
sunt un fenomen universal şi că nu ar trebui să le 
fie ruşine să le recunoască existența. Chiar mai 
puternice ar fi observarea şi recunoaşterea esenței 
Înţeleptului, ascunsă de aceşti Sabotori. Spune-le 
despre oportunităţile pe care le întrevezi pentru ei, 
în cazul în care îşi accesează puterile Înţeleptului. 


Când este posibil, împărtăşeşte-le cadrul PQ oame- 
nilor aparținând unui grup, mai degrabă decât 
individual. De exemplu, toți membrii unei echipe, 
familii sau clase ar putea evalua și discuta despre 
propriii Sabotori împreună. Acest lucru este util 
din două motive: în primul rând, nimeni nu se simte 
exclus şi, în al doilea rând, crește PQ-ul întregului 
grup, asta însemnând că fiecărei persoane aparţi- 
nând acestuia îi va fi mai uşor să menţină un PQ 
ridicat. Acest lucru se întâmplă datorită puterii 
energetice invizibile a vortexului PQ. 


po 


. Limitează-le Sabotorii. Dacă strategiile anteri- 
oare nu sunt posibile, ca ultimă soluție poți măcar 
limita răul făcut de Sabotorii persoanei dificile, 

stabilind nişte graniţe în jurul lor. Permite-le Sabo- 
torilor acesteia să-şi facă de cap în cadrul unei 
delimitări înguste şi bine definite. De fapt, îi dai 
ceva de lucru Sabotorului pentru a-i utiliza şi con- 
suma energia într-o zonă mai redusă. 


De exemplu, i-ai putea oferi Judecătorului o zonă 
îngustă în care să se simtă superior; să-i oferi Domi- 
natorului un lucru mic pe care să-l poată controla 
total în cadrul unui proiect mai mare; să-i permiţi 
Maniacului să realizeze un mic proiect în maniera 
sa perfecționistă şi exigentă; sau să negociezi cu 
Hiperambiţiosul nişte granițe clare pentru timpul 

petrecut în familie, în afara cărora poate exagera 
cu munca așa cum îi place. Desigur, aceasta este o 


strategie extremă, pentru că nu reduce forța fun- 
damentală a Sabotorului. 


Cu aceste patru strategii poți munci şi trăi mai eficient ală- 
turi de oamenii ce au Sabotori puternici. În plus, încearcă 
să activezi compasiunea Înţeleptului tău față de aceste per- 
soane. Închipuie-ţi ce greu trebuie să le fie să trăiască sub 
influența acestor Sabotori. Nu s-au născut aşa, iar Înţelepții 


lor încearcă să iasă din umbra Sabotorilor şi le-ar fi util 
ajutorul Înțeleptului tău. 


Sănătatea şi dieta 


În Capitolul 1, am vorbit despre cercetări ce dovedesc că 
PQ-urile mari conduc la: niveluri scăzute ale hormonilor ce 
determină stresul, funcții îmbunătăţite ale sistemului imu- 
nitar, reduceri ale răspunsurilor extreme la stres, presiunea 
sanguină mai scăzută, dureri mai mici, răceli mai puţine, 

somn mai bun şi probabilitate mai mică de diabet şi infarct. 
Am mai spus și că respectiva cercetare a relevat o creştere 
a longevităţii cu circa zece ani. 


O dietă sănătoasă şi moderată este în mod clar asociată şi 
cu sănătatea mai bună. Experții sunt de acord că, pentru 
majoritatea oamenilor, mâncatul exagerat nu are nicio legă- 
tură cu senzaţia de foame. Motivele pentru care mâncăm 
mai mult decât e necesar sunt în general psihologice, nu 
fizice. Suntem plictisiți, sau neliniştiţi, sau anxioşi, sau nefe- 
riciţi, aşa că apelăm la mâncare. Mâncatul linişteşte tem- 
porar aceste sentimente şi oferă, într-o oarecare măsură, 
distragerea atenţiei sau plăcere, pe post de antidot. 


Creierul PQ combate aceste dinamici în două feluri. În 
primul rând, atunci când acesta este activat, nu te vei simţi 
plictisit, sau neliniștit, sau anxios, sau nefericit. Nu va mai 
exista un gol ce trebuie umplut cu mâncare. În al doilea 
rând, fiecare îmbucătură pe care o înghiţi cu atenție îţi va 
oferi mult mai multă plăcere decât zece astfel de înghiţituri 
făcute când eşti condus de Creierul Supravieţuitor, asta 
însemnând că ai nevoie de mult mai puţină mâncare pentru 
a satisface aceeaşi dorință de plăcere. 


Când cineva doreşte să scape de kilogramele în plus, nu îl 
sfătuiesc să urmeze o anumită dietă sau să mănânce un 
anumit tip de mâncare. Eu merg la sursa problemei şi le cer 
să-mi promită un singur lucru: să mănânce cu atenție. Să se 
angajeze să facă minimum zece exerciţii PQ la fiecare masă. 


Relaţia oamenilor cu alimentele se schimbă atunci când 
încep să mănânce în acest fel. Aproape instantaneu mărtu- 
risesc că se hrănesc mult mai lent şi resimt o plăcere mai 
mare, reuşind în acelaşi timp să-şi observe şi să-şi slăbească 

Sabotorii, ce au determinat problemele de alimentaţie de 
la bun început. 


Controlul stresului 


Stresul de orice fel este generat de Sabotori. Sub influența 
Înțeleptului, te concentrezi asupra realizării lucrurilor ce 
trebuie făcute, dar nu te stresezi în privința rezultatelor. Ştii 
că orice s-ar întâmpla în final, vei putea transforma respec- 
tivul lucru într-un dar și într-o oportunitate. Acest lucru 
este valabil şi pentru marile eşecuri sau greşeli. Închipuie-ţi 
cum scade stresul tău dacă te implici total şi urmăreşti cu 
pasiune scopul dorit, fără a te atașa de rezultate. Acesta este, 
desigur, un paradox ce le dă bătăi de cap Sabotorilor tăi şi 
pe care doar Înțeleptul îl înţelege. El ştie că este mai probabil 
să atingi țelul dorit dacă nu consideri că, în ultimă instanță, 
fericirea şi succesele tale depind de acesta. 


Cu toate că strategiile ce reduc forța Sabotorilor şi întăresc 
Înțeleptul reduc fiecare stresul şi neliniştea, te poți baza şi 
pe cea de-a treia strategie de întărire a Creierului PQ. Acesta 
este incapabil să simtă stresul, aşa cum Creierul Supravie- 
țuitor este incapabil să simtă pacea. Dacă îţi întărești şi 


activezi Creierul PQ, vei simți linişte în toiul celor mai mari 
furtuni ale vieții. 


Un CEO pe care l-am consiliat odată, pasionat de navigaţie, 
asemăna noua sa experienţă a calmului din timpul situați- 
ilor de criză cu găsirea unei ancore. Spunea că se simțea ca 
şi cum şi-ar fi petrecut toată viața pe post de căpitan al unei 
nave fără ancoră, călătorind pe mări neliniștite, îngrozit de 
fiecare pâlc de nori. Odată cu întărirea Creierului PQ, spu- 
nea că deține o ancoră pe care o poate arunca oricând: 

simţea o liniște adâncă, până şi în toiul celor mai crâncene 
furtuni. „Nu mai sunt în permanență îngrijorat în privința 
a ceea ce va aduce următoarea furtună“, spunea el, dând 
glas unui sentiment comun celor ce-și dezvoltă PQ-ul. 


Cum să-i ajuţi pe ceilalţi să se dezvolte 


În fiecare an, se cheltuiesc miliarde de dolari pe traininguri 
şi dezvoltare. La şase luni de la încheierea celor mai com- 
plexe cursuri, menite să îmbunătăţească fie abilităţile de 
leadership, inteligența emoţională, abilităţile de vânzări, fie 
serviciile oferite clienților, mulți participanți abia îşi mai 
amintesc ce au învăţat și nu prea pot spune ce anume s-a 
schimbat. Majoritatea acestor traininguri se concentrează 
asupra competenţelor de nivel înalt, ignorând Sabotorii 
ascunși. De exemplu, în cadrul workshopurilor de mana- 
gement al conflictelor, oamenii învață despre abilitatea de 
a asculta activ şi se concentrează pe ascultarea mai atentă a 
celor din jur. Problema este că dacă neplăcutul Judecător 
este ignorat, foarte curând va anula orice beneficii generate 
de ascultarea activă. Abilităţile tale astfel dobândite în acest 
domeniu ar putea deveni chiar un instrument utilizat de 
Judecător pentru a obţine dovezi mai solide împotriva per- 
soanei celeilalte. După cum mi-a spus odată un lider: „Dacă 
eşti un nesimțit la începerea acestor cursuri, vei fi un nesim- 
tit şi la terminarea lor, doar că vei fi mai periculos pentru 
că vei şti mai bine cum să ascunzi acest lucru.“ 


În Capitolul 12, vom vedea că un agent de vânzări ce utili- 
zează tehnici specifice pozitivităţii, dar nu simte cu adevă- 
rat sentimente pozitive (cu alte cuvinte, Sabotorii lui nu 
sunt combătuţi), îşi va pune în pericol nu doar vânzarea, 


ci şi sănătatea fizică. Tehnicile gândirii pozitive au reacţii 

adverse dacă sunt învățate fără a aborda negativitatea 
ascunsă a Sabotorilor. 


Dacă vrei să-i ajuţi pe ceilalți să se dezvolte într-o manieră 
semnificativă şi durabilă, cel mai bine este să începi cu trai- 
ningul PQ. Altfel, este ca şi cum ai planta o grădină superbă, 
lăsând liberi prin ea melcii lacomi. 


Alte aplicaţii 


După cum îţi poţi imagina, putem aplica modelul PQ ori- 
cărei provocări importante din domeniul personal şi pro- 
fesional. Sper că vei alege să faci acest lucru și că le vei 
împărtăşi şi altora ceea ce ai învățat, astfel încât să putem 
construi o comunitate mai mare, folosindu-ne de inteligența 
noastră colectivă. Accesează www. Positivelntelligence.com 
pentru a-ți împărtăși descoperirile şi cunoştinţele, dar şi 
pentru a profita de experiențele altora. 


ÎNTREBARE 


Numeşte domeniul în care te simți cel mai inspirat 
să utilizezi abordarea PQ. Ce ar însemna și cum s-ar 
manifesta succesul în acest domeniu? 


CAPITOLUL 10 


Studiu de caz: Cum să te orientezi 
şi cum să-ţi îndrumi echipa 


„ABUZURILE VOR CONTINUA PÂNĂ CÂND STAREA 
morală se îmbunătăţeşte.“ Această expresie anecdotică, deşi 
aparent exagerată, este foarte aproape de adevăr. 


Am avut recent o întâlnire cu un director executiv extrem 

de optimist şi sincer care încerca de luni întregi, cu oare- 

care succes, să crească PQ-ul echipei sale. Când am discutat 

abordarea sa, în mintea acestuia s-a aprins numaidecât un 
beculeţ. Îndemnase lumea la o pozitivitate mai ridicată, în 
primul rând dovedind o mare frustrare vizavi de negativi- 
tatea prezentă. Se concentra însă prea mult pe pedepsirea 
negativităţii şi petrecea foarte puţin timp bucurându-se sau 
aplicând pozitivitatea. În mod necugetat, imita şi potența 
însăşi energia Sabotorului cu care încerca să lupte. 


Acest paradox este deseori evident nu doar în cazul lideri- 
lor, ci şi al părinţilor, al educatorilor şi al soților care încearcă 
în mod disperat să-și determine copilul, elevul sau parte- 
nerul să adopte o conduită mai pozitivă. Un lider, părinte, 
profesor sau soţ, ce doreşte să determine un comportament 
caracteristic unui PQ ridicat la o altă persoană trebuie să 

adopte mai întâi chiar el respectivul comportament. Este 
la fel de probabil ca Înțeleptul unei persoane să activeze 
Înţelepții altora, cum Sabotorii unei persoane activează 
Sabotorii altora. 


Povestea lui Frank 


În Capitolul 1, ţi-am împărtăşit o versiune prescurtată a 
poveştii lui Frank, pentru a-ţi prezenta beneficiile Inteli- 
genţei Pozitive. Acum că ai învățat despre cadrul şi instru- 
mentele PQ, iţi pot oferi versiunea din spatele cortinei a 
acestei poveşti. Acest lucru vă va ajuta atât pe tine, cât şi pe 
alţii să aplicaţi corect acest model. 


După cum ne amintim, Frank era directorul executiv al 
unei companii cotate la bursă. În timpul Marii Crize din 
2008, m-a sunat pentru a stabili o întrevedere urgentă. 
Când ne-am întâlnit, am fost surprins de cât de mult părea 
să fi îmbătrânit în ultimul an în care nu-l mai văzusem. 
După o scurtă introducere, mi-a spus că fusese într-atât de 
afectat de pierderile recente suferite de acţiunile companiei 
sale, încât izbucnise în lacrimi în faţa fiicei sale în vârstă de 
zece ani. Aceasta ajunsese să-l îmbărbăteze și să-i spună că 
totul va fi bine. Se simţise ruşinat și vinovat pentru că rolu- 
rile în familie ajunseseră să se inverseze. 


Din cauza mândriei şi încrederii în compania sa, Frank nu 
îşi diversificase investiţiile și ajunsese să-şi vadă întreaga 
avere, reprezentată în mare parte de acțiunile firmei, scă- 
zând cu aproape două treimi în şase săptămâni. Nu putea 
dormi bine şi îşi petrecea nopțile chinuit de gânduri, de 
teamă, de regret, de ruşine și de vinovăţie, pricinuite de 

căderea liberă în care se afla compania şi impactul pe care 
urma să-l aibă aceasta asupra familiei şi angajaţilor săi. 


După ce am empatizat cu Frank şi l-am asigurat că l-am 
ascultat, i-am spus că, în ciuda crizei, tot stresul său actual 
era generat de propria minte şi cauzat de Sabotori. Pe şer- 
veţelul de pe masa cafenelei în care discutam, i-am schițat 
perspectiva şi cele cinci forţe ale Înțeleptului şi i-am spus 
că acestea îl pot ajuta să transforme această situație într-un 
dar şi într-o oportunitate. 


Pentru a-l ajuta pe Frank să depășească scepticismul, 
am început să-i spun povestea armăsarului (vezi paginile 
106-107), pentru a ilustra perspectiva Înţeleptului. I-am 
sugerat că situaţia sa era similară celei a fermierului căruia 
i se furase calul, iar Judecătorul era cel ce spunea că asta e 
rău, rău, rău, lucru ce era o minciună. Frank nu era convins, 
aşa cum se întâmplă adesea atunci când Judecătorul şi-a 
exercitat din plin atribuţiile în timpul unei crize impor- 
tante. Bărbatul nu putea înţelege cum să privească acea 
situaţie teribilă ca pe un dar şi ca pe o oportunitate, 


Am insistat să nu ne continuăm conversaţia până când nu 
găsea cel puţin trei scenarii în care situația sa putea fi trans- 
formată într-un dar (metoda Celor trei daruri). S-a chinuit, 
încercând fără prea mare tragere de inimă. Mi-a vorbit 
despre posibilitatea de a fi obligat să se pensioneze antici- 
pat, având mai multă grijă de el şi petrecând mai mult timp 
cu soţia şi copiii. Când l-am rugat să mai găsească şi alte 
posibilități, mi-a spus că poate concedierile care se impu- 
neau i-ar fi oferit şansa de a scăpa de angajaţii ineficienţi 
din companie, formându-și o echipă mai puternică. La exem- 
plul final, mi-a spus că poate ar ajunge, în cele din urmă, o 
persoană mai relaxată, având în vedere că deja se adeverise 

cel mai negru coşmar al său. Mi-am dat seama că Judecă- 
torul lui Frank avea o influență puternică asupra sa şi că, 
în cel mai bun caz, aș putea doar diminua siguranța Jude- 
cătorului că această situaţie era una negativă. 


L-am întrebat pe Frank cum se descurcau cei din echipa sa 
de conducere şi mi-a răspuns că, în mod previzibil, erau la 
fel de stresaţi şi se simțeau descurajaţi de întorsătura luată 
de evenimente. După cum mă aşteptam, Frank a obținut 
un scor PQ redus, de doar 43, în timp ce echipa sa a obținut 
54. În mod clar, cu toții trăiau sub controlul Sabotorilor lor 
de când scăzuse prețul acţiunilor companiei. Erau traşi în 
jos de forțele puternice ale vortexurilor net-negative indi- 
viduale şi de grup. 


La început, progresele făcute de Frank în direcția realizării 
celor o sută de exerciţii PQ zilnice au fost reduse. A fost de 
acord să-mi trimită un e-mail la finalul fiecărei zile şi să-mi 
spună cum se descurcase. În prima zi a făcut patruzeci de 
exerciţii. A doua zi, cinci. În mod normal, exersa doar în 
timpul ritualului său matinal, înainte de a fi prins de vor- 
texul net-negativ din restul zilei. După cea de-a doua zi, nu 
am mai primit niciun semn de la el pentru un timp, în care 
a uitat cu totul de exerciţii. 


În cea de-a şasea zi, mi-a trimis un e-mail foarte entuziast, 
Se hotărâse să facă niște exerciții în timpul prânzului. Închi- 
sese ochii pentru a se concentra pe câteva înghiţituri din 
sandviciul său cu curcan și era uimit de cât de mult îi influ- 
ența acest lucru experiența trăită în timpul mesei. I se părea 
că, pentru prima dată, simţea textura şi spongiozitatea 
pâinii atunci când mușca din ea, senzaţia picantă a muşta- 
rului ce-i atingea limba, numeroasele sunete generate de 
mestecat și felul în care toţi mușchii gurii lucrau. Nu-i venea 

să creadă că până atunci nu fusese atent la această simfonie 
a gusturilor şi a senzaţiilor, îndesând alimentele în gură cu 
mintea în altă parte şi mâncând pe pilot automat. Experi- 
enţa durase doar un minut. 


L-am felicitat pentru descoperirea făcută și i-am scris: 
„Dacă există atâta plăcere, bucurie şi descoperiri într-un 
amărât de sandvici cu curcan, închipuie-ți de câte poţi avea 
parte în fiecare etapă a zilei!“ 


În urma acestei descoperiri, Frank a lăsat deoparte scepti- 
cismul. A crescut rapid la douăzeci și treizeci de exerciţii 
pe zi, ajungând curând la o sută. I-am spus că este pregătit 
să prezinte viziunea Înţeleptului la întâlnirile sale cu con- 
ducerea firmei. 


Atunci când le-a vorbit membrilor echipei sale despre per- 
spectiva Înţeleptului, de acceptare a tuturor lucrurilor ca 
daruri şi oportunități, Joe, directorul său financiar, un tip 
foarte practic, a susținut că acceptarea situației nefericite 
în care se aflau ca pe un dar ar conduce la negare, la lipsa 
acţiunii şi la un declin continuu. „Nu poți conduce o com- 
panie cântând «Ce va fi va fi!»“ zise el în zeflemea. 


Pregătit pentru un astfel de scepticism, Frank a prezentat 
o propunere asupra căreia căzuserăm împreună de acord. 
Pentru cel puţin trei luni, aveau să înceapă fiecare din întâl- 
nirile de luni ale echipei de conducere cu întrebarea urmă- 
toare: „Ce trebuie să facem astfel încât, în trei ani, să putem 
afirma că actuala criză a fost cel mai bun lucru ce i se putea 
întâmpla companiei noastre?“ Această frază sugera o pro- 
feţie orientată spre acţiune, ce avea să se adeverească, mai 
degrabă decât o abordare pasivă şi fatalistă. Aceasta a slăbit 

suficient scepticismul lui Joe, cât să fie de acord să acționeze 
în acest sens. 


În acest punct, Kathy, vicepreşedintele departamentului de 
marketing, s-a alăturat discuţiei şi ne-a mărturisit că deja 
se simţea mai energizată şi optimistă, doar gândindu-se că, 
poate, situaţia actuală nu era un fiasco teribil, ci un dar 
ascuns. Ceilalți membri ai echipei au început să-și exprime 
şi ei părerile, într-un amestec de entuziasm şi scepticism, 
fiind de acord să încerce perspectiva Înţeleptului. 


Într-o întâlnire ulterioară, membrii echipei au fost de acord 
să se supună unor evaluări individuale ale Sabotorilor. 
Fiecare persoană şi-a descris Sabotorii şi felul în care aceş- 
tia îi stăteau în cale. Bineînţeles, a fost o acțiune întreprinsă 
cu jumătate de inimă, pentru că Judecătorii se împotriveau 
întregului proces. Cu toate acestea, impactul lui era unul 
puternic. Frank a spus că toată lumea a fost surprinsă şi 
uşurată atunci când Joe a recunoscut că principalul lui 
Sabotor era Dominatorul, ce fusese activat din cauza stre- 
sului ridicat. Cu toții încercaseră să-i spună lui Joe în anii 
trecuți că era prea autoritar, iar acum recunoștea, într-un 
final, acest lucru. 


Membrii echipei au fost de acord să facă o sută de exerciții 
în fiecare zi și să realizeze rapoarte despre progresele, suc- 
cesele şi eșecurile înregistrate în cadrul întâlnirilor săptă- 
mânale. Între timp, eu mi-am continuat lucrul individual 
cu Frank, pentru a-l ajuta să-și crească PQ-ul. Cu cât acesta 
făcea mai multe progrese în accesarea propriilor puteri ale 


Înţeleptului, cu atât era mai probabil să-şi ajute echipa să 
facă acelaşi lucru. 


În timp, am activat toate cele cinci forțe ale Întele tului, 
p. P 
pentru a ajuta la redresarea situației. 

Empatizează 


Judecătorul lui Frank îl torturase din momentul n ge 
acțiunile companiei sale scăzuseră în Valoare. Criticile 
variau, dar veneau toate de la Judecător: „Ce e în neregulă 
cu tine? Ar fi trebuit să ştii mai bine de atât.“; „Eşti un tată 
rău, un soţ rău şi un director rău.“; „Nu eşti pe atât de bun 
pe cât credeai; majoritatea succeselor tale s-au datorat ger 
babil norocului.“ Cel mai probabil, toți membrii echipei 
sale se confruntau cu atacuri similare din partea Judecă- 
torilor lor. 


Când i-am sugerat lui Frank să-şi activeze Empatia Înţe- 
leptului pentru a contracara hărţuielile Judecătorului, acesta 
din urmă a obiectat, aşa cum era de aşteptat. Dacă Frank 
ar dovedi empatie față de sine şi față de ceilalți, ar incuraja 
greşeli similare celor deja făcute. Am discutat și am stabilit 
că aceasta era una dintre marile minciuni spuse de Judecă- 
tor. Empatia față de suferințele actuale nu însemna tolera- 
rea greșelilor ce au contribuit la acestea. 


Pentru a accesa empatia față de sine, i-am cerut lui Brani 
să joace „Vizualizarea copilului“. Judecătorul său era atât 
de insistent, încât Frank nu a reușit să realizeze cete ce-şi 
dorea prin simpla vizualizare. Aşa că i-am sugerat să foloz 
sească o fotografie. A găsit una sub pomul de foci şi s-a 
luminat la față de fericire, blândeţe, uimire şi curiozitate; 
Imaginea întruchipa adevărata esență a lui Eranio ce stătea 
ascunsă în spatele comportamentului său dur şi A fat 
I-am cerut să păstreze o copie a fotografiei pe telefonul i 
mobil şi să o privească în fiecare zi. Frank mi-a mărturisit 
că, făcând acest lucru, i-a fost mai uşor să simtă empatie şi 
apreciere față de sine în momentele acelea dificile. 


2 

Când Frank a discutat despre importanța empatiei cu echipa 
sa, majoritatea colegilor i-au înțeles raționamentul, dar nu 
le-a fost uşor să-şi ofere singuri alinare. Au recunoscut că 
erau duri cu ei înşişi, considerând că acest lucru este impor- 
tant pentru ambiția şi standardele lor înalte. 


pie a spus că unii dintre ei se simțeau puțin ciudat la 
început, când le-a sugerat jocul puterii „Vizualizarea copi- 
lului“. Însă, treptat, au observat legătura dintre acest exer- 
cițiu în aparenţă irelevant şi felul în care reușeau în cele din 
urmă să scape de problemele lor actuale. 


rai e empatiei față de sine, combinată cu exerciţiile PQ 
zilnice le-au întărit, treptat, Înţelepţii, slăbind Judecătorii; 
curând, echipa nu se mai simţea atât de lipsită de speranță. 


Explorează 


Frank este un mare fan al cărții Good to Great.! În acest 
bestseller, autorul Jim Collins discută despre o practică a 
marilor companii pe care el o numeşte „autopsie nevi- 
novată“. Aceasta se referă la explorarea deschisă a celor 
întâmplate, pentru a învăța din acestea. Această abordare 
nu trebuie să „caute vinovați“ pentru că, altfel, descoperirile 
făcute sunt limitate de prezenţa Judecătorului şi de încli- 
naţia acestuia de a afla cine este de vină. Deseori, evităm o 
explorare amănunţită a ceea ce s-a întâmplat, pentru că 


1. Jim Collins, Good to Great: Wh: ? 
s : Why Some Companies Make the Leap... 
and Others Dont, HarperBusiness, New York, 2001. V. şi ed. tie 


titlul Excelenţa în afaceri, trad. Eugen Dami ishi 
E ap gen Damian, Curtea Veche Publishing, 

prezența Judecătorului face acest proces prea dureros sau 
prea supărător. 


Pentru a se asigura că urma să efectueze cu adevărat o 
„autopsie ce nu caută vină“, echipa lui Frank trebuia să-şi 
intensifice puterea de a Explora a Înţeleptului, așa că au fost 
de acord să joace jocul puterii „Antropologul entuziast“. 
Acest lucru i-a ajutat să-și țină la distanţă Judecătorii şi să-şi 
dea seama că, după mulți ani de mari succese, ajunseseră să 
fie prea siguri de sine şi să nu mai fie cu adevărat curioşi. 
Ştiau prea multe și nu mai gândeau cu „mintea începătoru- 
lui“, ce stă la baza puterii de a Explora. Mai exact, încetaseră 
să mai asculte semnalele subtile ce le fuseseră transmise de 
către clienţi cu privire la timpurile schimbătoare. În cazul 
lor, succesul dusese la o încredere excesivă. 


Membrii echipei au fost de acord ca fiecare dintre ei, inclu- 
siv Frank, să sune un client pe care îl pierduseră şi să-i ceară 
să poarte o discuţie aprofundată cu privire la cele ce se întâm- 
plaseră. L-am întrebat pe Frank ce părere aveau colegii lui 
despre aceste conversații, iar el a recunoscut că nimeni nu 
era încântat. I-am explicat că forța de Explorator a Înţelep- 
tului avea să reprezinte o experiență foarte plăcută şi că 
orice stres ar fi resimţit, era opera Sabotorilor. 


Inovează 


Odată ce echipa a studiat mai îndeaproape dinamica din 
spatele nevoilor clienţilor săi, piața şi propriile greşeli 
din trecutul apropiat, a fost pregătită să utilizeze toate 
aceste informaţii şi cunoștințe pentru a hrăni forța de 
Inovare a Înţeleptului său. Echipa de conducere a lui 
Frank făcuse în trecut mai multe şedinţe de brainstorming 

pentru a descoperi metode prin care să facă față situației 
în continuă înrăutăţire în care se aflau. După ce Frank mi-a 
descris starea şi desfășurarea acestor întâlniri, mi-a fost clar 
că Sabotorii le zădărniciseră încercările. Pe de o parte, 
atmosfera fusese mai liniştită, sugerând că toți participanții 
simțeau apăsarea propriilor Judecători. De asemenea, era 
clar că Judecătorul şi Dominatorul se aliaseră pentru a 
sabota procesul. Mulţi membri ai echipei îşi arătaseră 
verbal și nonverbal dezacordul cu privire la unele dintre 
ideile ce fuseseră sugerate sau încercaseră să controleze 
discuţia, pentru ca aceasta să nu devieze în direcţii în care 
nu-și doreau să se îndrepte. 


Inovația, în particular, depinde foarte mult de activarea 
Creierului PQ, aşa că Frank a început următoarea întâlnire 
cu un proces ghidat de activare a Creierul PQ, de cinci 
minute. A folosit fişierul audio pe care i-l dădusem pentru 
a putea participa și el la acest exercițiu făcut cu ochii închiși. 
(Descarcă fişierele audio de pe www.Positivelntelligence.com 
şi utilizează-le conform instrucțiunilor.) 


Frank a mai făcut şi câteva pancarte mari pe care scria 
„FĂRĂ JUDECĂTOR: și le-a aşezat în sală înaintea întâl- 
nirii. Pentru a se asigura că Sabotorii nu aveau să deranjeze 
procesul de inovare, au fost de acord să urmeze structura 
»Da...şi...“ de generare a ideilor. 


Unul dintre rezultatele unui proces de inovare neperturbat 
de Judecător este generarea unui număr mare de idei. Uti- 
lizând forța de Inovare a Înţeleptului, echipa lui Frank a 
generat aproape două sute de idei în mai puţin de o oră. 
Acesta mi-a mărturisit că a simţit efectiv momentul în care 
oamenii au trecut cu totul la perspectiva Înţeleptului. Fără 

filtrul judecătorului, ideile apăreau repede şi uşor. Apoi a 
venit momentul să se Orienteze şi să aleagă o direcție dintre 
toate aceste posibilități. 


Cel mai des întâlnită greşeală pe care oamenii o fac în cadrul 
acestui proces este încercarea de a Inova şi de a se Oriente 
simultan, însemnând că vor evalua fiecare idee noui ime- 
diat ce apare. Acest lucru favorizează apariția unei partile 
de intrare prin care poate pătrunde Judecătorul. Din feri- 
cire, echipa lui Frank mi-a ascultat sfatul şi a separat aceste 
două etape. 


Orientează-te 


Pentru a descoperi coordonatele propriei busole de Susi 
tare, l-am rugat pe Frank să joace jocul puterii „O privire din 
viitor“, înaintea întâlnirilor cu echipa. L-am rugat să se gân- 
dească la întrebarea: „La finalul vieții, cum îmi voi don k fi 
acționat în această perioadă, indiferent de rezultate? A găsit 
imediat răspunsurile, iar acestea l-au ajutat să clarifice agr 
donatele busolei pentru această problemă. În primul rând, 
mi-a spus clar că şi-ar fi dorit să folosească această Sai ca 
pe o metodă prin care să se apropie mai mult de spa şi de 
copiii săi, în loc să-i permită să creeze tensiuni şi contigs 
În al doilea rând, şi-ar fi dorit să-şi fi tratat angajații loiali m 
mod corect, gândindu-se atât la interesele lor, cât şi la ale Ai 
În al treilea rând, şi-ar fi dorit să-şi păstreze integritatea, în 
loc să-şi adapteze principiile pentru a fi mai eficient. 


Odată ce am rezolvat problema busolei de Orientare a ini 
Frank, acesta a putut face acelaşi lucru şi pentru restul echi- 
pei. Înainte de a te folosi de puterea de Orientare a Înţelep- 
tului, este adesea utilă aplicarea unui filtru obiectiv pentru 

a reduce alegerile la câteva, ce pot fi uşor analizate. O matrice 
bidimensională este de multe ori de ajutor în această etapă. 
Pentru a o construi, trebuie să determini cele mai impor- 
tante două criterii sau măsurători obiective pentru luarea 
unei decizii. În cazul lui Frank, echipa sa a decis că ar trebui 
utilizate drept criterii costul implementării şi impactul pre- 
conizat. Acest lucru a ajutat la reducerea numărului de idei 
la cinci, ce aveau un impact ridicat şi costuri de implemen- 
tare relativ reduse. Membrii echipei şi-au consultat busola 
de Orientare pentru a alege între aceste finaliste. 


Pentru a descoperi coordonatele busolei sale de Orientare, 
echipa s-a întrebat: „Peste ani, cum ne vom dori să fi acţi- 
onat în această situaţie, indiferent de rezultate?“ Joe, direc- 
torul financiar ce fusese rezervat şi conservator în trecut, a 
fost primul care şi-a împărtăşit opinia. Problema Orientării, 
a spus el cu entuziasm, îi făcuse numaidecât mai uşoară 
alegerea. Peste ani, indiferent de rezultate, şi-ar dori să fi 
menţinut un curs constant, concentrându-se chiar mai mult 
asupra misiunii iniţiale a companiei, în loc să se abată de la 
ea într-o încercare disperată şi oportunistă de a reveni cu 
orice preţ la profitabilitate. 


Dorinţa lui Joe indica în mod clar una dintre cele cinci opţi- 
uni finaliste. Acest lucru implica readucerea brandului şi 
ofertei de produse ale companiei la valorile sale iniţiale. Joe 
a declarat că şi-a dat seama că restul ideilor, mai eficiente, 
ar fi contrazis însuşi ADN-ul companiei şi că, deşi multe 
lucruri ar fi trebuit schimbate, acesta nu era unul dintre ele. 


Ceilalţi au fost de acord: concentrarea asupra misiunii ini- 
țiale. Devenea clar faptul că, în parte, ajunseseră să aibă 
probleme deoarece urmăriseră anumite oportunități de creş- 
tere, care, deși profitabile individual, reprezentau o distragere 

a atenţiei de la promisiunea inițială. Echipa mizgiiconsnl; 
tase Înțeleptul în navigarea pe numeroasele mări întâlnite 
în ultimii ani, rătăcindu-se. 
Frank mi-a spus mai târziu că nu-şi văzuse niciodată mem- 
brii echipei de conducere căzând de acord atât ge repede 
în privința unei probleme atât de importante, fără Aigh 
tăți şi conflicte. Uşurința cu care se desfăşuraseră lucrurile 
aproape că-l făcea suspicios în privința rezultatelor. „Oare 
putea fi atât de ușor?“ s-a întrebat el. l-am reamintit că zicala 
„nu există câștig fără suferință“ era doar una dintre min- 
ciunile ce se adeveresc ale Judecătorului. Înțeleptul con- 
duce adesea la căi ce sunt, în mod paradoxal, şi mai uşoare, 
şi mai eficiente. Creierul PQ se simte efectiv bine atunci 
când generează rezultate excelente. 


Etapa Orientării a calmat şi a temperat echipa. name au 
comparat-o cu efectul pe care îl are vederea luminii puter 
nice a unui far ce-ţi arată calea către siguranță, atunci când 
eşti pierdut pe marea agitată într-o noapte neagră. Atracția 
exercitată de busola interioară personală (de exemplu, valo- 
rile şi scopurile adânc înrădăcinate ale unei persoane) are 
adesea acest efect liniştitor. Acelaşi lucru este adevărat şi 
pentru echipe. 


Activează-te 


Frank şi echipa lui s-au mândrit întotdeauna cu faptul că 
sunt, în mare măsură, orientaţi spre acţiune. Prin intermediul 
procesului PQ au descoperit că puseseră accentul în aione 
nea măsură pe acțiune, încât multe dintre răspunsurile lor 
fuseseră, privite retrospectiv, reactive şi costisitoare — sau 
chiar contraproductive pe termen lung. 

Când au supus „autopsiei nevinovate“ acțiunile întreprinse, 
au căzut de acord că, în trecut, reacționaseră în mod gre- 
şit la crize, agitându-se, deschizând fără voie uşa pentru 
numeroase interferenţe şi bruiaje din partea Sabotorilor. 
După cum am discutat, prin activarea Creierului PQ, ne 
simțim liniștiți, nu agitați, în toiul unor crize grave şi acţi- 
onăm corect, resimțind la minimum drama determinată 
de Sabotori. 


Membrilor echipei lui Frank le-a plăcut analogia cu felul în 
care specialiştii în arte marțiale deținători de centură neagră 
şi războinicii samurai îşi concentrează şi calmează mintea în 
toiul celor mai importante lupte, astfel încât să-și poată cana- 
liza toată energia către înfruntarea pericolului. Au numit-o 
„acţiunea samurai“ şi au început să se întrebe unul pe celălalt 
dacă apelau la Acţiunea Samurai sau la acţiunea agitată. 


La finalul unei tabere de două zile, în timpul căreia s-au hotă- 
rât asupra acțiunii ce trebuie întreprinse, Frank le-a cerut 
colegilor lui să joace jocul puterii „Imitarea Sabotorilor“. 
Aceștia s-au gândit pentru câteva minute la Sabotorii care 
aveau să le distragă atenţia, să creeze diversiuni sau să întâr- 
zie echipa, atunci când aceasta apela la Acţiunea Samurai. 


Frank a preluat iniţiativa, împărtăşindu-le răspunsul. El a 
considerat că Maniacul său avea să reprezinte cel mai 
important obstacol. Tendinţele perfecţioniste ale acestuia 
ieşeau la iveală cu chiar mai multă forță în momentele 
extrem de stresante, ca o manieră prin care să resimtă o 
oarecare iluzie de siguranță şi confort. Situația cu care se 
confruntau era perfectă pentru manifestarea acestei ten- 
dinţe. Joe a recunoscut că Dominatorul său avea să fie pro- 
babil un obstacol-cheie, având în vedere că noul lor plan 
urma să implice numeroase schimbări pe care nu le putea 

controla în totalitate. Tom, şeful operaţiunilor, a spus că 
Evitantul său va reprezenta cea mai mare provocare: după 
părerea lui, unele dintre etapele ce trebuiau parcurse impli- 
cau posibile conversații „neplăcute“ cu diverse persoane, iar 
tendința sa era de a le evita. Le finalul acestei discuţii incre- 
dibil de deschise, şi-au oferit unii altora sugestii şi susținere, 
pentru a reuși să-şi țină la distanţă Sabotorii, pe măsură ce 
echipa îşi continua Acţiunea Samurai. 


Deja devenise clar din energia şi pozitivitatea lor colectivă 
că trecuseră la vortexul net-pozitiv. Unul dintre motivele 
pentru care ştim acest lucru era faptul că Frank se simțea 
energizat de interacţiunile avute cu echipa, în loc să se 
simtă epuizat, ca în trecut. Următoarele măsurători PQ au 
confirmat acest lucru. PQ-ul lui Frank ajunsese la 79. Toţi 
membrii echipei aveau peste 70, iar Kathy ajunsese la incre- 
dibilul nivel de 86. PQ-ul echipei crescuse la 81, înca- 
drându-se în vortexul net-pozitiv. Membrii echipei, în mod 
evident, scoteau la iveală ce era mai bun în ei şi ajutau la 
menţinerea valorilor crescute ale PQ-ului fiecăruia. 


În mai puţin de șase luni, Frank și echipa lui şi-au eficien- 
tizat operaţiunile, revenind la ADN-ul central al companiei 
şi dublându-și numărul inovaţiilor, lucru care le-a conso- 
lidat poziţia fruntaşă pe spaţiul predefinit ocupat pe piaţă. 
Într-un an, rata profitului își revenise, ajungând la 80% din 
valoarea nivelului de dinaintea crizei, iar veniturile anunțau 
o îmbunătăţire sigură. Acţiunile companiei îşi reveniseră 
complet în 18 luni. Echipa era încrezătoare că, în momentul 
respectiv, compania deținea o poziţie de lider mai uşor de 
apărat împotriva competitorilor de pe piaţă. 


Frank mi-a mărturisit de curând că era cel mai recunoscător 
nu pentru revenirea companiei, ci pentru că descoperise 


232 
INTELIGENȚA POZITIVĂ 


că Înțeleptul transformă lucrurile în realitate şi pentru că 
scosese la iveală puterile ascunse ale ae Mia 

spus că, datorită forţei în creştere a Înţeleptului w e 
simțea nevoia disperată de a duce compania pe eiiie a 
cetei pentru a fi fericit. PQ-ul ridicat îl făcuse să înțele: i 
că fericirea nu depindea de circumstanţele ini 
vieţii, I se părea paradoxal că lipsa unei nevoi disperate e 
a obţine succesul asigura, de fapt, un succes mai tă L £ 
asigurat că, odată cu creșterea puterilor Înțele tului a 
să descopere numeroase astfel de paradoxuri doriti 


ÎNTREBARE 


Gândește-te la 0 persoană al cărei comportament 

sperai să se schimbe. Atunci când interacționezi cu 

Sie ai sentimente specifice Înţeleptului sau Sabo- 

ih ori ES e prezența Sabotorilor, cum sabo- 
ză aceştia schimbarea pe care speri 

eri să i 

la cealaltă persoană? d do 


CAPITOLUL 11 


Studiu de caz: Aprofundarea relațiilor 
prin intermediul conflictului 


ÎN PRINCIPIU, EXISTĂ TREI ALEGERI PE CARE LE 

putem face în privința conflictului. Îl putem evita şi pretinde 

că nu există, ceea ce, desigur, îl va determina să se agraveze 

şi să creeze o răcire a relației. Îl putem înfrunta, lăsând 

Judecătorul şi Sabotorii să conducă lupta. Putem să obținem 
rezultatul scontat sau putem negocia un compromis de care 
nu suntem mulțumiți, dar probabil că acest lucru ne va costa 
relaţia respectivă. A treia metodă, a Înţeleptului, este de a 
accepta conflictul ca pe un dar şi de a exploata forţa lui 
pentru a-ţi întări relaţia. Dacă un cuplu sau o echipă imi 
spune că relaţia lor este de nota 10 pentru că nu se ceartă, 
le spun că este de maximum 6 sau 7. Poţi ajunge la 10 doar 
valorificând darul reprezentat de conflicte. 


Abordarea Înţeleptului când vine vorba de conflicte este 
aceeaşi pentru relaţiile personale şi profesionale şi pentru 
echipe. În acest capitol, vom discuta mai întâi abordarea 
conflictelor din perspectiva Înţeleptului prin intermediul 
unui studiu de caz al unei relaţii personale — un lucru la 

care ne putem raporta cu toţii cu uşurinţă. Vom explora 
mai apoi felul în care exact aceleaşi tehnici sunt aplicate 
pentru valorificarea darului reprezentat de conflict în rela- 
tiile profesionale. 


Interferenţa Sabotorilor în relații 


Înainte să trecem la studiul nostru de caz, să analizăm felul 
în care Sabotorii influențează relaţiile. În lipsa unui Înţelept 
puternic, Sabotorii sunt de multe ori extrem de implicați 
în felul în care abordăm conflictele. Iată câteva exemple pen- 
tru felul în care aceştia îşi folosesc forțele negative pentru 
a alimenta conflictele. 


Judecătorul: te determină să faci o sumedenie de presupu- 
neri cu privire la intenţiile celeilalte persoane. Aceste pre- 
supuneri sunt deseori false şi, în mod normal, determină 
persoana respectivă să intre în defensivă. Un Judecător 
puternic te face, de asemenea, să asculţi selectiv, căutând 
doar dovezi care să-ţi susțină punctul de vedere propriu. 


Dominatorul: are tendința de a-i intimida pe ceilalți într-un 
conflict. El te determină să adopți o atitudine combativă și 
să ai un stil agresiv care îi pune în încurcătură pe ceilalți. 
Dominatorul te poate determina şi să îi respingi pe cei din 
jur şi să-i faci să creadă că eşti inflexibil şi preocupat doar de 
propria reuşită, chiar dacă nu aceasta este intenția ta reală. 


Maniacul: siguranța acestuia cu privire la metoda corectă 
nu este foarte des împărtăşită de ceilalți. Dacă Maniacul 
deţine controlul, ai putea lăsa impresia că eşti un perfecţi- 
onist exagerat, rigid şi cu nasul pe sus. 


Evitantul: îţi distrage atenția de la conflict. Fie vei spera că 
acesta o să dispară, fie te vei convinge că nu este important. 


APROFUNDAREA RELAȚIILOR 235 


Ai putea îndulci sau atenua mesajul într-o asemenea măsură, 
încât cealaltă persoană să nu înţeleagă gravitatea problemei 
decât când aceasta a scăpat de sub control. 


Hiperambiţiosul: te poate determina să te concentrezi prea 
mult pe rezultate, făcându-te să scapi din vedere darul con- 
flictului de a dezvolta relația. Cealaltă persoană ar putea 
crede că o foloseşti doar pentru a-ţi atinge scopul. 


Amabilul: te împiedică să ceri ceea ce îţi dorești şi ai nevoie 
cu adevărat și te încurajează să-i faci pe plac celeilalte per- 
soane în prea mare măsură, în timpul oricărei discuţii refe- 
ritoare la conflict. Acest lucru nu face decât să-ţi trezească 
apoi resentimente. 


Victima: atunci când domină, te determină să iei lucrurile 
prea personal. Este posibil să petreci prea mult timp încer- 
când să te calmezi şi gândindu-te la toate nedreptăţile la 
care ai fost supus. Ceilalţi ar putea să-și piardă răbdarea 
cu tine, alegând să se concentreze pe ceea ce ar trebui făcut 
în viitor. 


Neliniştitul: la fel ca Evitantul, acesta te determină să eviți 
confruntarea suferinţei şi dramei generate de conflict. Este 
posibil să alegi să-ţi îndrepți atenţia către lucruri mai inte- 
resante şi mai plăcute, fiind greu de găsit atunci când se 
discută despre conflict. 


Hipervigilentul: cel mai probabil, nivelul atenției pe care 
o acorzi pericolelor va fi considerat exagerat de majoritatea 
oamenilor, atunci când intră în acţiune Hipervigilentul. 


1. Arbinger Institute, Leadership and Self-deception: Getting out of 
the Box, Berrett-Koehler Publishers, San Francisco, 2010. 

Încercarea de a-i forța şi pe ceilalți să fie la fel de vigilenți 
nu este corectă, împovărându-i în mod exagerat. 


Hiperraţionalul: conflictele ţin rareori doar de date și logică, 
lucru pe care l-ar aprecia Hiperraţionalul. Metoda „logică“ 
nu reprezintă în mod obligatoriu şi răspunsul, dar insisten- 
tele Hiperraționalului cum că ar fi pot face să fii perceput 
de către ceilalţi ca rece, distant sau arogant. 


În studiul de caz ce urmează, vei vedea amprentele lăsate de 
Sabotori asupra unui conflict. Vei vedea şi felul în care cele 
cinci forţe ale Înțeleptului pot schimba complet dinamica 
unui conflict obişnuit. 


Patrick şi Susan 


Patrick, directorul unei companii internaţionale de servicii 
financiare, mi-a cerut iniţial ajutorul în privința conflictu- 
lui incontrolabil din cadrul echipei sale de conducere. După 
ce i-am descris abordarea conflictului din perspectiva Înţe- 
leptului, Patrick mi-a mărturisit că simţea o nevoie chiar mai 
presantă de a utiliza această abordare în relația cu Susan, soția 
sa cu care era căsătorit de douăzeci şi unu de ani. După ce 
m-am întâlnit separat cu Susan, am căzut toți trei de acord să 
petrecem o zi împreună într-un loc retras, pentru a lucra la 
relaţia lor. 


Ne-am reunit într-un apartament superb de hotel, cu terasă 
cu vedere la Oceanul Pacific. În ciuda fundalului încântă- 
tor, puteai tăia cu cuțitul tensiunea dintre cei doi soți. 
Camera era încărcată de energia negativă a Sabotorilor. 
Acest lucru nu m-a surprins, având în vedere că scorul PQ 
obținut de relaţia lor fusese de 30, o valoare foarte scăzută. 
Stăteau pe părți opuse ale canapelei. Susan ţinea strâns în 

braţe o pernă, de parcă ar fi vrut să se apere de atacurile pe 
care le anticipa. Patrick stătea cu mâinile încrucișate, părând 
impasibil. Nu se uitau unul la altul în timp ce vorbeau şi 
păreau a comunica doar prin intermediul meu. 


Le-am cerut să-mi descrie stadiul actual al relaţiei lor. 
Susan a vorbit prima. Simţea că Patrick fusese în mare parte 
absent în calitate de soț pentru ea şi de tată pentru fiul lor 
de 17 ani şi fiica lor de 14. Întotdeauna făcuse din munca 
sa o prioritate, în asemenea măsură încât, recent, anulase 
în ultimul moment un concediu cu familia din timpul 
vacanței de primăvară a copiilor. Acasă, Patrick arăta dese- 
ori mai mult interes față de smartphone decât faţă de fami- 
lie. Susan simţea că este practic o mamă singură, ce trebuia 
să facă față problemelor adolescenților ei fără ajutor. Lista 
lucrurilor de care se plângea era lungă. 


Aşa cum se întâmplă deseori cu conflictele intense, Patrick 
nu recunoștea niciuna dintre grijile lui Susan, contraata- 
când pur şi simplu. Considera că soției lui îi este uşor şi că 
el purta toată povara întreţinerii familiei şi că, prin urmare, 
era de la sine înţeles că munca este prioritatea sa. Fusese 
nevoit să anuleze vacanţa pentru a participa la o şedinţă 
urgentă a conducerii. În ultimii câţiva ani, fiecare conver- 
saţie purtată cu Susan sau cu copiii se transformase rapid 
într-o înşiruire de reproşuri și condusese la o ceartă. După 
părerea lui, era perfect logic să prefere să-şi petreacă timpul 
cu smartphone-ul decât să înceapă un alt dialog dureros 
după o zi dificilă de muncă. Simţea o presiune constantă 
din cauza obligaţiilor sale personale și profesionale și se 
întreba când aveau să-i fie recunoscute meritele pentru tot 
ceea ce făcuse. Lista să părea la fel de lungă ca a lui Susan, 
iar furia sa la fel de palpabilă. 

Am lăsat dialogul lor să continue un timp. După ce mi-a fost 
clar că lucrurile se învârteau în cerc, i-am întrebat pe fiecare 
în ce măsură considerau că grijile lor fuseseră înțelese de 
cealaltă persoană. Amândoi au spus că aproape deloc. 


Aceasta este una dintre problemele-cheie ale conflictelor: 
suntem atât de ocupați să-i spunem celeilalte persoane ceea 
ce vrem să audă, încât, de obicei, ascultăm foarte puţin. 
Când simţim că nu suntem ascultați, este foarte probabil 
să ne repetăm cu mai multă tărie şi folosind unghiuri uşor 
diferite. Mulţi oameni aflați în conflict încep să sune ca 
nişte discuri stricate pentru cealaltă persoană, repetându-se 
încontinuu pentru că simt că nu sunt ascultați. Problema 
de tip „oul sau găina“ a conflictelor este că, până nu simțim 
că am fost ascultați, nu suntem dispuși să ascultăm. Și astfel 
continuă cercul vicios. 


De la opoziţie la aspirație 


Pentru a le arăta de ce se simțeau blocaţi, am desenat pe o 
bucată de hârtie un aisberg parțial scufundat şi le-am expli- 
cat că reprezenta cele trei straturi ale informaţiei într-un 
conflict. (Vezi figura 18.) Partea vizibilă a aisbergului, Poziţia, 
reprezenta ceea ce-şi cereau unul altuia. De exemplu, poziția 
lui Susan spunea că îşi dorea ca Patrick să lipsească de la 
ședință şi să participe la vacanța în familie. Poziţia lui Patrick 
spunea că voia ca Susan să înțeleagă necesitatea prezenței 
sale la întâlnirea urgentă a consiliului director. 


Problema cu aceste poziţii este că, mai mereu, creează o 
opoziție automată; pentru fiecare poziţie există una opusă. 
Conflictul trăieşte la nivelul poziţiei și rareori este rezolvat 
acolo. La acest nivel, una dintre părți trebuie să renunțe total 

la poziţia proprie sau cei doi trebuie să se întâlnească la 
mijloc, lucru care i-ar face pe fiecare să simtă că a făcut un 
compromis. Aceasta nu este o metodă optimă de rezolvare 
a conflictelor referitoare la probleme importante. 


Poziţiile sunt în general păstrate şi apărate de Sabotori, 
care, prin natura lor, nu sunt interesaţi să rezolve conflic- 
tele, ci doar să aibă dreptate. 


Poziţia oamenilor este de multe ori alimentată de Presupu- 
nerile ascunse. Acestea includ adesea presupuneri referi- 
toare la intenţiile celeilalte părți implicate. Ca expert în 
domeniu, am învăţat cât de greu este să apreciezi corect 
nevoile şi intenţiile celeilalte persoane. Am descoperit că 
este foarte important să-i întrebi pe ceilalţi ce simt, în loc 
să presupui. Presupunerile referitoare la intenţiile celorlalți 
sunt deseori incorecte, reprezentând sursa principală ce 
alimentează conflictele. Judecătorii noştri sunt mult mai 
siguri de adevăratele nevoi şi intenţii ale celuilalt decât ar 
fi justificat din punctul de vedere al informaţiilor şi expe- 
rienței pe care le deţinem. 


Aspiraţiile ascunse ce ne susțin poziţia sunt cheia atunci 
când vine vorba de valorificarea darului reprezentat de 
conflicte. Cu toate că avem tendința de a răspunde aproape 
automat opunându-ne poziţiei rigide a altei persoane, reac- 
ţionăm destul de diferit la aspirații, ce sunt foarte greu de 
contrazis. Cu toţii avem tendinţa de a lupta pentru aspira- 
tiile profunde ale celorlalți. Gândeşte-te, de exemplu, cât 
de des ai susținut în mod automat persoane pe care nu le-ai 
cunoscut niciodată, despre care ai citit sau care au apărut 
într-un film şi care urmăresc cu pasiune un vis. Oamenii au 
foarte multe în comun la nivelul aspirațiilor. Acestea sunt 

formulate de Înțeleptul unei persoane şi apreciate de Înţe- 
leptul celeilalte. 


Figura 18 
Aisbergul conflictelor 


Presupunerile referitoare 
la intențiile și nevoile 


ASPIRAȚIILE spin pestă 
pentru 


A 


Explorează 


Pentru a uşura trecerea la perspectiva de Explorare a 
Înțeleptului, am propus o structură strictă, ce reprezenta o 
variație a jocului puterii „Antropologul Entuziast“ Pentru 
a menține Sabotorii la distanță, Susan şi Patrick aveau să 
joace pe rând rolul celui care vorbește şi al celui care ascultă. 
Susan, prima vorbitoare, era liberă să spună ce dorea aproape 
trei minute. La finalul acestor trei minute, Patrick trebuia să 
reproducă exact ceea ce spusese Susan, pentru a fi siguri că 
ascultase cu atenție. Patrick putea vorbi la rândul său doar 

atunci când Susan recunoștea că fusese pe deplin ascultată. 
În acel punct, rolurile se inversau și Susan trebuia să-l asculte 
pe Patrick. Astfel, cel care asculta nu avea de ales decât să 
fie atent, fără a fi deranjat de Sabotor. 


I-am cerut lui Susan să vorbească pentru trei minute despre 
problema vacanței. După expirarea timpului, l-am rugat pe 
Patrick să repete ceea ce auzise, iar acesta a reprodus ceea 
ce a crezut că i s-a spus. Am întrebat-o pe Susan dacă Patrick 
ascultase cu atenţie, iar aceasta a subliniat, corect, că acesta 
pierduse din vedere mai multe dintre lucrurile spuse de ea. 
Aşa că am rugat-o să repete acele observaţii, până când 
Patrick reușea să le reproducă pe toate. 


Apoi i-am cerut lui Patrick să se gândească pentru câteva 
clipe de ce nu fusese atent la aproape jumătate din lucrurile 
spuse de Susan în această primă rundă. Spre meritul lui, a 
recunoscut că fusese ocupat cu combaterea mintală a pri- 
melor puncte subliniate de Susan şi structurarea propriilor 
răspunsuri şi, drept urmare, scăpase din vedere câteva 
dintre punctele ulterioare. L-am felicitat pe Patrick pentru 
introspecția sa sinceră și precisă. Într-adevăr, în primele faze 
ale exersării, Sabotorii sunt încă puternici şi interferează cu 
abilitatea noastră de a-l asculta cu adevărat pe celălalt. 


A venit apoi rândul lui Susan să asculte şi s-a descurcat ceva 
mai bine decât Patrick când a venit vorba de reproducerea 
celor auzite. Dar am surprins-o incluzând și câteva inter- 
pretări şi dezaprobări. Şi aceasta este o infiltrare obişnuită 
a Sabotorilor în primele faze ale procesului. Susan a recu- 
noscut și ea că i-a fost greu doar să asculte şi să evite ten- 
tația de a combate mintal cele auzite. 

După mai multe runde de vorbit şi ascultat, a devenit clar 
faptul că influența Sabotorilor fusese redusă. Puteam chiar 
simți în cameră energia puterii de Explorare a Înţeleptului. 
Temperatura energetică a crescut, iar limbajul corpurilor 
lui Patrick şi Susan s-a relaxat. Erau acum întorşi unul spre 
celălalt, în timp ce vorbeau și ascultau. 


Erau gata să aprofundeze Explorarea, așa că am ridicat şta- 
cheta. I-am cerut lui Patrick să repete nu doar ultimele date 
spuse de Susan, ci și sentimentele sugerate sau detectate din 
cuvintele, energia, tonul și limbajul corporal folosite de 
aceasta. De fapt, îi ceream să acceseze Canalul PQ, mai 
degrabă decât Canalul de date. Pentru a face acest lucru era 
în mod clar nevoie de Creierul PQ, iar la momentul respectiv 
ştiam că atât Creierul PQ al lui Susan, cât şi cel al lui Patrick 
erau activate în suficientă măsură pentru a putea face faţă. 


După o pauză, Patrick şi-a îmbunătățit răspunsul, spu- 
nându-i lui Susan: „Am impresia că ai fost foarte rănită şi 
te-ai simţit respinsă din cauza a ceea ce am făcut.“ 


Am permis acestui moment extrem de puternic să-şi facă 
efectul. Susan a privit în jos şi a încetat să mai strângă atât 
de tare perna pe care o ţinea în braţe. Am întrebat-o cum 
se simţea. Mi-a spus că era pentru prima dată după foarte 
mult timp când simţea că Patrick o ascultase şi o înţelesese. 
Am văzut cum mânia ei s-a mai domolit, asemenea unui 
balon cu aer cald ce se golește. S-a adâncit puţin în scaun şi 


şi-a relaxat umerii. 
Regula PQ a comunicării 


În acest punct am desenat Canalul PQ și Canalul de date 
pentru a ajuta la ilustrarea regulii PQ a comunicării. 

Oamenii nu se simt cu adevărat ascultați până când 
comunicarea lor pe Canalul PQ nu este simțită şi recu- 
noscută. Ascultarea şi răspunsul de pe Canalul de date nu 
sunt potrivite. 


Această regulă a reprezentat o revelaţie pentru Susan şi 
Patrick şi au început amândoi să dea din cap în semn că 
înţeleg. Patrick a mărturisit că realizează, în sfârşit, tiparul 
numeroaselor lor certuri inutile și circulare. Susan îşi înşi- 
ruia nemulţumirile pentru câteva minute, iar soțul ei îşi 
dădea silința să fie atent pentru cât mai mult timp. Apoi 
răspundea imediat, oferind o posibilă soluţie pentru pro- 
blema enunțată de Susan. Patrick realiza acum că ascultase 
şi răspunsese doar pe Canalul de date. 


Susan a replicat: „Iar lucrul acesta mă înfuria pentru că 
ştiam că nu ascultă ceea ce-i spun şi nu-mi înțelege senti- 
mentele. Nu doream soluţii. Chiar mi se părea jignitor faptul 
că el era de părere că am nevoie de mintea lui strălucită 
pentru a rezolva problemele noastre în mod unilateral. Mă 
trata ca pe un angajat care vine la el cu o problemă. Mai mult 
decât orice doream să fiu ascultată. Până astăzi, nu țin minte 
când a fost ultima dată când m-am simţit cu adevărat ascul- 
tată, văzută sau înţeleasă în timpul certurilor noastre.“ 


Remarcabil a fost felul în care Susan a spus toate acestea cu 
o claritate calmă; nu era nicio urmă a implicării răutăcioase 
a Judecătorului, pe care o zărisem în declaraţiile sale ante- 
rioare. Vocea pătrunzătoare a Înţeleptului spunea lucruri- 
lor pe nume, iar jocul vinei şi al ruşinii specific Judecătorului 
dispăruse. Am ştiut deci că tendința de a se apăra specifică 
Sabotorului lui Patrick nu va fi declanșată. 

I-am cerut acestuia să se gândească la motivele pentru care 
făcuse ceea ce făcuse. Mi-a spus că se simţea mai în largul 
lui utilizând maniera rațională de rezolvare a problemelor 
şi mai puțin menținându-se la nivelul a ceea ce eu numeam 
Canal PQ al emoțiilor, al aspirațiilor și al nevoilor profunde. 
Canalul de date şi mintea raţională erau instrumentele cu 
care era cel mai familiarizat. Credea că îşi face un bine atât 
lui, cât și lui Susan oferind soluţii rapide ce puteau pune 
capăt unui conflict dureros şi complex. 


L-am întrebat dacă acum înţelegea mai bine de ce până şi 
soluţiile sale cele mai strălucite păreau să nu fie ascultate. 
Mi-a spus că presupune că până când Susan nu simţea că 
este ascultată, nu avea de gând să asculte ceea ce spunea el. 
Susan a spus că probabil acest lucru era adevărat, însă nu 
fusese o decizie pe care o luase în mod conştient. Nu era 
vorba de qui pro quo. Nu refuzase să asculte până când nu 
era ascultată. Acest lucru se petrecuse practic automat. 


Le-am reamintit problema de tip „oul sau găina“ în comu- 
nicare: dacă nu simţim că suntem ascultați, nu suntem dor- 
nici să-l ascultăm pe celălalt. Le-am dat de înţeles că dacă o 
persoană ar întrerupe acest cerc vicios și ar fi prima care să-l 
asculte cu atenţie pe celălalt, chiar dacă ar crede că ea nu a 
fost ascultată, acest lucru ar reprezenta un act de generozi- 
tate. Cineva trebuie să ia iniţiativa pentru a-l scoate din peisaj 
pe Judecător şi a-l introduce pe Înţelept, ajutându-l în acest 
fel pe Înțeleptul celuilalt să iasă la iveală. Altfel, conflictul este 
reprezentat de Judecătorul unei persoane ce strigă la Domi- 
natorul celeilalte, sau de Victima care se plânge Evitantului 
etc. Pe Sabotori nu-i interesează împăcarea. 


După mai multe runde de trei minute de vorbit şi ascultat, 
forța de Explorator a Înţeleptului părea să fi contribuit la 

realizarea unor descoperiri importante. După cum se intim: 
plă de cele mai multe ori, Susan și Patrick au descoperit 
amândoi că multe dintre presupunerile lor anterioare cu 
privire la nevoile şi intențiile celuilalt fuseseră false. Piesa 
să înțeleagă mult mai multe despre adevăratele intenţii și 
aspirații ale celuilalt. În mod normal, faza Explorării îşi 
pierde forța la un moment dat şi devine clar faptul că fie- 
care parte nu mai are nimic de adăugat şi se simte cu ade- 
vărat ascultată. Era clar că puteam trece mai departe. 


Empatizează 


După ani întregi de conflicte, oamenii se dovedesc destul 
de dispuşi să lase la o parte revendicările Sabotorilor şi = 
empatizeze unii cu ceilalți. Pentru a face acest lucru trebuie 
activat Creierul PQ, chiar într-o mai mare măsură decât am 
reuşit până în punctul respectiv. I-am îndrumat pe Patrick 
şi pe Susan să provoace o activare de 15 minute a Creierului 
PQ pentru a accelera progresul făcut de aceştia. Acum aean 
să reuşească mai bine să acceseze puterea de Empatizare 
a Înțeleptului. 


Sunt convins că demonstrarea Empatiei față de o altă per- 
soană reprezintă un act de generozitate. Înseamnă să te pi 
în postura celuilalt, nu doar să vezi, ci şi să simţi lumea din 
punctul său de vedere. Până la urmă, Empatia ține de sen- 
timente, nu de gândire sau analiză. 


De multe ori suntem reticenţi când vine vorba de empati- 
zarea cu punctul de vedere al altei persoane, pentru E ne 
temem că dacă facem acest lucru recunoaștem și încurajăm 
poziţia ei, subminând-o pe a noastră. Trebuia să-i fac pe 
Patrick şi pe Susan să separe aceste două lucruri. A empatiza 

cu o persoană care tocmai a dat-o în bară nu înseamnă a o 
răsplăti pentru neatenția ei sau a o încuraja să repete gre- 
şeala. Înseamnă pur şi simplu a-i înțelege suferinţa şi a-i 
spune acest lucru. Empatia nu ar trebui cuplată cu rezolva- 
rea problemelor sau cu luarea deciziilor; este o forță extrem 
de importantă de sine stătătoare a Înţeleptului, care îi face 
pe oameni mai deschişi la includerea celorlalte forțe ale 
acestuia, precum Inovarea, Orientarea sau Activarea, în 
interacțiunile lor. 


Faptul că am făcut această diferenţiere i-a ajutat, cred, pe 
Susan și pe Patrick să înlăture grijile referitoare la empati- 
zarea completă cu cealaltă persoană. Pe baza descoperirilor 
făcute în faza de Explorare, le-am cerut să se pună unul în 
locul celuilalt şi să-mi spună cum se simțeau din acea per- 
spectivă. Le-am repetat că Empatia Înțeleptului reprezenta 
un act de generozitate față de celălalt, mai ales dacă iniția- 
tiva era preluată de unul dintre ei. 


Susan s-a simțit inspirată de acest lucru, aşa că s-a oferit să 
încerce prima. S-a gândit puţin, iar apoi a început cu calm: 
„Patrick, dacă e să văd lucrurile din perspectiva ta îmi pot 
doar imagina cât de greu ţi-a fost să iei decizia de a ne anula 
vacanța. Din această perspectivă, îmi dau seama de câteva 
nevoi de bază diferite care ar fi putut intra în conflict. Una 
este nevoia de a avea grijă de familia ta din punct de vedere 
financiar. Am înţeles din conversaţia noastră de azi cât de 
mult te preocupă acest lucru. Mă gândesc că o altă nevoie 
legată de afacerea ta ar putea ţine de obligaţia pe care simţi 
că o ai faţă de angajaţi şi faţă de membrii consiliului director. 
lar apoi mai este vorba şi de copii şi de vacanța despre care 
vorbesc şi pe care o plănuiesc de luni întregi. Văzând lucru- 
rile astfel, îmi închipui că te-ai simțit întristat şi vinovat când 

ne-ai dat aceste veşti, mai ales față de Melody, care s-a supă- 
rat foarte tare. Cred că te-ai simţit şi rănit şi judecat atunci 
când toți s-au mâniat pe tine şi ți-au spus că eşti egoist.“ 


Mi s-a părut extrem de interesant să văd felul în care Susan 
a rostit aceste cuvinte, în aparență, fără niciun efort. Acest 
lucru contrasta puternic cu discursul său mai calculat, rezer- 
vat şi elaborat de la început. Îmi era clar că o altă parte a 
creierului său, Creierul PQ, deţinea acum controlul. Atunci 
când îl accesăm, de multe ori, fluxul gândurilor, al cuvin- 
telor şi al acţiunilor noastre curge mult mai ușor. 


Patrick părea blocat. Era prea mândru ca să dea frâu emoţi- 
ilor, aşa că s-a foit puţin, şi-a muşcat buzele, şi-a dres vocea 
şi şi-a revenit, privind în pământ în tot acest timp. Ştiam 
că este profund mişcat şi conştient de propriile sentimente, 
lucru neobişnuit pentru el. Nu doream să-i adresez o între- 
bare care l-ar fi determinat să revină în zona sa de confort 
sau la analiza raţională, aşa că am petrecut câteva clipe în 
tăcere, pentru ca ambii soţi să rămână conectaţi la starea 
emoţională în care se aflau. 


Apoi l-am întrebat pe Patrick ce simţea. Mi-a spus că aproape 
s-a pierdut când a auzit-o pe Susan spunând că-şi imagina 
că el se simţise rănit și judecat. Nu recunoscuse niciodată 
aceste sentimente, nici faţă de sine, nici față de ea, ară- 
tându-şi doar mânia. Dar când Susan a descris felul în care 
credea că se simţise el, şi-a dat numaidecât seama că ea avea 
dreptate şi că mânia lui era doar felul în care obişnuia să-şi 
arate sentimentele când se considera rănit și respins. Era 
mişcat de faptul că dorinţa lui Susan de a empatiza cu el îl 
ajutase să-şi înţeleagă propriile sentimente profunde. 

Patrick descria fenomenul obișnuit ce implică activarea 
Înțeleptului unei persoane de către Înțeleptul alteia. Creie- 
rul PQ al unei persoane, inclusiv Circuitul Empatic, ampli- 
fică forța Creierului PQ al celeilalte. Din moment ce acest 
Circuit Empatic funcționează în ambele sensuri, Patrick 
simțea acum Într-o mai mare măsură empatie nu doar față 
de Susan, ci şi față de sine. 


Apoi l-am rugat pe Patrick să-mi spună cum se simţea în 
pielea lui Susan. Acesta a păstrat un timp tăcerea și apoia 
început să vorbească de parcă încă ar fi fost afundat în gân- 
duri. A mărturisit că tocmai şi-a dat seama, punându-se în 
locul lui Susan, cât de greu trebuie să îi fi fost acesteia să 
depindă de el într-o asemenea măsură. Se întâlniseră pe 
când studiau la o şcoală de afaceri de top, iar cariera pe care 
Susan o avusese după terminarea universităţii cunoscuse 
un succes chiar mai mare decât a lui Patrick. Ajunsese să fie 
în timp record group brand manager al unei companii impor- 
tante de bunuri de consum și, pentru o vreme, câștigase un 
salariu mai mare decât al lui Patrick. Apoi au venit pe lume 
cei doi copii ai lor, pe parcursul a trei ani. Susan se întorsese 
la serviciu la un an de la naşterea lui Melody, dar nu mai 

simţise aceeaşi pasiune ca înainte şi nu dorise să lase creş- 

terea copiilor în seama unei bone. Aşa că se hotărâse să-şi 

dea demisia şi să stea acasă cu copiii. 


Susan nu adusese niciodată subiectul în discuţie, iar Patrick 
se întreba acum cât de greu trebuie să fi fost pentru o femeie 
cu o inteligență şi ambiţie ca ale ei să simtă că depinde în 
totalitate de el, din punct de vedere financiar. A fost şocat 
de această descoperire. Am mai vorbit puţin despre asta şi 
apoi a rămas tăcut, pierdut în gânduri. 

Nu a trebuit să mă uit la Susan pentru a şti că vorbele lui 
Patrick atinseseră o coardă sensibilă. Am lăsat să mai treacă 
un minut de tăcere, pentru ca Susan să proceseze această 
generoasă dovadă de empatie oferită de Patrick. Ea şi-a 
exprimat surprinderea şi mulțumirea pentru că soțul său 
realizase acest lucru aproape din senin (lucru obişnuit 
pentru Creierul PQ). Ne-a explicat că se confruntase cu tot 
felul de întrebări referitoare la identitatea şi valoarea sa în 
ultimele luni, simțindu-se oarecum vinovată pentru unele 
dintre alegerile făcute. Se întreba dacă fugise de provocările 
profesionale sau făcuse alegerea corectă hotărând să se con- 
centreze pe creșterea copiilor şi dacă avea energia şi dorinţa 
de a urma o a doua carieră. Vorbea despre aceste lucruri ca 
despre o criză mocnită a vârstei mijlocii și spunea că simţea 
resentimente față de Patrick, învinuindu-l parțial pentru 
situaţia sa. Şi asta în ciuda faptului că el o susţinuse întot- 
deauna în alegerile sale. Susan realiza acum că, în parte, 
acest lucru alimenta mânia sa faţă de Patrick atunci când 
acesta părea să pună cariera înaintea familiei. (Aceasta era 
o presupunere făcută cu privire la Patrick ce fusese lămurită 
în timpul procesului de explorare.) 


Cu ajutorul acestei comunicări empatice, era clar că acum 
Înțeleptul fusese complet activat pentru ambii soţi, prin 
intermediul Explorării și Empatizării. Eram pregătiţi să 
trecem la Inovare. 


Inovează 


Atunci când conflictul este abordat la nivelul poziţiei, ce 
reprezintă vârful aisbergului, există doar două căi de scă- 
pare. Fie una dintre persoane pierde şi cealaltă câştigă, fie 
fac ambele un compromis şi renunţă la ceva important pentru 

ele. Niciuna dintre aceste alternative nu este atrăgătoare 
Abordarea Înţeleptului nu ţine de compromis, ci de acte 
la nivelurile inferioare ale piramidei, pentru a descoperi 
nevoile și aspiraţiile ascunse, şi apoi de găsirea unor soluții 
creative ce răspund respectivelor nevoi şi aspirații pentru 
ambele persoane. Este ca şi cum ai face o plăcintă mai mare 
şi abia după aceea ai împărţi-o. 


Susan şi Patrick descoperiseră multe unul cu privire la aspi- 
rațiile celuilalt. Patrick își dorea să fie în continuare un 
CEO responsabil, lucru care, pentru el, ţine de rolul său de 
susţinător al familiei. Dorea să descopere o cale prin care 
să echilibreze mai bine acel rol cu cel de tată şi soț, astfel 
încât Susan şi copiii să nu simtă că sunt mai puţin impor- 
tanţi sau neglijați. Pentru Susan, era clar că îşi dorea să 
redobândească respectul de sine, ca lider inteligent şi efici- 
ent. Nu ştia încă dacă acest lucru însemna întoarcerea la o 
carieră part-time sau full-time. 


În acel punct, cuplul avea informația necesară pentru a 
trece la faza rezolvării creative a problemelor, folosindu-se 
de puterea Înţeleptului de Inovare. Energia acestuia era 
puternică în cazul fiecăruia dintre ei, Judecătorul dispăruse 
şi Creierul PQ era complet activat, Se aflau în mod clar în 
vortexul net-pozitiv şi simţeam cu toții influența energiei 
sale binefăcătoare. Prin urmare, nu am considerat că este 
nevoie să folosim alte instrumente, precum jocul puterii 
»Da...şi...”, pentru a împiedica interferența Sabotorilor. 
Le-am reamintit doar că faza Inovaţiei va avea mai mult 
succes dacă elimină complet procesul de evaluare şi se con- 

centrează, pur şi simplu, pe găsirea cât mai multor idei, fără 
a-şi pune problema aplicabilității lor. 

Orientează-te 


După aproximativ patruzeci şi cinci de minute, faza Inova- 
ției îşi pierduse din forță. În lipsa influenţei Sabotorilor, 
fuseseră generate o grămadă de idei, iar Susan şi Patrick 
trebuiau să facă nişte alegeri. Pentru a stabili coordonatele 
potrivite pentru busola lor de Orientare, am sugerat jocul 
puterii „O privire din viitor“ şi le-am adresat următoarea 
întrebare: „La finalul. .., privind retrospectiv, cum îmi doresc 
să mă fi comportat, indiferent de rezultat?“ Trebuiau să 
aleagă elementul potrivit cu care să înlocuiască spaţiul gol. 
La finalul anului, la închiderea companiei, la finalul tim- 
pului petrecut de copii în casa părintească, la finalul vieţii? 


Ținând cont de natura aspirațiilor luate în calcul, ce se 
întindeau pe parcursul multor ani, amândoi au ales să 
se raporteze „la finalul vieţii“ pentru a-şi evalua opțiunile. 
Acest lucru i-a ajutat să reducă numărul alegerilor la doar 
câteva şi să le stabilească importanţa. 


Pentru Patrick, era necesar să-și elibereze din timpul alocat 
agendei profesionale pentru a-l petrece cu familia. Urma 
să adopte o atitudine proactivă, informându-şi angajații şi 
consiliul director cu privire la aceste angajamente şi să-şi 
declare intenţia de a păstra limitele stabilite cu privire la 
acel timp. Trebuia să declare motivele pentru care credea că 
acest lucru îl va ajuta să devină un lider mai eficient. Pentru 
început, trebuia să recupereze vacanţa ratată, plănuind o 
vacanţă-surpriză de două săptămâni pentru familia sa, în 
timpul verii. Aceasta avea să fie cea mai lungă vacanţă petre- 
cută împreună după mulţi ani. 


Una dintre acţiunile pe care Susan urma să le întreprindă 
ținea de reactivarea conexiunilor de mult inactive cu rețeaua 

de prieteni din perioada şcolii, de care fusese la un moment 
dat foarte apropiată, mulți dintre aceştia deținând acum 
poziţii de conducere. Acesta avea să fie un pas-cheie în 
încercarea de a stabili dacă, pentru a-și redobândi respectul 
de sine, ca lider promiţător și eficient, era necesar să-şi reia 
cariera, part-time sau full-time. 


Activează-te 


Venise momentul să stabilim ce trebuia făcut pentru a trece 
la acţiunea pură a Înțeleptului, fără a fi afectaţi de interfe- 
rențele și dramele Sabotorilor. Am propus jocul puterii 
»Imitarea Sabotorilor“ şi le-am cerut lui Susan și lui Patrick 
să se gândească la Judecătorii şi Sabotorii lor complici, anti- 
cipând felul în care vor încerca să le saboteze acţiunile. 
Înaintea zilelor petrecute împreună realizaseră evaluarea 
Sabotorilor, iar acum analizam rezultatele pentru câteva 
minute, înainte de a continua. 


Patrick a prevăzut că Dominatorul său va încerca să-l 
determine să renunţe la planul de obţinere a echilibrului şi 
să fie neliniștit în privinţa delegării lucrurilor ce trebuiau 
făcute pentru a economisi timp. L-am rugat să anticipe 
ceea ce îi va spune vocea mintală respectivă. A sugerat răs- 
punsuri precum: „Lucrurile ar putea să o ia razna în lipsa 
ta şi să se producă daune ireparabile.“, „Dacă oamenii au 
noroc şi toate merg bine în lipsa ta? Cum se va reflecta asta 
asupra ta şi a importanţei rolului pe care-l joci?“ și „Ce se 
întâmplă dacă toți cei din jurul tău vor deveni leneşi şi încep 
să piardă vremea?“ 


Cum Creierul PQ al lui Patrick era acum foarte activ, i-am 
cerut să se gândească la modul în care Înțeleptul va combate 

aceste afirmaţii. Avea un răspuns pregătit pentru fiecare. De 
exemplu, mi-a spus că, în cazul în care lucrurile o may ao 
în lipsa lui, putea transforma acest lucru într-un dar în două 
zile. Această situaţie ar atrage atenţia şi ar mobiliza anumiţi 
oameni care ar decide să umple golul creat în absența sa. Ar 
scoate, de asemenea, la iveală persoanele care nu ar fi capa- 
bile sau interesate să acționeze — angajaţii care, probabil, nu 
mai erau potriviţi pentru companie. Ambele reacţii ar con- 
tribui la dezvoltarea unei echipe de leadership puternice. 


Susan a sugerat că Judecătorul şi Evitantul său ar incerca, 
probabil împreună, să o împiedice să acționeze. A SIR 
nuat spunând că, din cauza Judecătorului, îi va fi ruşine să 
discute cu foştii colegi, ajunşi acum să aibă mare Succes; 
despre alegerea sa de a lua o pauză de la carieră. IRON 
se folosea de această ruşine ca de o scuză pentru a amâna 
contactarea acestora. 


I-am cerut lui Susan să anticipe ceea ce aceştia îi vor şopti 
la ureche. Mi-a răspuns că îi vor spune lucruri precum: „Poate 
că nu eşti atât de deşteaptă pe cât credeai.“ „Poate = ai fost 
prea leneşă și speriată să te întorci la muncă şi copiii zhi = 
fost decât o scuză.“ şi „Nu vei face altceva decât să-ți plic- 
tiseşti colegii. Aveţi atât de puține lucruri în comun.“ 


Şi Susan avea răspunsurile Înțeleptului pregătite pentru 
aceste gânduri. Acum cei doi erau gata să acționeze corect. 


Păstrează-ți avântul 


I-am ajutat pe Susan şi pe Patrick să-şi energizeze Creierele 
PQ în timpul întâlnirii noastre, oferindu-le astfel un mai 
bun acces la Înţelepţii lor. Problema era acum menţinerea 


254 INTELIGENȚA POZITIVĂ 


accesului și după terminarea demersurilor noastre comune 
şi păstrarea avântului. 


Au fost amândoi de acord să facă o sută de exerciții PQ în 
fiecare zi. De asemenea, au fost de acord ca în timpul tutu- 
ror conflictelor importante să facă o pauză şi să treacă la 
structura bazată pe ascultare, specifică Antropologului Entu- 
ziast, pe care o exersasem. 


Ne-am întâlnit din nou după trei luni. Scorul PQ al relaţiei 
lui Susan şi Patrick crescuse la 77, aşa că ştiam că aceasta 
este susţinută de vortexul net-pozitiv. Cei doi soți ştiau 
acum că, în mod sigur, întrevederea noastră reprezentase un 
punct de cotitură în relaţia lor. Învățaseră să accepte mai 
degrabă decât să evite punctele conflictuale dintre ei, con- 
siderându-le o cale prin care să-și îmbunătăţească continuu 
relația. Mi-au spus că amândoi căzuseră pradă vechilor 
obiceiuri din când în când. În câteva ocazii, avuseseră nişte 
certuri destul de urâte, fiind prea furioşi în acele zile pentru 
a urma structura asupra căreia căzuserăm de acord. Totuşi, 
în ansamblu, îşi reveniseră mult mai repede în urma acestor 
conflicte şi încercaseră să transforme acele certuri în opor- 
tunităţi de învățare continuă. Acest lucru indica faptul că 
muşchii Înţeleptului deveneau din ce în ce mai puternici 
prin exercițiu. 


Mai mult decât atât, mi-au spus că muşchii Înţeleptului, pe 
care îi dezvoltaseră pentru a face față provocărilor din rela- 
ţia lor, îi ajutau acum şi în alte aspecte ale vieţii. Acest lucru 
fusese evident din feedbackul unitar primit de Patrick de 
la compania sa; a fost felicitat pentru că a devenit un ascul- 
tător și un lider mai atent. Eu știam deja acest lucru, desi- 
gur, pentru că lucraserăm împreună pentru a-i învăța echipa 

să valorifice forța conflictelor apărute în cadrul ei, folo- 
sindu-ne de aceleași tehnici. 


Conflictele din echipă 


Paşii ce trebuie urmaţi pentru a valorifica darul conflictu- 
lui în cadrul profesional sunt identici celor prezentaţi până 
acum, deşi sunt utile următoarele precizări suplimentare: 


- Activarea Creierului PQ: dacă energia și atmo- 
sfera din timpul unei întâlniri de echipă par nega- 
tive şi încărcate de influența Sabotorilor, vei avea 
de purtat o bătălie grea pentru a ajuta fiecare per- 
soană să se schimbe individual. Acest lucru se întâm- 
plă pentru că echipa este prinsă în mod colectiv în 
vortexul net-negativ. În această situație, recomand 
un exercițiu de activare a Creierului PQ de cinci 
până la 15 minute, pentru a reduce la tăcere vocile 
Sabotorilor şi pentru a le oferi tuturor celor impli- 
caţi un acces mai bun la cunoştinţele Înţelepților 
lor înainte de a continua. (Poţi descărca şi rezolva 
singur fişierele audio pentru acest exercițiu de pe 
www.Positivelntelligence.com.) 


- Regula conflictului 80-20; rareori există conflicte 
în care cineva să fie vinovat în proporție de 100%. 
Ca regulă de bază, le spun oamenilor implicați 
într-un conflict să țină minte că vina le aparţine în 
proporţie de cel puţin 20%. Încurajează oamenii să 
înceteze să mai încerce să dovedească vinovăția de 
80% a celeilalte persoane şi să descopere procentul 
de 20% cu care contribuie chiar ei. Acest lucru 
redirecționează atenţia de la Judecătorul care caută 

vină la Înțeleptul ce se concentrează pe explorare 
şi curiozitate. 


Ca metodă prin care oamenii să-şi exploreze contri- 
buţia de 20% la conflictele de echipă, roagă-i pe toți 
membrii grupului să-și evalueze propriii Sabotori şi 
să le împărtăşească şi celorlalți părerea lor despre 
felul în care aceștia alimentează conflictele. 


- Conflictul ca dar: unele echipe şi mulți dintre 
oamenii care le formează resimt o mare aversiune 
faţă de recunoașterea deschisă a unui conflict de la 
bun început. Acesta devine un subiect incomod pe 
care toată lumea încearcă să-l evite cu disperare. 
Toţi membrii echipei ar trebui încurajați să spună 
lucrurilor pe nume, iar oamenii vor fi mult mai 
dornici s-o facă dacă văd că pot transforma con- 
flictele în daruri. 


Este imposibil ca o relație — fie personală, fie profesio- 
nală — să-şi atingă potențialul maxim fără a recunoaște şi 
valorifica puterea conflictelor care apar în mod inevitabil. 
Lasă-l pe Înţelept să-ţi arate calea. 


ÎNTREBARE 


Care este relaţia pe care îţi doreşti cel mai mult să o 
îmbunătățeşti? Cum te-ai simți dacă te-ai pune în 
locul celeilalte persoane în privinţa acestei relaţii? Fii 
cât poți de atent şi de generos când faci acest lucru. 


CAPITOLUL 12 


Studiu de caz: 
Vânzare, motivare, convingere 


ÎNTR-UNUL DINTRE SEMINARELE DE LEADERSHIP, 
le cer tuturor persoanelor ce lucrează în domeniul vânză- 
rilor să ridice mâna. Câţiva oameni ridică mâinile, dar cei 
mai mulți nu o fac. Apoi întreb încă o dată: „Câţi dintre voi 
lucrează în domeniul vânzărilor?“ Se mai ridică nişte mâini. 
Întreb și a treia oară şi aştept. Mai întâi lumea este confuză 
şi ezită, dar până la urmă înţeleg cu toţii despre ce vorbesc 
şi ridică mâinile. Atunci le spun empatic: „Cu toţii lucrăm 
în domeniul vânzărilor.“ 


În esenţă, este același lucru să vinzi, să convingi şi să moti- 
vezi. Dacă nu eşti oficial vânzător, gândește-te să-ţi „vinzi“ 
abilităţile data viitoare când eşti propus pentru a fi promovat. 
Sau „să-i vinzi“ şefului tău o idee cu privire la felul în care 
lucrurile ar putea fi realizate diferit în cadrul departamentu- 
lui tău. Sau „să-ţi motivezi“ colegul să lucreze la proiectul tău 
mai degrabă decât la altul. Sau „să-ți convingi“ soțul să te lase 
să fii tu însăţi, în loc să încerce în permanenţă să te schimbe. 
Sau „să-ţi convingi“ fiica adolescentă să fie mai atentă la 

siguranța sa după o noapte în care a petrecut. Toate aceste 
lucruri funcționează pe baza aceloraşi principii. 


În acest capitol, ne vom folosi de studiul de caz al unei echipe 
de vânzări pentru a ilustra abordarea PQ pentru vânzare, 
convingere şi motivare. Pentru a simplifica lucrurile, ne 
vom concentra pe „vânzare“ şi „clienți“ sperând că poţi extra- 
pola conceptele la convingere şi motivare. Înainte de a pre- 
zenta studiul de caz, vom trece în revistă cele trei principii 
PQ ale vânzării. 


Primul principiu PQ al vânzării 


Primul principiu PQ al vânzării spune că, pentru vânzări, 
este mai important Canalul PQ decât Canalul de date. 


Mulţi dintre noi nu putem sau nu dorim să recunoaştem 
că, atunci când cumpărăm, o facem pe baza emoţiilor şi 
intuiţiei, nu doar pe baza datelor obiective și a logicii. Oame- 
nii de succes din vânzări şi publicitate ştiu asta foarte bine. 
Canalul PQ ne conduce atunci când luăm decizii de cum- 
părare, în timp ce Canalul de date îl urmează, justificând 
alegerea şi susținând iluzia raționalităţii şi a controlului. 
Când eşti vânzător, informaţia şi analiza specifice Canalului 
de date trebuie să fie suficient de bune pentru a obţine o 
întâlnire cu potenţialul cumpărător, dar vânzarea efectivă 
are loc datorită influenței Canalului PQ. 


Să luăm, de exemplu, tipul extrem de raţional care se îndră- 
gostește până peste cap de un Porsche roşu în timpul unui 
test-drive. Apoi începe o analiză amănunțită a felului în care 
mașina este construită, a performanțelor acesteia, a prețului 
de vânzare, a eficienței și a impactului pe care îl are asupra 
mediului, până când strânge suficiente date potrivite pentru 

a pretinde că mintea sa rațională decide să o cumpere. Nu 
recunoaşte că a luat decizia în clipa în care a simţit valul de 
adrenalină din timpul test-drive-ului. 


În calitate de vânzător, lider, membru al unei echipe, părinte 
sau soţ, dacă încercările tale de a convinge pe cineva sunt, 
în primul rând, bazate pe date şi logică, nu profiți de atuul 
tău cel mai important în vânzări. Persuasiunea şi inspiraţia 
sunt funcții ale Creierului PQ. 


Al doilea principiu PQ al vânzării 


Al doilea principiu PQ al vânzării spune că, atunci când 
Creierul PQ al cumpărătorului este activat, este mult mai 
probabil ca acesta să spună „da“. (Cu condiţia să răspundă 
unei oferte de reală valoare.) 


Este util să ne reamintim că, prin construcţia sa, Creierul 
PQ doreşte să se dezvolte, să spună „da“ oportunităţilor și 
ideilor noi, să exploreze, să empatizeze şi să se conecteze, să 
evolueze. Creierul Supravieţuitor este obişnuit să spună „nu“ 
şi să menţină statu-quoul. Pentru un individ, statu-quoul 
înseamnă a rămâne în viață; a spune „da“ unui lucru nou şi 
necunoscut poate conduce, literalmente, la moarte, iar Cre- 
ierul Supravieţuitor este conceput să prevină acest lucru. 


Majoritatea produselor, serviciilor şi ideilor pe care dorim 
ca alţii să le cumpere intră în categoria celor menite să-i 
ajute să se dezvolte. Astfel, este mai probabil ca lucrurile pe 
care le vindem să fie acceptate de Creierul PQ. 


Situaţia se schimbă atunci când produsul, serviciul sau 
ideea pornesc de la o frică şi sunt axate pe supraviețuirea în 
confruntarea cu un pericol fizic sau emoţional. Dacă doreşti 

să-i vinzi proprietarului unei locuinţe o asigurare de care nu 
are nevoie, este util să stimulezi mintea Supraviețuitoare a 
cumpărătorului, profitând de judecata sa și de teama de toţi 
tâlharii ce locuiesc în apropiere. Dacă eşti politician şi doreşti 
să vinzi ideea unui război scump și inutil, trebuie să activezi 
mintea Supravieţuitoare şi să prezinți țara pe care doreşti să 
o ataci ca pe o ameninţare iminentă. Pentru a vinde ceva 
pornind de la frică, trebuie ca Judecătorul şi Sabotorii com- 

plici să deţină controlul minţii cumpărătorului. Hitler a înţe- 
les bine acest lucru şi a adus o întreagă naţiune sub controlul 
şi nebunia Judecătorului. Campaniile politice sunt asezonate 
cu tactici similare, deşi la scară mai redusă. 


Să sperăm că orice doreşti să-i vinzi clientului, echipei, 
soţului sau adolescentului încăpățânat îi va ajuta să se dez- 
volte chiar mai mult decât o fac. În acest caz, trebuie să le 
energizezi Creierul PQ pentru a obține un „da“ entuziast. 


Al treilea principiu PQ al vânzării 


Al treilea principiu PQ al vânzării spune că trebuie să folo- 
seşti Creierul PQ pentru a-l determina pe cumpărător să 
şi-l folosească pe al lui. 


După cum am discutat mai devreme, datorită neuroni- 
lor-oglindă, creierul imită orice recepționează pe Canalul 
PQ de la alte persoane. Din moment ce această schimbare 
se produce în mod automat şi inconştient, este greu să te 
prefaci că ai o atitudine pozitivă atunci când încerci să-i 
determini pe alţii să adopte una. Creierul celeilalte per- 
soane accesează frecvența reală a creierului tău mai degrabă 
decât cea pe care încerci să o proiectezi. Dacă ai adoptat cu 
adevărat perspectiva Înţeleptului, simţi acceptare şi linişte, 

curiozitate, creativitate, bucurie şi empatie, starea ta min- 
tală va ajuta la schimbarea felului în care gândește celălalt. 
Dacă pretinzi că simţi aceste lucruri, vei trimite date pozi- 
tive pe Canalul de date, dar informaţii negative pe Canalul 
PQ invizibil. Neuronii-oglindă ai celeilalte persoane vor 
imita Canalul PQ invizibil, nu Canalul de date. 


Într-un studiu extrem de interesant, cercetătorii au desco- 
false (produse de Creierul Supraviețuitor) şi cel al pozitivi- 
tăţii autentice (produse de Creierul PQ).! Aceştia au făcut 
diferenţa între cele două fiind atenți la muşchii faciali 
implicați într-un zâmbet sincer și unul forțat. Ambele tipuri 
de zâmbete activează mușchiul zigomatic mare, cel ce deter- 
mină ridicarea colțurilor gurii. Zâmbetele sincere activează 
şi mușchii orbiculari din jurul ochilor. Când se contractă, 
aceşti muşchi îţi ridică pomeţii şi creează riduri în jurul 


false, mușchii din jurul ochilor nu sunt utilizaţi. 


În acest studiu, cercetătorii au descoperit că pozitivitatea 
nesinceră implică același nivel de risc de boli coronariene 
ca negativitatea deschisă a mâniei. Aceasta este o desco- 
perire importantă, dacă stăm să ne gândim. Pozitivitatea 
falsă utilizată ca tehnică de convingere nu activează Creie- 
rul PQ al cumpărătorului și nu-ţi îmbunătăţeşte şansele 
de a obține un răspuns pozitiv — ci, de fapt, creşte expu- 
nerea la riscul de a muri din cauza unei boli de inimă! Ăsta 
da pericol profesional! 


1. Robert Zajonc et al., „Feeling and Facial Efference: Implications 
of the Vascular Theory of Emotion“, Psychological Review, 96, nr. 3, iulie 
1989, pp. 395-416. 

Sper că, de acum, eşti ceva mai sceptic în privința eficienţei 
şi chiar a siguranţei tehnicilor predate în cadrul unor semi- 
narii de dezvoltare pe teme de vânzări şi leadership. Dacă 
nu te implici cu adevărat când vine vorba de a empatiza cu 
clientul, de grija față de angajat sau de a empatiza cu soțul, 
nu-ţi activezi nici pe departe propriul Creier PQ, astfel 
încât să simți realmente aceste emoții. Vânzările şi leader- 


shipul autentic capătă noi valenţe când iei în considerare 
această perspectivă. 


Studiu de caz 


Jack, vicepreşedintele departamentului de vânzări al unei 
companii private de software, m-a contactat la scurt timp 
după ce a fost angajat. Ca fost şef de vânzări al unei com- 
panii de software de top, acesta fusese adus în firmă pentru 
a genera câțiva ani de creştere agresivă a veniturilor, astfel 
încât compania să poată fi listată la bursă cu o valoare ridi- 
cată. Misiunea sa era una importantă. Compania cunos- 
cuse un declin al vânzărilor în ultimele două trimestre, 
din cauza noilor concurenți, şi se temea că ar putea pierde 
momentul propice pentru a fi listată la bursă, în cazul în 
care vânzările nu creşteau în mod semnificativ. 


Jack ştia că echipa sa de vânzări se pricepea foarte bine la 
metode de vânzare clasice. Cu toate acestea, intuia că majo- 
ritatea oamenilor de vânzări aveau un potențial mult mai 
mare pe care nu știau să-l utilizeze. Era intrigat de un dis- 
curs pe care-l ascultase şi în care spusesem că abilităţile, 
cunoștințele şi experienţa constituie potențial şi PQ-ul deter- 
mină măsura în care acel potenţial este realizat. Dorea să 
ştie dacă PQ-ul îl putea ajuta. 

"Ţinând cont de bugetul redus al echipei de vânzări, de pla- 
nificarea temporară agresivă şi de diversitatea geografică, 
am fost de acord să ţinem un seminar online săptămânal pe 
parcursul a trei luni, la care să participe toate forțele de vân- 
zări, adică aproape o sută de oameni. 


Înainte de începerea programului, a avut loc o evaluare a 
PQ-urilor individuale pentru toată lumea. Scorul mediu 
a fost de 59, mult sub pragul critic de 75. Faptul că mulți 
dintre angajaţi fuseseră atraşi de vortexul net-negativ indica 
oportunități semnificative de dezvoltare. Ţinând cont de 
caracterul presant al sarcinii şi de motivaţia crescută dea 
genera îmbunătățiri, toată lumea era de acord să lucreze în 
mod simultan la toate cele trei strategii de creştere a 
PQ-ului: subminarea Sabotorilor, dezvoltarea Înţelepţilor 
şi întărirea mușchilor Creierului PQ. Cu toții şi-au evaluat 
principalii Sabotori complici şi s-au angajat să realizeze o 
sută de exerciţii PQ pe zi. 


Într-una dintre primele noastre întâlniri, le-am cerut tutu- 
ror să identifice lucrurile care îi epuizau şi îi descurajau cel 
mai mult. După o scurtă discuţie, am căzut de acord că prin- 
cipala problemă era reprezentată de numărul de refuzuri 
primite. Se lăsaseră păcăliți de perspectiva Judecătorilor, 
conform căreia eșecurile şi refuzurile erau lucruri „rele“. 
Venise momentul să-i îndrum către perspectiva Înţeleptului. 


Le-am cerut să identifice darurile şi oportunitățile unui refuz. 
Iniţial, răspunsurile au venit destul de lent, dar, la scurt 
timp, viteza lor a crescut simţitor. Printre ele se numărau 
şi: „Ai nevoie de 99 de răspunsuri negative pentru a ajunge 
la unul pozitiv, aşa că acesta este primul“, „Ai ceva de învăţat 
din fiecare refuz, dacă eşti dispus să cauţi“ şi „Poate că 

pierderea unui client îţi oferă mai mult timp pentru a câş- 
tiga un altul mai important.“ 


După ce mi-au propus alte zece posibilităţi, am mai adăugat 
una importantă: „Imaginaţi-vă“, le-am spus, „că sunteți pe 
un câmp de luptă, într-o noapte întunecată, înfruntând un 
inamic pe care nu-l puteţi vedea. Respingerea este aseme- 
nea unei lumini în întuneric. Îţi permite să-ţi vezi în mod 
clar duşmanii, Sabotorii, dar şi armele pe care le-au folosit 
împotriva ta. Acum vei putea lupta mai bine împotriva aces- 
tora, pentru că știi ce ai de înfruntat.“ 


Am explicat că refuzul are o mare legătură cu dorința de 
supraviețuire. În trecutul îndepărtat, pe când primii oameni 
trăiau în formaţiuni tribale, supraviețuirea fizică depindea 
de acceptarea în cadrul acestor grupări. Refuzul direct 
putea realmente însemna moartea, din cauza pierderii adă- 
postului şi a protecţiei tribului. Respingerea produce sufe- 
rinţă la nivelurile primitive ale Creierului Supravieţuitor, 
energizând din plin Judecătorul şi Sabotorii complici şi 
dându-ţi şansa să le observi foarte bine tiparele. Astfel îi 
poți evalua şi eticheta, aceasta constituind cea mai bună stra- 
tegie de subminare a lor. 


Pentru a scoate Sabotorii la iveală într-o măsură chiar mai 
mare, toți participanții au analizat felul în care făceau față 
refuzurilor. Un reprezentant de vânzări a declarat: „Mă 
enervez. Mă enervează persoana care mă refuză şi, pentru 
un timp, o judec foarte aspru. După o vreme, mă răzbun pe 
mine și mă dojenesc, sperând să reacţionez mai bine data 
următoare. Presupun că acest lucru mi-a adus rezultate 
bune, dar nu este plăcut. Mă folosesc de mânia mea pentru 
a mă motiva.“ Am căzut de acord că acesta era un tipar 
obișnuit al Judecătorului. Vocea acestuia susținea că, dacă 

nu eşti critic în permanenţă cu tine din cauza eşecurilor tale, 
nu vei obține succesul. 


O altă reprezentantă a observat că, drept reacţie la refuzuri, 
obişnuia să-şi îndrepte atenția spre activităţi distractive 
sau plăcute, menite să-i aline durerea pricinuită de respin- 
gere — un tipar specific Neliniştitului. 


Un altul a mărturisit că tiparul său ţinea de autoperfecțio- 
narea obsesivă, pentru a fi sigur că va evita refuzurile vii- 
toare, ştiind însă în tot acest timp că exagerează. Am fost 
de acord că acesta părea a fi un tipar al Maniacului. 


O altă angajată şi-a descris tiparul de amânare a următoa- 
rei întâlniri, sperând să evite respingerea. Suna ca un tipar 
al Evitantului. 


Sarcina grupului pentru următoarele două săptămâni era 
să transforme fiecare refuz şi eşec într-o oportunitate de 
observare şi etichetare a Sabotorilor. Când era posibil, tre- 
buiau să folosească fiecare apariţie a acestora pentru a face 


câteva exerciţii PQ. 


Perioada de recuperare 


Ideea acceptării refuzului ca dar nu trebuie nici să ducă la mai 
multe refuzuri sau eşecuri, nici să desconsidere consecințele 
importante ale eșecului. Scopul era să reducem pangada de 
recuperare, să ne revenim rapid în urma influenței Sabo- 
torilor activați de eşec şi să adoptăm perspectiva Înţeleptului 
pentru a genera rezultate mai bune data viitoare. 


Una dintre diferenţele-cheie dintre oamenii de vânzări de 
succes şi cei mediocri este perioada de recuperare. Ai nevoie 

de secunde, minute, ore sau zile pentru a trece peste dure- 
rea şi negativitatea eșecului? La fel de important, abordezi 
noii clienţi potenţiali când încă eşti dominat de Sabotori 
din cauza ultimului refuz? 


Pentru următoarea sarcină le-am cerut tuturor să măsoare 
perioada de recuperare după refuzuri sau eşecuri. Am defi- 
nit perioada de recuperare ca fiind timpul ce trebuia să se 
scurgă pentru a nu mai resimţi o împunsătură puternică de 
mânie, dezamăgire sau regret amintindu-ţi eșecul. 


Oamenii au raportat perioade de recuperare foarte variate. 
Unii au recunoscut că au petrecut zile întregi revenindu-și 
după pierderi importante. După ce am mai discutat, am 
căzut de acord că perioada de recuperare depinde de gra- 
vitatea eşecului, forţa Înţeleptului şi a Creierului PQ şi de 
ce se mai întâmplă în orele şi zilele următoare. Unii au spus 
că realizarea de exerciţii PQ după primirea veştilor proaste 
a redus în mod semnificativ perioada de recuperare. 


Anumite persoane au făcut descoperiri importante în 
timpul acestui proces. Janet, o reprezentantă de vânzări din 
California, a mărturisit că nu conştientizase măsura în care 
interacțiunile ei cu alți clienți erau afectate atunci când se 
afla în perioada de recuperare ce urma pierderii unor clienți 
anteriori. Și-a dat seama că supărarea rămasă în urma unei 
pierderi creştea probabilitatea apariției altor pierderi. 


Empatizează 


Până în acel punct ne concentraserăm pe utilizarea celor 
două strategii, de subminare a Sabotorilor şi de exersare a 
mușchilor Creierului PQ. Pentru a accelera şi mai mult pro- 
cesul, am adăugat şi a treia strategie: întărirea Înţeleptului. 

Lucraserăm deja puţin la adaptarea perspectivei acestuia 
asupra eşecului și refuzului. Era timpul să activăm şi forțele 
Înţeleptului — în particular, forța Empatiei. 


Empatia faţă de sine 


Vânzările reprezintă unul dintre cele mai dificile compar- 
timente în care poți lucra. Cu toate că suntem cu toții 
implicați în mod constant în activități de vânzare, convin- 
gere şi motivare, de un fel sau altul, eşecurile inevitabile ale 
profesioniştilor din vânzări sunt teribil de vizibile pentru 
toată lumea. Judecătorii şi Sabotorii se distrează deseori 
sâcâindu-ne în legătură cu aceste eşecuri. Înțeleptul, pe de 
altă parte, ne reamintește că avem dreptul să ne acceptăm 
şi — deşi ar putea suna ca un clişeu — să ne iubim pe noi 
înşine, chiar și atunci când dăm greș. Empatia faţă de sine 
a Înţeleptului este necondiționată. 


Le-am cerut tuturor membrilor echipei să se gândească în 
ce măsură simțeau acceptare şi iubire faţă de sine la finalul 
unei zile în care făcuseră nişte greșeli ce puteau fi evitate şi 
i-au costat scump. Câţiva oameni au spus: „Deloc!“ Majo- 
ritatea au spus: „În mică măsură.“ Un membru al echipei, 
influenţat de Sabotorul Neliniştit, a răspuns că încerca să 
dea la o parte mânia și dezamăgirea căutându-şi de lucru. 
Cu toate acestea, a recunoscut că gândurile şi sentimentele 
negative reveneau sub forma unui somn deseori întrerupt; 
se trezea adesea cu mintea agitată. 


Toată lumea a fost de acord să joace „Vizualizarea copilu- 
lui“ pentru a activa empatia faţă de sine, ca antidot la ener- 
giile Sabotorilor. Mulţi au hotărât să se folosească de fotografii 
din copilărie. La câteva zile după această întâlnire, mulți 
au ales să-şi trimită unii altora fotografiile din copilărie 

pe e-mail, acest lucru soldându-se cu o sumedenie de inte- 
racțiuni distractive. 


Au decis ca, de fiecare dată când se simțeau agresaţi emo- 
tional de Judecătorii proprii sau ai celor din jur, să vizuali- 
zeze pozele și să se lase cuprinși de energia compasiunii şi 
grijii faţă de sine. Unii au reuşit imediat, iar alții au avut 
nevoie de câteva săptămâni pentru a putea să acceseze empa- 
tia față de sine. 


Empatia faţă de cumpărător 


Înțeleptul nu ştie să empatizeze doar cu propria persoană, 
ci şi cu cumpărătorii, într-o manieră sinceră şi autentică. 
Cei mai mulţi dintre noi suntem adânc impresionați atunci 
când cineva chiar ascultă ceea ce spunem și empatizează 
cu noi — este un lucru ce se întâmplă atât de rar. Atunci când 
o persoană dovedeşte empatie pură și adevărată, aceasta uti- 
lizează Creierul PQ. Asta înseamnă că este mai probabil ca 
şi noi să trecem la perspectiva Creierului PQ, acesta fiind şi 
motivul pentru care suntem impresionați de experiența trăită. 
Puterea de a empatiza a Înţeleptului este o metodă principală 
prin care atât noi, cât şi cumpărătorul accesăm Creierul PQ, 
care, după cum am discutat, facilitează vânzările. 


I-am rugat pe toţi cei prezenţi să evalueze empatia pe care 
o simțeau cu adevărat pentru potenţialii lor clienți. Mai 
exact, le-am cerut să analizeze lucrurile la care erau în gene- 
ral atenţi în timpul întâlnirilor cu clienţii şi vocile mintale 
pe care le auzeau. 


După ce s-au autoanalizat, majoritatea au recunoscut că 
atenţia le era îndreptată mai mult asupra propriilor per- 
soane și griji în timpul unei întâlniri de vânzare. Îşi adresau 

întrebări precum: „Oare voi reuși să închei această vân- 
zare?“, „Cum mă descurc?“ „Îmi voi face norma dacă rea- 
lizez această vânzare?“, „Mă place această persoană?“, „Oare 
când va termina de vorbit, voi avea o replică inteligentă?“ 


Îți sună cunoscut? 


Adevărata empatie față de cineva ţine de concentrarea 
întregii atenții asupra respectivei persoane. Înseamnă să te 
pui în locul ei şi să vezi lumea din perspectiva sa. Este mult 
mai uşor să găsești soluții care satisfac nevoile unui client 
dacă poți înțelege problemele din punctul său de vedere. În 
asta constă secretul vânzărilor de succes. 


Mulţi dintre noi încearcă să realizeze acest lucru prin teh- 
nici de vânzare precum ascultarea activă, repetarea a ceea 
ce auzim, afișarea unei expresii preocupate, adresarea mai 
multor întrebări şi aşa mai departe. Singura problemă este 
că, de obicei, facem toate aceste lucruri folosindu-ne de 
Creierul Supraviețuitor şi gândindu-ne la propriul succes, 
în loc să accesăm Creierul PQ şi compasiunea reală a Înţe- 
leptului faţă de experienţele clienţilor. Drept urmare, atât 
vânzătorul, cât şi clientul continuă să se bazeze pe Creierul 
Supravieţuitor, în loc să acceseze Creierul PQ. 


Acesta este capabil să înțeleagă şi să accepte paradoxurile, iar 
aici este vorba despre un paradox. Pentru a finaliza vânzarea, 
trebuie să renunți la nevoia de a încheia vânzarea. Pentru a 
obţine rezultatul care te face fericit, trebuie să nu te mai pre- 
ocupe propria fericire în timpul procesului vânzării. Trebuie 
să te concentrezi doar asupra celeilalte persoane, pentru că 
aşa simți, nu pentru a aplica o tehnică de vânzare. 


Membrii echipei au fost de acord că este mai uşor să simţi 
empatie reală față de o altă persoană atunci când chiar o 

placi. Câţiva reprezentanţi de vânzări s-au plâns că persoa- 
nele pe care le aveau drept clienți nu erau tocmai plăcute şi 
manifestau puternice comportamente specifice Sabotorilor. 
Pentru a accesa în mai mare măsură Empatia față de cum- 
părători, au fost de acord să facă experienţe cu jocul puterii 
„Vizualizarea copilului“, vizualizând de această dată copilul 
cumpărătorului, de cel puțin câteva ori în săptămâna urmă- 
toare. Acest lucru avea să le permită să observe şi să empa- 
tizeze cu caracterul de bază mai plăcut reprezentat de 
Înțeleptul cumpărătorului dificil. 


După aproximativ şase săptămâni de exerciţiu, scorul PQ 
mediu al echipei a crescut de la 59 la 69. Se situa în conti- 
nuare sub pragul de 75, dar era o îmbunătăţire semnifica- 
tivă. Ea nu se reflectase şi la nivelul vânzărilor, însă acest 
lucru era de aşteptat ținând cont de ciclul vânzărilor, 
Oamenii au declarat că se simțeau revigoraţi și mai puţin 
stresaţi, iar eu ştiam că acest lucru se va reflecta în rezulta- 
tele lor, mai devreme sau mai târziu. 


Explorează 


Când am discutat cu echipa despre puterea de Explorare a 
Înţeleptului, ne-am concentrat mai întâi asupra sinelui. I-am 
întrebat câţi dintre agenţii de vânzări realizau „autopsii 
nevinovate“ asupra propriilor eşecuri din vânzări şi încer- 
cau să înveţe din acestea. Cu toții credeau că fac acest lucru. 
Totuşi, o analiză mai atentă a scos la iveală o altă dinamică. 
În trecut, mulţi dintre ei consideraseră că este prea dureros 
să te confrunți cu eşecurile şi refuzurile, aşa că majoritatea 
„autopsiilor“ fuseseră realizate rapid, rezultând învățături 
destul de superficiale. Am discutat despre cum „autopsiile“ 
ar putea fi mult mai amănunțite şi instructive dacă ar fi 

abordate folosindu-se de forța curiozităţii şi a entuziasmu- 
lui forței de Explorator a Înţeleptului, decât de negativitatea 
Judecătorului. Cu toții s-au angajat să folosească Înțeleptul 
şi să realizeze o explorare amănunțită a lucrurilor care dădu- 
seră rezultate și a celor care nu funcţionaseră după fiecare 
eveniment important. Au fost de acord să fie atenți la jocul 
vinii şi al ruşinii specific Judecătorului în timpul acestui 
proces şi să-l eticheteze în cazul în care apărea. 


După câteva runde în care au aplicat „autopsia nevinovată“ 
ultimelor lor eşecuri, reprezentanţii de vânzări au desco- 
perit că, până la momentul respectiv, nu Exploraseră sufi- 
cient relaţia lor cu clienții. Au menţionat lucruri precum 
tragerea unor concluzii pripite, apelarea la vechi presupu- 
neri referitoare la alţi clienţi, ascultarea selectivă a clien- 
tului pentru a-şi dovedi propriile ipoteze deja formate şi 
acceptarea înţelegerii superficiale de către client a proprii- 
lor nevoi, în loc să sape mai adânc; şi altele. Toate acestea 
erau provocate, desigur, de influența Sabotorilor. 


Am stabilit că dovada Explorării pure era reprezentată de 
necunoaşterea formei pe care o va lua următorul pas. Am 
discutat despre jocul puterii de Explorare, „Antropologul 
Entuziast“, Dacă un antropolog vizitează un sat, în parte 
pentru a explora şi, în parte pentru a vinde ceea ce are în 
rucsac, nu va explora prea mult. Viziunea i se va îngusta, ea 
concentrându-se pe cine îl poate ajuta să vândă cât mai rapid. 


Întâmpinam acelaşi paradox: pentru a vinde, trebuie să 
renunti la nevoia de a vinde şi să te laşi cuprins de fascinația 
descoperirii. Am ajuns la concluzia că, dacă reprezentanții 
de vânzări nu trăiau bucuria și mirarea Antropologului Entu- 
ziast ce întâlneşte un nou trib, nu puteau descoperi obice- 
iurile și nevoile profunde ale potenţialilor clienţi. 

Tema lor pentru săptămâna următoare a fost să joace jocul 
»Antropologului Entuziast“ cu câţiva clienți şi să acceseze 
bucuria Înţeleptului prin Explorare. 


Inovează 


După ce a explorat pe deplin nevoile şi circumstanţele clien- 
tului, în mod ideal, vânzătorul ar adopta programul Inovator 
al Înţeleptului. Adevărata inovare ţine, în primul rând, de 
depăşirea barierelor ce limitează felul în care vedem o pro- 
blemă şi soluţia sa. Am subliniat faptul că, indiferent de cutia 
în care este blocat vânzătorul, foarte probabil aceasta va 
deveni o cursă și pentru cumpărător, limitând posibilităţile 
de ambele părți. Pentru a evita acest lucru, vânzătorul trebuie 
să acceseze programul pur Inovator şi să-l determine şi pe 
cumpărător să facă acelaşi lucru. Creierul PQ al vânzătorului 
va putea astfel accesa Creierul PQ al cumpărătorului. 


I-am întrebat apoi pe cei prezenţi: „Cine este duşmanul 
adevăratei Inovări? Cine îi stă în cale?“ Oamenii s-au grăbit 
să sugereze evaluarea prematură a ideilor, specifică Judecă- 
torului. Paula, o reprezentantă de vânzări isteaţă și relativ 
nouă în domeniu, a contribuit cu o idee interesantă, ce a 
determinat o lungă pauză în discuţie. „Mă tem că dacă mă 
las condusă de procesul de generare a ideilor necontrolat şi 
creativ în relaţiile cu potențialul client, cea mai bună soluţie 
pe care o vom găsi pentru problemele acestuia ar putea să 
nu includă produsul pe care-l vând.“ 


Observaţia ei era atât de importantă, încât am rugat-o pe 
Paula s-o repete, Odată ce a făcut-o, am început să auzim 
exclamaţii aprobatoare din partea celorlalți. Paula atinsese 
un punct sensibil, cu privire la motivele pentru care nu-i 

permitem puterii de Inovare a Înţeleptului să prindă viaţă 
în procesul de vânzare. 


„Care sunt consecinţele barierelor pe care le impunem în 
procesul de generare a ideilor pentru a ne asigura că răi 
tea vor scoate cel mai bine în evidenţă produsul propriu? 
am întrebat. 


„Este mai probabil să rămânem în cutiile noastre atât în cali- 
tate de vânzători, cât și de cumpărători“, a intervenit cineva. 


ati A e 
„Şi această abordare cărui tip de creier îi aparține?“ am 
întrebat. 


„Creierului Supravieţuitor“, au murmurat ceilalţi. 


„Ce creier ar fi activat la cumpărător?“ am vrut să ştiu. 
Răspunsul era evident: Creierul Supraviețuitor, cel antrenat 
să spună „nu“ noilor posibilități. 

Aveam în faţă un alt exemplu al paradoxului nostru. Este 
mult mai probabil să vinzi o idee sau un produs dacă nu te 
implici cu totul în acest demers. Desigur, dacă nu te implici 
total nu înseamnă că nu trebuie să fii entuziasmat şi dedi- 
cat. Poţi fi extrem de entuziasmat şi dedicat în privința 
vânzării unui produs, dar în momentul în care te implici 
emoţional când vine vorba de realizarea vânzării, nu mai 
adopţi cu adevărat programele Empatiei, Explorării şi Ino- 
vării în relaţiile cu clientul. Nevoia ta emoţională bazată pe 
teamă aduce din nou la putere Creierul Supraviețuitor. 


Le-am povestit membrilor grupului că la începutul carierei 
mele de consiliere a managerilor m-am implicat emoțional 
în acţiunile de atragere a unor clienţi-cheie. La momentul 
respectiv, lucram cu doi directori cu personalități extrem de 


274 INTELIGENȚA POZITIVĂ 


dificile, ce reușeau să-și intimideze echipele de conducere şi 
Chiar pe membrii consiliului director. Să-i numim Tony şi 
Karen. Temperamentele lor aprige îi determinau pe oameni 
să evite să-i confrunte pentru a le oferi feedback cu privire 
la defectele lor. Şi eu i-am lăsat să mă intimideze; mă temeam 
că dacă îi confrunt direct m-ar putea concedia. Am justi- 
ficat această alegere egoistă spunându-mi că le pot fi de mai 
mult ajutor în calitate de consilier decât deloc. Apoi, într-o 
zi, am renunțat la precauții în privința lui Tony şi i-am pus 
în față câteva dintre modalitățile prin care el făcea rău echi- 
pei şi companiei sale. După cum mă temeam, m-a concediat 
numaidecât. Acest lucru m-a făcut chiar mai precaut în cazul 
lui Karen şi am continuat să o împing de la spate doar atât cât 
simțeam că este sigur, pentru a evita ca şi ea să scape de mine. 


După aproximativ trei luni, Tony m-a sunat şi mi-a mărturisit 
că a analizat situaţia şi dorea să revin în viața sa; se părea că 
fusesem singurul care avusese curajul să-i spună adevărul 
gol-goluț. În mod interesant, Karen a încetat colaborarea cu 
mine cam în aceeași perioadă, hotărând că nu mai are nevoie 
de ajutorul unui consilier. Am continuat să lucrez cu Tony 
mai mulţi ani, la mai multe niveluri ale companiei. Din acel 
moment, am decis să nu mai accept vreun client nou dacă mă 
temeam de riscul de a fi concediat de acesta. 


Le-am adresat celor din grup următoarele întrebări: „Eşti gata 
să fii concediat sau refuzat, renunțând la toate nevoile tale de 
a încheia o vânzare şi îndreptându-ţi întreaga atenţie pe cea 
mai bună soluţie pentru client? Eşti pregătit să accepți adevă- 
rata Inovare în relaţiile cu clientul, chiar dacă acest lucru 
poate conduce la o soluţie care ar putea să nu includă produ- 
sul sau serviciul tău? Eşti dispus să accepți paradoxul conform 
căruia vei vinde mai mult dacă renunți la nevoia de a vinde?“ 

Încă o dată, curajoasa Paula a răspuns sincer: „Pot înţelege 
beneficiile acestei abordări, dar mi-ar fi puţin teamă să o 
pun în aplicare.“ I-am cerut să se întrebe care parte a cre- 
ierului şi care voce mintală scoteau la iveală acea teamă. 


Orientează-te 


Puterea de a se Orienta a Înțeleptului ține, A primul rând, 
de punerea de acord a vânzărilor cu principalele motoare 
interioare: valorile, misiunea şi scopul. 


Compania mea a pregătit, supravegheat şi autorizat mii de 
consilieri din întreaga lume. Îi învăţăm un lucru ce poate 
schimba în mod substanţial eficienţa unui consilier, 
aproape peste noapte. Trebuie, înainte de AIR ră să 
te asiguri că viziunea clientului „prinde viață“. Dacă le o feri 
consilierilor începători sau medii o oră pentru a consilia 
pe cineva pe o problemă, ar putea împărți aproximativ ora 
în următoarele secțiuni: 


Figura 19 


Cum foloseşte o oră un consilier începător sau mediu 


Depășirea obstacolelor . Pașii următori 

omna când îi supraveghem pe consilierii pe care îi pre- 
gătim în timpul programului de autorizare finală, obser- 
văm felul în care aceştia consiliază practic un client 
Supraveghetorii întotdeauna studiază măsura în care si 
implică un consilier. Atunci când acesta se chinuie prea 
tare, este un semn clar că ceva nu este în regulă. Procesul 
ar trebui să fie unul fluid şi să nu implice aproape niciun 
efort. Atunci când un consilier se chinuie prea tare, acest 
lucru înseamnă, de obicei, că viziunea clientului nu a 
prins viaţă. Conversaţia a trecut prea rapid de la viziune 
la planificare şi la obstacole, fără combustibilul pe care 
l-ar fi oferit o viziune vie. În lipsa combustibilului, con- 


silierul trebuie să ofere suficientă energie pentru ambele 
părți implicate. 


Consilierii experimentați ajung în cele din urmă la un echi- 


libru total diferit, ce implică o separare care arată cam în 
felul următor: 


Figura 20 
Cum foloseşte o oră un consilier experimentat 


Viziune 


Deria EE 
obstacolelor alea 

I-am întrebat pe membrii grupului de ce a doua abordare 
ar putea funcţiona mai bine, sugerându-le că răspunsul 
avea legătură cu Creierul PQ. Tim, unul dintre vedetele din 
vânzări ale companiei, a răspuns imediat: „Viziunea ţine de 
Creierul PQ. Atunci când continui conversaţia referitoare 
la viziune pentru suficient timp, activezi, atât în cazul tău, 
cât şi în cazul clientului, Creierul PQ. Iar acesta este mai 
creativ în stabilirea unui plan şi în depăşirea obstacolelor.“ 
O altă persoană a adăugat: „Dacă ai începe să planifici cât 
timp încă operezi sub îndrumarea Creierului Supravieţuitor, 
te-ai bloca, pentru că obstacolele ți-ar părea mai mari şi 
mai copleşitoare.“ 


Rezumaseră perfect situaţia. Într-adevăr, marea diferență 
este că, odată ce atât tu, cât şi cumpărătorul accesaţi Creie- 
rul PQ, vă aliaţi cu Înțeleptul clientului, în loc să vă luptaţi 
cu Sabotorii săi enervanţi. Trebuie să te chinui prea mult 
ca vânzător, consilier, lider, soţ sau părinte dacă nu ai ajutat 
la aducerea la viaţă a viziunii celeilalte părți implicate, îna- 
inte de a te concentra pe planuri, tactici şi obstacole. 


Mulţi oameni fac greşeala de a scana viziunea prin Canalul 
de date, în loc de Canalul PQ. Un client actual, sau potențial, 
poate aduce în discuţie viziunea sa în primele trei minute 
ale conversaţiei. Dar foloseşte cuvinte, date şi concepte loca- 
lizate în Canalul de date, care este posibil să nu se regăsească 
în inima sa în acel moment şi, cu siguranţă, nici în Creierul 
PQ. Rolul consilierului, vânzătorului sau liderului este să 
însuflețească acea viziune, astfel încât să prindă viaţă şi să 
fie puternic resimțită, în loc să rămână un simplu gând. 


Le-am spus membrilor grupului că primul pas în direcția 
realizării acestui obiectiv este activarea Creierelor PQ (al trei- 
lea principiu PQ al vânzărilor). Mai apoi, trebuiau să-l ajute 

pe client să simtă, să atingă, să miroasă şi să guste viziunea 
manifestată, folosindu-se mult de elemente concrete, dar şi 
implicând pe cât de mult posibil simţurile şi emoțiile. 


Viziunile prind viaţă în cel mai rapid şi puternic mod atunci 
când ajuţi cealaltă persoană să facă legătura între viziunea 
referitoare la proiect şi valorile sale cel mai adânc înrădăci- 
nate. Valorile îţi indică drumul către resursele şi forțele inte- 
rioare. Respectă acele valori şi vei accesa cele mai profunde 
resurse interioare de forță, pasiune şi energie. 


O metodă ce funcționează foarte bine este cea prin care 
rogi o persoană să vorbească despre viziunea sa folo- 
sindu-se de o poveste relatată la timpul prezent, cu viziunea 
deja activată.! De exemplu: „Au trecut deja doi ani. Sărbă- 
torim un an de la lansarea unui nou sistem, printr-o mare 
petrecere la care participă directorul executiv şi întreaga 
echipă de conducere. Petrecerea se desfăşoară într-o fru- 
moasă sală de recepții dintr-un complex din Hawaii, încon- 
jurat de vegetaţie luxuriantă. Mă însoțesc soția mea şi cei 
doi copii, pentru că munca îmi este răsplătită cu un premiu 
şi doresc ca ei să împărtăşească acest moment special cu 
mine. Este prezentat un film cu testimonialele managerilor 
de magazine, care vorbesc despre felul în care noul sistem 

le-a schimbat vieţile. Una dintre femeile din film se emoți- 

onează povestind despre cum economia de timp şi auto- 
matizarea i-au permis să ajungă la recitalurile de balet ale 
fiicelor sale, lucru pe care nu-l putea face în trecut, Slujba 


1. Îi mulţumesc prietenului meu George Johnson, pentru că m-a 
inspirat în privinţa formatului poveștii viziunii. Mai apoi, el a dezvoltat 
ideea TEL.A.VISION (www.telavision.tv), o încercare online nonprofit 


de a oferi o voce tinerilor prin intermediul unor videoclipuri ale viziu- 
nilor personale. 

mea îmi aduce mult mai multe satisfacţii, pentru că atâtea 
alte departamente ale companiei mă contactează pentru a 
afla informaţii despre implementarea unui proces asemă- 
nător și mă bucur să-i pot ajuta.“ 


Şi aşa mai departe. Este posibil ca potenţialul tău client să 
nu elaboreze o asemenea povestire a viziunii, dar tonigi ar 
trebui să-l implici în genul de dialog ce duce la reliefarea 
elementelor unei astfel de relatări în mintea sa și, Chior mai 
important, în inima sa. Printre întrebările ce ajută clientul 
să creeze astfel de istorisiri se numără şi următoarele: să 
ne închipuim că această viziune a fost deja transformată în 
realitate cu succes. Ce anume ar fi diferit? Ce s-ar sumba 
în viața dumneavoastră sau a altcuiva? Ce afisimti față de 
propria persoană, față de rolul, contribuția și viața gaegas 
voastră? Ce ar fi diferit la o zi obişnuită? Cum ar inuenta 
această viziune timpul pe care îl petreceți alături de niea 
dumneavoastră? În ce măsură s-ar potrivi cu moştenirea 
pe care doriți să o lăsați în urmă în această a La 
finalul vieţii, privind retrospectiv, ce ați mai considera ca 
fiind important?“ 


Acestea sunt genul de întrebări care ajută o viziune să 
prindă viaţă. Trebuie să-ţi găseşti propriul set de întrebări 
deschise, ce se potrivesc situaţiei în care te afli. 


Vei şti când viziunea a prins viaţă — vei vedea asta pe Cana: 
lul PQ. Atunci când un client înțelege ceea ce pestă ata 
viziunea respectivă, limbajul trupului său se schimbă. Vei 
vedea că se apleacă mai mult în faţă, ochii îi strălucesc, sii 
mai binedispus și mai plin de energie. În acest punct, dacă 
îl întrebi care sunt obstacolele ce-i stau în cale, le va en 
mera fără a simți nelinişte sau apăsare, afişând atitudinea 

Creierului PQ conform căreia orice este posibil şi până şi 
obstacolele pot fi transformate în oportunități. 


Să ținem cont de valori şi de sensul vieții 


În acest punct al procesului nostru, le-am propus agenților 
de vânzări să încerce această tehnică pe ei înşişi, înainte de 
2o utiliza pentru alte persoane. „Dar cum stau lucrurile cu 
viziunea pe care o ai asupra muncii tale?“ i-am întrebat. „A 
prins viață? Ai făcut legătura între munca ta şi propriile valori 
profunde şi ceea ce consideri a fi scopul tău în viață?“ 


După câteva minute de tăcere, Paula a făcut o observaţie 
sinceri pe care o simte mai toată lumea, dar se teme să o 
exprime în public. „Dacă am vinde produse medicale ce 
pot salva vieți, aş putea înțelege întrebarea. Dar, să fim sin- 
ceri. Vindem un software. Nu este neapărat genul de produs 
pe care-l pot asocia cu aspirațiile mele profunde ce țin de 
moştenirea pe care o voi lăsa sau de scopul meu în viață. 


Fac munca asta pentru a câștiga bani. Nu aș face-o dacă nu 
ar trebui.“ 


I-am mulțumit Paulei pentru că avusese curajul de a spune 
adevărul, pentru că ştiam că întrebarea pe care şi-o puneau 
multe persoane era: „Munca mea chiar contează?“ Apoi 
le-am vorbit despre cercetarea referitoare la oamenii de ser- 
viciu şi asistenții administrativi din spitale şi felul în care o 
treime din ei îşi considerau munca un serviciu, o altă treime 
o carieră şi o a treia, o chemare. Le-am explicat că diferența 
are legătură cu deținerea controlului de către Sabotori sau 
Înţelept. »Dacă oamenii de serviciu și asistenții administra- 
tivi din spitale pot conferi în mod activ slujbei lor o însem- 
nătate şi o chemare, şi voi puteți face același lucru“, le-am 
spus, provocându-i. 

Apoi i-am întrebat pe toți cei prezenți de ce are importanță 
sentimentul de însemnătate. Nu le-a fost greu să răspundă: 
„M-aş simţi mai bine la serviciu şi aş fi mai puţin stresat“, 
„Ar fi mai probabil să accesez Creierul PQ, să aplic corect 
principiile PQ ale vânzării şi să am mai mult succes, „Entu- 
ziasmul meu sporit ar fi preluat și de potenţialii clienţi şi 
mi-ar aduce rezultate mai bune.“ Chiar înțelegeau despre 
ce vorbesc. 


Le-am cerut să se gândească la toate elementele slujbei lor ce 
puteau căpăta însemnătate şi puteau fi puse în acord cu ceea 
ce simțeau că ar fi adevăratul lor scop în viaţă. Drept instru- 
ment, am sugerat „O privire din viitor“, jocul puterii ce ne 
ajută în Orientare. „La finalul vieţii, privind înapoi, cum ţi-ai 
fi dorit să joci jocul vânzărilor? Ce ar avea însemnătate?“ 


După câteva minute de analiză, câţiva dintre ei şi-au împăr- 
tăşit descoperirile. Bob, un reprezentat de vârstă mijlocie din 
Arizona, a făcut o remarcă extrem de pătrunzătoare: „Dato- 
rită mediului din care provin, sunt foarte interesat de aju- 
tarea copiilor defavorizaţi. Mă întrebam cum aș putea face 
legătura dintre acest lucru şi vânzarea unui echipament de 
software. Mi-au venit în minte câteva lucruri. În primul 
rând, mă voi angaja să aloc un procent din comisionul primit 
ce depăşeşte o anumită sumă unei organizații ce lucrează 
cu copiii defavorizaţi. Aşadar, acum, când încerc să închei 
o vânzare, în parte o fac pentru acei copii. Mă gândeam, de 
asemenea, să le propun unora dintre aceşti copii să mă urmă- 
rească în cadrul anumitor activităţi, în speranţa că îi voi 
inspira să urmeze cariere de succes. Al treilea lucru ține de 
faptul că, probabil, unii dintre potenţialii clienți cu care discut 
provin din medii cu probleme. Ei reprezintă versiuni adulte 

ale oamenilor la care țin în mod special și, prin urmare, mă 
bucur să-i pot ajuta oferindu-le un anumit produs.“ 


Este incredibil ce se întâmplă cu oamenii odată ce fac legă- 
tura între slujbele lor şi ceea ce consideră ei că dă cu ade- 
vărat însemnătate vieţii. Mi l-am închipuit pe Bob stând 
mai mândru pe scaun și radiind datorită unei noi însufle- 
tiri, după ce pusese lucrurile cap la cap. Dacă încă nu ai făcut 
legătura între ceea ce faci şi ceea ce dă însemnătate vieții 
tale, înseamnă că nu accesezi cea mai importantă sursă inte- 
rioară de putere şi inspiraţie pe care o deții. 


Jocul puterii „O privire din viitor“ sau anumite variaţiuni 
subtile ale acestuia te pot ajuta şi să-ţi determini cumpără- 
torul să-şi acceseze propriile valori, scopuri şi viziune, înțe- 
legând ce este cu adevărat important pentru el. Acesta este 
un element-cheie în aducerea la viață a viziunii sale. 


Activează-te 


În ultima etapă a vânzării, Înțeleptul întreprinde orice acţi- 
une necesară, fără interferența Sabotorilor. Atunci când 
Creierul PQ este energizat, atât în cazul vânzătorului, cât 
şi al cumpărătorului, acţiunea Înţeleptului este automată, 
iar vânzarea se încheie de la sine, în mod natural. 


Ne-am petrecut ultimul seminar online discutând despre 
care dintre Sabotori au stat în calea acțiunii Înţeleptului în 
toate domeniile slujbelor participanților. Până la urmă, 
vânzările reprezintă o muncă ce implică numeroase pro- 
cese şi necesită disciplină într-o gamă variată de activităţi, 
variind de la căutarea clienţilor, la cercetare şi la servicii 
post-vânzare. Am jucat jocul puterii „Imitarea Sabotorilor“ 
pentru a anticipa care dintre aceştia ar putea sta în calea 

acţiunii şi în ce fel. Fiecare persoană a făcut o listă şi a găsit 
răspunsuri anticipative ale Înţeleptului. 


Pentru a păstra ritmul susținut și după terminarea semina- 
rului online, membrii echipei au fost de acord să includă 
un raport PQ în cadrul agendei întâlnirilor săptămânale 
regionale ale echipei. Acest lucru avea să le permită să 
înveţe din succesele şi eșecurile celorlalți. Avea să reprezinte, 
de asemenea, o sursă de inspiraţie şi un lucru care să le 
reamintească permanent să continue procesul început din- 
colo de faza inițială, în timpul căreia muşchii pe care îi dez- 
volţi nu sunt încă foarte vizibili. 


Darul de la final 


Am mai avut o întâlnire cu acest grup la câteva luni de la 
terminarea seminariilor online. Mă aşteptam la rezultate în 
mare parte pozitive, având în vedere că PQ-ul mediu cres- 
cuse la 79 şi existau semnale vizibile ale unor îmbunătățiri 
de anvergură în procesul de vânzare. Drept urmare, îşi revi- 
zuiseră valoarea vânzărilor previzionate pentru anul urmă- 
tor, crescând-o cu 28%. Membrii echipei au declarat că 
fuseseră mult mai energici și eficienți în munca individuală, 
dar şi ca grup. Jack a rezumat sentimentele tuturor spunând 
că se simțeau „vii“. 


La scurt timp după această întâlnire, am primit un telefon 
de la directorul executiv al companiei, care m-a anunţat că 
membrii consiliului director aleseseră să vândă firma unei 
companii publice, în loc să aştepte să devină ea însăşi 
publică. Avântul vânzărilor contribuise la înregistrarea 
unui preţ ridicat de achiziţie. 


La circa un an de la achiziţie, am primit un e-mail care 
mi-a înseninat ziua de la Paula, cea care ieşise cel mai mult 

în evidenţă din întreg grupul, pentru că spusese ceea ce 
gândea. Ea luase în serios sugestiile mele, conform cărora 
principiile PQ ale vânzării puteau fi aplicate motivării şi 
persuadării de orice tip. Ca mama singură a unui fiu dificil 
în vârstă de 16 ani, cea mai mare provocare pentru ea era 
să-l convingă să renunțe la anumite comportamente ale sale, 
ce deveneau din ce în ce mai autodistructive. Paula a întâm- 
pinat câteva probleme, dar, în cele din urmă, a reuşit să-și 
convingă fiul să-şi evalueze Sabotorii. Începând din acea 
zi, în fiecare seară, la cină, își împărtăşeau unul altuia suc- 
cesele şi eșecurile înregistrate în înfruntările propriilor 
Judecători, dar şi ale Neliniştitului lui şi ale Maniacului ei. 
Paula dorea ca eu să aflu despre impactul puternic pe care 
îl avusese acest lucru asupra fiului său şi asupra relaţiei lor. 
Nu se ştie niciodată când abilităţile noastre îmbunătățite 
de vânzare, convingere şi motivare ne vor fi de folos. 


ÎNTREBARE 


Gândeşte-te la un aspect important în privința 
căruia ai apelat în mod evident pe o abordare a 
convingerii rațională, bazată pe date. Care este 
nevoia emoțională nerostită a celeilalte persoane la 
care nu ai răspuns? 


CAPITOLUL 13 
Concluzie: Tu, magnificul! 


ÎN ACEASTĂ CARTE, AM ÎNCERCAT SĂ DOVEDESC 
că dezvoltarea Inteligenţei Pozitive este calea cea mai efici- 
entă şi durabilă de a-ţi creşte atât productivitatea, cât şi 
fericirea, şi că acest lucru este valabil pentru orice echipă 
din care faci parte. 


Vestea bună este că deja ţi-ai crescut ușor PQ-ul prin simpla 
citire a acestei lucrări. Pe de o parte, Sabotorii tăi probabil 
că nu mai sunt atât de puternici şi credibili în mintea ta 
precum erau înainte. Le-ai diminuat forța, scoțându-le la 
iveală minciunile justificatoare şi tiparele distructive. Nu se 
mai pot ascunde şi pretinde că-ţi sunt prieteni. 


Un alt motiv pentru care PQ-ul tău este deja mai crescut 
ţine de faptul că acum eşti conştient de forța Înţeleptului. 
Nu trebuie decât să-ţi aminteşti povestea armăsarului data 
viitoare când te supără ceva, şi Înțeleptul tău va fi mai puter- 
nic şi pregătit să facă faţă Sabotorilor. 


Măsura în care PQ-ul tău va mai crește peste această valoare 
şi impactul pe care îl va avea el țin de exerciţiu. lar exercițiile 

PQ nu au nevoie de timp liber. Pe măsură ce îţi observi şi 
etichetezi Sabotorii, îţi accesezi importantele puteri ale 
Înţeleptului şi faci exerciţii PQ energizante, îţi vei înfrunta 
provocările într-o manieră mai eficientă şi mai satisfăcă- 
toare. Faptul că te dedici antrenamentelor PQ nu îţi îngre- 
unează viaţa, ci reduce povara pe care deja o porți. 


Atunci când începi aceste antrenamente, este bine să-ți iei 
în serios inamicii interiori. Cei ce subestimează forța pro- 
priilor Sabotori, fac acest lucru pe propriul risc. Sabotorii 
sunt interesaţi de propria supraviețuire — ține minte, 
aceasta este cea care îi susține. Nu le place să-şi piardă forța 
pe care o au asupra ta. Vor continua să încerce să te con- 
Vingă că supraviețuirea şi succesul tău depind de ei. Îţi vor 
mai spune și că, pentru a beneficia în mai mare măsură de 
succese și fericire, trebuie să te concentrezi chiar mai tare 
asupra realizărilor exterioare. Sper că nu mai eşti dispus să 
asculți aceste minciuni autojustificatoare ale Sabotorilor tăi. 


Aceştia nu vor dispărea niciodată cu totul. Adevărul este 
că încă aud vocile Judecătorului şi Hiperraţionalului per- 
sonali foarte des. S-a schimbat însă volumul şi forța acestor 
voci în comparaţie cu vocea mai puternică a Înţeleptului. 
Nu te lăsa descurajat dacă auzi vocile mintale ale Saboto- 


rilor. Acestea îşi vor pierde în mare măsură volumul şi forța 
odată cu trecerea timpului. 


Dacă mergi la sală şi ridici gantere câteva zile, acest lucru 
probabil nu o să se vadă. Dar îţi pot garanta că dacă ai face 
asta douăzeci şi una de zile consecutiv, în mod sigur rezul- 
tatele nu ar întârzia să apară. Te vei simți diferit, iar ceilalți 
vor observa. De fapt, obişnuiesc să pun pariu cu cei pe care 
îi consiliez că dacă îşi fac exerciţiile PQ douăzeci şi una de 
zile la rând, cineva din viaţa lor care nu ştie nimic despre 

noul lor obicei va observa acest lucru şi îți va spune că adi 
ceva complet diferit la tine. De cele mai multe ori câștig 
acest pariu. 


Descoperă noua ta personalitate magnifică 


Am avut recent o întâlnire cu o fotografă incredibilă, care 
trebuia să-mi facă o poză pentru coperta noii mele Sri, 
Cynthia a reprezentat o adevărată sursă de iapa 9 s 
accesase perfect Canalul PQ. Întârziasem la întâlnire şi 
tocmai ieşisem dintr-o şedinţă care mersese foarte prost, 
așa că aveam nevoie de câteva minute să scap de a i 
şi să trec la perspectiva Înţeleptului. Cynthia simţea atât de 
bine trăirile mele, încât îşi dădea imediat seama când pinter 
mea zbura în alte direcții. În acele clipe, ea ştia că test 
mea personalitate nu se va reflecta pe chipul meu şi în toto 
grafie. Aşa că, în puținele ocazii în care mă pierdeam în 
gânduri, Cynthia îmi cerea imediat să-mi mige degetele de 
la picioare şi să-mi frec degetele de la mâini unele de altele. 
Făceam acest lucru şi reveneam imediat la perspectiva ad) 
ierului PQ, Înțeleptul ieşind la iveală. Îmi cerea, de fapt, să 
realizez câteva exerciţii PQ! 


Cynthia mi-a spus că pe durata şedinţelor ie îşi permite 
să se îndrăgostească de frumuseţea interioară a pesona 
pe care o fotografiază. Acest lucru permite personalității subi- 
ectului să iasă la iveală şi să fie captată de camera foto. 


Mi-am dat seama că şi eu am făcut întotdeauna un lucru 
similar în calitatea mea de lider, de CEO al companiilor mele 
şi de consilier al altora. Mi-am permis să mă îndrăgostesc 
de splendoarea omului din faţa mea pentru miae timp 
cât să-i permit acestuia să-și descopere propria frumuseţe. 


28 
8 INTELIGENȚA POZITIVĂ 


Înțeleptul meu scoate la iveală Înțeleptul celeilalte per- 
soane. Ce am putea să nu iubim la Înțelept şi la esența sa 
din fiecare dintre noi? 


Sper că această carte te va ajuta să te iubeşti mai mult pe 
tine — să vezi frumusețea esenței tale, a ființei ce erai atunci 
când te-ai născut. Nu trebuie să dovedeşti nimic nimănui, 
Sea să atingi un anumit nivel pentru cineva, sau să ep 
în vârful vreunui munte. Esenţa ta este în permanență 
acolo, asemenea Înţeleptului tău, neschimbată şi așteptând 
ca tu să o observi, să-i accesezi puterile enorme şi să-i per- 
miţi să strălucească. 


Sper, de asemenea, că vei alege să-ți acorzi mai des momente 
de respiro şi să te îndrăgosteşti de oamenii minunaţi ce te 
înconjoară la serviciu şi acasă. Sper că vei reuşi să vezi din- 
colo de neplăcuţii lor Sabotori şi că vei alege să-i permiţi 
Înţeleptului tău să-i observe pe Înţelepţii lor pentru sufici- 
ent timp ca aceştia să iasă la iveală şi să strălucească. Asta 
fac marii lideri, jucători de echipă, părinţi, educatori şi par- 
teneri de viață. Ne permit să ne redescoperim şi să ne pri- 
vim propriii Înțelepți prin ochii lor. 


Mesajul Înţeleptului meu pentru Înțeleptul tău: Te văd! 


ANEXA 
Fundamentele Creierului PQ 


ÎN CAPITOLUL 7, Al CITIT O SCURTĂ DESCRIERE A 
Creierului PQ. Aici, poţi explora funcţiile Creierului PQ şi 
ale Creierului Supravieţuitor mai detaliat. 


Apariţia recentă a RMN-ului funcţional (RMNf), care 
măsoară felul în care activitatea neuronală schimbă fluxul 
sangvin, le-a permis specialiştilor din domeniul neuroşti- 
inței şi psihologilor să observe felul în care funcționează 
creierul pentru prima dată în timp real. Acum putem loca- 
liza cu precizie părţile creierului implicate în producerea a 
diferite gânduri şi sentimente. Acest lucru înseamnă şi că 
putem urmări părțile creierului implicate în activarea Sabo- 
torilor sau cele implicate în activarea Îneleptului. 


După cum ai învățat, principalul Sabotor, Judecătorul, îşi are 
rădăcinile în Creierul Supravieţuitor, partea creierului al cărei 
rol este să ne ajute să supraviețuim. Trunchiul cerebral, partea 
cea mai primitivă a creierului, se ocupă cu motivarea de bază 
în cazul supravieţuirii fizice şi determină răspunsul de tip 
„luptă sau fugi“ în faţa pericolului. Deasupra acestei părți 
primitive a creierului se află sistemul limbic, ce include amig- 
dala, care reglează răspunsurile noastre emoționale, inclusiv 
frica. Hipotalamusul şi glanda pituitară secretă hormonii ce 

reacționează la amigdală, inclusiv hormonul stresului, corti- 
zonul. Acesta circulă prin corp, determinându-l să se concen- 
treze pe supravieţuire. În acest timp, emisfera stângă, atentă 
mai ales la datele concrete și la detalii, deţine un rol principal. 


După cum am văzut, odată ce Judecătorul prinde viaţă, 
activează la rândul său Sabotorii complici. Astfel, Creierul 
Supravieţuitor alimentează Sabotorii, aceştia alimentându-l 
la rândul lor. Supărarea şi stresul pe care le simțim mulți 
dintre noi reprezintă un rezultat al versiunii perpetue, cu 
intensitate redusă, a acestui cerc vicios. Avem nevoie de 
Creierul PQ pentru a-l întrerupe. 


Creierul PQ se concentrează pe dezvoltare mai degrabă 
decât pe supravieţuire. Acesta dă naștere perspectivei Înţe- 
leptului şi puterilor acestuia. Este format din trei compo- 
nente: (1) cortexul mijlociu prefrontal (CMPE), (2) Circuitul 
Empatic şi (3) emisfera dreaptă. 


1. CMPF 


CMPF îndeplineşte câteva funcţii-cheie, extrem de impor- 
tante pentru un PQ ridicat, printre care şi următoarele: 


- Observarea sinelui: ne permite să ne ridicăm dea- 
supra conflictelor şi să ne observăm propria minte 
şi felul în care funcționează aceasta. 


- Luarea unei pauze înainte de a acţiona: oferă o 
zonă-tampon de observare, care face diferenţa din- 
tre a acționa și a reacționa. 


- Calmarea fricii: eliberează GABA (acid gamma-ami- 
nobutiric) pentru a calma sentimentul de teamă 
generat de Creierul Supravieţuitor. 

- Empatizarea cu sine şi cu ceilalți: joacă un rol-cheie 
în Circuitul Empatic, care ne permite să dovedim 
empatie față de sine şi faţă de ceilalți. 


- Păstrarea echilibrului: ne permite să ne simțim din 
nou echilibrați şi calmi în situaţii extrem de dificile. 
Ne relaxează coordonând efectiv elementele siste- 
mului nervos ce controlează funcţiile corpului pre- 
cum bătăile inimii, respiraţia şi digestia. 


- Accesarea inteligenţei instinctive: accesează și 
procesează informaţiile venite de la rețelele neuro- 
nale situate în afara cutiei craniene și răspândite în 
corp, inclusiv în inimă şi în intestine. Din această 
cauză ne referim la instinct ca la un sentiment ce 
porneşte din adâncul ființei noastre. 


2. Circuitul Empatic 


„Circuitul Empatic“ este termenul pe care îl folosesc atunci 
când mă refer la diferite zone ale creierului care se combină 
pentru a facilita apariţia forţei-cheie a Înţeleptului de a 
Empatiza. Circuitul Empatic include: (a) sistemul neuroni- 
lor-oglindă, (b) cortexul insular al CMPF şi (c) cortexul cin- 
gular anterior (ACC). 


a) Sistemul neuronilor-oglindă 


Descoperirea sistemului neuronilor-oglindă din creier a fost 
una dintre cele mai interesante din domeniul neuroşștiinței 
din ultimii ani. Pe scurt, neuronii noştri oglindă observă 
starea fizică şi emoțională a celorlalți şi ne determină auto- 
mat să simţim stări similare, producând inclusiv schimbări 
în ritmul bătăilor inimii, presiune sanguină sau respiraţie 

agitată drept răspuns la prezența acestora. Acest lucru 
explică motivele pentru care suntem influențați de atmo- 
sfera unei întâlniri la care participăm și căscăm atunci când 
altcineva cască. Rezultă un efect de „contaminare“ invizibil 
ce joacă un rol-cheie în leadership, vânzări şi convingere, 
rezolvarea conflictelor, creşterea copiilor şi multe alte aspecte 
ce țin de Inteligența Pozitivă. 


Gândiţi-vă la sistemul neuronilor-oglindă ca la un „diapa- 
zon al creierului. Dacă vibrezi pe frecvența energetică a 
Sabotorilor, este mult mai probabil să declanşezi Saboto- 
rii persoanei ce interacționează cu tine. Dacă vibrezi pe 
frecvența Înţeleptului, este mai probabil să ajuţi persoana 
cealaltă să adopte perspectiva Înţeleptului. Acest lucru este 
perceput aproape în mod intuitiv de către vânzătorii și liderii 
de succes ca fiind o modalitate de a-i influența pe ceilalți. 


Acest efect de contaminare generat de neuronii-oglindă ai 
creierului are numeroase implicaţii. În studiile recente, cer- 
cetătorii au urmărit 4 739 de persoane, relaţiile dintre ele 
şi nivelurile fericirii lor pe parcursul a douăzeci de ani.! Au 
descoperit că atunci când o persoană devine fericită, un 
prieten ce locuieşte la cel mult 1 600 de kilometri distanță 
are şanse cu 25% mai mari de a deveni fericit. În cea mai 
surprinzătoare parte a descoperirilor, chiar şi un prieten al 
unui prieten (două trepte distanță) avea o şansă cu 10% mai 
mare la fericire şi chiar prietenul acelui prieten (trei trepte 
distanță) avea o şansă mai mare cu 6%. Dacă pozitivitatea 


1. James H. Fowler şi Nicholas A. Christakis, „Dynamic Spread of 
Happiness in a Large Social Network: Longitudinal Analysis Over 20 


Years in the Framingham Heart Study“, British Medical Journal 337, 
nr. 22338, 2008, pp. 1-9. 

ta poate influenţa pe cineva aflat la trei trepte distanță de 
tine, închipuie-ți în ce măsură îi influențezi pe cei aflați în 
imediata ta apropiere, mai ales dacă te afli pe o poziţie din 
care îi poţi conduce sau influența. 


b) Cortexul insular 


O altă componentă a Circuitului Empatic este cortexul 
insular, care reprezintă, practic, o autostradă ce conecteaza 
semnalele transmise de sistemul neuronilor-oglindă zonei 
limbice şi trunchiului cerebral, permițându-i corpului nostru 
să reacționeze empatic față de alte persoane. Poartă, de ase- 
menea, semnalul trimis în partea superioară a CMPE, per- 
mițându-ne să devenim conștienți de empatia proprie. 


c) ACC (cortexul cingular anterior) 


ACC se află între zona cortexului, responsabilă cu gândirea, 
şi regiunea limbică, responsabilă cu sentimentele şi simpu- 
rile. El este răspunzător de concentrarea atenției. Împreună, 
sistemul neuronilor-oglindă, cortexul insular şi ACC for- 
mează Circuitul Empatic. 


Iată un exemplu al felului în care acesta funcționează: la un 
anumit moment în copilărie, creierul meu a început să înă- 
buşe semnalele Circuitului Empatic, făcând acest ini 
pentru că semnalele primite din jurul meu nu erau plăcute. 
De ce aş fi resimţit şi înmagazinat suferințe suplimentare din 
jurul meu dacă nu era nevoie? Şi de ce să-mi accesez pro- 
priile sentimente dureroase? La ce ar folosi asta? 


Provocarea stă în faptul că acelaşi circuit ce ne permite E 
devenim conştienţi de propriul corp şi de propriile emoţii 
şi empatici faţă de acestea lucrează şi în sens invers, permi- 
țându-ne să fim empatici în raport cu ceilalţi. Odată ce 

autostrada este închisă pe un sens, este închisă şi pe celălalt. 
Această abordare dublu-bifurcată privind deconectarea atât 
de la emisfera dreaptă, cât şi de la Circuitul Empatic, este 
extrem de răspândită ca strategie de supravieţuire. Costul 
pe care îl plătim ține de „amorţeala“ pe care o resimțim față 
de noi înșine, față de ceilalți și faţă de bogăţiile oferite de 
experienţele vieții. 


3. Emisfera dreaptă 


Când se uită la reprezentări ale creierului, majoritatea 
oamenilor îl consideră, mai mult sau mai puţin, un organ, 
cu diferite părți. Ceea ce nu înțeleg ei este faptul că, de fapt, 
emisferele stângă şi dreaptă ale creierului sunt complet 
separate una de cealaltă și conectate printr-un canal foarte 
mic de fibre neuronale, numit corp calos. Aceste două emi- 
sfere sunt structurate complet diferit şi au cu totul alte func- 
ţii una față de cealaltă. Literalmente, avem două minţi. 


Despre emisfera dreaptă se discută foarte mult şi se înţelege 
foarte puţin. Ea e responsabilă cu vederea de ansamblu, 
imaginaţia, limbajul nonverbal şi detectarea elementelor 
invizibile, ca energia sau atmosfera. Este conectată mai bine 
la fluxul de informaţie dintre corp şi trunchiul cerebral şi 
zonele limbice, ce constituie o conștientizare a senzaţiilor 
noastre fizice şi a emoțiilor. Aici este localizat sinele emo- 
tional și social. 


Prin contrast, emisfera stângă este responsabilă cu gândirea 
logică și liniară, limbajul scris şi vorbit și detaliile. Este 
partea creierului care ne permite să ne detaşăm total de emo- 
ţii şi senzaţii fizice şi să putem, potenţial, trăi într-o lume 
deconectată a logicii şi a datelor. Emisfera stângă este locul 

în care lucrurile pot fi mai ordonate şi controlabile, unde 
mintea raţională deţine controlul şi unde putem scăpa de 
temeri şi suferințe, justificându-le şi raţionalizându-le. 


Emisfera dreaptă este, în mod clar, mai potrivită când vine 
vorba de funcţiile-cheie ale Înţeleptului, precum Empatizarea, 
Explorarea cu o minte complet deschisă, Inovarea pornind 
de la o perspectivă de ansamblu asupra posibilităţilor şi 
Orientarea, în perfectă conexiune cu ceea ce contează cu 
adevărat în viață. Funcţiile emisferei stângi sunt, desigur, 
extrem de importante pentru a supraviețui vieţii de zi cu zi, 
în timp ce funcţiile emisferei drepte ne permit să ne bucu- 
răm de o viaţă bogată în relaţii şi însemnătate. 


Copii fiind, suntem mai mult conduşi de emisfera dreaptă 
decât de cea stângă, în primii câţiva ani de viaţă, existând, 
de asemenea, un mai bun echilibru între cele două părți. 
Din păcate, felul în care sunt crescuți şi educați copiii în 
lumea vestică încurajează şi întăreşte în mod sistematic 
emisfera stângă, fie ignorând, fie condamnând funcţiile 
emisferei drepte. Acest lucru, treptat, ne determină să fim 
complet dezechilibraţi şi părtinitori. 


Sistemul nostru educaţional este aproape în întregime bazat 
pe dezvoltarea emisferei stângi, a limbajului şi a logicii. 
Testele de măsurare a aptitudinilor şi de evaluare a cunoş- 
tinţelor, precum bacalaureatul, sunt, în mare parte, bazate 
pe forțele emisferei stângi. Acest fenomen este atât de des 
întâlnit, încât le spun participanţilor la seminariile mele de 
leadership că îşi trăiesc cu toţii viața aproape cu jumătate 
de creier. Puţini oameni combat această declarație, după ce 
studiem dovezile oferite de cercetări. Deşi este adevărat că 
persoanele mai creative îşi accesează într-o măsură ceva mai 

mare emisfera dreaptă, acestea sunt în continuare în mod 
predominant şi dezechilibrat guvernate de emisfera stângă. 


Implicarea Sabotorilor creşte chiar mai mult dezechilibrul 
dintre emisfera stângă şi cea dreaptă. Luându-mă pe mine 
drept exemplu, din nou, pot spune că, în copilărie, emisfera 
mea dreaptă era dominantă, cum se întâmplă cu toți copiii. 
Cu toate acestea, la un moment dat, probabil am decis că, 
dacă nu pot controla circumstanţele dificile ale vieţii mele, 
pot controla spaţiul mai ordonat al minţii mele logice. Până 
la urmă, datele, cifrele, listele şi detaliile îți oferă siguranţă. 
Bineînţeles, acest lucru a dus la întărirea mușchilor emisfe- 
rei mele stângi. În schimb, probabil am decis să încep să-mi 
ignor şi să-mi amorţesc sentimentele, având în vedere că 
acestea nu erau plăcute. Acest lucru a dus la o atrofiere supli- 
mentară a emisferei drepte, implicată în mai mare măsură 
în funcţiile ce țin de sentimente. Prin urmare, mă foloseam 

de strategia Sabotorului Hiperraţional pentru a-mi asigura 

supraviețuirea fizică și emoţională. Rezultatul a constat în 
atrofierea crescută a emisferei mele drepte și trecerea prin 
viaţă folosindu-mă de aproximativ jumătate de creier, ase- 
menea majorității oamenilor. 


Calul bătrân se învaţă la ham 


Până acum, am discutat doar despre veştile proaste, con- 
form cărora cei mai mulți dintre noi ne-am lăsat Creierul 
PQ să se atrofieze ani întregi. Veştile cu adevărat bune sunt 
că, în acest domeniu al dezvoltării Creierului PQ, calul 
bătrân se învaţă la ham — foarte repede. 


Pentru a vedea cum, este util să ne gândim pentru o clipă 
la alcătuirea efectivă a „mușchiului“ creierului. Creierul 


FUNDAMENTELE CREIERULUI PQ 297 


este compus din aproximativ 100 de miliarde de neuroni. 
În medie, dacă poţi crede asta, fiecare neuron are aproxi- 
mativ 5 000 de sinapse care îi permit să se conecteze la 
numeroşi alți neuroni, acest lucru însemnând că semnalul 
electric ce călătoreşte prin neuroni ajunge la o bifurcaţie în 
calea sa, acolo unde se termină neuronul, având multiple 
direcţii în care îşi poate continua călătoria. Cea pe care o 
alege depinde, în parte, de neuronul care a fost „asociat“ în 
trecut cu primul neuron. Neuronii sunt „legaţi din naştere“ 
unii de alţii. Conexiunea lor este, în schimb, asociativă şi 
statistică. Cu cât doi neuroni se activează împreună mai 
des, cu atât se asociază mai mult. Cu alte cuvinte, neuronii 
care se activează împreună, cu timpul, devin conectaţi. În 
acest fel, creierul învaţă, îşi aminteşte şi formează obiceiuri 
şi presupuneri conştiente și inconștiente. 


Există mai multe mecanisme pe care creierul le foloseşte 
pentru a stabili aceste noi trasee şi mușchi, care, împreună, 
constituie ceea ce numim neuroplasticitate. Noile legături 
sinaptice se creează atunci când se manifestă un compor- 
tament nou, diferit de un vechi obicei. Mielina, învelișul 
protector uleios ce protejează neuronii implicaţi, se îngroaşă, 
ducând la o creştere de o sută de ori a vitezei semnalelor 
transmise între acei neuroni, asta însemnă că este mai pro- 
babil ca traficul să fie direcționat către această nouă „auto- 
stradă“. Acest lucru face ca vechea autostradă să rămână 
nefolosită, dispărând treptat, lucru ce se întâmplă atunci 
când renunţi la un obicei. Concentrarea atenției, de exem- 
plu, prin exerciţiile PQ despre care ai învăţat în Capitolul 7, 
eliberează neurotransmițători ce ajută la întărirea noilor 
conexiuni sinaptice şi la formarea unor noi trasee. 


Vestea bună cu privire la neuroplasticitate este că oame- 
nii de ştiinţă au descoperit recent că creierul continuă să 

construiască noi trasee, să creeze noi sinapse şi chiar noi 
neuroni, drept răspuns la stimuli, chiar şi în cazul oamenilor 
ce au atins vârsta de 90 de ani. Recuperarea surprinzătoare 
a pacienţilor ce au suferit accidente vasculare cerebrale şi 
ale căror creiere s-au reactivat rapid pentru a compensa 
pierderea unor funcţii din cauza pierderii neuronilor este o 
dovadă a acestei forţe. Propria experiență şi cea avută cu 
clienții mei mi-au dovedit că, într-adevăr, creierul răspunde 

foarte bine la antrenamentele de dezvoltare a mușchilor PQ. 


PQ și subconştientul 


Majoritatea Sabotorilor, inclusiv Judecătorul, Dominatorul 
şi Hiperraţionalul, au tendința de a ne determina să credem 
că ştim mai multe decât ştim efectiv. Trebuie să le reamin- 
Hi că, în mare măsură, nu cunoaştem în mod conştient 
informațiile înmagazinate în mintea noastră, informații care 
ne afectează emoțiile şi deciziile. 


Avem două tipuri de memorie. Memoria explicită este ceea 
ce considerăm în mod normal memorie, ceva la care ne 
putem referi în mod conştient şi ne putem aminti. Cu toate 
acestea, creierul depozitează și amintiri implicite, de care 
nu suntem conștienți. Provocarea ține de faptul că aceste 
amintiri implicite influențează modul în care gândim, inter- 
pretăm lucrurile şi reacționăm la acestea. Ele constituie o 
parte importantă în activarea Sabotorilor noştri. 


Diferența dintre stocarea unei experiențe în memoria 
implicită sau în cea explicită ține de măsura în care hipo- 
campusul, creatorul memoriei explicite din creier, a fost 
implicat în formarea şi îndosarierea acelei amintiri. În 
multe situaţii, inclusiv cele ce implică niveluri ridicate ale 

stresului precum traumele, hipocampusul se dezactivează. 
El este dezactivat și în primii ani ai copilăriei, motiv pentru 
care unele dintre cele mai puternice şi importante experi- 
enţe din vieţile noastre, ce au determinat felul în care 
gândim şi reacționăm la lucruri, ne sunt ascunse. 


Cercetătorii au demonstrat recent că amintirile implicite 
conduc la emoții şi ne influenţează în luarea deciziilor, fără 
ca noi să fim conştienţi de acest lucru. Căutăm o logică 
pentru motivele care ne determină să facem ceea ce facem 
fără a fi pe deplin conştienţi de amintirile, sentimentele şi 
presupunerile care ne-au motivat de fapt acţiunile din 
depozitul implicit. Fiecare Sabotor are o serie de „justifi- 
cări“ menite să te convingă că acesta îţi este prieten, dar 
aceste justificări sunt deseori alimentate de credinţe impli- 
cite ce nu au fost niciodată conştient examinate. De exem- 
plu, Judecătorul tău ar putea crede că „nu există câștig, fără 
suferință“ sau că „prea multă bunătate nu le face bine 
oamenilor“, bazându-se pe experienţe şi asocieri de la înce- 
putul vieţii, pe care nu ţi le aminteşti în mod conştient și, 
prin urmare, nu le-ai examinat sau contestat. 


Numeroase şcoli de psihologie şi terapie muncesc din greu 
pentru a transforma informaţiile inconştiente în informaţii 
conştiente, astfel încât acestea să-și piardă forța asupra ta. 
Acest lucru poate fi extrem de eficient, mai ales în cazul 
situaţiilor traumatizante. Problema, însă, este că unele din- 
tre cele mai profunde amintiri implicite pe care le avem este 
posibil să nu fie niciodată accesibile, mai ales cele din pri- 
mii ani ai copilăriei. 

Inteligența Pozitivă ignoră nevoia de a descoperi motivele 
ascunse în spatele formării Sabotorilor sau a credințelor 
implicite şi ascunse ale acelor Sabotori. Trebuie doar să le 

recunoaștem tiparele gândirii și sentimentelor lor actuale 
şi să le etichetăm atunci când apar. Poţi lupta contra unui 
dușman fără să fie nevoie să ştii ce a mâncat la micul dejun 
sau ce fel de copilărie a avut. Repet, excepţie fac cazurile 
de traume severe, unde poate fi necesar un proces terape- 
utic aprofundat. 


Curios este faptul că dezvoltarea mușchilor Creierului PQ 
va duce în mod automat la o mai bună accesare a felului în 
care funcționează subconştientul Sabotorilor, chiar dacă nu 
încercăm să facem acest lucru. Atunci când muşchii 
Creierului PQ sunt activaţi, vei avea în mod automat un 
acces mai bun la zonele mai profunde, generatoare de 
cunoştinţe, ale creierului, comparativ cu emisfera stângă, 
mai superficială, pe care ai activa-o dacă te-ai gândi intens 
la ceea ce se petrece cu tine. Vei experimenta aceste cunoş- 
tințe fără a şti cu adevărat cum au apărut. Probabil că ai trăit 
deja astfel de experienţe, în natură Sau în timp ce făceai exer- 
ciţii, la duș sau când pur și simplu te plimbai şi, dintr-odată, 
ți se ridică ceața de pe ochi şi vezi lucrurile clar. Aceste 
experienţe se petrec pentru că asemenea momente bogate 
în senzaţii reduc la tăcere emisfera stângă şi activează regi- 
unile Creierului PQ. Cu ajutorul antrenamentului PQ, înveţi 
să determini astfel de experienţe generatoare de cunoştinţe 
oricând doreşti şi în mod constant. 


Scopul acestei cărți nu implică o discuţie în profunzime pri- 
vitoare la neuroştiință. Am prezentat câteva elemente gene- 
rale pentru a sublinia diferenţele esenţiale dintre Creierul 
Supravieţuitor şi Creierul PQ. Dacă am privi însă mai înde- 
aproape creierul, am realiza că nu este atât de perfect dife- 
rențiat şi că există o oarecare suprapunere între cele două în 
aproape tot ceea ce facem. Pentru cei interesaţi de o înțelegere 

mai detaliată a creierului, a existat un adevărat val de studii 
şi cărți noi referitoare la acest subiect în ultimii ani. Două 
exemple excelente sunt Mindsight: The New Science of Perso- 
nal Transformation, de dr. Dan Siegel (Random aia 
2010) şi The Mind and the Brain: Neuroplasticity and the 
Power of Mental Force, de Jeffrey M. Schwartz și Sharon 
Begley (Harper Perennial, 2003). 


Sper că lucrarea de faţă ţi-a oferit inspirația necesară pentru 
a încerca să-ți înţelegi creierul în cel puţin aceeaşi măsură 
în care îţi înţelegi corpul. Până la urmă, creierul nostru este 
cel care determină felul în care ne trăim vieţile. 

Psiholog și doctor în neuroştiinţe, 
Shirzad Chamine a definit și aplicat 
o nouă abordare cu scopul împlinirii 


personale și profesionale — perspec- 


tiva Înţeleptului (fundamentată pe 


utilizarea Inteligenţei Pozitive -PO), 
care s-a dovedit atât de eficientă, 
încât Shirzad Chamine a devenit 
celebru pentru modelul Creierului 
PO, pe care îl predă, în prezent, atât 
la Universitatea Stanford, cât și în 
cadrul a numeroase seminare 


ţinute pretutindeni în lume. 


